
D. Caracostea, teoretician si critic literar 

CUVÂNT ÎNAINTE 

D. Caracostea nu are, în istoria ideilor literare româneşti, nici 
strălucirea lui G. Călinescu, nici seninătatea olimpiană a lui Tudor 
Vianu, nici poziţia de echilibru a lui Pompiliu Constantinescu, nici 
succesul lui Eugen Lovinescu, nici disciplina tenace a lui Perpessicius, 
nici... Altfel decât toţi, cum îi plăcea lui însuși să se definească, el este 
autorul incomod al unor texte incomode; învins de istorie, destinul său 
nu are nimic spectaculos. Astfel se vede astăzi, retrospectiv, 
Caracostea. Cercetarea de față pleacă din acest punct mort; ea nu şi-a 
propus atât să schimbe judecätile, formulate deja, asupra operei în 
discuţie (ceea ce ar fi un ţel prea orgolios), cât să înțeleagă resorturile 
istoriei - şi ale istoriei literare, si ale istoriei interne a sistemului 
teoretic investigat - care au făcut posibil un asemenea destin. Să 
explice şi să înțeleagă un alt posibil model în cultura română, cel al 
înfrângerii exemplare, ca o concretizare înaltă - și tragică - a riscurilor 
înscrise în miezul „meseriei de critic”, cea atât de „tristă' - după 
expresia lui Caracostea însuși. Ceea ce mi s-a părut a fi ucenicia 
necesară secventei de viaţă si de istorie pe care am parcurs-o scriind 
aceste pagini. 

Dorinţa mea cea mai vie este ca ele să constituie un răspuns pe 
măsura bucuriei cu care, în 1990, cu numai câteva zile înainte de a 
muri, doamna profesoară loana Em. Petrescu primise să coordoneze 
teza mea de doctorat, cu această temă. 

Părți importante din lucrare au beneficiat de lectura și de 
sugestiile profesorilor mei, lon Vlad, Georgeta Antonescu, Liviu 
Petrescu, Laurent Jenny, Rodica Baconsky, Roger Francillon, Felicia 
Serban, Cornel Ungureanu, Mihai Coman, losif Cheie-Pantea, Mircea 
Anghelescu și Rodica Lascu-Pop, cărora le mulțumesc pentru atenţia 
întotdeauna iubitoare. Îi mulțumesc, de asemenea, lui Ambroise 
Barras, pentru întrebările cu care m-a însoțit în această experienţă. 

„Criticul şi contextul”. 

1. Lingvistică, stilistică, poetică. 

1.1. Caracostea si problemele stilisticii. 

1.1.1. Motivatii ale interesului pentru lingvistică. 

1.1.2. „Obiectul singular al stilisticii”. 

1.2. Teme (neo) humboldtiene. 

1.2.1. Prezentare generală. 

1.2.2. „Limba este ea însăşi un organism”. 

1.2.3. „Treptat, limba mi-a apărut ea însăşi ca o /.../ mărturie a 
unei anumite poziţii față de lume”. 

1.2.4. „Limba este ea însăși un organism expresiv în stare să 
condiționeze...” 

1.2.5. „Limba este ea însăși un organism expresiv..." 

1.2.6. De la energeia la creativitate. 

1.2.7. „Limba este /.../ în stare să conditioneze cele mai 
caracteristice momente ale creatiunii poetice...... În căutarea 
dimensiunii conditionante în limbă. 

1.3. Prolegomene la o teorie a figurii. 

1.4.3. Articulările proiectului teoretic. 

1.5. „Arta cuvântului”. Naşterea stilisticii. 

1.6. Limbă, expresie, expresivitate. Expresivitatea limbii 


române. 

1.7. Concluzii. 

2. De la ,personalitate” la „caracter”. Evoluţia ideilor literare ale 
lui Caracostea. 

2.1. O perspectivă diacronică. Argumente si alegorii. 

2.2. Etape în evoluţia ideilor literare caracostiene. 

2.2.1. Perioada de tinereţe. Personalitatea lui Eminescu. 

2.2.2. Perioada de maturitate. 

2.2.2.1. Personalitate-creativitate-caracter. 

2.2.2.2. Lingvistică şi caracterologie. 

2.2.3. Perioada de la „Revista Fundațiilor Regale”. 

2.3. Concluzii. 

3. Tip, tipologie, variante. Teorie literară si folcloristică. 

3.1. Preliminarii. 

3.2. În context european. Raportul literatură 
populară/literatură cultă în viziunea lui Caracostea. 

3.3. Teorie literară si folcloristică. 

3.3.1. Geneza creației folclorice. Creativitatea. 

3.3.2. Nucleu generativ. Structură. Tipologie. 

3.3.2.1. Nucleu generativ. 

3.3.2.2. „Sistemul de relații”. 

3.3.2.3. Raportul variante-prototip. 

3.3.2.4. Rolul inovației (individului creator) în creația folclorică. 

3.3.2.5. O estetică a receptării. 

3.4. Deschideri. Folcloristica lui Caracostea în actualitate. 

4. Creație, creativitate - critica genetică. 

4.1. Contextul. 

4.2. Conceptul. 

4.3. Aplicații. 

4.3.1. Poetul Brätescu-Voinesti. 

4.3.2. Experiența „Mărturisirilor literare”. 

4.3.3. Creativitatea eminesciană. 

4.4. Concluzii. 

Portretul criticului între două războaie 

Bibliografia scrierilor lui Caracostea. 

Rezumat în limba franceză 

„CRITICUL ȘI CONTEXTUL”. 

„În jurul nostru se săvârşeşte o epocală prefacere. Se schimbă 


temeliile disciplinelor morale, de la limbă până la cele mai înalte 
expresii. Ceea ce ne uimește astăzi în domeniul faptelor îşi are izvorul 
într-un nou fel de a vedea lumea. Critica, istoria literară şi toate 
disciplinele morale nu mai pot rămânea ce au fost”. (D. Caracostea, Un 
nou îndreptar1) 

O tentativă de a-l situa pe D. Caracostea în peisajul ideilor 
literare româneşti și europene se confruntă mai întâi cu un paradox 
esenţial, care tulbură liniile de forță și etapele unui atare demers: 
înzestrat cu o inteligență teoretică extraordinară, spirit sensibil 
(seismografic, am spune) la pulsul ideilor literare ale 
contemporaneitätii, savantul se află mereu exclus din această 
contemporaneitate. Cauzele excluderii sunt - cum se va vedea din cele 
ce urmează - de diverse naturi; ele nu sunt însă mai puţin motive de 
mirare, căci destinul lui Caracostea împletește zbaterile unui spirit 
„însetat de real”, capabil să citească în prezent prefigurările teoriilor 
viitoare (exemplul cel mai elocvent constituindu-l viziunea sa asupra 
formalismului), cu eșecurile repetate de a se integra, de a se face auzit 
şi, mai ales, înţeles de către același prezent. De aceea situarea sa în 
contextul epocii (fie că e vorba de spaţiul românesc ori de acela 
european, al ideilor literare) nu poate decât să aşeze lucrurile în 
ordine în spaţiul istoriei, „recuperându-l” pe Caracostea, aflându-i abia 
acum „locul lui menit...” - toate, analizele ca şi concluziile la care vom 
ajunge, neavând, evident, puterea de a întoarce sensul unui destin ce 
s-a jucat acum o jumătate de veac. Desigur, Caracostea poate fi recitit 
astăzi (cum se si întâmplă, cu destule exagerări) ca un „precursor 
genial” (si nu vrem câtuși de putin să negăm bunele intenții ce pavează 
acest drum spre ladul clișeelor entuziast-protocronice); citit însă „la 
momentul lui” (adică, între cele două războaie mondiale), destinul 
teoreticianului literar mai poate să ne ofere, astăzi, doar o fabulă: 
despre sensurile și eșecurile vieţii literare, despre receptarea noului, 
despre orbire în fața ideii şi - poate - despre firea criticii literare 
româneşti, aceasta din urmă - „de la origini până în prezent”... 

Când, proaspăt numit la cârma „Revistei Fundațiilor Regale”, D. 
Caracostea își începea articolele programatice si acțiunile de 
„îndrumare” a fenomenului literar românesc, Pompiliu Constantinescu 


1 RFR, an VIII, nr. 6/iunie 1941, p. 621. 


avea să se alăture corului de proteste, acuze și interpelări, schițând un 
„portret” al celui incriminat, simptomatic sub multiple aspecte. Îl 
alegem, pentru a sublinia cu ajutorul lui firul consideratiilor noastre 
asupra situării lui Caracostea în peisajul ideilor literare ale epocii sale, 
din cel putin două motive: mai întâi, este cunoscut faptul că Pompiliu 
Constantinescu e unul din spiritele cele mai echilibrate în viața (și 
critica) literară a vremii, refuzând atât înregimentarea, cât si 
vehementa excesivă a tonului în polemici. Cu alte cuvinte, pe când 
critica literară românească traversează polemici, regrupări, crize 
(benefice, în fond), el este un fel de indicator al echilibrului, ai 
dreptelor proporții, la care se recurge adesea, astăzi, în efortul de 
reconstituire a istoriei ideilor literare româneşti interbelice. Dacă ştie 
să mânuiască elegant floreta ironiei, Pompiliu Constantinescu nu își 
pierde măsura. În al doilea rând (dincolo de acest prestigiu), atitudinea 
sa față de Caracostea e simptomatică pentru felul cum a fost privit 
(receptat, înţeles, refuzat etc.) acesta din urmă de confrații 
contemporani, dar și pentru cum priveau, în genere, aceștia pe unul ce 
îndrăznea a nu fi „cu ei”. La rândul lui, Caracostea face mai degrabă 
gesturi de respingere a contextului, românesc sau european, într-o 
strategie contradictorie şi, în cele din urmă, sortită eșecului. El, același 
spirit însetat de nou, permeabil la cele mai acute puncte de criză, ca si 
la cele mai fertile „deschideri” ale ideilor literare europene, el, 
teoreticianul noii sinteze si al înnoirii ştiinţei literaturii, face elogiul 
savantului izolat în turnul de fildeș (e, de fapt, singurul mod în care 
înțelege să se raporteze la Saussure, căci va dezvolta altminteri o 
opţiune formalistă absolut non-saussuriană), în Pe țărmul lacului 
Leman2. Spre nenorocul lui - si al ideilor sale - Caracostea reuşeşte cel 
mai bine în gesturile de refuz: refuzat de - si refuzând el cel dintâi 
contextul românesc interbelic, voce neauzită în contextul european al 
aceleiași epoci, numai istoria literară mai poate să îi restituie locul 
cuvenit. Dar e un loc în pacea bibliotecii, iar nu în miezul fierbinte, 
efervescent, al actualitätii literare. Poate că, dintr-un asemenea punct, 
destinul lui Caracostea începe să deseneze parabola - încă actuală - a 
destinului ştiinţei literare româneşti, în care aceleaşi minţi, receptive 
la nou (mai receptive uneori decât specialiștii din arii culturale 


2 în SA II, p. 488. 


altminteri „hărăzite si fericite”) se văd, cu toate acestea, acut interesate 
de (în) succesul imediat, de orgolii și de împărțiri pe baricadele unor 
războaie unde nimeni nu învinge, în cele din urmă. Este cunoscut 
contextul politic în care Caracostea ajunge la conducerea „Revistei 
Fundațiilor Regale” si îşi atrage supărarea foştilor colaboratori ai 
revistei3. Gest caracteristic în strategiile criticii româneşti, acuzele ce i 
se aduc, deşi au la origini motivații personale, sunt deplasate rapid pe 
terenul neutru (?) al științei, unde sunt contestate ideile 
teoreticianului. Nu e mai putin adevărat că atacurile lui Caracostea 
însuși rămân si ele într-un plan al generalitätilor, evitând 
concretizările. El scrie astfel despre „esteticianii noştri /si/ pregătirea 
lor continuă /de/ a lua calea minimei rezistențe”, căci ei „se închină 
impresionismului, eclectismului sau ultimei mode /...”, se mărginesc la 
generalitäti, fără putinţa de a merge la izvoarele vii ale expresiei” si 
„mai tot bagajul lor se reduce la înregistrarea asperitätilor limbajului 
luat drept criteriu'4. Revendicându-se de la Maiorescu, împotriva 
maiorescienilor de la 19405, Caracostea ajunge în cele din urmă să se 
detașeze el însuși cu greu pe un fond atât de voalat: căci, nenumindu-i 
pe acei „unii” într-un atac precum cel de mai jos, el așază un semn de 
întrebare asupra eului rostitor însuși: „Critica pe care o dau la iveală 
nu este un mestesug de serie. Sunt unii care, alcătuindu-și odată un 
tipar, toarnă în el materialul la nesfârșit. În contrast cu acest fel, fiecare 
pagină de critică pe care o public aici reprezintă o poziție față de o 
esențială problemă literară. /.../ Există o altă actualitate, mai presus de 
zgomotul zilei, pe care cititorul iubitor de altfel de critică decât cea 
curentă o va găsi poate aci'6. Laitmotivică în pasajele confesive 
caracostiene, „actualitatea” aceasta „mai presus de zgomotul zilei” e 
semnul textual al strategiilor perdante ale savantului - căci ea nu e 
altceva, în cele din urmă, decât eternitatea bibliotecilor istoriei 
literare... Deşi avem toate motivele să o regretăm acum, opțiunea 


3 v, Mioara Apolzan, Aspecte de istorie literară. Destinul unei publicaţii: Revista 
Fundațiilor Regale, Bucureşti, Ed. Minerva, 1989. 

+ ELR,p.19. 

5 Actualitatea lui Titu Maiorescu, în CL II: maiorescianismul "este atitudinea celor 
care cred că, la 1940, îşi pot salva prin maiorescianism formațiunea lor 
anacronică" (p.123), respectiv: "cel mai mare duşman al lui Maiorescu este 
maiorescianismul" (p.124). 

6 Creativitate şi creaţie, în CL |, p.7-8. 


de-atunci a lui Caracostea era, poate, corectă; să fi avut el oare - dar ne 
situăm astfel în teritoriile incerte si alunecoase ale supozitiilor - 
intuiţia subconștientă că nu era, structural, un critic de direcție? 
Fiindcă, în chip evident pentru oricine, articolele programatice pe care 
le publică imediat ce ajunge la cârma „Revistei Fundațiilor” suferă de 
stângăcii enorme. Cu inocenta savantului proiectat din turnul său de 
fildeş în arenă, Caracostea nu reuşeşte să traducă ideologia oficială în 
termeni proprii; colajul e evident: „Orgia nesfârsitelor isme trebuie să 
înceteze; la fel, exhibitionismul deprins să danseze pe funie. Suntem 
însetati de împărtăşirea din adâncuri. Pentru aceasta, e necesară o 
atmosferă de așteptare prielnică valorilor noi” (s.n. I.B.) 7. La fel de 
stângace este si pledoaria - în același context - pentru o ideologie 
literară unitară, pro domo: „Menirea editorială a Fundațiilor Regale 
trebuie să se împlinească, desfăcându-se de eclectismul indisolubil 
legat de faptul că, în loc să ai tu o părere unitară, întinzi mâna să ceri 
părerile altora. Însuși conducătorul trebuie să reprezinte o lămurită 
ideologie, căci altminteri alunecă ori în eclectism, ori devine 
prizonierul modei si al legăturilor personale”8. Ironie a sorții, tocmai 
acestea sunt ,päcatele” de care va fi acuzat Caracostea însuși, de către 
adversarii săi. 

Nici Pompiliu Constantinescu (echilibratul, non-partizanul) nu 
face excepție, scriind cu acea ocazie, credem, una din cele mai violente 
pagini ale sale: „Dar, în definitiv, ce autoritate critică îndrumătoare 
reprezintă d. D. Caracostea, în cultura noastră? ce trecut îl 
îndreptățește să devie, subit, ideolog, si să pontifieze de pe estrada 
«Revistei Fundațiilor Regale» un nou crez literar, si să-şi ia sarcina de a 
îndruma literatura și critica naţională? /.../ Întreaga sa activitate îl 
înfăţişează ca pe un Ahasverus al criticii universitare, în căutare de 
orientări şi-n dependenţă de mode şi metode; prin 1909, sta în umbra 
lui Ovid Densuşianu, la «Viața nouă», si elogia poezia livrescă a 
profesorului său, supraprețuind-o, şi parafrazând propaganda 
maestrului pentru simbolism; prin 1916, se zbătea între probleme de 
folclor si în teorii despre caracterul «sud-est european» al literaturii 
părintelui Galaction, ca, prin 1921, să rezume schiţele și nuvelele 


7 Un nou îndreptar, ed. cit., p.621. 
3 Menirea Fundațiilor Regale pentru Literatură si Artă, în RFR, VIII, 
nr.11/noiembrie 1941, p.247. 


domnului Brätescu-Voinesti, într-un volum care aspira spre «critica 
genetică»; prin 1926, la «Adevărul literar», căuta izvoare eminesciene 
şi năzuia iluzoriu să surprindă Personalitatea lui Eminescu, ca, în 
1938, să ne strivească sub mormanul de confuzii din Arta cuvântului la 
Eminescu; astăzi, d. profesor, în dependenţă de un salariu și pe baza 
unui decret administrativ, își descoperă vocație de îndrumător al 
criticei nationale. Vesnic în căutarea unei axe proprii, d. profesor crede 
că şi-a găsit-o, în sfârşit, prin înfrăţirea filosofiei, criticei si lingvisticei 
privită ca expresie. Iluzia este ea însăși o formă a personalitätii”9. Cu 
toată supărarea si parti-pris-ul echipei celor ce se vedeau izgoniți de la 
„Revista Fundațiilor” de noul director, Pompiliu Constantinescu 
sesizează cât se poate de corect caracteristicile esenţiale ale figurii 
caracostiene în peisajul ideilor literare ale epocii, dar le marchează cu 
semn negativ. Ele sunt, de fapt, tocmai cele care îl diferențiază pe 
Caracostea și, în consecinţă, îl izolează de ceilalți. Când îl numeşte „un 
Ahasverus al criticii universitare în căutare de orientări și-n 
dependenţă de mode si metode”, polemistul citește în răspăr nelinistea 
fertilă a spiritului în căutare de certitudini, înclinat spre sistematizări 
teoretice globalizante şi atent mai ales la pulsul disciplinelor în plan 
european. Echivalând obsedanta aspirație spre sinteza ştiinţelor 
literaturii cu eclectismul, adversarii savantului (atunci, ca şi acum) vor 
trece sub tăcere tocmai preocuparea sa cea mai constantă: aceea de a 
fonda o „disciplină ştiinţifică a literaturii”, născută din critica literară, 
căci „Numai prin acest plus, interpretarea poeziei își va putea câștiga 
azi autoritatea pierdută de la Maiorescu încoace si, curätind terenul de 
tot ce e nechemat și întârziat, punând în adevărata lumină tot ce e 
element de viață trainică, deschizând căi într-adevăr noi, va putea 
deveni un factor viu în cultura de azi'10. „Îndepărtarea de Maiorescu” 
devine păcatul capital, precum în Noul Testament „uitarea Vechilor 
Scripturi”. Decât că, sub numele lui Maiorescu, D. Caracostea așază - 
revendicându-se astfel de la prestigiul ,strämosului mitic” - propriile-i 
deziderate privind o critică totală, ştiinţă sintetică a viitorului: „A lipsit 
însă - scrie Caracostea despre generaţia sa - acea privire de ansamblu 
care este semnul criticii maioresciene. Priviţi pregătirea si 


? P. Constantinescu, Arta de a călca în străchini, în Scrieri, vol. VI, ed. de C. 
Constantinescu, Bucureşti, Ed. Minerva, 1972, p. 522. 
10 Critica şi poetul |. Al. Brätescu-Voinesti, în CL I, p.104-105. 


mentalitatea ultimei generatii a criticilor nostri literari. Si veti constata 
dezorientarea si imposibilitatea de a avea o temeinică vedere unitară 
asupra tuturor problemelor româneşti, întrucât aparțin domeniului 
ştiinţelor spiritului. Unora le lipseşte cultura istorică, tuturor cea 
lingvistică. /.../ toţi ancorează la un estetism care, de fapt, nu trece de 
orizontul şi pregătirea din criticele lui Dragomirescu”11. Cele două 
tendințe ale criticii europene interbelice, considerate de Caracostea 
hotărâtoare în configurarea noului tip de demers interpretativ, sunt 
genetismul (ca rezolvare superioară a crizei istoriei literare) si 
formalismul (ce aduce în știința literaturii armele, necesare, ale 
lingvisticii). Ele vor garanta „o altă știință critică, opusă foiletonismului 
comod care ne-a bântuit'12. 

Ironic, Pompiliu Constantinescu pune ghilimele „criticii 
genetice”, trădând idiosincrazia unei importante direcţii a criticii 
noastre față de orice formă de „tehnicizare” a cercetării literare. Arta 
cuvântului e „un morman de confuzii” (diagnostic care mai planează si 
astăzi asupra uneia din operele fundamentale ale lui D. Caracostea). 
Da, într-adevăr, „d. profesor” a fost „veşnic în căutarea unei axe 
proprii” (ceea ce l-a condus și la erori, îngreunând orice tentativă de 
a-l situa într-o „hartă” a ideologiei literare interbelice) și şi-a clamat 
victoria prin găsirea unei (neîntelese, atunci) soluţii de sinteză: „prin 
înfrățirea filosofiei, criticii si lingvisticii privită ca expresie”. 
Neliniştitul căutător de sinteze, Caracostea, întruchipa însă la noi un 
tip de savant ilustrat strălucit în plan european de doi colegi ai săi de 
generaţie, Roman Jakobson si Leo Spitzer, amândoi hărăziți unor 
destine mai puţin potrivnice. Recitit fără patimă, Caracostea se poate 
regăsi în schița de portret, făcută de Tz. Todorov, de pildă: „Jakobson, 
cel ce descoperă structuri pretutindeni, este autorul unei opere greu 
de structurat. El nu este omul unei idei obsedante pe care să o fi apărat 
toată viața si în care discipolii săi să se poată recunoaște, nu e autorul 
unei dogme; ci mai degrabă al nenumăratelor şi variatelor descoperiri, 
care nu erau fără îndoială totdeauna compatibile unele cu altele. 
Jakobson practică spontan abstractiunea, dar nu se încrede în 
generalizări, inclusiv în cele pe care alții cred a le întemeia pe opera sa; 
şi acest spirit întrebător nu face niciodată filosofie. Decât să vegheze la 


u Actualitatea lui Titu Maiorescu, ed. cit., p.188. 
12 Creativitate şi creaţie, ed. cit., p.5. 


puritatea unei doctrine, el practică un soi de imens bricolaj intelectual, 
a cărui primă calitate este fecunditatea”13. 

Pompiliu Constantinescu va califica o atare paradigmă științifică 
drept „iluzie”; judecata lui va fi infirmată de soluţiile similare ale 
cercetării literare din a doua jumătate a veacului, care însă nu se vor 
raporta - la noi - la Caracostea ca la un precursor, pentru că opera 
acestuia fusese pusă la index în procesul de „valorificare a moştenirii 
culturale”, declanșat și propagat de Puterea comunistă (căruia i se vor 
ralia, cu arme noi, vechii adversari ai lui Caracostea şi urmașii lor, 
într-un fel de vendetă transmisă de la o generaţie la alta). Într-o ironie 
a sorții care frizează cinismul, „culturnicii” din anii socialismului vor 
completa în excluderea lui Caracostea ceea ce începuseră 
contemporanii săi interbelici. Altfel decât ceilalți, dar nu neinteresant, 
nici ignorabil, Caracostea a fost mai întâi refuzat, apoi izolat - în cele 
din urmă scos din circulaţie. Înainte de a fi descoperit în stilistica 
actuală, ca precursor al structuralismului, opțiunile sale formaliste cad 
victimă unei atitudini generale, diagnosticate corect de A. Marino, în al 
său Dicționar de idei literare: „Formalismul face parte din acea 
categorie de idei literare compromise încă de la apariţie: pe de o parte, 
eticheta verbală aplicată superficial şi nediferentiat /.../ pe de alta, o 
anumită polemică antiformalistă, stereotipă, excesivă, are drept 
urmare - în unele împrejurări - negarea sau ignorarea celor mai 
evidente aspecte formale ale artei literare”14. 

Atitudinea lui Caracostea față de formalism, ca si efortul său de 
a înnoi ştiinţa literaturii în spiritul unei sinteze majore (între literatură 
şi limbă, între perspectiva istorică şi cea estetică) sunt semnele de 
netăgăduit ale permeabilitätii sale la mişcarea europeană de idei, 
căreia îi numește astfel punctele de criză, punctele vulnerabile și 
totodată fertile. Spirit enciclopedic, savantul român este interesat de 
ideile literare europene nu spre a le copia în mod dogmatic, ci spre a le 
„încerca” și a le integra, creator, în propriile construcţii. Nu 
eclectismul, ci neliniștea e trăsătura sa definitorie. Lipsit complet de 
talentele unui politician, care l-ar fi ajutat să vâslească în apele vieţii 
literare, asumându-și, cu toate acestea, o funcţie de decizie, Caracostea 


13 Tz. Todorov, Préface à R. Jakobson, Une vie dans le langage, Paris, Minuit, 
1984, p.12. 
14 A. Marino, Dicţionar de idei lierare, Bucureşti, Ed. Eminescu, 1973, p.686. 


a fost o pradä usoarä pentru tirul concentrat al confratilor säi, maîtres 
de consciences si ,sefi” ai unor şcoli ce mai sunt continuate încă în 
critica și istoria literară actuală. Fără să-i fi îndepărtat cineva de pe 
„umerii textelor” acuzele acelora, Caracostea va fi dezagreat de Putere 
după 1948, pentru ca reconsiderarea lui (începută, ceva mai curajos, 
după 1980, înecată în excese pasionale după 1989) să fie datorată, în 
bună parte, unor critici care se vor adepţii şi continuatorii foştilor săi 
adversari. Cea mai importantă - şi, în orice caz - cea mai spectaculoasă 
parte a criticii româneşti actuale se revendică de la Eugen Lovinescu si 
G. Călinescu. Caracostea se vede recitit cu aceiași ochelari, de o critică 
acuzând - în bună măsură - simptomele dezvăluite de atacul lui 
Pompiliu Constantinescu: solidaritatea de grup, intoleranta, 
nerespectarea unor reguli ale polemicii, subiectivitatea accentuată, 
suspiciunea față de rigoarea abstractă a teoretizărilor, ca şi față de 
recursul la argumente din domeniul altor discipline. Dar nu despre 
critica literară actuală va fi vorba, în chip explicit, în cele ce urmează, ci 
despre problemele pe care le ridică situarea lui Caracostea în relație cu 
ideile literare, româneşti şi europene, contemporane lui, în mijlocul 
cărora a trăit, fără alte ambiţii, în fond, decât acelea ale unui veritabil 
om de cultură. Specie rară și vulnerabilă, în sine? Tot ce se poate. Era 
Caracostea (și ideile sale) atât de diferit de contextul față de care se 
situa în chip conflictual? Sau e şi aceasta o capcană a criticii noastre, 
încântată de diferenţele care separă baricadele luptătorilor, ignorând 
(cu o voluptate egolatră, împărtăşită de altminteri chiar de Caracostea) 
punctele lor comune, ideile esenţiale care pot să îi apropie? 

Critica pe care doreşte nu numai să o scrie, ci şi să o 
fundamenteze teoretic Caracostea este destul de dificil de reconstituit 
ca sistem: greoi la lectură, scrisul său mai comite o eroare de strategie 
când nu își sistematizează ideile teoretice. Revine mereu cu precizări, 
nuanteazä, redefineşte, traduce în română o terminologie germană, 
ezitând în privința cuvântului celui mai potrivit (de ex., între 
„plăsmuire” şi „creațiune”), contrazicându-se uneori. „De aici - observa 
Mircea Anghelescu - dificultatea înțelegerii operei sale, ca si 
posibilitatea unor confuzii, care au dus la o anumită reținere a 
cititorului amator de claritate si rezolvări definitive”15. Oricum ar fi 

însă, contradictorii, repetitive, încăpățânate, referirile sale la critica 
viitoare (un fel de... „nouă critică”), accentuează mereu pe necesara 
„disciplină ştiinţifică” a acesteia: „istoria criticei noastre vädeste 
necesitatea unei îndrumări, pe care am putea să o formulăm scurt: pe 
lângă adevărata căldură estetică, mai multă lumină ştiinţifică, în 
armonie cu cerințele de adâncire ale specialitätii si cu starea actuală a 
ştiinţelor morale înrudite. Calea aceasta va apărea ca singura menită să 
ne scoată din apele diletantismului și să redea totodată studiilor 
literare autoritatea necesară pentru a deveni într-adevăr un factor viu 
în viața culturală a neamului, potrivit cerințelor literare ale vremii” 
(s.a.) 16. Sentimentul lui Caracostea este de a trăi o criză a 
credibilității vocilor critice, o criză de autoritate, un 
postmaiorescianism în degradare continuă. Teoreticianul opunea 
crizei o disciplină de frontieră şi de sinteză. Dacă acesteia îi caută 
îndelung un nume, un singur nume, are în schimb pentru ea o definiție 
cuprinzătoare şi-am spune - actuală: „În adevăr, studiul fenomenelor 
psicologice, pătrunderea faptelor sociale, studiul istoric al literaturilor 
şi al culturilor de seamă, la nevoie chiar utilizarea datelor lingvistice, 
dacă pot fi cantitate neglijabilă pentru opera ieftină a criticei 
impresioniste, ele sunt mijloace de orientare absolut necesare 
esteticianului, pentru că ele pot să-i asigure perspectiva atât de 
necesară în orice îndeletnicire intelectuală. Critica aceea care 
nesocoteşte aceste felurite puncte de vedere va fi lipsită adesea de o 
bună parte din ceea ce dă viaţă unei literaturi - va fi lipsită de simțul 
diferențelor de timp și, scăpându-i multe lucruri, cercul înţelegerii și al 
simpatiei ei va fi restrâns”17. Există, însă, în acest adept încăpățânat al 
obiectivitätii si metodelor științei, un liric refulat, ce räbufneste la 
suprafața textului în accente al căror „paternalism critic” va fi stârnit, 
probabil, zâmbetul contemporanilor, obnubilând din păcate valoarea 
celorlalte idei18. E la fel de adevărat însă că din aceste accente se va 
dezvolta, ajungând la apogeu odată cu activitatea de la „Revista 


16 Critica şi poetul |. Al. Brätescu-Voinesti, ed. cit., p.87. 

17 Poezia română de azi, în SA I, p.1. 

pleacă cu simpatie asupra totalului productiunilor, ştie să scoată la iveală 

Fundațiilor Regale”, o concepție cel putin discutabilă despre rolul 
criticului de a corecta şi îndruma creatiunea (literară) si viața 
spirituală a naţiunii către adevăratele valori. Sau, poate, stângaci, ca de 
obicei, Caracostea dă glas visului nerostit, utopiei ascunse a fiecărui 
critic literar? Pune el degetul pe o altă rană? 

„Pentru că, rând pe rând, Caracostea visează la singurătatea (si 
la diferenţierea, indusă astfel, a) turnului de fildeș, şi suferă de pe 
urma excluderii, vinovat/victimă, personaj ambiguu al unei vieţi 
literare, o, într-atât de apropiată de sferele politicului! Toate aceste 
excluderi, nefericite, sunt însă - si nu vom insista niciodată îndeajuns 
asupra acestui fapt, pentru a reda adevărata dimensiune a savantului 
în teoria literară românească - sunt, aşadar, conjuncturale. Dar niciuna 
din aceste conjuncturi, dacă modifică punctul de vedere asupra lui 
Caracostea, nu reușește să modifice, în schimb, „desenul din covor”, 
paradigma în virtutea căreia se construiește personalitatea lui, modul 
său de a fi în cultură, iar nu în (adesea, meschină) viața prea singura ce 
i s-a dat. 

Caracostea își trăiește cei mai frumoși ani într-o epocă 
norocoasă şi - paradoxal, în pofida crizelor (sau graţie lor...) - fericită 
sub aspect cultural. E o perioadă de căutări, de fertile dezbateri, de 
întâlniri fericite între curente ideatice ale căror origini diferite nu le 
împiedică să urmărească, fundamental, aceleași țeluri, să aibă chiar 
aceleași ,obsesii’. Pentru întreaga cultură europeană (într-o 
integritate cuprinzând, întâia oară, nu numai toate ştiinţele omului, 
dar şi toate spaţiile europene), perioada interbelică reprezintă ultimul 
interval de înflorire, liberă, a spiritului: o lume în schimbare, unde 
crizele, conflictele ideatice nu sunt altceva decât suferitoarea (si 
bucuroasa) naștere a unei noi episteme. Libertatea cu care înțelege, de 
la început, Caracostea să evolueze în acest peisaj, vocația sa 
enciclopedică, sensibilitatea la nou (formalism, psihologie 
configurationistä, critică genetică) ca și reevaluarea înaltă a tradiţiei 
(idealismul romantic, humboldtianismul), toate acestea fac dintr-însul 
nu un „Ahasverus al metodelor literare”, ci o încarnare a tipului de 
savant al ultimei sinteze a modernismului, al ultimei vârste „fericite” a 
Europei, înainte de Apocalipsa celui de-al doilea război mondial. În 
mod normal (dar ce mai înseamnă ,normal” și „normalitate” în Europa 
postbelică, a Cortinei de fier?) - în jumătatea liberă a Europei - colegii 
de generație şi de preocupări ai savantului român (precum Jakobson si 


Spitzer, spirite obiectivând aceeași paradigmă), formati în perioada 
interbelică, vor deveni „șefi de şcoală” după al doilea război mondial. Și 
- ceea ce, iarăşi, spune multe despre iluziile noii Europe - vor începe 
prin a câştiga un alt spațiu cultural, acela american: destinul lui 
Jakobson, ale cărui teorii ajung în Franţa via New York, este un 
exemplu elocvent. (Auto) exilați, în fond, din teritoriile furate Europei 
de ocupația sovietică, Spitzer si Jakobson, si, ca ei, Greimas, oferă 
culturii occidentale, cu deosebire științelor umaniste, soluţiile 
teoretice pentru noua epistemă; „neacasă”, ei devin de-abia acum 
„maîtres des consciences”, ceea ce pare astfel să fie în logica paradigmei 
pe care o întruchipează. Dincoace de Cortină, Caracostea e redus la 
tăcere și, din acest moment, destinele lor încetează să mai semene. Nu 
ne vom exersa în imaginarea lui „ceea ce ar fi putut să fie dacă... Spre 
deosebire de ,ei, de „ceilalți, Caracostea nu aparține decât 
contextului european interbelic. Unde se încadrează, în schimb, foarte 
bine: chiar reacţiile de respingere (dinspre context ori dinspre el 
însuși) sunt asimilabile paradigmei, sunt „fireşti”. 

În plan european, modelul lui Caracostea este - spuneam - 
Saussure, ca obiectivare a tipului savantului izolat în turnul său de 
fildeş. De Saussure (pe care, în schimb, nu-l citează până la a ne face să 
credem că nu l-a citit!) îl apropie mult mai mult decât atât. Și mult 
mai... palpabil: nu utopia turnului de fildeș (exaltată în Pe țărmul 
lacului Leman), ci realitatea dificilă a unei sinteze teoretice mereu 
amânate - în cazul amândurora - de necesitatea reîntemeierii 
limbajului noii științe; este nelinistea amară exprimată de lingvistul 
elveţian în celebra scrisoare către A. Meillet, din 4 ianuarie 1894: 
„Neîncetat, această ineptie a terminologiei curente, necesitatea de a o 
reforma, şi de a arăta pentru aceasta ce fel de obiect e limba în general, 
/toate/ vin să-mi strice plăcerea istorică, deşi n-am altă dorință mai 
fierbinte decât să n-am a mă ocupa de limbă în general. Toate astea se 
vor sfârşi, în ciuda voinței mele, printr-o carte unde, fără entuziasm, 
voi explica de ce nu există nici măcar un singur termen folosit în 
lingvistică si căruia să-i acord vreun sens. Și numai după aceea, 
mărturisesc, voi putea să-mi reiau munca din punctul unde-am 
läsat-0”19. Cititori încântați, astăzi, de rigoarea axiomatică a Cursului 


9 G. Mounin, Saussure ou le structuraliste..., Paris, Seghers, 1968, p.19. 


de lingvistică generală, obosiţi - în schimb - de stilul ornat al lui 
Caracostea, o paralelă la acest nivel ne-ar surprinde; şi totuși, drumul 
amândurora către noul limbaj ştiinţific trece printr-o ,recâstigare a 
stilului frumos” care nu e străină, în esenţă, de concepția asupra 
discursului criticii ca literatură de gradul al doilea, în noua vârstă a 
modernismului. G. Mounin nu gresea (dar prea puțini i-au auzit 
îndemnul) afirmând: „dacă ne oprim o singură dată şi luăm în 
considerare metaforele si comparatiile utilizate de Saussure pentru a 
explicita noutatea analizelor sale, suntem izbiți de extraordinara 
calitate a invenţiei, ca şi de eficiența lor'20. Mai mult - si tot mai 
departe de utopia turnului de fildeș - Caracostea-lingvistul îl 
întâlnește pe Saussure în cel puţin trei din punctele care fac din 
amândoi „oamenii epocii”, oamenii noilor soluţii științifice: a) 
interdisciplinaritatea ca bază metodologică - pentru „semiologie”, în 
cazul lui Saussure, pentru „stilistică”, în cazul lui Caracostea; b) 
sociologismul, id est conceperea limbii („langue') ca fapt social 
determinat de caracterul extraindividual (Caracostea: 
„supraindividual”), respectiv coercitiv, definitorii în viziunea lui 
Durkheim pentru orice fapt social; c) psihologismul, într-o epocă „unde 
psihologia accede la rangul de știință socială cu parte întreagă, ba chiar 
de ştiinţă socială-pilot' 21; desigur, e o mare diferență între 
mentalismul lui Saussure şi configurationismul adoptat de Caracostea, 
dar diferența nu e, totuși, una de principiu: pentru amândoi (şi nu 
numai pentru ei - pentru întreaga lingvistică interbelică) faptele de 
limbaj pot fi explicate prin fapte de gândire. Simptomatică pentru 
strategiile lui Caracostea rămâne, cu toate acestea, revendicarea de la 
modelul uman saussurian în numele unei calităţi pe care niciunul, nici 
celălalt nu o trăieşte în fond ca pe o fericire - și nici nu o trăiește 
deplin, ignorând ideile care îl apropiau efectiv de părintele elveţian al 
formalismului. 

Una din întrebările fireşti care se ridică este ce factori, anume, 
au determinat configurarea tipologică a lui Caracostea (admițând că al 
doilea război mondial si regimul comunist au încheiat un destin 
realizat în liniile sale de forţă înainte de 1945)? Spiritul epocii oferă o 
explicație generoasă, dar vagă totodată. Cu atât mai mult cu cât 

opţiunile teoretice ale savantului român - ca opțiuni pentru înnoire si 
pentru sinteză, dar si ca răspunsuri la o criză constientizatä în 
întreaga-i amploare - au parte, foarte devreme în itinerariul său, de o 
revelație provocatoare: este vorba de „ucenicia obligată” la 
Meyer-Liibke și la școala gramaticii neopozitiviste. Nu numai că nu e 
singurul a o fi înțeles astfel, dar el are chiar un coleg (de ucenicie, de 
generaţie, de preocupări) ilustru - Leo Spitzer - ce o va rememora 
aproximativ în aceiaşi termeni; Meyer-Lübke şi neogramatica 
încarnează într-un mod extrem de concret, de autoritar, primul obiect 
al revoltei noii generații în științele literaturii. Dar o revoltă adesea îl 
revelează pe revoltat siesi: ca si Caracostea, Spitzer va simţi - în 
termenii lui Starobinski - „sentimentul de insatisfactie si de revoltă /... 
/ dinaintea prudentei «pozitiviste» a lui Meyer-Lübke, ale cărui lucrări 
îi păreau a se referi la preistoria limbii franceze, iar nu la istoria vie a 
acesteia; revolta se accentua dinaintea studiilor prudente ale 
istoricilor literari, ce îi apăreau derizorii în efortul lor de a evita 
centrul viu al operei si de a rătăci printre probleme secundare, detalii 
minore, glose futile'22. Ceea ce se uită îndeobşte (studiul citat, al lui 
Starobinski, nu face excepţie) atunci când se discută ucenicia la 
Meyer-Liibke, atât a lui Spitzer, cât si a lui Caracostea, este atmosfera 
ştiinţifică şi culturală a Vienei din preajma primului război mondial, 
efervescenta unui „fin de siècle” conținând germenii vremurilor noi, 
toleranța şi deschiderea către o paletă extrem de diversă de idei, teorii, 
sisteme - a căror întâlnire o găzduia acest centru muribund al vechii 
Europe, imperiale. Între Răsărit şi Apus, Viena era placa turnantă a 
culturii europene - rol pe care (într-un alt context politic, dar în 
aceeași geografie polarizată a Europei) îl va asuma, după 1919, în 
parte, Praga (şi apariția Cercului de la Praga nu e străină fenomenului). 
Cu alte cuvinte, conținând în același spațiu atât ,dogma” exemplară, cât 
şi soluţiile de abolire a ei, „Viena” reprezintă, pentru Caracostea, ca si 
pentru Spitzer, o fericită experiență iniţiatică, determinând în 
conștiința ambilor opţiuni similare si - suntem tentaţi să credem - 
acelaşi pattern spiritual. Un pattern... neliniştit, al căutărilor continue, 
dar cât de departe suntem de opacitatea cu care e receptat Caracostea 


2 J. Starobinski, Préface à L. Spitzer, Etudes de style, Paris, Gallimard, 1970, 
p.73; v. si D. Bellos, Introduction to L. Spitzer, Essays on the XVIIth Century 
French Literature, Cambridge University Press, 1983, p.XIII. 


la noi, în valorizarea „neliniștii” lui Spitzer, de către Starobiñski: „aş 
vedea /.../ ceva exemplar în imposibilitatea savantului de a rămâne 
doar în domeniul științei sale, în înflăcărarea ce-l face să rupă barierele 
«disciplinare», în elanul care transformă lingvistul în stilistician, apoi 
în critic literar, şi în poet al ideilor. Limitele îl apasă: pentru el există 
întotdeauna o izolare de învins, o deschidere biruitoare de avansat, un 
contact de găsit. Luciditatea, pasiunea sa se explică în parte prin 
situația sa de străin'23. În cazul lui Caracostea, să fie, oare, o 
explicaţie, statutul său de „exclus” din contextul românesc? lată încă 
un detaliu pe care o istorie a ideilor literare românești l-ar putea 
demonstra, de-ar fi scrisă, aceasta, sine ira et studio. În fond, ceea ce 
intuieste Starobinski în Spitzer este același inefabil esenţial căruia - 
„poet” - Caracostea îi găsea o expresie șocantă, venind din partea unui 
teoretician al „noii obiectivitäti științifice”: „Poţi fi filolog excelent fără 
alt dar decât acela al observatiunii plină de răbdare: nu-ţi vei putea 
îndeplini menirea de interpret al vieţii literare, dacă nu eşti înzestrat 
cu o anumită însușire sufletească sintetică, de creatiune, cu puterea de 
simpatie care reconstruieste viața celor mai umili, si cu darul de a 
împărtăşi viu ceea ce, prin îndelungată sârguintä si datorită intuitiunii 
speciale a literaturii, ai putut să vezi. Dacă este un teren unde cuvântul 
adânc «știința e iubire» să corespundă adevărului, acela este al 
literaturii” (s. I.B.) 24. Există numeroase puncte în care teoriile celor 
doi - Caracostea şi Spitzer - coincid. În cele ce urmează, capitolul 
consacrat stilisticii caracostiene va readuce în discuţie o serie de alte 
probleme specifice. Pentru ceea ce ține însă, acum, de vederile de 
ansamblu, vom încheia consideratiile de față propunând o lectură 
paralelă: 

a) Caracostea, în Clasicismul stilisticei poporane: „În opoziţie cu 
toți câţi s-au ocupat cu studiul creatiunilor poporane epice, fie la noi, 
fie peste hotare - ne-am încredinţat treptat că imaginile fundamentale, 
marile simboluri, organizarea lor formală și tensiunea spun mai mult 
despre esența plăsmuirilor decât orice alte investigaţii. De aici 
dobândim optica exactă a centrului întruchipării, ferindu-ne de orice 
intrusiune doctrinară. /.../ Privind creatiunea din centrul ei de 
cristalizare formală, cercetătorul se așază exact în poziția însuși a 

artistului, având totodată si obiectivitatea necesară'25. 

b) Spitzer, în Etudes de style: „să mergi de la suprafață către 
«centrul vital intern» al operei de artă: să observi mai întâi detaliile la 
suprafaţa vizibilă a fiecărei opere în parte /.../ apoi să grupezi aceste 
detalii și să cauţi a le integra principiului creator ce trebuie că a fost 
prezent în spiritul artistului, și în sfârșit să revii la toate celelalte 
domenii ale observaţiei pentru a vedea dacă «forma internă» pe care ai 
încercat a o construi dă seamă cum se cuvine despre totalitate”26. 

O asemenea declarație programatică adună într-însa, de fapt, 
liniile de forţă ale unui întreg program teoretic, constituind tot atâtea 
răspunsuri date contextului european. Chiar dacă au fost rostite în 
pustiu, în cazul lui Caracostea (din motive ce tin de istorie, si nu 
numai), ele merită a fi relevate, astăzi, pentru o mai bună înţelegere a 
contextului căruia îi răspundeau, a mecanismelor prin care acesta - 
ignorându-le - a preferat alte răspunsuri, a ales alte căi de evoluţie... 
până astăzi. Până astăzi? Mai răspund, astăzi, soluţiile caracostiene 
unui context? Poate fi vorba despre „noi' în această „fabulă”? 

Teoriile caracostiene se nasc din si se sprijină pe cele mai 
importante puncte de sinteză epistemologică ale epocii; chiar dacă 
formulările teoretice ale savantului nu sunt spectaculoase, vom porni 
de la enunturile sale pentru a schița, în cele ce urmează, peisajul 
rezumativ al acestei sinteze. Fragmentul ales era, în intenţie, destinat a 
circumscrie câmpul interdisciplinar al „noii critici”: „Într-adevăr 
studiul fenomenelor psicologice, pătrunderea faptelor sociale, studiul 
istoric al literaturilor și al culturilor de seamă, la nevoie chiar 
utilizarea datelor lingvistice, dacă pot fi cantitate neglijabilă pentru 
opera ieftină a criticii impresioniste, ele sunt mijloace de orientare 
absolut necesare esteticianului, pentru că ele pot să-i asigure 
perspectiva atât de necesară în orice îndeletnicire intelectuală. Critica 
aceea care nesocoteşte aceste felurite puncte de vedere va fi lipsită 
adesea de o bună parte din ceea ce dă viață unei literaturi... 27; fiecare 
sintagmă a enumerării numeşte câte o sinteză parțială din ansamblul 
proiectului teoretic. Să le dezvoltăm, aşadar: 

a) „studiul fenomenelor psicologice”: Interesul lui Caracostea 

pentru psihologia configurationistä îl face să întâlnească teoriile 
formalismului emergent venind dintr-o direcție pe care următoarele 
trei decenii în evoluția curentului (până la structuralismul genetic 
postbelic) aveau să o ignore (G.S. Morson diagnostica în acest sens „o 
neîncredere în «genetic fallacy»” atât la formalismul timpuriu cât și la 
New Criticism-ul american28); în chip semnificativ pentru ceea ce 
înseamnă intuitiile caracostiene, el vedea în genetism nu numai 
dimensiunea complementară  structuralismului, ci perspectiva 
din/prin care se putea realiza sinteza metodologică, depäsindu-se 
sciziunea ştiinţelor literare: „Lipsa lucrărilor de geneză se explică si 
prin chipul cum s-au dezvoltat la noi aceste trei discipline, care numai 
spre paguba lor pot fi separate: critica, istoria literară şi estetica”29. 
Pledoaria lui L. Goldmann la colocviul despre Geneză si structură, 
douăzeci de ani mai târziu, făcând elogiul perspectivei integrative pe 
care genetismul o aduce în structuralism, dinamizându-l, redeschidea 
- subtextual - discuţia asupra sintezei metodologice, din locul unde 
fusese ea abandonată în anii '30: ,... o structură parţială /.../ nu poate 
fi înţeleasă decât în măsura în care este ea însăși înserată în studiul 
genetic al unei structuri mai vaste a cărei geneză poate singură elucida 
majoritatea problemelor pe care cercetătorul a trebuit să si le pună la 
începutul demersului său. E de la sine înțeles că studiul acestei 
structuri mai vaste va cere la rându-i insertia ei într-o altă structură 
relativă care o va îmbrăţișa si așa mai departe'30. Analiza psihologiei 
actului creator nu poate însă, evident, să fie separată de psihologia 
receptării; Caracostea este conștient de această deschidere atât atunci 
când teoretizează „retrăirea” operei (în versiuni mai metaforice și în 
aproximări mai stângace decât „cercul hermeneutic” spitzerian, dar 
răspunzând - în intenţie - aceleiași probleme metodologice), cât si 
când se ocupă, în studiile de folcloristică, de circulaţia tipurilor 
folclorice - de receptarea lor, în ultimă instanță. „Creativitate” si „(re) 

träire” sunt conceptele cu care teoreticianul denumeste demersurile 
analitice intrinsec, respectiv extrinsec operei, al căror punct de sinteză 
îl constituie genetismul. Dacă astăzi, în plină emergentä a unei noi 
istorii literare, când suntem martorii succesului esteticii receptării, 
ideile lui Caracostea pot să redevină actuale, o atare recunoaștere a lor 
ne situează în interiorul unei „fabule” pe care o schița, nu fără ironie, 
acelaşi G.S. Morson - cu referire la „redescoperirile formalismului” în 
critica și teoria literară apusene de astăzi: „ca si formaliștii /..., 
teoreticienii americani și vest-europeni de dată recentă au pus în 
discuție perspectivele «intrinsecă» si «extrinsecă», revenind de la 
/perspectiva bazată pe/ sincronie la o «nouă istorie literară», şi de la 
«textul autonom» la teoria receptării. Aceste dezvoltări paralele, în 
teoria literară recentă si în evoluţia poeticii formalismului rus acum 
cincizeci de ani, lasă să se întrevadă posibilitatea ca noi, în Vest, să 
«reinventăm roata», o afirmaţie ce pare încă mai adevărată dacă ne 
amintim că aceleași argumente au justificat în chip esenţial aceleaşi 
schimbări în ambele tradiţii teoretice” 31. În opinia noastră, 
teoretizările caracostiene configurează - în legătură cu acest subiect - 
unul din paradoxurile exemplare ale „situării savantului în context”: cu 
mai bine de o jumătate de veac în urmă, poziția sa teoretică ar fi 
confirmat viabilitatea unor idei ale formalismului „uitate” apoi pe 
parcurs. Dar, deşi sensibil la viața ideilor în epoca sa, Caracostea se afla 
deja, atunci, în afara ei. Astăzi, când noul istorism si estetica receptării 
redescoperă vârstele si soluțiile timpurii ale formalismului 
central-european, e de presupus că noua vârstă a criticii românești se 
va construi sprijinindu-se pe „noutăţile europene”, nu si recitindu-l pe 
Caracostea. Departe de noi dorinţa de a face aici un proces de intenţie 
dezvoltărilor actuale din critica şi teoria literară românească; insistăm 
asupra faptului că afirmaţiile noastre sunt pur constatative, 
circumscriind doar o stare de fapt. 

b) „pătrunderea faptelor sociale”: Interesul pentru sociologie - 
şi pentru sociologie literară - este congruent opțiunii pentru genetism, 
în perfectă coerenţă cu viziunea (formalistă) a seriilor culturale si a 
structurilor concentrice (teoretizate de L. Goldmann). Refuzul 
programatic al perspectivei sociologice se explica, în cazul 

formalismului rus, printr-un context politic special și prin 
confruntarea cu discursul oficial. Istoriile formalismului reconstituie 
însă cu ușurință tentativele curentului de reasumare a unei 
perspective iniţial respinse. Ceea ce ni se pare interesant de relevat în 
contextul de față este că, atunci când scria Creativitatea eminesciană 
(şi pleda pentru integrarea unei perspective sociologice moderne, 
distincte de determinismul pozitivist, în actul critic), Caracostea era 
conștient de adevăratele rațiuni ale respingerii sociologismului în 
epocă; datorită stilului său vag-aluziv, când se referă „la noi”, într-un 
pasaj precum cel ce urmează, este - să recunoaștem - destul de greu a 
ne mărgini să identificăm respectivul pronume personal cu știința 
românească a literaturii. Intuitiile caracostiene se văd depăşind mereu 
marginile contextului românesc: „De când metoda de critică literară 
marxistă a căzut în desuetudine și de când se accentuează devotiunea 
față de autonomizarea esteticii, se observă la noi un fel de sfială de a 
mai aborda aspectele sociologice. /.../ Ritmul statornic de sentiment al 
personalităţii e în concordanţă cu un aspect caracteristic al structurii 
sociale. /.../ putem vorbi /.../ de substratul social al faptelor care 
privesc dinamica experienţei individuale”32. 

c) „studiul istoric al literaturilor şi al culturilor de seamă”: 
Interesul lui Caracostea pentru istoria limbii, folclor şi morfologia 
culturii îl apropie de formalisti, adepții teoriei seriilor culturale, deși 
atitudinea sa față de istoria literară ca disciplină ne-a apărut ca una 
mult mai nuanțată (sau mult mai puţin interesată de configurări 
doctrinare). Punctul comun între teoriile sale și teoriile epocii îl 
constituie aceeași voință de sinteză, aceeași grijă de a nu rupe 
literatura de ansamblul fenomenelor culturale si - în termenii lui 
Bahtin, ce vine să confirme astfel un „spirit al veacului” - „de a încerca 
să înțeleagă faptul literar în diferentialitatea sa, în interiorul 
ansamblului ce constituie cultura unei epoci'33. Ideile lui Caracostea 
se rostesc în epoca de emergentä a „noii istorii literare” (istorie de 
forme, de coduri... poetică istorică). El însuși, în cercetările sale, 
incluzând dimensiunea istorică la nivelul genezei interioare a textului, 
va abandona de facto istoria literară în sensul ei tradițional. „Istoria 

literară” rămânea, în epocă, o problemă cu răspunsuri deviate, ca si 
soluţiile ulterioare celui de-al doilea război mondial: „Elementul cel 
mai general - scrie Clement Moisan - pe care îl regăsim în mai multe 
teorii moderne ale istoriei literare este acela al unei istorii a formelor 
literare, pe care G. Genette o numeşte o istorie a codurilor literare, pe 
care Wellek și Warren o numesc o istorie a literaturii ca artă, pe care 
Goldmann o definește ca istorie structurală genetică, Hans Robert 
Jauss o vede sub unghiul istoriei receptărilor operelor, iar Michael 
Riffaterre o consideră mai degrabă ca o istorie a lecturii operelor. Ceea 
ce au comun toate aceste schițe teoretice este atenţia acordată operei 
însăşi si operelor ca loc al unei posibile organizări istorice. Valery 
mergea de asemenea în această direcţie, până la abolirea biografiei 
scriitorului care, în viziunea sa, interzicea accesul în arcanele poemului 
sau ale operei” (s.a.) 34. Faţă de Valery - și fără urmă de ironie - 
putem spune despre Caracostea că mergea „în cealaltă direcție”; sau - 
că se situa în punctul de unde ,directiile” aveau să pornească. Din nou 
- el nu este un teoretician protocronic pentru actualele căutări din 
„noua istorie literară”, ci aceasta din urmă se întoarce (cu mișcarea 
sesizată de G.S. Morson) la soluţiile oferite, în epoca sa, primei vârste a 
crizei istoriei literare. 

d) „la nevoie chiar utilizarea datelor lingvisticii”: Departe de a 
susține opinia Ilenei Oancea, după care, prin Caracostea, la noi 
„stilistica se rupe de critică cu toată vehementa, printr-o adevărată 
«coupure  &pist&mologique»" 35, considerăm că autoarea citeşte 
distorsionat una din cele mai fertile sinteze metodologice ale perioadei 
interbelice - la care se raliase (în chip explicit, de astă dată) şi 
Caracostea: fie si în formularea stângace care deschide prezentul 
paragraf sub d), voința teoreticianului de a adăuga stilistica în 
perimetrul criticii literare ne apare evidentă. Primatul esteticului în 
lingvistică, ideea formalistă a estemului, ideea neohumboldtiană a 
dinamicii (finalizate estetic a) formei interne a limbii, toate acestea 
sunt nuanţe și dezvoltări ale unui postulat fundamental, formulat în 
termeni indiscutabili de Caracostea în Expresivitatea limbii române: 
„Arătând cum structura limbii condiționează expresia literară şi cum 

din înălțimea marilor creatiuni se revarsă lumină asupra esentei limbii 
şi a specificului ei, s-a învederat necesitatea ca cele două discipline, 
lingvistica și literatura, privite ca două forme ale expresiei, să rămână 
în strânsă unire: lingvistul să poată gândi în plan literar, iar 
cercetătorul să poată gândi în plan lingvistic...” (s. I.B.) 36. Caracostea 
nu se abate, de fapt, de la postulatele originale ale formalismului, care 
vizau atingerea teritoriilor criticii literare venind dinspre şi epuizând 
lingvistica. În acest cadru, stilistica avea să îndeplinească - în termenii 
lui Spitzer - rolul de „punte între lingvistică și istorie literarä”37. 
Teoreticianul român - întâlnindu-se cu Spitzer, din nou - va considera 
că sinteza dintre critică literară şi lingvistică oferă cea mai sigură cale 
de depăşire a ,täieturii epistemologice” dintre ele, a crizei 
amândurora. Dacă Spitzer urmărea „o definiție mai riguros ştiinţifică a 
unui stil individual: o definiție de lingvist care să înlocuiască remarcile 
ocazionale si impresioniste ale criticilor literari 38, dorința lui 
Caracostea de a pozitiva analiza operei răspunde polemic aceluiași tip 
de critică impresionistă. Departe de a fi reductionist, recursul la 
lingvistică este circumscris de autor noii formule, a criticii 
participative ce încetează de a mai fi „un simplu birou de înregistrare” 
pentru a se „înălța la o colaborare de creativitate între poet şi critic în 
sensul împlinirii destinului înscris în virtualitätile poetului”39. Acesta 
va fi proiectul epistemologic a cărui configurare o vom analiza în cele 
ce urmează. 

1. LINGVISTICA, STILISTICA, POETICA 

1.1. Caracostea si problemele stilisticii 

„Dacă vrem să înțelegem limbajul în operaţia lui semnificantă 
originară, trebuie să ne prefacem a nu fi vorbit niciodată, să operăm 
asupră-i o reductie fără de care s-ar ascunde încă si mai mult ochilor 
noştri, întorcându-ne la ceea ce ne semnifică, să-l privim precum surzii 
pe cei ce vorbesc, și să comparăm arta limbajului cu celelalte arte, care 
nu recurg la el, să încercăm a-l vedea ca pe o asemenea artă mută”. 

(Maurice Merleau-Ponty, La Prose du monde40) 

1.1.1. Motivatii ale interesului pentru lingvistică 

Interesul major pe care l-a arătat Caracostea studiului limbii a 
fost determinat de doi factori principali. Cel dintâi ține de concepţia 
autorului despre liniile de forță si etapele propriului proiect teoretic; 
era vorba nu numai de a se servi de lingvistică drept stiintä-pilot, în 
sensul de model metodologic asigurând mult-râvnita stiintificitate, dar 
de a face din studiul limbii prima etapă în studiul literaturii naţionale. 
După cum afirma Caracostea în poale, cea mai des citată explicitare a 
viziunii sale, „Văd literatura naţională ca o clădire, al cărei prim etaj 
este adânc fundat în limba noastră, prima formă a destinului nostru 
expresiv. Din bolțile acestei părți, în care este cimentată toată vlaga 
intuitiunilor noastre străvechi, creşte al doilea etaj: creatiunea 
poporană orală; iar peste aceasta, cleștarul împlinirilor noastre 
culte”41. Cel de-al doilea factor este datorat situării lui Caracostea în 
contemporaneitatea formalismului interbelic - si a interesului 
manifestat de acesta față de problemele limbii. Într-un context 
ştiinţific în care lingvistica (şi disciplinele derivate dintr-însa, precum 
poetica ori stilistica) tinde să ocupe locul central, părăsit de istoria 
literară în declin, în epistema ultimei vârste a modernismului, 
Caracostea s-a numărat printre teoreticienii care au intuit atât 
beneficiile posibile, cât şi riscurile unei atari soluţii, în timp. În cele din 
urmă, nu altcuiva decât lui însuşi confrații contemporani (ca si critica 
postbelică, în parte) îi vor face o „vină” din spaţiul prea amplu pe care 
l-ar fi acordat fenomenelor lingvistice în studiile sale. Nu în sensul 
criticilor acelora, trebuie remarcat totuși că felul cum a înţeles 
Caracostea să-şi construiască proiectul teoretic, la dimensiuni uriașe, îl 
încadra, dintru început, în teritoriul unor strategii perdante, pentru că 
erau irealizabile într-o viață de om. Dacă, astăzi, după mai bine de o 
jumătate de secol de la conturarea acestui proiect, putem să admirăm 
intuitiile savantului, care l-au determinat să încerce imposibila sinteză 
între un formalism nesaussurian si un neohumboldtianism (în bună 
măsură) avant la lettre, dacă putem să-i găsim, retroactiv, puncte de 
sprijin şi confirmare în gramatica generativă (post-saussuriană şi 
neohumboldtiană, aceasta), în epoca sa Caracostea îşi propusese, ca 
întotdeauna, să împlinească imposibilul. Lingvistica lui - tot mai mult, 

tot mai explicit, o stilistică - ar fi trebuit să își răspundă (ca punct de 
plecare), simetric, cu un sfârşit al traseului teoretic - în filosofia 
culturii, în analiza globală a stilului ca imanentä. Coerenta proiectului - 
indiscutabilă - este, probabil, cea care insuflă entuziasmul afirmațiilor 
proiective ale lui Caracostea, atunci când e vorba de a vedea în limbă 
(în limba națională - nuanță asupra căreia vom reveni în cele ce 
urmează) exemplarul spaţiu specular, „punerea în abis” a morfologiei 
unei întregi culturi. 

Am ales să deschidem capitolul de față cu meditaţia asupra 
eșecului lingvisticii (ştiinţă imposibilă, utopie a științelor), semnată de 
M. Merleau-Ponty, pentru că ea explică esența însăși, subtilă si - ironie! 
- dificil de verbalizat, a eșecului celui mai coerent teritoriu al 
teoretizărilor caracostiene. Reflectia lui M. Merleau-Ponty, din întregul 
volum postum despre Proza lumii, e redescoperită astăzi de stilistica 
posistructuralistă42 în încercarea de a afla un sens dincolo de limitele 
limbajului. Fără a avea nici cea mai vagă intenție de a face din 
Caracostea precursorul unor asemenea postmodernisme, vom spune 
doar că reflectia lui M. Merleau-Ponty aduce argumente pertinente în 
sprijinul ideii că - dacă despre un eșec al teoriilor lingvistice ale lui 
Caracostea este vorba - el nu e decât obiectivarea unui eșec al 
lingvisticii, crescut odată cu ea, ca viermele în fruct, subminându-i 
toate disciplinele, codat în însuși obiectul ei, singular, care este limba - 
instrument infidel al unei comunicări întotdeauna deviate. Si, dacă M. 
Merleau-Ponty relua, după un veac, ideile romantismului despre 
limbajul ce înstrăinează ființa, să observăm doar simetria gestului prin 
care - aflat în căutarea unor puncte de sprijin imuabile în construcția 
limbii, a unor universalii pe care să fundamenteze o întreagă filosofie a 
stilului - Caracostea se întorcea la soluția romantică a formei interne 
humboldtiene. Cele două „întoarceri” au loc ca si cum romantismul, 
fundamentând lingvistica modernă, i-ar fi dat acesteia referința ultimă 
şi conştiinţa esecului, deopotrivă. 

Aşa cum o concepe Caracostea, lingvistica se vede amenințată 
de aceleași patru puncte critice care vor submina întreg proiectul 
acestei ştiinţe în secolul nostru (și în tradiție romantică). Un prim 
punct vizează dificultăţile în delimitarea domeniului propriu: știință de 


4 V. comentariile lui L. Jenny, La parole singulière, Paris, Belin, 1990; 


graniţă, între ştiinţele (clasice ale) limbii, respectiv ale literaturii, noua 
lingvistică îşi propune drept tel studierea literaritätii în limbaj. În 
termeni caracostieni: a finalitätii estetice în devenirea lingvistică. 
Pentru momentul de criză traversat de ştiinţele umaniste în epocă, ea 
reprezintă soluţia salvatoare a sintezei. Dar, ca orice domeniu 
interdisciplinar, se vede pândită de primejdiile vagului și ale 
indeterminării. În al doilea rând, născută din nevoia unor noi garanții - 
de metodă - ale stiintificitätii, într-o încrucișare paradoxală de 
neopozitivism (formalist) şi idealism romantic (în tradiţie croceeană), 
ea va căuta să îngemăneze, în cadrul proiectului lui Caracostea, 
interesul obiectiv pentru formă cu o dimensiune a trăirii, care situează 
subiectul cunoscător pe o poziţie periculos-participativă; opțiunile 
savantului român tin în acest caz mai degrabă de o intuiţie a „crizei 
formei” decât de o conceptualizare a ei - căci, ne întrebăm, cum pot fi 
înţelese şi acceptate altminteri fraze programatice precum aceasta, din 
Expresivitatea limbii române: „După cum, în esența ei, literatura nu se 
învaţă, ci se trăiește - tot astfel, trebuie să ne deprindem cu o ştiinţă 
trăită a limbajului, pentru a putea pătrunde mai adânc în esenţa limbii 
materne /.../ În domeniul acesta al ştiinţelor morale, numai ceea ce 
este intens trăit există” 43. Dând seamă despre relativitatea 
conceptului însuși de obiectivitate, o asemenea viziune paradoxală 
asupra lingvisticii evită să cadă, însă, în utopia pozitivismului ca 
garanţie a valorii absolute - utopie ce avea să-i orbească pe corifeii 
structuralismului lingvistic, după război44. 

În al treilea rând, lingvistica se redefineşte nu numai 
metodologic în noua sa poziţie centrală, ci şi în funcţie de obiectul său. 
De la primele manifestări ale lingvisticii formale şi până la stilistica 
actuală, teoreticienii îşi vor recunoaște neîntrerupt dificultatea în a 
circumscrie „obiectul singular” al acestei ştiinţe de graniţă. Între limbă 
şi limbaj poetic, între limbă şi stil, persistă dificultatea de a găsi bazele 
obiective ale unei științe a... stilului? a stilului în limbă? în limbaj 
poetic? atunci, în limbaje? de ce nu în ființa umană? Care sunt 


8 ELR, p.264-266; asemenea afirmaţie deschide o posibilă discuţie asupra 
garanţiilor de obiectivitate si de pozitivism pe care le mai poate oferi lingvistica, 
odată ce i se admite dimensiunea etică, apartenenţa la ştiinţele "morale". 

# A. Jacob, Genèse de la pensée linguistique, avec la collab. de Pierre Caussat 
et Robert Nadeau, Paris, Librairie Armand Colin, 1973, p.27. 


marginile obiectului stilisticii? Și, dacă le acceptăm vagul, ce să facem 
cu un obiect de asemenea dimensiuni? (Căci, dimensiunile lui vor 
exceda, în primul rând, şi proiectul lui Caracostea sortit astfel să 
rămână de neterminat). Confruntându-se, încă, astăzi, cu definirea 
propriului obiect, stilistica - moştenitoare a doctrinei structuraliste - 
continuă să îl privească precum mecanica cuantică electronul. El este 
fie obiect discret, „tangibil” ca atare (v. consideratiile lui M. Riffaterre, 
din Essais de stylistique structurale45), fie o virtualitate a discursului, 
„O şansă şi un risc” al vorbirii46. Intuind la rându-i singularitatea 
obiectului propriului demers, Caracostea ,viseazä”, pozitivist, o 
posibilitate de circumscriere minimală a faptului de stil, a valorii 
estetice - estemul, a cărui devenire în limbă (atunci când nu-l privește 
ca pe un „corpuscul”, ci ca pe o „undă”) o pune pe seama formei 
interne, în cea mai bună tradiție idealist-romantică. Atât stânjeneala, 
cât şi tentativele de sinteze ale contrariilor sunt așadar generale în 
evoluţia disciplinei - sunt, în fond, una din „umbrele” ei. 

Cel de-al patrulea punct critic major îl reprezintă pericolul 
parti-pris-ului ideologic. Inseparabilă de discursul oricărei ştiinţe 
umane, ideologia întreţese și textul lingvisticii, care nu poate decât să-i 
conștientizeze si să-i expună prezența; este ceea ce H. Meschonnic 
(vorbind tocmai de redescoperirea lui Humboldt în gramatica 
generativă!) numeşte „caracterul necesarmente strategic al oricărei 
propoziţii despre limbaj. /caracterul e prezent/ Chiar acolo unde 
aceste propoziţii se reclamă cel mai mult de la știință, ca si cum știința 
le-ar da imunitate ideologicä”47. Este punctul în care savantul român, 
cel atât de sensibil la capcane, la fundături ori exagerări, pierde cârma. 
Ceea ce fusese o ambițioasă deschidere spre morfologia culturii, 
venind dinspre studiul universaliilor limbii române („dincolo de 
poziția individuală, poziția românească văzută în adâncime, ca o nouă 
formă a destinului omenesc'48), devine, în Expresivitatea limbii 
române, prilej de ,circumstantiere” în preajma celui de-al doilea război 


45 M. Riffaterre, Essais de stylistique structurale, presentation et traduction par 
Danel Delas, Paris, Flammarion, 1971, p.28. 

Pour la poétique, V, Paris, Gallimard, 1978, p.318. 

48 Probleme de expresivitate românească, RFR, an VII, nr.10/oct. 1940, p.45. 


mondial („împrejurările vitrege în care apare cartea ne dezvăluie 
semnificația vitală a subiectului” (s. I.B.) 49), argumentele lingvistice 
transformându-se în arme ale unei bătălii duse de pe poziţiile unui 
naționalism violent, tradus în fraze suspect messianice: „ne înălțăm 
privirile spre icoana ideală a limbii noastre, ca spre un veşnic izvor de 
consolidare sufletească. Dezvăluindu-i originalitatea si farmecul, 
vedem limpede în ea chezäsia destinului românesc ca o sinteză 
necesară între Răsărit si Apus. Si înțelegem cu ce chemare logosul 
întrupat în ea a biruit vremurile. Adâncind problema valorii, oricine își 
poate da seama că o astfel de limbă nu putea fi creația unui popor fără 
o aleasă menire”50. Caracostea nu e singurul, în cultura europeană, 
care pleacă de la glorioasa tradiție romantică (în cazul său, lingvistica 
humboldtiană) pentru a ancora în apele tulburi ale ideologiei de 
dreapta, naţionaliste. Vom putea descifra, oare, în evoluţia sa, desenul 
ascuns al unei situații generale? Expresivitatea limbii române trebuia 
să fie cheia de boltă a întregului sistem caracostian. Fascinat de mirajul 
programaticului si al afirmațiilor magistrale, în momentul când se 
credea ajuns la liman, Caracostea era - de fapt - pradă sirenelor. 

1.1.2. „Obiectul singular al stilisticii'51 

Dificultăţile lingvisticii - spuneam - încep și se sfârșesc cu 
definirea obiectului său. Respectând proporțiile, dificultăţile stilisticii 
se datorează aceleiaşi probleme fundamentale. Acceptia acordată 
stilului determină școli, filiatii şi curente, împarte în tabere, suscită 
polemici. Plecând de la postulatul finalitätii estetice a evoluţiei 
limbajului, lingvistica lui Caracostea primeşte foarte repede 
contururile teoretice ale stilisticii - ale unei stilistici ,generalizate”, 
însă, în dublu sens: atât în ceea ce privește accepţia „performării 
limbii” (Caracostea nu utilizează  dihotomia  saussuriană 
limbă /vorbire) - unde orice act lingvistic devine, ca expresivitate, fapt 
de stil - cât si în ceea ce priveşte aria de cuprindere a conceptului de 

stil - vizând, aceasta, mai presus de limbă si literatură, întreaga 
spiritualitate a unui popor. Pentru Caracostea, stilul este, în ultimă 
instanță, supraindividual, şi e o determinantă fundamentală a 
caracterului național. În descendența concepției romantice despre 
organicitatea limbii - ființă mai presus de noi, în termeni eminescieni, 
„stăpâna noastră” - el îşi circumscrie, își „autonomizează” obiectul de 
studiu (ie, un organism viu), fundamentând astfel pozitivismul 
analizei. Intentiile exprimate în deschiderea Expresivitätii limbii 
române sunt elocvente: „lucrarea de față caută semnele stilului 
românesc în cea mai însemnată formă de creatiune românească: limba 
maternă, modelatoarea destinului românesc. Căutarea stilului 
supraindividual este cu totul altceva decât întronarea unui canon, în 
puterea căruia să prevezi sau să codifici. Pot, oare, găsi aiurea decât în 
tiparele ideale ale limbii ca instituţie și în imaginile crescute din 
virtualitätile ei, un mijloc mai adecvat pentru a individualiza ceea ce 
este unic într-o operă dată? /.../ problema esenţială a specificului 
românesc: /este/ limba privită ca operă de artă si ca anuntätoare a 
stilului nostru supraindividual”52. 

Teoretizările lui Caracostea în domeniul stilisticii pot fi aşezate 
în descendența lui Maiorescu (e ceea ce face el însuși), Ibrăileanu si 
Dragomirescu - pentru interesul față de problemele formei - 
respectiv, în aceea a profesorului său, Ov. Densuşianu - în ceea ce I. 
Oancea numeşte „vosslerianismul de principiu”, adică „studierea limbii 
române sub aspectul evoluţiei calitative, estetice”53. În privinţa 
conceperii stilului, însă, ca imanent, supraindividual, cu valoare 
tipologică, Caracostea se încadrează în contextul filosofiei epocii sale — 
iar termenii de referință pot fi Walzel, Wölfflin, Spengler, cu alte 
cuvinte - filosofia germană în descendență romantică. Întoarcerea lui 
Caracostea la soluţiile humboldtiene ale formei interne este 
comparabilă efortului esteticienilor germani de a „stabili configurația 
globală a unor mari unități de cultură prin relevarea invariantelor de 
structură ale acestora”54. 

Atunci când discutăm despre modernitatea, respectiv noutatea 

concepției despre stil inaugurate, în perioada interbelică, pe plan 
european, opinia Ilenei Oancea, după care „stilistica modernă se va 
naște în afara retoricii 55 ni se pare, în schimb, exagerată. Ea se 
datorează, probabil, unei confuzii între noua morfologie a culturii, 
având drept obiect stilul, şi în care studiul limbajului nu e decât o 
etapă, şi, respectiv, stilistică, disciplină al cărei obiect era și va rămâne 
stilul limbii. În fapt, stilistica modernă nu numai că nu părăseşte 
retorica, dar o continuă - pentru a se regăsi, la capătul 
structuralismului, acuzată de a nu fi „decât retorică, taxonomie, 
„vânare de figuri-obiecte” în textele literare. Reproșul adresat de 
formalism - și, deci, de prima vârstă a stilisticii, deja - retoricii 
coincide cu acela formulat, peste un sfert de veac, de P. Ricoeur: vechea 
retorică - scrie acesta în Metafora vie - face o „eroare iniţială, ce /.../ 
ține de dictatura cuvântului în teoria semnificației. /Rezultatul a fost/ 
o teorie pur ornamentală a tropului, dovedind în cele din urmă 
futilitatea unei discipline pe care Platon o asezase deja în rândul 
«cosmeticii»'56. Pentru formalismul primei vârste - ca și pentru 
teoriile caracostiene - unitatea minimală a stilului e mai 
putin-decât-cuvântul. Studiile Cercului de la Praga vor opta în cele din 
urmă pentru descrierea ei în termeni de funcție, relația contextuală 
fiind considerată singura creatoare de sens. O asemenea poziţie 
teoretică se apropie atât de concepția bergsonianä a 
„formei-ca-procesualitate”57, cât si de interesul caracostian pentru 
geneza faptului de stil şi asimilarea sa ulterioară în limbă - într-un 
cuvânt, pentru funcționarea sa. În termenii stilisticii post-saussuriene, 
însă, stilul este alegere (între nonliterar/literar - v. definiția 
Dicţionarului lui O. Ducrot si Tz. Todorov58). Rezultat din rezolvarea 
unei binaritäti initiale, stilul va fi înţeles totdeauna ca emfază, 
privilegiere a termenului „marcat estetic”, inovator față de normă, a 
écart-ului 59. Neopozitivist până la capăt, formalismul devenit 
structuralism va apăra ideea prezenţei indiciale, obiective, a stilului în 

limbä60, întorcându-se, cu Riffaterre, la pretenția eronată a vechii 
retorici de a identifica în text „forma permanentă /.../ prezenţa în text 
a unor caractere formale”61 - pe scurt: de a inventaria, palpabile, 
obiective, prezente, imuabile (etc...) stileme. O concepţie atomistă pe 
care o va ataca G. Genette, în Style et signification62. 

După ce a dezvoltat si a dus la apogeu o stilistică a écart-ului 
(postulând,  saussurian, opoziția fundamentală  écart/normä, 
poetic/standard), structuralismul în ultima sa vârstă (contemporană 
nouă), pare să redescopere caracterul procesual al stilului asupra 
căruia analistul poate opera - din rațiuni determinate de cercetarea 
funcționării sale - o reductie fenomenologică, dar care nu încetează 
astfel să fie proces, devenire cu final necunoscut. „Plăsmuire”, spunea 
Caracostea. În descendența lui Valéry, stilistica occidentală vorbește 
astăzi despre „travaliul” limbii, făcând eforturi de a circumscrie un 
concept sinonim cu acela, caracostian, necunoscut ei și vechi de-o 
jumătate de secol. 

Redescoperirea conceptului valéryan de „travail dans la langue”, 
de către stilisticienii posistructuralisti, are loc odată cu recuperarea 
genezei din aria cercetărilor asupra structurii, respectiv cu revoluţia 
anti-saussuriană a gramaticii generative. În termenii lui H. 
Meschonnic, ceea ce face N. Chomsky în Language and Mind este de a-i 
„opune lui Saussure o «lingvistică generală humboldtiană». Aceasta din 
urmă are drept caracteristică esenţială cuprinderea aspectului creator 
al limbajului...'63. Un tratat de stilistică a figuralului (iar nu a figurii!), 
precum acel, de dată recentă, semnat de L. Jenny, reia noțiunea de 
travaliu propusă de Valéry 64, aducându-i două modificări 

fundamentale: mai întâi, pentru L. Jenny, travaliul este unul de 
singularizare, iar în al doilea rând acesta nu se reduce la sfera 
limbajului literar - ci este însuşi modul de actualizare, de realizare a 
limbii în (orice) vorbire. Asemenea revolutionäri ale perspectivelor 
unei stilistici ,explodate”, ale unui structuralism ajuns la „capăt, 
readuc în discuție oportunitatea unor soluţii integratoare, avansate în 
stilistica începuturilor formalismului - și, în contextul respectiv, de 
Caracostea însuși. Ele vizează - acum, ca si cu mai bine de o jumătate 
de secol în urmă - aceleași puncte de criză ale stilisticii: 

1. Problema inovației în limbaj - a „figurii” - nu priveşte numai 
limbajul literar. Ea activează ,virtualitätile limbii: coduri, reguli de 
utilizare'65. O asemenea asertiune depăşeşte fractura, accentuată de 
tradiţia formalistă ce căuta circumscrierea literaritätii, între limbă 
naturală şi limbă literară (ca limbaj specializat). Împotriva unui 
structuralism extrem, precum acela reprezentat de J. Cohen, în 
Structure du langage poétique, pentru care limba literară are drept 
„normă antinorma limbii curente”66, figuralul e teoretizat de L. Jenny 
drept singura posibilitate de reprezentare, de realizare a limbii (= 
virtualitate), în general. În concordanță cu modelele noii episteme, 
postmoderne, limba nu mai e înţeleasă ca un depozit de reguli, măsuri 
şi unități de unde ne servim spre a vorbi, ci, „departe de a fi finită, 
această limbă e un câmp miscätor de virtualitäti expresive /s. I.B./ din 
care unele au devenit reguli de uzaj, şi aproape că s-au încorporat 
modelului meu de înțelegere a lumii, în vreme ce altele sunt de-abia 
schitate, în așteptarea evenimentelor care le vor trezi spre a le aşeza la 
locurile lor'67. Câmp mișcător, „câmp tensional'68, virtualitate în act, 
limba se redefineşte astfel ca expresivitate, în termeni - poate - mai 
exacti decât căutările lui Caracostea (plăsmuire, expresivitate integral 
trăită etc.) dar numind aceeaşi percepţie procesuală a limbajului, 
acelaşi efort de a-i sesiza și defini diacronia perpetuă, care îl pune în 

cauză şi îl face totodată să fie. Este ceea ce preconiza - fără să realizeze 
el însuși - și Riffaterre, în Eseurile sale: „punctul de vedere specific al 
stilisticii trebuie să îmbrățişeze această simultaneitate a permanentei 
si a schimbării. Trebuie să combine sincronie şi diacronie'69. O 
asemenea perspectivă confirmă atât eforturile lui Caracostea de a 
păstra, în analiză, caracterul de procesualitate al fenomenului 
lingvistic (împotriva fragmentării retorice, în unități normate vs. 
unități inovatoare), cât şi refuzul său de a considera limba literară ca 
un limbaj specializat. Acest refuz, precum si ideea că limba literaturii 
nu e altceva decât o realizare superioară a proceselor activate în orice 
act de limbaj, constituie de altminteri şi punctul divergentei 
fundamentale între teoria caracostiană şi vederile Cercului de la Praga 
despre literaritate si funcție poetică. 

2. Funcţia poetică (sau estetică) însăși a limbii se vede readusă 
în centrul atenţiei de către stilistica posistructuralistă. În stilistica 
formalistă tradițională, ea era definită ca o funcţie ,abuzivä”, forțând 
codul70. Mergând şi mai departe, pentru A. Kibédi-Varga, de pildă, 
limbajul poetic se defineşte tocmai prin efortul de a se diferenţia de 
limbă71. 

Operând o reductie fenomenologicä, L. Jenny demonstrează că 
funcţia estetică nu este decât imaginea - valorizată estetic, printr-o 
judecată ulterioară - a funcției creatoare deţinute de orice act de 
vorbire, proces figural al cărui rezultat, abia, sunt figurile, ca unități 
„palpabile”, obiectivate, la capătul unui „proces estetico-semantic ce 
condiționează reconducerea discursului la puterea actualitätii”72. 
Stilul se regăsește astfel - ca proces figural - în interiorul funcţiei 
esenţiale care operează transcenderea limbii în vorbire. Dacă vorbirea 
(écart) violentează limba (normă), soluția propusă de L. Jenny 
pledează pentru acceptarea faptului că limba nu poate exista decât 
prin această violenţă. 

Anapoda - în sens etimologic - pentru că postula 
primordialitatea funcţiei estetice a limbii, sistemul caracostian 
urmărea, de fapt, depășirea (reducerea) acelorași rupturi. Limba 
literaturii era „expresia cea mai aleasă” (nu discutăm acum imprecizia 
terminologică a limbajului său teoretic, aflat mereu în chinurile facerii) 
dar era, nu mai puţin, în primul rând expresie, id est realizare a limbii. 
Căci limba există numai ca expresie, iar stilistica trebuie să analizeze 
structura vie a limbii, descifrată din supremele ei realizări” (s. I.B.) 73. 
Insistăm asupra faptului că „structura vie” nu trebuie citită, în cazul de 
față, ca un exemplu (cum sunt multe altele) al efortului caracostian de 
a „scrie frumos”. Ci drept o aproximare a procesualitätii creatoare, 
intuite ca unic fundament al existenţei limbii în real. Și, pentru 
Caracostea, funcţia estetică nu este altceva decât funcţia creatoare 
(actualizatoare) a limbii. O perspectivă teoretică aflată în război, la 
vremea sa, cu toate celelalte, care aveau să devină liniile „de succes” în 
stilistica actuală, si cu stilistica lui Bally (pentru care „limba literară e 
rezultatul unei nevoi estetice incompatibile cu banalitatea şi îndeosebi 
cu sărăcia limbii comune”74), şi cu aceea a Cercului de la Praga 
(pentru care funcția estetică „specializează” limba în limbaj poetic), si 
cu aceea a structuralismului în căutarea indicilor de literaritate - 
figuri, alotopii, heterotopii, écart-uri - identificabili în text si izolabili 
apoi, prin analiză, ca viruşii în culturi de laborator. 

În schimb, acceptarea ideii că orice inovaţie în limbă - cu alte 
cuvinte, orice actualizare a limbii în vorbire - tinde spre o valoare 
estetică, dacă nu este deja una, constituie cea mai generoasă 
deschidere a stilisticii lui Caracostea spre o antropologie filosofică: 
ființă vorbitoare, omul este prin esența sa, în consecinţă, creator de 
frumos. Într-o atare perspectivă, finalismul estetic al concepţiei sale nu 
mai este nici nefundamentat, nici excesiv, cum păreau să îl trădeze, la 
prima vedere, stângăciile unui limbaj teoretic inferior proiectului pe 
care voia să îl exprime. 

Problema finalitätii evoluţiei limbii i-a preocupat și pe 
teoreticienii Cercului de la Praga, însă consideratiile lor despre 
evoluţia fonetică a limbilor, de pildă, rămân la un nivel tehnic ce refuză 
(programatic) formularea unor judecăţi de valoare, tot astfel cum 


73 ELR, p.263. 
74 Ch. Bally, Traité de stylistique française, I, Heidelberg, 1909, p.237. 


refuză perspectiva cauzală si determinismul neogramaticii. Principalul 
câştig teoretic al răspunsurilor oferite de Tezele Cercului (sau de 
Principiile de fonetică istorică publicate de Jakobson în 1931) la 
întrebarea „care e scopul evoluţiei?” îl reprezintă introducerea 
conceptului de sistem evolutiv, pe care se va fundamenta ulterior 
poetica istorică. 

În opoziție, finalismul lui Caracostea descinde din vitalismul 
bergsonian, ce îi oferise teoreticianului român argumente în favoarea 
atât a viziunii integratoare, cât şi a conotatiilor organicist-romantice 
pe care le va da acesteia75. Referirile explicite ale teoreticianului 
român la postulatul stilisticii sale despre o finalitate estetică a 
inovatiilor lingvistice (= a creativităţii în limbă) sunt, cu toate acestea, 
surprinzător de ambigue. În Expresivitatea limbii române, de pildă, el 
afirmă cu rezerve extensia absolută asupra limbii a creativităţii 
estetice („nu /.../ identificăm întru totul întreg domeniul creatiunilor 
de artă cu acel al cuvintelor. Finalitatea proprie plăsmuirii de artă nu 
există decât embrionar în cuvânt. Ca cineva să intuiască aceasta, e 
suficient să-și aducă aminte de atâtea expresii ale limbii comune care, 
într-anumite împrejurări, ne uimesc'76), dar ridică „nevoia de 
expresivitate” la rang de determinare esențială a omului. Expresia s-ar 
alege în funcție de criterii estetice înnăscute: „un factor hotărâtor /în 
evoluţia istorică a limbii, n. 1.B./ a fost nevoia de expresivitate, care 
intervine întotdeauna când vorbitorul are de ales între mai multe 
posibilitäti”77. 

Structuralismul târziu, rediscutând finalitatea, îi va prefera - în 
termenii lui Piaget - conceptul de evoluţie dirijată78, indispensabil 
realizării jonctiunii între conceptul de structură si acela, regăsit, de 
geneză. Structura devine în consecință „forma de echilibru spre care 
tinde geneza” 79. Caracostea vorbeşte nu de structură, ci de 
configurație. În mod finalist, pentru el, „buna formă”, configuraţia, 

devine un scop în sine al evolutiei limbii, al creativitätii lingvistice. 

Din nou, aceleași două tendințe fac din teoretizările lui 
Caracostea unele încă actuale: efortul integrator (= deschiderea spre 
filosofic a disciplinelor particulare cercetate) şi efortul de a surprinde 
esența (procesuală a) fenomenelor analizate (în cazul de faţă, 
creativitatea ca dimensiune fundamentând umanul). Nu altceva caută 
să construiască, astăzi, ştiinţele limbajului, în cadrul unei noi 
antropologii filosofice. 

Există însă, oare, o constantă în această continuă inovaţie care 
este vorbirea, actualizarea limbii? Sau - care e configuraţia subterană 
pe care - de la limbă la toate formele artei - o realizează creativitatea 
umană? Punându-si asemenea întrebări (finaliste...), teoreticianul 
român se întoarce la sursele romantice ale construcţiilor sale. E o 
reacție îngemănată cu aceea care - în lingvistica idealistă - refuza să 
accepte definirea inovației lingvistice ca écart. Inovația nu neagă 
norma, ci o realizează superior - susțineau, înaintea lui Caracostea, 
Vico, Hamann, Rousseau, Nietzsche si altii80. Dar - se va întreba, în 
descendență romantică, şi Caracostea - care e „norma'? Mai mult, este 
ea doar una lingvistică - sau corespunde unui nivel ontologic, al 
universaliilor umane? Răspunsurile sale se fundamentează pe 
relectura lui W. von Humboldt: si este, după știința noastră, prima 
stilistică fundamentată neohumboldtian, paralelă formalismului, în 
teoria literară europeană. Traducând „norma” în termenii formei 
interne, Caracostea deschide o cale (neurmată de nimeni, imediat, şi 
înfundată de el însuși, mai apoi, prin ideologizarea discursului) spre 
transcenderea problemelor lingvisticii, în definirea conceptului, către 
o dimensiune general-antropologică. 

Înainte de a discuta acest răspuns neohumboldtian si 
implicaţiile sale, să observăm că toate consideratiile lui Caracostea 
despre faptul de stil ignoră ceea ce avea să devină ulterior o adevărată 
„marotă” a structuralismului: disponibilitatea limbajului - explicitată 
prin figură - pentru autoreferentialitate. Écartul - rezumă Tz. 
Todorov81 - e „un mijloc între altele de a face limbajul perceptibil”. 
Nimic pe această temă în studiile lui Caracostea. 


80 O prezentare foarte succintă a acestui punct de vedere, în Dicţionarul... lui O. 
Ducrot & Tz. Todorov, ed. cit., p.350-351. 
81 ibid., p.386. 


1.2. Teme (neo) humboldtiene 

„De la început, trebuie să subliniez că, dacă acest fel de a vedea 
poate avea (şi de fapt are) puncte de sprijin într-unele directive noi ale 
ştiinţei limbajului, anume în directivele care duc mai departe, în spirit 
critic, concepția lui Wilhelm von Humboldt, nu din acestea a izvorât 
prezenta lucrare, ci dintr-un simplu fapt de experienţă, pe care oricine 
îl poate constata”. 

(D. Caracostea, Expresivitatea limbii române82) 

1.2.1. Prezentare generală 

Când este vorba de a studia îndeaproape cea mai importantă 
filiatie a stilisticii caracostiene - si cea care îi asigură, în bună măsură, 
astăzi, actualitatea - teoreticianul însuși ne pune în gardă: opțiunea sa 
pentru humboldtianism este rezultatul căutărilor unei perspective 
ştiinţifice asupra unui obiect („fapt de experiență”) existent deja. 
Caracostea nu e singurul a fi găsit, în perioada interbelică, puncte de 
sprijin în „concepţia lui Wilhelm von Humboldt”; ceea ce îl diferențiază 
net de toți ceilalți, lingviști, stilisticieni, esteticieni, este coerenţa și 
consecventa acestor puncte de sprijin. Humboldt nu îi oferă savantului 
român „un argument în plus”; dimpotrivă - pe măsură ce avansează în 
desfășurarea proiectului său teoretic - temele majore ale 
humboldtianismului devin osatura concepției lui Caracostea despre 
„limbă, stil si artă a cuvântului”. 

Si, înainte de substanța temelor, chiar structura proiectului 
oferă similitudini izbitoare. În concepţia lui Humboldt, lingvistica 
trebuia să se realizeze prin studii în trei etape: 1. tipologice; 2. 
structurale; 3. caracterologice. Cea de-a treia etapă - observa 
Donatella Di Cesare, într-unul din cele mai substanţiale comentarii 
actualizatoare ale lingvisticii humboldtiene - este centrală în gândirea 
lui Humboldt, dar desparte totodată proiectul lui lingvistic de 
lingvistica modernă, regăsindu-se numai în „idealismul” lingvistic al lui 
Vossler, Croce, Spitzer83 şi, am adăuga noi, Caracostea. Observând 
totodată că este etapa cea mai susceptibilă de derapaje ideologice, cum 
tot cazul lui Caracostea o dovedeşte. Identitatea humboldtiană limbă = 
artă, teoretizată în contemporaneitatea lui Caracostea de K. Vossler, o 

presupune pe aceea între limbă si caracterul national, iar judecata de 
valoare estetică (purtată asupra artei) alunecă spre diabolica afirmare 
a superiorității naţionale. K. Vossler se află citat, în Expresivitatea 
limbii române, cu un pasaj elocvent din Die Nationalsprache als Stile 
(„Jahrbuch für Philologie”, I, 1925, p.1 - 23): „În fiecare limbă naţională 
stă o voinţă artistică, un arhitect, pe care nu-l atribuim noi poetizând, 
dar care stă în ea însăși ca unitate lingvistică individuală” 84. 
Asemenea „relecturi” humboldtiene ilustrau, deja, fabula „perspectivei 
politice în lingvistică” pe care H. Meschonnic o va extrage comentând 
neohumboldtianismul lui N. Chomsky. Pertinenta observaţiilor 
poeticianului francez ne scuteste de orice alte explicaţii: „E o căutare a 
precursorilor, cu ceea ce presupune ea în materie de simulare parțială 
şi de rescriere a istoriei, cum se-ntâmplă în orice scriere a istoriei. /.../ 
O teorie a limbajului este, inevitabil, situată și situantă, chiar în 
propoziţiile care au pretenții de stiintificitate, şi care sunt științifice. Ea 
nu poate fi separată de o istorie pe care o transformă. Cine se ocupă de 
condițiile de exercitare ale unei teorii a limbajului, abordează în mod 
necesar incidenţa politică a acesteia”85. 

Sub aspect metodologic, Humboldt poate fi considerat un 
precursor al noii lingvistici (în sens larg) a veacului nostru prin: a) 
privilegierea arătată caracterului interdisciplinar al științei limbajului, 
ca răspuns la spiritul pozitivist dominant în ştiinţele vremii sale (şi în 
lingvistica comparată, între acestea). Pentru Humboldt, lingvistica e un 
„punct de intersecție şi conexiune reciprocă pentru discipline diferite, 
dar coordonate teleologic de autoreflectia /asupra/ omului ca loc 
privilegiat'86; respectiv prin b) înțelegerea și abordarea literaturii ca 
loc de constituire a individualitätii unei limbi, astfel că „sarcina 
lingvistului e /aceea/ de a investiga punctul de intersecţie între 
lingvistică și literatură, acolo unde dispar graniţele dintre acestea. 
Studiul literaturii, pe care știința limbajului l-a exclus totdeauna, 
devine parte integrantă a proiectului său. Într-un asemenea studiu se 


3 ELR, p.146. V. şi comentariul lui Caracostea, pe aceeaşi pagină: "Astfel, cînd 
vorbim astăzi de un stil etnic în poezie, el nu poate fi desfăcut de stilul către care 
tinde limba maternă. /.../ Ca şi aerul pe care-l respirăm, caracterul limbii materne 
dă viaţă poeziei". 

va putea observa îndeaproape raportul care se conturează /.../ între 
tradiție şi inovaţie, legalitate si libertate, putere a limbii și violență a 
individului. Aici s-ar putea afla un răspuns la interogatia filosofică 
asupra creării noului'87...Al cărei avatar „stilistic” nu e altul decât 
problema creativității în limbaj, respectiv a raportului écart/normä. 

O discuţie, astăzi, despre (neo) humboldtianismul lui Caracostea 
prezintă un handicap datorat modei actuale, în lingvsitica 
posistructuralistă, a redescoperirii lui Humboldt. Relectura cu cel mai 
mare răsunet a lingvisticii humboldtiene aparţine, astăzi, lui Chomsky 
- în fapt, gramaticii generative ca vârstă ultimă (sau ulterioară) a 
structuralismului, ca tentativă de rezolvare sintetică a dihotomiilor 
conceptuale între structură și geneză, formă şi proces. În viziunea lui 
Andre Jacob, „nu e o întâmplare că W. von Humboldt, după dubla sa 
ocultare, de către pozitiviştii secolului al XIX-lea și de către 
structuraliştii post-saussurieni, revine în actualitate, cel puţin ca 
precursor. Pentru că, mai mult decât oricare alt gânditor din trecut, el 
a avut intuiţia caracterului generator al limbajului. În acest sens, opera 
lui apare ca fiind centrul de greutate sau placa turnantă a întregii 
istorii a teoriilor limbajului - fără a ne mai gândi și la deschiderea sa 
către antropologie, /ştiință/ abia coaptă astăzi'88. Până la „vârsta 
chomskiană” a lingvisticii, însă, Caracostea și interesul său pentru 
ansamblul teoriilor humboldtiene reprezintă un caz izolat, chiar în 
contextul curentului idealist. D. Di Cesare observă că, în prima 
jumătate a sec. XX, „dacă nu se poate vorbi de o adevărată receptare /a 
operei lui Humboldt/, e mai bine să o numim confruntare cu opera lui 
Humboldt, finalizată nu în ultimul rând în predominanta lingvisticii 
structurale. Mărturia cea mai palidă e oferită de termenii humboldtieni 
pătrunşi în lingvistica secolului XX: energeia, viziune asupra lumii, 
organism, forma internă a limbii, tip, structură, întrebuințare infinită a 
unor mijloace finite, producere/generare, formă şi substanţă, ca să-i 
cităm pe cei mai notorii. Totuşi, nicio direcţie lingvistică, nici chiar 
«neohumboldtianismul» german /.../ n-a realizat proiectul de studiu al 
limbajului /.../. Humboldt le apare /tuturor/ ca un filosof al limbajului, 
ale cărui consideraţii, cele mai sugestive, par destinate a fi 

inutilizabile” (s.a.) 89. 

Astfel, dacă - în cele ce urmează - vom putea urmări ocurenta 
tuturor temelor majore ale concepției humboldtiene despre limbă în 
studiile lui Caracostea, care oferă imaginea unui neohumboldtianism 
complex, cu articulații coerente, aceleași teme se pot regăsi, izolate, 
sporadice, în lecturi „metaforizante” adesea, atât la reprezentanții 
idealismului lingvistic, cât şi la aceia ai formalismului. În cazul textelor 
lui Caracostea, chiar decupajul în secvenţe ilustrative pentru o temă 
sau alta e dificil, într-atât ele se află interconexe, rostite în propoziţii 
teoretice cadentate de parti-pris-ul ideologic al unei subiectivitäti 
(romantice) care nu înţelege să se excludă din propria subiectivitate, 
considerată etalonul „trăirii”, al emotiei estetice, al receptärii etc. lată o 
asemenea, emblematică, secvență mărturisitoare si teoretizând-a, 
totodată: limba „este ea însăși un organism expresiv, în stare să 
conditioneze cele mai caracteristice momente ale creatiunii poetice. 
Treptat, limba mi-a apărut ea însăşi ca o creatiune de artă, mărturie a 
unei anumite poziţii față de lume, a unui anumit gust. Pentru aspectul 
expresiv al elementelor limbajului, am creat astfel conceptul de estem 
şi am dat câteva exemple din deosebite domenii ale limbii'90. Un 
decupaj fin al fragmentului de față ne oferă imaginea tuturor temelor 
humboldtiene91. 

1.2.2. Limba „este ea însăși un organism”. 

Într-o epocă în care formalismul de descendență rusă ori 
saussuriană aruncă în arena teoretică propuneri de concepte precum 
sistem, structură ori formă, Caracostea pare a se întoarce la 
organicismul lingvisticii romantice, la conceptul de organism care a 
marcat secolul presaussurian al dezvoltării acesteia. Humboldt nu e 
singurul înaintaş ilustru; în aceeași perioadă Schlegel utiliza în 
scrierile sale comparații vegetale, termeni precum ,germene”, 
„rădăcină” etc.92. Terminologic, textele humboldtiene oscilează între 

Organismus şi Sprachbau (cel de-al doilea termen, tradus cu entuziasm 
de mulți comentatori ai săi francezi prin structură93); e meritul 
aceleiași D. Di Cesare de a fi demonstrat, cu argumente revelatorii, că 
ne aflăm într-o situație tipică de misreading, întrucât „legătura între 
organismul lingvistic şi organismul viu, stabilită de Humboldt, e 
riguros metaforică si are doar o funcție explicativă”94. 

Organicismul humboldtian îi oferă lui Caracostea puncte de 
sprijin pentru două probleme fundamentale ale teoriei sale stilistice: 
aceea a reglajului intern în evoluţia limbii și a rolului creator al 
individului în cadrul respectivului proces evolutiv. Atributul de 
vitalitate, conotat în conceptul de organism (şi confirmat, pentru 
Caracostea, de filosofia bergsoniană), relevă accentul pus de Humboldt 
asupra capacității lingvistice înnăscute a locutorilor. Limba se vede 
astfel identificată - ca în stilistica posistructuralistă de astăzi - cu 
„capacitatea vie pe care o au locutorii de a produce și de a înțelege 
frazele, iar nu cu produsele observabile ale acestor acte de vorbire si 
de scriitură; în propriii săi termeni /ai lui Humboldt, n. I.B./ e o putere 
creatoare (energeia, Tätigkeit, Erzeugung), iar nu un pur produs 
(ergon, Werk, Erzeugtes) "95. Utilizarea de către Humboldt a metaforei 
organicismului lingvistic permite  revelarea acțiunii creatoare 
individuale: „pe cât e limba de organică, pe atât aparține 
individului”96. Ideea se regăsește în concepția lui K. Vossler despre 
rolul individului creator în limbaj (avatar idealist al problemei 
raportului inovatie/normä lingvistică). Ca şi Humboldt, discipolul lui 
Croce va accentua aspectul creator și individual al competenţei 
lingvistice. Orice schimbare începe printr-o serie de inovații lingvistice 
individuale, iar cele care vor determina o modificare în limbă sunt cele 
preluate de alţi locutori, care le asigură difuzarea. Spre deosebire de 
romanticul german, idealistii secolului al XX-lea „insistă asupra rolului 
conștient al individului în acest proces, mai degrabă decât asupra unei 
«necesități oarbe»"97. 

Opţiunea organicistă a lui Caracostea pentru forma internă ca 
factor activ, pentru o relație dialectică între inovaţia individuală şi 
limba comunităţii vizează - ca toate teoretizările sale - realizarea unei 
perspective sintetice, mai presus de „crize”: „Cine vrea să privească 
limba ca artă nu poate să rămâie la cazuri individuale, ci trebuie să le 
reunească într-o viziune totală. Este nevoie de un concept si de un 
punct de vedere care, pe de o parte, să fie atotcuprinzător pentru 
generalitatea umană a expresiei vorbite, dar, în același timp, să se 
poată modela feluritelor trepte de individualizare: limbi, genuri, 
creatiuni, indivizi 98. Gestul său îl apropie si îl diferențiază de 
Humboldt, totodată, ca şi pe Vossler care, la început de veac, îl invoca 
pe Humboldt si organicismul împotriva pozitivismului 99. Dar, 
„urmărind un scop pur humboldtian, acela de a căuta creativitatea 
limbajului în texte literare, Vossler se bazează pe identificarea 
croceeană între estetică și lingvistică. Același lucru se poate spune 
despre Spitzer, care numeşte «stilistică» o lingvistică de 
caracter'100... si despre Caracostea; stilisticianul român proiecta însă, 
dincolo de caracterologie și bazându-se pe conceptul de imanentä a 
stilului, o întoarcere la miza humboldtiană a unei antropologii 
filosofice, izvorâte din analiza limbajului. Incluzând în sfera 
preocupărilor sale folclorul, manifestare a unei creativitäti colective, 
ilustrare exemplară a zonei incerte dintre limbă și literatură, ba - mai 
mult - făcând din fenomenele folclorice studiate un soi de „etalon” care 
îi verifica viabilitatea teoriilor, Caracostea depășeşte dintru început 
limitările lingvisticii idealiste la studierea limbilor care au creat o 
literatură cultă. „Verificarea” prin nivelul folcloric potenteazä 
problema factorului estetic, permițându-i să nu supraestimeze - 
precum Croce ori Vossler - factorul literar și estetic în evoluţia 
limbilor, ca pe o alegere conștientă; vorbind despre gust, Caracostea 
preferă o explicaţie a fenomenelor la nivelul instinctului (înnăscut, al) 
vorbitorilor, nivel activat în practica socială spontană. Studiile de 
folcloristică ale lui Caracostea reușesc echilibrarea raportului 
individual /colectiv în creativitate nu fără serioase poticniri. Oricum, se 

află mai aproape de Humboldt, iar nu de Croce, când afirmă că, dacă 
orice act de limbaj e creator, limbajul nu e, totuşi, totdeauna, poezie, ci 
- în termeni caracostieni - „structură vie” ale cărei realizări tind spre o 
finalitate estetică. Tullio de Mauro consideră că în acest punct se 
realizează diferențierea fundamentală între concepţia humboldtiană şi 
aceea a esteticii lui Croce101. 

1.2.3. „Treptat, limba mi-a apărut ea însăşi ca o /.../ mărturie a 
unei anumite poziţii față de lume”. 

Teza humboldtiană a limbii ce reflectă o viziune asupra lumii a 
cunoscut, între toate, probabil succesul cel mai răsunător si rezultatele 
cele mai îndoielnice, în timp, pentru că este în cel mai înalt grad 
susceptibilă a se colora ideologic. În textele lui Humboldt, deja, dacă 
limba era girată/generată de osatura universal valabilă a unei forme 
interne, ea nu era mai putin manifestarea unui „spirit national”: 
„Particularitatea unui spirit şi configuraţia limbii sunt într-atât de 
strâns contopite într-un popor /.../ Inteligența și limba permit si 
favorizează, în fapt, numai forme reciproc condiționate. Limba este, ca 
să zic așa, manifestarea fenomenală a spiritului popoarelor; limba lor e 
spiritul lor, iar spiritul lor e limba lor. /.../ Ceea ce rămâne pentru noi 
în veci nestiut e modul în care acestea, într-adevăr, se contopesc într-o 
singură formă, inaccesibilă înțelegerii noastre'102. Recunoașterea 
atât de explicită a unei „zone gri, de vag, necunoscut și 
neconceptualizabil, va încuraja în întreaga lingvistică 
post-humboldtiană preocupată de problema „spiritului limbii” 
echivalarea formei interne cu Weltanschauung-ul reflectat în limbaj. 
Cazul exemplar îl reprezintă neohumboldtianismul german: tema 
subîntinde cele mai diverse manifestări ale curentului, în lingvistică, 
precum si în filosofia limbajului: „subiectul a fost abordat din unghiuri 
diferite de către filosofi precum Ernst Cassirer, Trier si alții care au 
dezvoltat teorii despre felul cum diferitele sectoare ale experienței 
umane au fost formate si organizate în «câmpuri» lingvistice /.../. 
Weisgerber, Trier si asociații lor au stabilit un acord fundamental 
asupra rolului si funcțiilor limbajului, ceea ce le-a permis realizarea 
unei cooperări strânse în studiul modurilor în care o limbă maternă 

modelează perceptiile si modurile de gândire ale oamenilor care-o 
vorbesc”103. 

Nu trebuie să uităm însă faptul că ideile humboldtiene asupra 
acestui subiect se înscriu, la rândul lor, în contextul mai larg al 
concepției romantice despre limbaj, ale cărei supravietuiri în literatura 
secolului nostru nu sunt incidentale. Problema relativismului 
lingvistic, a limbii care ne vorbeşte (pe noi) şi ne modelează lumea, 
devine - în descendență romantică și nu neapărat specific 
humboldtiană - o temă majoră a literaturii. 

Tema humboldtiană în sine se află în strânsă legătură cu o alta, 
ceva servi drept bază teoretizărilor adversarilor idealismului 
lingvistic: 

1.2.4. „Limba este ea însăşi un organism expresiv în stare să 
condiționeze...” 

În disputa lingvistică milenară despre raportul între limbă și 
gândire, „legea” humboldtiană este, fără îndoială, una din cele mai 
celebre: „Die Sprache ist das bildende Organ des Gedanken”. Aşadar, 
limba determină nu numai percepția omului asupra lumii, ci si - 
evident - gândirea ce aprehendează o atare percepție. Humboldt însuși 
nu e preocupat să distingă între cele două teme; pentru el, limba 
„exprimă şi modelează sufletul național în ceea ce are acesta mai 
specific, ea manifestă viziunea asupra lumii proprie comunităţii 
naţionale. Diversitatea limbilor dovedește diversitatea mentalităților; 
de unde importanța unui examen detaliat al organismului fiecărei 
limbi, spre a compara calitatea structurii sale cu aceea a altor limbi - 
pentru că /si aici se întâmplă fisura care va permite apoi atâtea 
parti-pris-uri ideologice! - n. I.B./ superioritatea unei limbi dovedește 
superioritatea unei mentalități, a unei rase”104. 

Istoricii structuralismului susțin că prima sinteză între 
neogramatici și humboldtianism, realizată de formalism, îi aparține 
praghezului V. Mathesius şi priveşte tocmai raportul de determinare 
limbă-gândire. Mathesius e precedat însă de un alt „părinte al 
formalismului”, N. Kruzsewski, care, la 1883, aproba la E. von 
Hartmann (1875, Phănomenologie des Unbewussten) insistența 

asupra categoriilor gramaticale fundamentale, ca Grundformen, creatii 
inconstiente ale spiritului, si elogia viziunea lui Humboldt despre 
creativitatea limbajului105. Acţiunea determinantă îi aparține, cu 
toate acestea, lui V. Mathesius, care „în discursul său la cel de-al doilea 
Congres international al lingvistilor /.../ a prezentat doctrina 
humboldtiană drept o contribuţie esenţială la «lingvistica structurală 
şi functionalä»’106. În fapt, ceea ce viza teoreticianul ceh era 
fundamentarea unei caracterologii lingvistice, a treia etapă a oricărei 
lingvistici în proiectul humboldtian. El încerca „să combine rigoarea 
metodologică specifică neogramaticilor cu simțul subtil al 
particularitätilor Jp unei limbi date, caracteristic 
humboldtienilor'107. Explicaţia lui J. Vachek restituie climatul epocii 
de emergentä a formalismului, care a permis initial fundamentarea 
curentului deopotrivă pe baze neopozitiviste şi idealist-romantice. 
Ariile ştiinţifice a căror sinteză o încerca Mathesius sunt ușor de 
regăsit în referintele critice ale lui Caracostea. Acelora pe care 
prezența humboldtianismului în chiar inima teoriilor formaliste 
(predogmatice, totuși) va să îi mire, le oferim observaţia înțeleaptă a 
lui R. Jakobson, într-un moment de bilanţ al structuralismului: „recenta 
întoarcere la Humboldt (cf. G. Ramishvili, N. Chomsky) nu a făcut decât 
să întărească o tendință inerentă lingvisticii structurale'108; o 
tendință obnubilată însă, mult timp, de un discurs metodologic tot mai 
fascinat de soluțiile (neo) pozitivismului. Caracostea se dovedește din 
nou actual - în contextul interesului lingvisticii de astăzi pentru 
Humboldt - prin ideile și opțiunile care, după primul război mondial, 
făcuseră dintr-însul un teoretician al epocii sale. 

Caracostea nu fructifică, în schimb, ca venind dinspre Humboldt, 
sugestiile de circumscriere a perspectivei diacronice pe care le 
conținea o asemenea relație limbă-gândire. Limba nu era, pentru 
Humboldt, doar o condiţie generativă a gândirii - era, cum 
demonstrează D. Di Cesare, o condiţie istorică totodată: „Limbajul, în 

universalitatea sa, ca facultate de vorbire comună tuturor oamenilor, 
pentru a nu rămâne simplă facultate, posibilitate a unei activităţi si 
pentru a se realiza concret, trebuie să se individualizeze /.../ Dar 
limbajul se manifestă într-o infinită varietate de forme individuale: 
limbile istorice. Gândirea, astfel, nu depinde doar de limbaj ci, până la 
un punct, si de o singură limbă. Această recunoaștere a limbii ca si 
condiție istorică a gândirii e locul unde se întâmplă cu adevărat 
revoluţia coperniciană a lui Humboldt” (s.a.) 109...0 revoluţie, cu 
toate acestea, neobservată de nimeni în lunga istorie a formalismului/ 
structuralismului si a problemelor sale „de diacronie”. 

1.2.5. „Limba este ea însăși un organism expresiv..." 

„„Dar cine se exprimă prin ea? Tema humboldtiană a originilor 
limbajului constituie cea mai bună deschidere spre meditaţia filosofică, 
spre proiectul antropologic identificat de J. Quillien îndărătul 
lingvisticii lui Humboldt - același proiect spre care aveau să tindă 
teoretizările lui Caracostea: „poezia și filosofia sunt, într-adevăr, cele 
două moduri omenești fundamentale de a rosti lumea, cele mai înalte 
două activități ale spiritului uman /.../ Lingvistica se concentrează 
asupra a ceea ce omul posedă: omul are o limbă (ergon); 
filosofia-poezie asupra a ceea ce este: omul este vorbire. Toată filosofia 
humboldtiană stă în această dialectică a lui a fi si a avea. /.../ 
Humboldt nu a delimitat domeniul lingvisticii decât pentru a ajunge 
mai bine la ființa însăși a omului” (s.a.) 110. În fapt, această temă, 
fundamentând meditaţia humboldtiană, este mai putin rezultatul unei 
demonstrații științifice, cât al unei ipoteze metafizice: limbajul este, 
pentru om, cine innere Kraft, un dat înnăscut al ființei, „o cauză 
originară recunoscută ca insondabilă'111. Limba îl exprimă, înainte de 
toate, nu pe om, ci umanul; e singura sursă teoretică pe care o putem 
identifica pentru ideile caracostiene despre „stăruința de a plăsmui, 
„expresivitate” şi „năzuinţa de creativitate” - toate definind, și în cazul 
savantului român, esența limbajului ca umanitate. Aici poate fi 
identificat punctul maxim al humboldtianismului lui Caracostea, 
precum şi maxima sa îndepărtare - principială - de teritoriile 

lingvisticii pozitiviste, care defineste limbajul uman în termenii unei 
adaptäri/relationäri (superioare, dar...) a ființei la mediu. În 
Kawi-Werk, Humboldt nota: „Producţia limbajului e o nevoie 
interioară a umanităţii, nu doar, pur şi simplu, o nevoie exterioară, 
finalizată în menţinerea raporturilor sociale, ci o nevoie intrinsecă a 
naturii umane însăși, indispensabilă pentru dezvoltarea forțelor sale 
spirituale şi pentru constituirea unei viziuni a lumii'112. O atare 
poziție nu exclude, nici nu situează într-un plan secundar problema 
esteticii limbajului. Tot astfel cum orice performare a sa este 
creativitate, orice act creator are o dimensiune estetică. Finalismul 
estetic al lui Caracostea, care se vede anticipat aici, devine mai dificil 
de incriminat dacă acceptăm să-i acordăm - în tulburătoarea lectură a 
lui J. Quillién - un statut superior aceluia de ,ornament”: „O limbă este 
o operă de artă sculptată lent de un popor, inconștient, de-a lungul 
istoriei sale, şi universul limbajului e patrimoniul cel mai intim al 
umanității. Limbajul este adevărata mediere care, la 1800, rămânea 
încă de găsit, între natură si spirit 113. Dacă, prin postularea 
statutului de mediator al limbajului, Humboldt devine, în ochii 
stilisticianului actual, un precursor insolit al Grupului mu114; prin 
refuzul consecvent al considerării funcţiei estetice ca o funcţie 
„suprapusă” limbii, caracteristică doar unui limbaj specializat, el se 
opune însă întregii dezbateri despre statutul de „greşeală” (écart) al 
figurii în stilistica actuală. 

1.2.6. De la energeia la creativitate 

Conceptul de energeia denumea la Humboldt o viziune 
procesuală asupra limbii - mai exact, privilegierea perspectivei 
dinamice (limba ca energeia) în detrimentul celei statice (limba ca 
ergon), care subîntindea gramaticile si retoricile descriptiv-taxinomice, 
din Antichitate până la pozitivismul secolului romantic. În secolul 
nostru, sunt multe cazurile în care lingvistica - redescoperind, dintr-o 
perspectivă sau dintr-alta, importanța dinamicii interne a fenomenelor 

limbii - a re-citit afirmaţiile lui Humboldt despre energeia, 
revendicându-se de la ele. Cum observa însă D. Di Cesare, e adesea o 
lectură „metaforizantă”, elogios-superficială, care citează fără să 
citească fraze precum aceasta, prezentă în nenumărate tratate şi istorii 
ale lingvisticii: „Limba, în esența sa reală, este încontinuu, în orice 
clipă, trecătoare. Chiar și conservarea ei prin intermediul scriiturii e 
totdeauna doar o conservare incompletă si mumificată /.../. Limba 
însăşi nu e o operă (ergon), ci o activitate (energeia). Adevărata sa 
definiție nu poate fi de-aceea decât geneticä”115. Analiza sagace a lui J. 
Quillien relevă fundamentele kantiene ale unei atari perspective, 
înţeleasă ca „transpunere a distinctiei kantiene între a cunoaște si a 
gândi: cunoaștem limba ca fenomen, ca ergon, dar trebuie să o gândim 
ca energeia - «trebuie» dacă vrem să înțelegem esența fenomenului 
lingvistic. Limba se vede atât de bine ca ergon, încât lingvistul nu o 
vede decât astfel, dar această manifestare vizibilă, fenomenală, trimite 
la o realitate profundă, invizibilă, inaccesibilă înțelegerii analitice, în 
fapt - realitatea sa «numenală». Întreg sensul cercetării humboldtiene 
rezidă în efortul de a încerca să surprindă cât mai îndeaproape această 
realitate”116. 

În lingvistica secolului al XX-lea, însă, raportarea la energeia 
humboldtiană are mai degrabă rolul unei „invocări a autorităţii mitice” 
pentru a denumi procesualitatea limbajului sau existența sa obiectivă 
ca act de vorbire (,creativitate”, la Caracostea); energeia ajunge astfel 
numele unei realități situate la antipodul aceleia „numenale”, kantiene, 
din conceptul originar. În epoca lui Caracostea, conceptul e actualizat 
de Croce, pentru care „limba nu e un ergon, un produs, ci o energeia (0 
forță activă), spre a resuscita astfel teoria lui Vico /de notat că 
„autoritatea” astfel activată nu e Humboldt! - n. I.B./, pentru care 
limba este întotdeauna o creaţie individuală, iar lingvistica - o 
stilistică, o parte a esteticii'117. În chip explicit, recursul lui 
Caracostea la perechea ergon/energeia are o funcţie analogică, de 
„model” metodologic potentat de autoritatea humboldtianä: 
„Paralelismul dintre viaţa literară si viaţa limbajului este si aici rodnic. 
După cum Wilhelm von Humboldt a făcut deosebirea dintre limba 

privită ca ergon şi limba privită ca energie, tot astfel pläsmuirile 
literare se cuvine să fie privite și ca un lucru de sine stătător, dar și ca 
un proces. /.../ În literatură, pentru a da echivalentul acestui concept, 
nu găsesc altă denumire mai potrivită decât cuvântul 
«creativitate»"118. De fapt, la Caracostea ca și la toți lingvistii ce 
uzează de el în secolul XX, conceptul humboldtian are parte de o 
„traducere epistemologică”, potrivit expresiei lui H. Meschonnic, care 
analizează deosebit de corect deformarea ideologică a teoriilor lui 
Humboldt în relectura oferită de N. Chomsky119. Ironie a istoriei 
ideilor literare, moștenirea humboldtiană în lingvistica secolului 
nostru se arată astfel a fi, în cea mai mare parte, una „tradusă” (deci, 
„trădată”), metaforică. Faptul că nu în descendența lui Humboldt s-au 
configurat principalele curente ale noii lingvistici 
(formalism-structuralismul, în primul rând) e de domeniul evidenţei, 
ca şi acela că teoriile filosofului german ar fi putut oferi (dar nimeni nu 
le-a recitit la momentul oportun) soluţii pentru evitarea unora din 
punctele de criză în evoluţia lingvisticii. Cu toate acestea, lingviști, 
stilisticieni, poeticieni, dar şi istorici literari, își amintesc de Humboldt, 
din când în când, îl recitesc, îi invocă autoritatea: dar „recursul la 
Humboldt” nu depăşeşte, cel mai adesea, strategiile recursului la 
„strămoșul totemic”, deferenta față de o figură ilustră în care fiecare 
curent de idei își pune propriile sensuri. Descoperirea entuziastă a lui 
Humboldt de către lingvistica posistructuralistă si de către gramatica 
generativă e reflexul - în ordinea acestei strategii - căutărilor de a 
reîncorpora dimensiunea procesuală în analiza fenomenului lingvistic, 
respectiv de a deschide lingvistica spre antropologie filosofică120. 

1.2.7. „Limba este /.../ în stare să conditioneze cele mai 
caracteristice momente ale creatiunii poetice..."...În căutarea 
dimensiunii conditionante în limbă. 

Tema humboldtiană a formei interne, cea mai importantă în 
cadrul articulării teoretice a studiilor lui Caracostea despre stil, face si 
ea parte dintre cele care, izolate de ansamblul doctrinei, recitite cu 
lentilele unor teorii ulterioare, au fost prezentate drept „profundele 

premonitii 121 pentru puncte de vedere din cele mai diverse. 

De această dată Caracostea rămâne în foarte mare măsură fidel 
spiritului humboldtian, urmându-l în câteva din constructele-i 
esențiale: 

a) caracterul dinamic al formei interne, dinamismul formei, în 
ultimă instanță: „Forma internă, condiționând expresia si fiind 
totodată una cu ea, este în același timp si un factor activ, un modelator” 
(s. LB.) 122. Într-adevăr, dinamismul se relevă drept caracteristica 
distinctivă a formei limbii, pentru Humboldt123. 

b) identificarea principiului dinamic al limbajului (Bildungstrieb, 
Bildungskraft, în studiul din 1814 al lui Humboldt, Betrachtungen über 
die Weltgeschichte124) cu o forță vitală formativă: „Organicul este 
anorganicul pătruns de forță, viul este ceea ce este cu adevărat, e 
transformare şi dezvoltare permanente. Forţa, ca principiu al tuturor 
fiinţelor vii, se caracterizează ca Bildungstrieb, instinct formativ, care 
determină materia informă, si care e activ atât în organisme, cât si în 
om /.../ Forţa este Energie /.../ universul este forță /.../ şi prin forță 
există ființa, căci forța menține ființa în fiinţă. /.../ Tensiunea precede 
evenimentele pe care le reținem /.../ relația precede ceea ce e pus în 
relatie”125. În cazul lui Caracostea, referința humboldtiană deschide, 
astfel, o cale către vitalismul opţiunilor teoretice de tinerețe ale 
stilisticianului român. 

c) integrarea - în baza acestor forte vitale - a creației artistice în 
ansamblul manifestărilor umane. Omul este creativitate, si aceeași 
forță care determină forma lucrurilor reale constituie și fundamentul 
creațiilor imaginației noastre. Estemul va încerca să circumscrie, 
pentru Caracostea, unitatea minimală a expresivitätii oricărui limbaj. 
Într-o stilistică „anapoda” (al cărei demers pleacă dinspre limba 
operelor literare spre limba comună), cum e cea caracostiană, limba 
,Creatiunii poetice” e expresia superioară a aceleiași forte unificatoare, 
a „energiilor pläsmuirii. Forma internă devine, în consecinţă, 
conceptul unificator: „Cine vrea să privească limba ca artă, nu poate să 

rămâie la cazuri individuale, ci trebuie să le reunească într-o viziune 
totală. Este nevoie de un concept si de un punct de vedere care, pe de o 
parte, să fie atotcuprinzător pentru generalitatea umană a expresiei 
vorbite, dar, în același timp, să se poată modela feluritelor trepte de 
individualizare..." 126. 

d) Nu în ultimul rând, ceea ce trebuie să-l fi fascinat pe 
teoreticianul român aflat veşnic în căutarea „sintezei”, a perspectivei 
totalizante, integratoare, este dialectica aflată îndărătul unui asemenea 
concept, confirmând eforturile sale de a conserva - în opoziție cu 
tendinţele formaliste - caracterul activ al formei. Or, pentru Humboldt, 
limba există în relația dialectică dintre forma formans şi forma 
formata. Dacă forma internă a atras pe mulţi prin caracterul său 
dinamic, Caracostea se numără printre puţinii care conştientizează 
efectiv complexitatea conceptului: deoarece, la Humboldt, „limba nu e 
numai principiu formativ, ci e totodată și manifestare a acestui 
principiu, ca atare, căci din activitatea formativă rezultă întotdeauna o 
formă. Apare aici, mai mult ca într-altă parte, în definirea limbii ca 
«formă», o ambiguitate fundamentală a acestui termen, care a produs 
nu puține înțelegeri greșite, fiindcă /.../ limba pare să încurajeze 
accepțiunea cea mai comună, consimtind astfel să fie interpretată ca 
forma formata. Doar că pentru Humboldt limba nu e numai forma 
formata, ci - si mai ales - forma formans. Cu alte cuvinte: limba are o 
formă și este o formă'127. 

x kK * 

După această rapidă trecere în revistă a temelor humboldtiene, 
putem încerca o concluzie parțială asupra humboldtianismului lui 
Caracostea: este, în liniile sale generale, un fenomen explicabil 
istoriceste, prin contextul în care se formează si se afirmă (adesea, 
polemic) teoreticianul român. El activează ceea ce am îndrăzni să 
numim o ,latentä humboldtiană” a lingvisticii secolului XX, recurgând 
la autoritatea lui Humboldt pentru a sprijini puncte de vedere 
moderne, insolite, Împotriva curentului general. Caracostea nu e câtusi 
de puțin singurul în a utiliza asemenea strategii. Singularitatea 
humboldtianismului său se manifestă sub două aspecte: este vorba de 
consecventa lui (care asigură, în bună măsură, una din osaturile 

întregii sale teorii), precum şi de subtilitatea interpretării, care îl fac 
adesea să-l citească pe „adevăratul Humboldt” acolo unde 
contemporanii se opresc la figura simbolică a „părintelui mitic” al 
lingvisticii moderne. 

1.3. Prolegomene la o teorie a figurii. 

1.3.1. Figura şi obiectul stilisticii 

Stilistica avea să îi permită lui Caracostea definirea și 
„încercarea” unuia din cele mai importante concepte ale teoriei sale - 
şi, probabil, a celui mai original - estemul. Postularea lui trebuie însă 
înţeleasă nu numai ca un reflex al efortului de pozitivare într-un 
domeniu cu prea multe dimensiuni inefabile, ci şi ca un răspuns dat 
întrebării majore pe care stilistica (în pragul secolului XX) pare să o fi 
moştenit de la detronata retorică. Întrebarea vizează chiar obiectul 
noii ştiinţe, teritoriul său de exercitare. Retorica tradițională concepea 
figura ca pe o entitate observabilă, individualizată, însă acceptiile 
statutului acesteia variau de la ,ornament” la ,inovatie” (cele două 
extreme neexcluzându-se, în fapt). 

Primul punct în dezbaterea statutului figurii, în cele dintâi 
decenii ale veacului nostru, privește limbajul în care apare aceasta; la 
1900, Michel Bréal, în al său Essai de sémantique, de pildă, continua 
ideea vechii retorici, diferentiind „tropii de uzaj” (din limba comună) 
de figurile poetice (din limba literară), dar admitea existența unei 
relații de continuitate între cele două categorii, în perspectivă 
diacronică128. Postulând identitatea substanţială între limba vorbită 
şi limbajele scriitorilor (ca realizare superioară a celei dintâi), 
Caracostea refuză în primul rând - odată cu diferența limbă/limbă 
literară din vechile retorici - o diferenţiere a naturii sau a statutului 
figurii. Departe de a diferenţia limbaje, estemul le dezvăluie unitatea 
fundamentală, la toate nivelele limbii: „După cum pe teren fonetic si 
morfologic, tot astfel si pe teren lexical există o concordanţă între 
estemele limbii comune și destinele unei literaturi'129. Poziţia sa vine 
însă în contradicție cu cele două direcții principale ale stilisticii, ce 
aveau să se configureze în anii '20—30 tocmai în funcţie de relaţia pe 
care vor înțelege să o definească între limbă și limbajele individuale 

ale scriitorilor. 

Cea dintâi - la care teoreticianul român se va si raporta explicit 
polemic - este soluția stilisticii postsaussuriene a lui Ch. Bally, unde se 
află postulată atât diferența dintre „limba literară” (ceea ce s-ar numi 
astăzi „limba standard”) şi limbajele individuale ale scriitorilor, cât şi 
aceea dintre „limba literară şi stil'130. Pentru Bally, obiectul stilisticii 
îl constituie limba literară, iar nu „limbajele” individuale; chiar si în 
acest context, însă, instituirea și devenirea figurii este văzută dintr-o 
perspectivă inversă aceleia caracostiene: figura ca „semn expresiv” 
activează un cliseu (deja intrat în catacrează) al limbii comune: „orice 
semn expresiv al limbii pune - scria Bally - această problemă: în ce 
condiții un tip expresiv folosit de toată lumea poate să se transforme 
într-un procedeu literar, recognoscibil după aceste două caractere: 
intenţie estetică si marcă individuală?'131. Ceea ce are însă comun 
stilistica lui Bally cu aceea pe care va încerca să o întemeieze 
Caracostea este insistența asupra caracterului dialectic al figurii 
(indiferent de spaţiul ei de manifestare determinat). Către acest 
caracter converg atât problema raportului dintre limba standard și 
limbajele literare, cât şi aceea (omoloagä) a raportului dintre inovaţia 
individuală şi presiunea colectivă în limbă. Pentru Bally132, actul 
comunicării (asimilabil - deşi autorul nu o face în mod explicit - cu 
saussuriana parole) este unul conflictual (termenul utilizat e chiar 
lutte); vorbirea rezultă din ciocnirea a doua tendinţe dialectic opuse: a 
vorbitorului către o expresie personalizată, respectiv a convențiilor 
restrictive impuse de codul limbii. Sub alte nume și cu alte nuanţe, 
aceştia vor fi polii dialecticii stilului, descriși de toate teoriile stilisticii, 
până la structuralista pereche écart/normä. 

Cea de-a doua poziție cu care intră în conflict teoria 
caracostiană a identităţii fundamentale si finalitätii estetice a tuturor 
limbajelor o reprezintă formalismul în varianta sa pragheză. Tezele 
Cercului de la Praga stipulau existența unei „limbi poetice” diferite de 
„limba comunicării”; ea este rezultatul unui efort creator individual, 
diferențiat de convențiile lingvistice instituite si opus acestora133. Pe 

măsură ce doctrina stilisticii formaliste se ,osific4’”, această 
„proprietate specifică a limbajului poetic” este asimilată tot mai 
evident erorii, aberatiei, în sfârşit - écart-ului. Formalismul praghez 
definește obiectul stilisticii în termeni de funcţie - o funcție poetică, 
suprapusă funcțiilor necesare comunicării. Ceea ce revine - vor 
evidenția criticii teoriei, în anii '80 - la a-i atribui un statut de 
„ornament” - o poziţie aflată la antipodul aceleia, caracostiene, după 
care funcția estetică este indisociabilă de actul vorbirii, ca expresie a 
dimensiunii umane. În teoriile ce aveau să domine stilistica timp de 
(cel putin) 60 de ani (între, aproximativ, 1920 si 1980), contrar 
opţiunilor teroeticianului român, obiectul științei (figură, funcție 
poetică, indice de literaritate, écart etc.) va fi perceput întotdeauna ca 
emfaza limbajului per se diversele poziţii diferentiindu-se între ele 
prin felul cum consideră mijloacele de realizare a acestei emfaze. Unul 
din cei mai ferventi apărători ai diferenței de natură între limbajul 
poetic şi limbajul standard din structuralismul târziu - ne referim la 
Jonathan Culler - nu afirmă altceva, într-un articol sumativ, din 1990 
(1), decât făcuse J. Mukarovsky, scriind: „limbajul poetic se definește 
/...] prin punerea /sa/ în evidenţă”. (s. I.B.) 134. 

Calea aceasta - pe care o va urma stilistica în descendență atât 
saussuriană, cât si ruso-pragheză -, o adevărată „cale regală”, se 
dovedește a conţine două fisuri fundamentale. Prima - ocolită (fără 
ecou, desigur) de perspectiva antropologică, neohumboldtiană, aleasă 
de Caracostea - o constituie ignorarea valorii ontologice a figurii, 
pentru recuperarea căreia pledează, târziu, Donatella Di Cesare (atunci 
când relevă avantajele actuale ale unei poziții neohumboldtiene), ori - 
mult mai violent - Laurent Jenny135 (pentru obiectul stilisticii în 
general), ori Paul Ricoeur (pentru cazul particular al metaforei) 136. 
Ignorând dimensiunea ontologică a figurii, stilistica formalistă nu 
poate oferi un răspuns concludent asupra cauzelor producerii acesteia: 
de ce e nevoie de figură? - mai departe, de ce e nevoie de inovaţie în 

limbă? întrebării nu i se poate răspunde decât admițând că écartul se 
situează în inima limbii, realizând-o; însă - după cum avea să remarce 
tot P. Ricoeur (în Metafora vie) - ideea subminează întreaga ierarhie 
structuralistă a funcţiilor limbajului: „De ce, ne putem întreba, uzajul 
limbii a recurs la jocul écart-urilor? Ce defineşte intenţia retorică a 
limbajului figurat? Este el introducerea unei informaţii noi care ar 
îmbogăţi funcția referentialä a discursului, sau surplusul aparent de 
sens trebuie că trimite la o altă funcţie, neinformativă, nereferentialä, a 
discursului?"137. 

A doua „fisură”, resimţită deja de Caracostea se referă la 
raportul între inovaţie si context, cu alte cuvinte - între écart si normă. 
Ea semnala deja criza vechii retorici (taxonomice) și revine în atenție, 
adâncindu-se, pe măsură ce stilistica, tehnicizându-și discursul, se va 
îndrepta spre o taxonomie a figurii, spre o circumscriere a écart-ului. 
Mai degrabă decât o eroare, această a doua „fisură” este - credem - 
una din limitele de nedepäsit ale oricărei stilistici. J. Culler o chiar 
numeşte „paradox” - „paradoxul écart-ului”, altfel spus: „Însăşi 
notunea de figuri retorice, care a devenit acum /suntem în 1980! n. 
LB./ un obiect major al atenţiei critice, circumscrie un paradox 
fundamental. O figură retorică /în fapt, orice figură percepută ca atare, 
n. I.B./ este o situaţie în care limbajul înseamnă altceva decât spune, o 
violare a codului. Dar, cu excepţia cazului în care violarea introduce o 
indecidabilitate radicală în situaţiile lingvistice, conducându-ne la a ne 
întreba cum vom şti vreodată dacă limbajul înseamnă ceea ce pare a 
spune, aceste violări sunt codificate, ca un repertoriu de elemente 
deosebit de artificiale si de convenționale, pe care scriitorii le pot 
utiliza spre a produce sens. Ceea ce apare la început ca un act creativ, 
inaugural, o violare a codului, e confirmat de formularea unui cod, pe 
care se bazează sensul lui. Însăşi noțiunea de efecte retorice - 
posibilitatea semnificației metaforice, de exemplu - cere existența unei 
distincţii între sens literal şi sens metaforic și deci atestă începuturile 
unui cod retoric'138. 

Sub acest aspect, comentatorii stilisticii lui 

Caracostea 139 apropie teoriile sale de acelea ale idealismului 
lingvistic, în linia Croce-Vossler, datorită importanţei acordate 
locutorului individual în producerea, dar şi în difuzarea inovației; este 
poziția şcolii pe care RH. Robins, în a sa Brève histoire de la 
lingvistique o numește „idealistă sau estetică’, subliniind astfel 
importanța postulatului finalitätii estetice a evoluţiei - prin inovații 
individuale - a limbii. Mai aproape de Humboldt decât chiar acești 
neohumboldtieni140, Caracostea va căuta să surmonteze „paradoxul 
écart-ului” redefinind contextul acestuia, ca „formă internă”. Studiile 
de folclor îi vor permite observarea fenomenului „difuzării inovației”, 
impunându-i totodată o reconsiderare a categoriei „individualului 
inovator”, din perspectiva contextului (istoric, social, cultural) care 
acceptă inovaţia, conform - susține teoreticianul român - unor 
universalii de mentalitate si de limbaj. Poziţia prudentă a lui 
Caracostea în problema écart-ului îl îndepărtează totodată si de L. 
Spitzer, care „fără a refuza cu desăvârşire existenţa legilor imanente 
ale limbajului, manifestă un interes privilegiat față de variațiile 
expresive, unde se înscrie urma intenţiei locutorilor. El încearcă astfel 
să atingă subiectul vorbitor (singular sau colectiv), prin intermediul 
neologismelor, deformărilor, structurilor sintactice inedite. Nu e 
aşadar imposibil să legăm gândirea lui Spitzer de aceea a lingvistilor 
romantici, care căutau în limbaj semnele distinctive ale geniului 
epocilor sau al popoarelor; și vom adăuga că, dincolo de anchetele 
pozitive şi sistematizările mecanice, Spitzer se întorcea astfel, chiar la 
izvoarele ştiinţei lingvistice” (s.a.) 141. În măsura în care este vorba 
de căutarea unui „geniu naţional”, înstăpânit peste orice creaţii ale 
limbii (ca şi peste difuzarea acestora), Caracostea se dovedeşte, iată, 
din nou, a străbate o cale paralelă cu aceea a lui Spitzer - o cale către 
originile vechii ştiinţe a limbii, de care modernitatea constructelor sale 
teoretice părea să se despartă. 

1.3.2. Estem si écart. 

Paradoxal, figura - în accepțiunea sa încetätenitä de ,écart” - se 

dovedește a fi un concept fertil în evoluţia stilisticii. E, de altminteri, 
observaţia pe care o făcea, nu fără ironie, J. Starobinski, comentând 
valoarea écart-ului în stilistica lui Leo Spitzer. Observând că Spitzer - 
în descendența mentalismului romantic - „pretindea să realizeze o 
traducere între semnificația individuală a écart-ului și valoarea sa de 
indice stilistic'142, cea dintâi problemă pe care Starobinski o vede 
ridicată de conceptul în discuţie priveşte devenirea écart-ului în timp, 
respectiv raportul dintre creaţia individuală (lingvistică) și contextul 
ei, nu mai putin lingvistic, dar istoric și social deopotrivă143. Dar nu 
alta avea să fie cea dintâi problemă pe care stilistica lui Caracostea 
recunoştea a o avea de înfruntat după definirea estemului - ea se 
referea tocmai la evoluţia sa în /spre uzajul limbii vorbite. 

Teoria caracostiană a estemului (ignorată în epoca publicării 
Expresivitätii limbii române - et pour cause!) merită a fi aşezată, 
retroactiv, pe o treaptă aparte în istoria definirii „figurii” - în 
retorica /poetica/stilistica ultimei vârste a modernismului, emergente 
după primul război mondial. Într-o vreme când, pentru majoritatea 
specialiştilor din domeniu, problema era resimțită mai degrabă ca o 
nedefinită „stânjeneală” ce tulbura contururile unui concept în curs de 
„pozitivare” - écartul - Caracostea se numără printre puţinii ce 
conștientizează adevăratele implicații ale acesteia - paradoxul 
&cart-ului - faptul că el nu poate fi nici definit, nici analizat în afara 
contextului său. Poate că explicaţia acestei constientizäri mai rapide 
rezidă, în cazul lui Caracostea, și în fundamentarea humboldtiană a 
teoriei sale. Ea îi oferă o posibilitate de transcendere a rupturii între 
inovaţie si normă: limba, ca organism, există si se afirmă ca atare 
numai în conflictul declanșat împotriva sa (şi, deci, pentru sine) de 
actul individual, creator, violent144. Un alt punct de sprijin ar fi putut 
găsi Caracostea în lecturile sale bergsoniene, de tinerețe, respectiv în 
consideratiile filosofului francez despre catacreza-în-cuvânt a libertăţii 
spiritului 145. 

În mod semnificativ, majoritatea istoriilor figurii (sau ale 
stilisticii-în-functie-de-obiectul-acesteia) nici nu mai fac un caz din 

asimilarea acesteia la écart, chiar dacă, precum M. Riffaterre, găsesc a 
se plânge asupra dificultății circumscrierii acesteia: „este, oare, posibil 
să descoperim procedeul stilistic în orice écart față de norma 
lingvistică? Majoritatea stilisticienilor cred asta, dar e greu de înţeles 
cum poți să te servesti de écart drept criteriu sau chiar cum îl poți 
descrie”146. Ironic, de la V. Erlich la Taylor si de la M. Riffaterre însuși 
la P. Ricoeur, istoria definirii figurii e o istorie a definirii écart-ului, 
chiar dacă îşi strigă impasul, acceptându-l totodată. Cu toții invocă 
buna tradiție aristotelică a „opoziţiei între cuvântul «obișnuit» si 
cuvântul «straniu»”, a ,écart-ului celui de-al doilea față de cel 
dintâi'147. V. Erlich e singurul dintre ei care întăreşte echivalarea 
„figură = écart” prin invocarea filierei romantice: de la estetica lui 
Wordsworth și Coleridge, la T.S. Eliot (The Use of Poetry and the Use of 
Criticism) şi la neoromantismul suprarealist148, calea se deschide 
astfel formalistei „Differenzqualităt”. În viziunea lui P. Ricoeur, M. 
Riffaterre şi G. Genette, „figura este écart” e o echivalare încetățenită în 
stilistica modernă de Tratatul lui P. Fontanier149 pe care - dacă îl 
acuză în bună măsură de criza retoricii şi, implicit, a stilisticii figurii — îl 
şi susțin în a releva două caractere fundamentale ale figurii /ecart: 
esența ei substitutivă, precum şi activarea (de către aceasta) a 
„conştiinţei acute si foarte prețioase a dimensiunii paradigmatice a 
unităţilor /.../ discursului”150. Si, dacă, pentru același P. Ricoeur, 
„stilistica actuală a deschis calea unui concept generalizat al 
écart-ului”151, neoretorica reprezentată de Grupul mu nu va mai 
modifica esența perspectivei, urmărind doar o integrare a figurii 
într-un spațiu, mai amplu, al écart-urilor vorbirii. Tendinţa integrativă 
a acestei neoretorici se află, astăzi, la antipodul tezelor originare ale 
formalismului, care nu atribuie „caracter estetic” (deci - capacitate de 
a crea figură) decât unui limbaj specializat - limbajul poetic152. 

Generalizând écartul, Grupul mu închide însă o altă ,buclä”, pentru că 
îl echivalează, în fapt, pe acesta cu decidabilele fundamentale ale 
perspectivei structuralist-saussuriene asupra limbajului. Ideea exista, 
de altminteri, in nuce, la R. Jakobson si I. Tînianov, atunci când 
asemănaseră perechea normä/inovatie cu langue și parole „definite de 
şcoala de la Geneva'153. Rezultat al optunii pe care vorbitorul trebuie 
să o facă încontinuu, în actul său de performare a sistemului, écartul 
ajunge astfel să însemne alegerea lui „ceea ce nu a mai fost spus”, în 
detrimentul lui „ceea ce se spune”. O alegere riscantă, pentru că 
încearcă puterile limbii, violentându-le („poate limba să spună ceea ce 
nu a mai spus şi cum nu a mai spus?”). Conotatia „riscului” ne trimite la 
teoria figuralului, elaborată recent de L. Jenny154. Conotatia 
„violentării limbii” ne-ar putea întoarce la Humboldt, ca la un 
subconștient (în zadar) refulat al stilisticii secolului nostru, ale cărui 
ecouri răzbat, de pildă, în eforturile lui M. Riffaterre de a rezolva 
fractura (artificială, metodologică) între écart si normă155. 

Dar, între cele două si în afara unui comentariu metaforizant, 
fragmente exemplare din Expresivitatea limbii române se oferă spre 
analiză. Ele vorbesc nu despre estem în particular, ci despre inovaţia în 
limbă. Ce altceva mai spun, însă? Cel dintâi asemenea fragment, situat 
în introducerea studiului, are valoarea unei declaratii-program 
teoretic: „Orice aspect gramaticalizat azi a fost odinioară o simplă 
posibilitate, o alegere între mai multi termeni. Si cine zice alegere, zice 
şi stilistică. Nu este aspect, cât de redus, al limbajului, care să nu fi fost 
odată o creatiune în luptă cu alte elemente expresive /.../ Toate 
accidentele limbii /.../ sunt, la rândul lor si ele fapte expresive. /.../ În 
acest timp, ceea ce se numește atât de searbăd gramatica unei limbi, 


Formalistes russes, présentés et réunis par Tz. Todorov, préface de R. Jakobson, 

este de fapt depozitara unei forme a gustului national”156. Prin 
accentuarea alegerii în realizarea limbajului, perspectiva caracostiană 
se află în bună vecinătate a fundamentelor formalismului; deși, dat 
fiind non-saussurianismul lingvisticii sale în genere, suntem tentaţi să 
citim aici o teoretizare „în logica bunului simț”. Un bun simţ în covorul 
căruia se țese, totuși, modelul binar ales /refuzat, 
accentuat/neaccentuat...  corect/incorect, normä/écart. Cu alte 
cuvinte, modelul decidabilelor. Nu si fisura dintre termeni, însă. 
Caracostea nu pierde din vedere nicio clipă dimensiunea diacronică pe 
care o implică evoluţia inovației, resorbtia sa în limbă. Extinsă până la 
a cuprinde toate fenomenele expresivitätii (inclusiv „accidentele 
limbii”), inovaţia este - de fapt - expresivitatea însăși. Aluziile la 
Humboldt sunt, limpezi, două (constante, în fond, la Caracostea): ele se 
referă la conflictul generator al inovației („o creatiune în luptă cu alte 
elemente expresive”), respectiv la caracterul determinat etnic al 
formei interne, ca dimensiune metafizică (limba e „depozitara unei 
forme a gustului national”). Stilistica devine astfel - consecință logică a 
întregii teorii - un substitut, o formă mai adecvată a lingvisticii 
(subiacent, finalismul estetic caracostian se ghiceste îndeosebi 
îndărătul unor asemenea asertiuni!), iar gramatica - una a morfologiei 
culturii. Ca în atâtea alte situaţii, se dovedeşte și prin aceasta că 
eterogenitatea surselor caracostiene nu afectează coerenţa finală a 
întregului. Două sunt, în schimb, ideile exprimate de fragmentul de 
față, asupra cărora insistăm, întrucât pe ele ne vom sprijini în analiza 
estemului: 

1. Orice inovaţie are valoare estetică (expresivă) si este 
rezultatul unei alegeri (într-un sistem binar inovaţie /normă). 

2. Inovația există numai în funcţie de normă, de limbă ca 
„depozitara unei forme a gustului naţional”. Fiecare termen îl 
garantează pe celălalt, astfel încât relaţia lor este cea care le dă sens. 
Or, relația nu poate exista „ciuntită” de un termen, stilistica nu poate 
uita „norma” pe dinafară. În consecință, problema estemului la 
Caracostea este, totodată, si problema formei interne157. 


15 ELR, p.11. 

157 O asemenea poziţie teoretică rezolvă, în opinia noastră, şi problema 
pertinentei "normei", după Riffaterre - una din obiecțiile fundamentale ce pot fi 
aduse însăşi statuării ei (Riffaterre, lucr. cit., p.53-54). Conform mentalismului 


Teoreticianul român dovedeşte că  reflecția deschisă, 
neîndoctrinată, originară (suntem în anii '20!) poate sintetiza ceea ce 
doctrina (formalist-structuralistă) exclude158. 

Estemul se definește prin două relații primordiale: a) un raport 
disjunctiv față de gloriosul écart, pentru că estemul e în primul rând 
realizare, iar écartul (în tradiţie aristotelică, cel putin) începe prin a fi 
„greşeală” (nu ,alegere” - v. Expresivitatea limbii române159); 
respectiv b) un raport complementar, de condiționare reciprocă față 
de normă, percepută nu ca set de reguli lingvistice, nici ca tezaur pasiv 
(saussurian), ci ca organism (a cărui „vitalitate” - romantică - îi 
asigură „buna configuraţie” - gestaltistă!). 

Când propune conceptul de estem, Caracostea se lasă subjugat 
de utopia unei unități minimale purtătoare de marcaj „expresiv”. Ceea 
ce îl cucerește pe teoreticianul român e - în fond - același principiu 
care îl va determina pe Cl. Lévi-Strauss să traducă în domeniul 
antropologiei teoria saussuriană160: principiul opoziției pure, între 
semne lipsite de conținut; opoziția binară subiacentă este cea care le 
dă sens, care „face sens”161. 

Ca și celelalte concepte formaliste compuse cu sufixul - em, 
estemul se vrea a fi o unitate minimală, componentă ultimă a stilului, 
semnul analizabil al nivelului expresiv al limbii. El s-ar adăuga astfel, în 
principiu, fonemului, morfemului, sememului, cu alte cuvinte 
„trăsăturilor semnificative ale semnalizării lingvistice” 162. În 
asertiuni precum „/estemul este/ un cuvânt care să cuprindă în 
generalitatea lui toate acele aspecte ale limbii vorbite câte au nu o 
valoare afectivă (Bally), ci una de expresivitate estetică'163 se 
întrevede însă o primă ambiguitate a definirii: Caracostea nu mai 
echivalează explicit „expresiv” cu „estetic” (deşi finalismul său estetic, 


(neo)humboldtian, forma internă întemeiază ea, mai întîi, "concepţiile personale", 

ca postulat al tuturor constructelor teoretice, i-ar permite-o). 
Rezultatul este că estemul ca unitate minimală se vede astfel dublu 
determinat, purtător al unui sens dublu, iar nu... minimal. 
Rezumându-și concepţia despre estem din Arta cuvântului la 
Eminescu, autorul va lăsa să planeze asupra conţinutului („minimal”) 
al conceptului aceeași ambiguitate: „/în paginile Artei... / trăieşte 
ideea că fonemele n-au o funcțiune mecanică, ci au valoare numai 
întrucât sunt străbătute de sens si de sufletesc /s. I.B./. Acesta este și 
înţelesul conceptului «estem»"164 

Potrivit refuzului caracostian de a considera limba literaturii 
(sau limbajele individuale ale scriitorilor - distincție nerelevantă, 
întrucât teoreticianul nici nu schiteazä măcar gestul de a o lua în 
considerare) ca diferită de limba „naturală”, estemul ar fi urmat să 
măsoare „unitatea minimală expresivă” („expresiv-estetică”?) în „toată 
sfera aspectelor limbajului165, contribuind astfel la realizarea viziunii 
totalizatoare asupra limbii166. 

O observație necesară, în acest punct al discuţiei, priveşte 
implicaţiile circumscrierii (fie ea și ambiguă, a) „sufletescului” drept 
conținut al estemului. 

În conţinutul estemului există simultan două mărci (expresiv, 
estetic). Termenul unic cu care, uneori, le înlocuiește autorul - 
sufletesc (- e la fel de vag pe cât sunt ele de ambigue. Evident e însă 
efortul lui Caracostea de a se distanța de perspectiva lui Ch. Bally, care 
situa „procedeele de limbaj” la periferia limbii, ca expresie 
supraordonată a unei afectivitäti, iar nu ca esenţă a trecerii limbii în 
vorbire167. De asemenea, pentru Bally, „limbajul figurat” are funcția 
unui „poligon de încercare” al limbii, rezervă de soluţii noi pentru căile 
obişnuite ale comunicării: „figura este o sursă generală si abundentă 
unde se alimentează si se întinerește limbajul”168. 

În schimb, „sufletescul” caracostian poate fi comparat cu sensul 
figurii (inovației, écart-ului) spitzerian - de „semn al psihicului” 
exprimat în limbaj. Preocupat însă de realizarea unei stilistici 

individuale, a limbilor scriitorilor, Spitzer privilegiază relaţia între 
psihismul individual şi figură (de nemăsurat, aceasta, după criterii 
pozitiviste), o relație univocă, de reflectare: stilistica, afirmă Spitzer, 
„aşa cum o urmăresc de ani de zile, aplicând practic gândirea 
vossleriană /alt punct de contact cu Caracostea - n. I.B./, se bazează pe 
postulatul că oricărei emoţii, chiar oricărei depărtări de la starea 
noastră psihică normală, îi corespunde, în plan expresiv, o îndepărtare 
de uzajul lingvistic normal; si, invers, că o îndepărtare de limbajul 
uzual e indiciul unei stări psihice aparte. O expresie lingvistică 
particulară este, într-un cuvânt, reflexul /.../ unei condiţii particulare a 
spiritului” (s.a.) 169. 

De fapt, atât Spitzer, cât şi Caracostea refuză să vadă în 
„expresivitate-inovaţie-estetic” o funcție supraordonatä a limbii 
(analogă jakobsonienei funcţii poetice) şi, mai ales, o funcție având 
drept consecinţă întoarcerea limbii asuprä-si, ,autoreferentializarea” 
ei. Pentru aceşti stilisticieni, limba exprimă ceva (chiar dacă acest ceva 
e de esență metafizică), nu se exprimă pe sine; stilistica lor nu e făcută 
nici să genereze, nici să analizeze literatura autoreferentialä din cea de 
a doua jumătate a veacului nostru. Ipoteza noastră este că aici se naşte 
deja, firavă, explicația nu atât pentru respingerea stilisticii 
caracostiene, cât pentru ignorarea ei de către structuralismul 
românesc - ea este, la prima vedere, inadecvată (ca metodă) noii 
literaturi (ca obiect). 

Estemul nu este eroare. Comparabil cu écartul, el nu conţine 
conotatiile de ,aberatie” si de „greșeală” ale acestuia. Acceptiunea sa, 
de marcator (+ expresiv) al unei limbi altminteri (O expresive), are 
puncte comune, în schimb, cu un ,strämos” al figurii structuraliste - 
este vorba de „calitatea diferenţială” (Differenzqualität) definită în 
prima vârstă a formalismului rus, respectiv de ocurenta calităţii 
respective la nivelul limbii, semnificând doar „îndepărtarea de uzajul 
lingvistic curent'170. Dar „calitatea diferenţială” e una pur formală si - 
în opinia aceluiași V. Erlich - teoreticieni precum V. Shklovski o vor 
abandona rapid pentru că o vor resimti tautologică în definirea 

literaturii sau incomensurabilă, un fel de ,passe-partout” inoperant, în 
ultimă instantä171. În epoca utilizării ei, însă, formalismul mai era 
încă, acut, conștient de imposibilitatea studierii calității diferenţiale 
rupte de fundalul „normat” care o pune în evidenţă, conștiință 
comparabilă cu aceea, caracostiană, a interdependentei estem/formă 
internă: „unul din elementele esenţiale ale acestei calități /diferentiale, 
n. I.B./ e deviația de la uzajul cel mai comun al limbii într-o perioadă 
dată. Pentru formalisti, limbajul poetic este perceput pe fundalul 
limbajului comun.”172. 

O asemenea comparație a  estemului cu formalista 
Differenzqualität ne permite să observăm că, de fapt, chiar în clipa 
când definea unitatea minimală a stilului, Caracostea era mai puţin 
interesat de calitatea lui obiectiv-formală (a cărei ,mäsurätoare” 
exactă îi rămâne, ca și eşecul ei, oarecum indiferentă) cât de procesul 
care i-a dat naştere, alegerea, o alegere extinsă însă (ca şi estemul, 
implicit) la toate actele vorbirii 173. Amendând, în 1954, 
Differenzqualität-ea, V. Erlich o va face în sensul accentuării „actului 
creativ al deformării /care/ redă acuitate percepţiei noastre si 
«densitate» lumii înconjurătoare”174, însă îşi va limita consideratiile 
la limba literaturii. Niciodată succesorii formalismului ruso-praghez, 
de la V. Erlich la J. Cohen si de la acesta la neoretorica lui A. 
Kibédi-Varga175 nu îşi vor extinde consideratiile asupra limbii 
standard, a vorbirii ,naturale”, non-poetice. Altfel spus, pentru ei nu 
există - cum există pentru Caracostea ori Spitzer - o limbă marcată, 
simultan, de (+) estetic si () literar/poetic. 

Postulând acest dublu marcaj, Spitzer va încerca să identifice nu 
numai actul mental individual responsabil pentru inovaţia dată în 

figură, ci şi „pasul istoric făcut de scriitor”, în sensul în care „ea 
/inovatia/ trebuie să releve o mutație în sufletul unei epoci - mutație 
de care scriitorul a devenit conștient şi pe care o transcrie într-o formă 
în mod necesar nouă'176. O stilistică având implicații mentaliste în 
determinările cauzale ale figurii. Mentalismul (izvorât din aceeași 
tradiție, al) lui Caracostea se situează nu numai în primul moment, al 
nașterii estemului, ci si în cel din urmă - revenirea lui în limbă, 
acceptarea lui de către o limbă care este totodată și o mentalitate, 
căderea lui în catacrează. 

1.3.3. Limbă şi normă lingvistică 

Ceea ce I. Oancea determina, în stilistica lui Caracostea, drept o 
convergenţă cu teoriile riffaterriene despre dependenţa contextuală a 
efectelor stilistice şi o deschidere spre textlingvistică177 este, de fapt, 
ecoul „de suprafață” al unei probleme legate de circumscrierea și 
analiza estemului: relația acestuia cu contextul său. Acuitatea 
constientizärii problemei la Caracostea este comparabilă cu aceea din 
stilistica ultimei vârste a structuralismului, resimtind - cea dintâi, la 
vremea lansării dihotomiei langue/parole, cea de-a doua, la capătul 
unei jumătăţi de secol de încercare a puterilor acesteia - nevoia 
focalizării asupra relaţiei ce asigură ambii termeni. 

În cele ce urmează, convenim să numim „limbă” conceptul în 
accepțiunea sa saussuriană cea mai largă, şi anume de „normă a 
tuturor manifestărilor din limbaj”. Este accepțiunea cea mai apropiată 
de viziunea caracostiană, care nu diferențiază - spuneam - limba de 
limba literaturii. Pentru Caracostea nu există niciun context stilistic 
deosebit de contextul lingvistic dat tuturor actelor de vorbire şi acesta 
din urmă asumă procesele generate de apariția inovației. Dacă, pentru 
Riffaterre, „Contextul stilistic este un pattern lingvistic rupt de către un 
element imprevizibil, iar contrastul rezultând din această interferență 
este stimulusul stilistic”. (s. a) 178, pentru teoreticianul român 
„patternul lingvistic” e forma internă a întregii limbi. Ca şi în cazul 
estemului, însă, atunci când vorbeşte despre limbă, Caracostea emite 
definiții cu aspect paradoxal, întrucât ele reunesc - în spaţiul aceleiași 
fraze şi al aceluiaşi sens - perspectiva neopozitivistă cu aceea 

idealist-romantică; limba e văzută atât ca abstracţie teoretică pură, cât 
şi ca organism având o viață și un mecanism de autoreglare proprii: 
„deşi - se afirmă în Expresivitatea limbii române - limba ca instituție 
este o pură abstracţie, nu e mai puţin adevărat că ea are fizionomie și 
formă internă proprii. Astfel ne aflăm în fața unor trăsături care 
îndreptățesc considerarea limbii ca formă fundamentală a stilului 
national”179. 

Constientizarea caracterului abstract al limbii îl apropie pe 
Caracostea de pozitiile formaliste, unde este o virtualitate atât limba ca 
normä 180, cât şi norma estetică supraindividuală, pe care J. 
Mukarovsky, într-o perioadă timpurie a stilisticii formaliste (si, 
probabil, sub influenţa teoriilor interbelice despre imanenta stilului, 
stil supraindividual etc.), o teoretizează în efortul de a preciza 
contextul inovației individuale. Perspectiva lui Mukarovsky - deși nu e 
în niciun moment, explicit, adeptă a finalismului estetic - complică 
saussuriana distincție langue/parole (în care primul termen ar fi 
marcat (0) estetic, iar al doilea (+) estetic181) prin postularea unui 
nivel abstract și (+) estetic, totodată, spațiu de generare şi de 
receptare /validare a inovației individuale: „Norma /.../ presupune o 
legitate, o valabilitate generală, motiv pentru care esteticul apare ca 
normat abia în vorbirea supraindividuală. Trecând la acest gen de 
vorbire, depäsim o graniță importantă: granița de la esteticul liber și 
unic către esteticul codificat și impersonal” (s.a.) 182. Specialistul de 
astăzi poate citi în „vorbirea supraindividuală” a teoreticianului 
praghez, ironic, o falie periculoasă a doctrinei formaliste; aceeași pe 
care o acuză (de astă dată) L. Jenny, când vede în limba saussuriană „o 
ficțiune teoretică incapabilă să postuleze subiectul vorbitor ca 
«utilizator» al limbii decât prin îndepărtarea momentană a oricărei 
dimensiuni intentionale și enuntiative a vorbirii 183. E o falie 
periculoasă, spuneam, pentru că permite - în principiu - imaginarea 

unei creativitäti supraindividuale, chiar - transândividuale. Un „no 
sistem's land” unde normă, creativitate/dinamism, individual si 
transândividual se pot întâlni. Doctrina formalist-structuralistă nu ia 
însă în considerare sugestiile subtile ale lui J. Mukarovsky privitoare la 
importanţa relației (tensionale) care, de fapt, realizează esteticul, deşi 
ele ar fi putut servi de bază pentru o nouă înţelegere a ,figurii”, mai 
aproape de dinamica producerii şi receptării acesteia, în măsura în 
care admite că inovaţia nu poate fi analizată în afara contextului, că 
numai dialectica lor „face sens”184. Ca teoretician al formalismului, J. 
Mukarovsky se situează - prin deschiderile textelor sale - între 
viziunea neopozitivist-dialectică asupra evoluţiei limbii, a cărei 
autoritate promotoare a fost R. Jakobson185 și care nu a ferit, cu 
toate acestea, structuralismul de capcana figurii ca obiect static şi a 
taxonomiilor sale, respectiv formalismul estetic ilustrat de Caracostea, 
ca şi de K. Vossler. Aceasta pentru că, întrebându-se asupra felului cum 
se resoarbe inovaţia, lui Mukarovsky i se pare a fi găsit un răspuns în 
„evaluarea estetică” pe care o extinde, tacit, de la limba literaturii la 
toate actele de limbaj: „evaluarea estetică este un factor foarte 
important în formarea normei standardului, pe de o parte pentru că 
rafinarea conştientă a limbajului nu poate exista fără ea, pe de altă 
parte pentru că ea determină uneori, parţial, dezvoltarea normei 
standardului'186. 

În opinia noastră, stilistica formalistă nu a trecut niciodată atât 
de aproape de humboldtianism - de temele humboldtiene reluate si de 
către Caracostea - ca în problema definirii „normei” drept context al 
figurii. Pentru Humboldt, momentul creativității în limbaj constituia 
punctul de focalizare al oricărei lingvistici, căci el este un punct de 
sinteză: actualizare a discursului, convergenţă a limbii şi a limbajelor; 


184 J. Mukarovsky, lucr. cit., p.337. 

185 V, J. Vachek, lucr. cit., p.21, despre concepţia lui Jakobson asupra 
caracterului terapeutic al inovatiilor pentru limbă, precum şi despre "balanţa 
internă" a sistemului limbii, ca nişte corecturi majore ale conceptului saussurian 
de limbă, ce nu putuse concilia caracterul sistemic cu dinamica limbii în timp, 
manifestă în vorbire. 

186 J. Mukarovsky, Standard Language and Poetic Language, în A Prague School 
Reader on Esthetics, Literary Structure and Style, selected and translated from 
the original Czech by P.L. Garvin, Georgetown University Press, Washington 
D.C., 1964, p.24. 


conceput astfel, el determină şi susține o viziune dinamică a limbii187. 
Atunci când L. Jenny redefineşte - în termeni violent polemici față de 
stilistica structuralistă clasicizată - direcția de impact a procesului 
inovator („figural”) 188, el se reapropie, în fapt, de „falia” uitată în 
ştiinţa postsaussuriană, adică de lingvistica lui Humboldt, unde 
creativitatea lingvistică „riscă” mereu sistemul, iar sistemul nu există 
decât atâta vreme cât e astfel activat: o anticipare tulburătoare, la 
lingvistul german, a problemei epistemologice din ultima vârstă a 
modernismului - aceea a raportului (de observare) între ,element” si 
„procesualitate”. În termeni humboldtieni, limba este »putere”, dar 
pentru a fi astfel, ea trebuie să fie „în act”, dinamică: „În acest act 
procesul de producţie al limbii se împlinește și totodată reîncepe. Așa 
cum puterea e întotdeauna în funcție de act si e totdeauna 
condiționată de actul a cărui putere este, tot astfel limba e totdeauna în 
funcție de discurs si e întotdeauna condiţionată de discursul a cărui 
limbă este, al cărui sistem - cum afirma încă Hegel - este. Căci 
discursul e cel ce întemeiază şi justifică limba, iar nu invers. Limba în 
fapt «devine prin intermediul discursului»” 189. Lingvistica 
humboldtiană inversa astfel, deja, termenii unei relații de cauzalitate 
limbă-discurs (dihotomie analogabilă saussurienei limbă /vorbire) ce a 
continuat să caracterizeze lingvistica (extra-humboldtiană) modernă. 
Preocupat de definirea estemului si a formei interne care îi 
realizează devenirea, Caracostea regăseşte în fapt această cale 
pierdută. Fără a reduce cu nimic statutul de „punct generator” al 
creaţiei individuale, stilistica sa neohumboldtiană admite - în 
postularea dinamicei forme interne - existența unui nivel intermediar, 
cel al creaţiei supraindividuale, care tulbură în schimb contururile 
„imbii”. Întregul său construct teoretic se centrează în consecință 
asupra conceptului de creativitate, într-o coerență de ansamblu care 
nu face decât să îi confirme viabilitatea. În termenii Donatellei Di 


187 D, Di Cesare, lucr. cit., p.LXXIV. 

188 L, Jenny, lucr. cit., p.24: "Dacă e adevărat că figuralul este o întrebare pusă 
competenţei mele lingvistice - cutare formă este ea acceptabilă ca formă a limbii? 
- el este totodată şi o întrebare pusă competenţei - în sens banal - a limbii: pînă la 
ce punct este aceasta capabilă să reprezinte 'ceea ce e de spus' în forma care 
este a sa?". 

18 D, Di Cesare, lucr. cit., p.LXXIII. 


Cesare (fără a-l cunoaște, desigur, pe Caracostea, ea identifică aici unul 
din punctele de interes pe care le-ar putea suscita, astăzi, Humboldt), 
„Pentru Humboldt creativitatea lingvistică e creativitatea care poate 
schimba si, de fapt, schimbă regulile, nelimitându-se doar la aplicarea 
lor. Această creativitate se dă în actul lingvistic individual care 
realizează şi depășeşte totodată sistemul dinamic al limbii /.../ Limba 
care urmează actului lingvistic nu mai e deci cu adevărat identică 
limbii pe care actul a realizat-o. Astfel se produce creativitatea limbii, 
ce conține în sine mereu posibilitatea propriei depășiri, posibilitatea 
de modificare a principiului si modalitatea propriului proces 
sintetic'190. Stilistica lui Caracostea vine în consecință să confirme 
teoria sa generală despre creativitate ca tensiune; estemul, odată ce 
rezolvă alegerea, e rezultatul (realizat, adică înreal) al acestei tensiuni. 
Recitită astăzi, ea se vede la rându-i confirmată de gramatica 
generativă; spunând aceasta, ne gândim nu numai la considerații 
precum acelea ale lui N. Chomsky, din Language and Freedom („Fără 
această tensiune între regulă si alegere, nu poate exista nicio 
creativitate, nicio comunicare”191), ci si la comentariile ulterioare ale 
lui Cl. Hagège, care identifică aceeași dificultate metodologică în 
circumscrierea normei, în cazul „universaliilor” chomskiene192. 

Supletea concepției lui Caracostea venea, acum o jumătate de 
veac, în întâmpinarea „fixității regulilor”. Inversarea raporturilor de 
cauzalitate în sens humboldtian are drept consecință implicită situarea 
sa în opoziție fundamentală față cu unul din postulatele lui Saussure - 
şi anume cu acela care excludea producerea inovației din sistemul 
limbii193. Nu „fără Saussure”, ci „împotriva lui”, de astă dată, pentru 
Caracostea sistemul lingvistic produce inovațiile, există și se modifică 
prin ele si numai prin ele, ca într-un scenariu arhetipal al existenţei 
asigurate prin succesive morți şi renaşteri. 

În afară de supletea si complexitatea asigurate de o asemenea 
perspectivă dialectică asupra raportului inovatie/normä, articulațiile 
teoretice ale stilisticii lui Caracostea comportă câteva avantaje 


1% ibid., p.LX. 

191 N. Chomsky, Language and Freedom, "Abraxas", 1970, p.21; apud Cl. 
Hagège, La Grammaire générative. Reflexions critiques, Paris, PUF, 1976, p.67. 
192 CI. Hagège, lucr. cit., p.67. 

19% J, Culler, Saussure, Glasgow, Fontana/Collins, 1976, p.41. 


evidente, față de doctrina formalist-structuralistă: 

1. conceperea dinamică a normei - comparabilă în antiteză cu 
„legile structurale generale /...”, legi statice”194, care constituie 
fundalul pasiv al schimbărilor lingvistice în viziunea lui R. Jakobson, de 
pildă. 

2. inovațiile individuale pot fi de calitate diferită, dar - literare 
sau nu - ele sunt rezultatul aceluiași proces creator definitoriu pentru 
umanitate - sinteză ce depăşeşte atât fractura introdusă de Bally între 
„limba uzuală” si „limba literară convenţională” 195 (inutilă 
complicatie de abstractiuni, în opinia lui Caracostea, de altminteri prea 
greu măsurabile196), cât şi concepţia formalistă despre poezie ca 
deviere artificială față de cod, în care poetul e un jongler-în-limbaj197. 

3. În sfârșit, şi din această perspectivă, funcția estetică se vede 
dobândind calitatea de funcție primordială a limbajului. Stilistica lui 
Caracostea nu numai că face cale inversă aceleia saussuriene, 
dezvoltându-se dinspre „parole” spre ,langue”, la drept vorbind 
dinspre estem spre forma internă, dar reușește astfel să fie, mai mult 
decât o stilistică, o filosofie a stilului, precum lingvistica lui Humboldt 
se deschidea, exemplar, spre antropologie filosofică. De asemenea, 
poezia nu se întâmplă - cum afirma Barthes - „la limita limbii”, ci în 


1% R, Jakobson, Essais de linguistique structurale, trad. et préfacés par N. Ruwet, 
Paris, Ed. de Minuit, 1963, p.38. 

PS Ch. Bally, Le Langage et la vie, ed. cit., p.46. 

1% Căci oare ce altceva decît o dulce ficţiune este "norma admisă pentru a 
măsura aceste diferenţe" ca "uzaj al limbii vorbite în societatea medie" - cf. Ch. 
Bally, Précis de stylistique, ed. cit., p.61 - ca şi clasificările superflue pe care le 
sugerează ea?. Din această perspectivă, efortul lui J. Cohen de a circumscrie un 
cod al écart-ului, un "cod al anticodului", opus - adică - normei, apare ca o cădere 
în tautologie. Dar, poate, nu e acesta decit unul din efectele secundare ale 
"absolutizării doctrinei" structuraliste din Structure du langage poétique? (ed. cit., 
p.10.) 

#7 V, V. Erlich, lucr. cit., p.205; nu e lipsit, poate, de interes să menţionăm aici o 
lectură tirzie din Jakobson, care îi "greseste" acestuia tezele, aducîndu-le, în chip 
semnificativ, spre soluţiile neohumboldtiene ale poststructuralismului. Este vorba 
de studiul lui R. Georgin, Le Linguiste du monde occidental, unde, după postulatul 
jakobsonian al "poeziei ca deviantä faţă de cod", autorul se crede îndreptăţit să 
continue "Dar e o deviantä care se înscrie în cod şi care în consecinţă îl schimbă" 
- în Jakobson, "Cahiers Cistre”, 5, Lausanne, Ed. L'Age d'Homme, p.99. 
Intrebarea - pe care nici Jakobson, nici Georgin nu şi-o pun, şi căreia teoria 
formei interne încearcă a-i răspunde - este cum se înscrie devianta în cod? 


miezul periculos al acesteia198. 

4, Întrebându-se asupra procesului de resorbtie în limbă a 
estemului (cum are loc? ce îl încurajează?) stilistica lui Caracostea se 
deschide - în aceiaşi termeni cu studiile sale de tipologie folclorică - 
asupra problemelor receptării creaţiei estetice: în măsura în care este 
nu numai fenomen lingvistic, ci şi de mentalitate colectivă, „forma 
internă” humboldtiană determină stilul ca mod de a fi în lume, 
explicitat stângaci în Expresivitatea limbii române prin ,gust”. Ca o 
creatiune individuală să circule, trebuie să fie recepționată, însușită; si 
receptivitatea atârnă într-o mare măsură de acea formă a instinctului 
pe care o numim gust. Aceasta este poziţia estetică a limbajului”199. 

Stilul ca mod de a fi în lume, regizat în toate manifestările sale 
de forma internă (forma formans) evită de justesse în teoria 
caracostiană problemele structuralismului în a defini „limba standard”, 
context al inovației, apoi, succesiv, tezaur de norme (Saussure), limbă 
de grad zero al afectivității (Bally), fundal pasiv al inovației estetice 
(Mukarovsky). În termenii lingvisticii din actuala vârstă a informaticii, 
am spune că teoriile formalist-structuraliste au definit întotdeauna 
norma par défaut: O estetic, O expresiv, O activat - limba standard era 
mereu ceea ce nu era inovaţie. Definiţia era una tautologică (pentru că 
nu continua reflectia asupra statutului normei prin a observă 
implicaţiile ei filosofice: o limbă perceptibilă numai în negația ei, o 
limbă care se vede în momentul riscant în care „nu e'?) si excesiv 
polarizatoare a termenilor în perechea écart/normä. Toate - 
consecinţe, în fapt, ale unei estetici diferite de aceea îmbrätisatä de 
Caracostea. 

La capătul acestui excurs comparativ, considerăm că putem 
afirma diferența fundamentală în atitudinea stilisticienilor față de 


1% R, Barthes, Avant propos la Jakobson, "Cahiers Cistre", no cit., p.10. Acesta 
este încă un text - marginal, însă există oare texte marginale în scriitura 
barthesiană descentrată? - al unui structuralist ce se "împiedică" în problema 
conceptului de langue, dar nu face mai mult decît să remarce "împiedecarea", 
scriind: "Poetul, spune Jakobson, exprimă ceea ce lingvistul exclude din limbă. 
După dihotomia saussuriană, poezia face parte din vorbire, iar nu din limbă. Dar 
în acelaşi timp, această vorbire e codată, deci redevine limbă. In felul său, 
Saussure presimţise că în sistemul său se afla, aici, ca să vorbim neaoş, o 
buturugă mică" - ibid. 

1% ELR, p.282. 


problema „normei écart-ului”: ea e determinată de locul pe care aceştia 
îl atribuie funcţiei estetice (sau „poetice'”). Pentru formalismul 
interbelic ca şi pentru structuralismul de mai târziu, funcția estetică e 
„suprapusă” celorlalte funcţii ale limbii, deschiderea ei metafizică se 
întâmplă „în marginea” unei limbi altminteri exclusiv referentiale si 
realizate în mod absolut obedient la normele sale. În consecinţă, faptul 
de stil e ,eroare”, refuz individual de a se supune normei. În opoziţie, 
stilistica lui Caracostea asumă tradiția humboldtiană a funcţiei estetice 
centrale în limbaj: dintr-odată, limba încetează de a mai fi percepută ca 
un depozit pasiv de „materiale pentru comunicare” şi devine 
organismul dinamic a cărui singură existență se întâmplă în zona 
inefabilă a rostirii, unde inovaţia distruge „pasivitatea” normei, 
activând-o şi împlinind-o conform codului (formei interne) care - în 
inovaţie - tinde a se exprima. În palimpsestul teoriilor stilisticii acestui 
secol, o frază programatică a lui Genette i se suprapune tulburător, 
confirmând-o: „Stilul - scrie teoreticianul francez - este versantul 
perceptibil al limbajului, care îl însoţeşte prin definiţie, dintr-o parte şi 
din cealaltă, fără întrerupere și fără fluctuații”2 00. 

Problema asimilării inovației nu va mai avea - în consecință - 
pentru Caracostea accentele „dramatice” ale unei „demitizări”, pe care 
le primeşte în tradiția formalistă. Interogatia e prezentă în studiile 
sale; dar, câtă vreme estemul împlineşte superior forma internă, el 
este însăși realizarea acesteia și se va resorbi în limbă în virtutea 
acestei calități fundamentale. Forma internă, evocată mai întâi prin 
realizarea inovației, se regăseşte la capătul momentului de creativitate, 
ca posibil viitor al acesteia. Între cele două „capete”, fiinţa însăși se 
deschide spre lume, rostindu-se, riscându-se - dar tocmai pentru că 
inovaţia nu e eroare, ci realizare, saltul în real al fiinţei nu se face 
nicicând „fără plasă”: forma internă e de faţă în rostire. 

1.4. Forma internă. Humboldt recitit de Caracostea 

1.4.1. Întrebări, fisuri, alunecări... 

Temele humboldtiene subîntind, de-a lungul veacului nostru, 
discursul lingvisticii teoretice - discursul ei doctrinar, constituit tot 
mai mult pe tipare pozitiviste, depărtându-se de filiera 
idealist-romantică. Cele ce, în anii '20—30 (anii primei articulări a 


20 G. Genette, lucr. cit., p.195. 


proiectului teoretic caracostian) se mai admiteau a fi - în științele 
literaturii si ale limbajului - „filiere complementare”, cad, pe măsură ce 
ne apropiem de al doilea război mondial - şi mai ales după aceea. Cu 
toate acestea, cu toate că exclusă din scenă de o lingvistică tot mai 
furată de mirajul pozitivismului, al obiectivitätii științifice absolute, cu 
toate că privită cu neîncredere pentru deschiderea sa către filosofia 
stilului (după ce aceasta din urmă ,derapase” în ideologia 
national-socialismului german), în pofida tuturor obnubilărilor, deci, 
lingvistica humboldtiană continuă să existe, subteran sistem de 
referinţă, ori de câte ori discursul dominant al ştiinţelor umane nu își 
mai află puncte de sprijin în propriul său câmp conceptual. Am arătat 
cărei probleme a „discursului dominant” îi putea oferi răspuns forma 
internă, conceptul cel mai ,rezistent”, probabil, din întregul sistem 
propus de Humboldt - dar, cum se întâmplă întotdeauna în asemenea 
situaţii, conceptul cel mai răstălmăcit al sistemului. Însă persistenta 
acestuia - iar nu a altuia - de la Humboldt și Goethe (Urform) la 
Jakobson și Chomsky îi serveşte lui H. Meschonnic drept principal 
argument în a enunta o ipoteză incitantă asupra istoriei ideilor 
lingvistice: „Ne putem întreba dacă, într-un panstructuralism, nu 
asistăm la întoarcerea tipului, a «prototipului», întoarcere ascunsă a 
cosmicului în limbaj, a unei gândiri mitice în raționalitatea 
post-pozitivismului” (s.a.) 201. 

Avem de-a face, în „fisurile” doctrinei dominante, cu niște 
ocurente paradoxale şi lipsite totodată de consecințe sensibile: 
recursul la Humboldt nu modifică opțiunile fundamental 
antihumboldtiene ale doctrinei. Fenomenul suscită însă cel puțin două 
întrebări, interesante pentru problemele studiului nostru: recursul la 
soluția formei interne semnalează - în opinia noastră - o limită a 
doctrinei - deci, 1) care este aceasta? unde si cum intră în criză 
sistemul teoretic formalist (pentru stiintele literaturii, desigur)? 
respectiv 2) intuitia care îl face pe Caracostea să nu renunțe la 
humboldtianism, dimpotrivă, îi semnalase ea teoreticianului român 
această limită? aceste limite? 

1. Cea dintâi „fisură” sau limită vizează implicațiile filosofice ale 
unei lingvistici; cu alte cuvinte, faptul că o ştiinţă absolut pozitivă a 


201 H, Meschonnic, lucr. cit., p.854. 


limbajului e imposibilă. Forma internă, înțeleasă ca tipar metafizic al 
viziunii omului despre lume, nu e doar mecanism (universal) reglând 
generarea limbajului, ea are relevanță antropologicä: „În 
recunoașterea diversităţii limbilor ca diversitate a viziunii despre lume 
e «conținut motivul si scopul ultim al oricărei lingvistici». Tocmai 
pentru relevanta sa filosofică, studiul empiric al limbilor trebuie să fie 
condus totdeauna filosofic’202. Tentativa de circumscriere pozitivistă 
a acestei „forțe structurante” de către formalisti nu trebuie să ne înșele 
asupra adevăratei surse teoretice, căci „pare să fie un acord general, 
deşi implicit între anumiţi structuraliști, îndeosebi Lévi-Strauss în 
antropologie, R. Jakobson în lingvistică, ]. Piaget în psihologie și Fr. 
Jacob în biologie, că există în om un mecanism înnăscut, transmis si 
determinat genetic, ce acționează ca o forță structurantă” (s. I.B.) 203. 
Dacă ar fi să judecăm în termenii pozitivişti ai structuralismului, ne-am 
putea întreba: este această forță măsurabilă, ca si écartul? Dar însuşi 
eşecul măsurării écart-ului se datorează formei interne, fără de care el 
nu există si care, ea, scapă circumscrierilor. Aşa încât forma internă - 
în traduceri din cele mai diverse - devine postulatul la care stilistica 
structuralistă recurge ca la o bază salvatoare, ferindu-se apoi de a-l 
detalia (căci este, nu-i așa, un postulat) 204. Pentru Caracostea, adept 
al teoriei stilului supraindividual, forma internă înțeleasă ca tipar al 
Fiintei reprezintă placa turnantă dintre lingvistică şi filosofie. În zilele 
noastre, G. Genette redefineşte (post-structuralist) stilul în termeni 
similari; chiar dacă se rezumă, prudent, la nivelul „textului, 
poeticianul francez recurge la forma internă/structură configurativă 
invariantă pentru a reface întregul „spart” de stilistica écart-ului205. 

2. Metafizică, generală, inalterabilă, forma internă oferă un 
punct important de sprijin în problema raportului individ-comunitate 
(lingvistică) - care nu este, în fond, decât unul din nivelele de 


22 D, Di Cesare, lucr. cit., p.XLIV. 

23 M. Lane, Introduction to *** Introduction to Structuralism, New York, Basic 
Books, f.a., p.15. 

24 De notat retorica particulară prin care se recurge la el: de ex., în textul 
"ortodox" structuralist al lui J. Cohen, Structura limbajului poetic: "Postulăm, cel 
puţin cu titlul de ipoteză de lucru, existenţa, în limbajul tuturor poeţilor, a unui ce 
invariabil, permanent dincolo de variațiile inidviduale" (s.1.B.), etc., etc. - J. Cohen, 
lucr. cit., p.41. 

25 G. Genette, lucr. cit., p.208-209. 


obiectivare a aceluia, abstract, dintre inovatie (individuală) si forma 
internă însăşi. În interpretarea pe care o dă textelor humboldtiene, 
Jean Quillien identifică individualitatea cu energeia206; identificarea 
se vede contrazisă - credem - de chiar textul Diversitätii limbilor... 
care postulează „forța spirituală”, plasând-o la un nivel superior atât 
individului, cât şi națiunii: ceea ce „leagă individul singur de naţiune îşi 
are fundamentul propriu în punctul central plecând de la care forța 
spirituală, în complexul ei, determină orice gândire, orice simtire, orice 
voință. Limba e în fapt înrădăcinată cu toate fibrele sale în această 
forță, unită cu întregul, ca si cu fiecare element al ei, si nimic din ceea 
ce e forță nu-i rămâne străin. În acelaşi timp, aceasta nu e doar pasivă, 
capabilă numai de a primi impresii'207. Evident, pentru romanticul 
Humboldt „colectivitatea” era echivalentul ,natiunii”, dar atât ea, cât si 
individul sunt obiectivări (cea dintâi - cu funcţie regulatoare, cea de-a 
doua - creatoare) ale aceleiași, supraordonate, forme interne, care - 
într-o viziune organicistă perfect coerentă epocii lui Humboldt - 
trăieşte (id est: se manifestă) numai prin ele. 

Odată cu intrarea în arena științifică, la începutul secolului al 
XX-lea, a psihologiei (îndeosebi a școlii lui W. Wundt) şi a psihanalizei 
(care oferă concepte de sprijin în ,inconstient” si ,subconstient”), 
lingvistica reia meditaţia asupra raportului colectiv/individual în 
creația limbajului - în general, a limbajului literar - în particular. 
Proiectul teoretic care se impunea lingvisticii în viziunea lui A. Dauzat 
(Philosophie du langage, 1912) reflecta - situând 
limba-ca-limbaj-între-alte-limbaje - nu numai „aerul timpului”, ci si 
nevoja de a aborda, cu alte mijloace, o reflectie moştenită din 
lingvistica romantică asupra a ceea ce astăzi am numi „statutul actelor 
de limbaj”. Căci, scria Dauzat, „Luat în bloc, limbajul e în mod 
incontestabil o formație colectivă, la fel ca religia sau instituțiile 
sociale. Toate colaborează /.../ la constituirea lui /.../ cu toate că e 
greu de precizat aportul fiecăreia. Va trebui să examinăm - si aceasta e 
o problemă destul de controversată - care e partea ce revine 
fenomenelor de origine individuală propagate prin imitație mai mult 
sau mai puțin conştientă - si a fenomenelor produse simultan si 
independent la un mare număr de indivizi, sub influența aceleiaşi 

cauze” 208. Pentru a sesiza caracterul ,subteran”, „interzis”, al 
moştenirii humboldtiene (şi în acest caz), ni se pare demnă de interes 
recitirea lui Ferdinand de Saussure, de către G. Mounin. Căci problema 
sistemului lingvistic conditionant al procesului generator - în termeni 
saussurieni - obiectivează aceeași interogatie esenţială asupra rolului 
comunității lingvistice în (am spune, pentru dublul său sens de 
producere, dar si de receptare) garantarea inovației individuale. G. 
Mounin (poate, unul din cei mai fideli cititori ai textelor saussuriene) 
recunoaște, corect, importanţa acestei articulaţii teoretice: „«Tot ceea 
ce e diacronie în limbă nu este astfel decât prin vorbire». Saussure 
înţelege prin aceasta că orice inovaţie lingvistică e mai întâi 
individuală: «Nimic nu intră în limbă fără a fi fost încercat în vorbire şi 
toate fenomenele evolutive își au rădăcina în sfera individului». Dar 
Saussure adaugă totodată această perspectivă remarcabilă, după care 
variaţia individuală, «procesul generator» (alt termen promis celui mai 
frumos viitor) e condiționat de posibilităţile conţinute în sistemul 
limbii. «Orice creaţie, spune el, trebuie să fie precedată de o 
comparație inconștientă a materialelor depuse în comoara limbii, unde 
se află așezate formele generatoare»” (s.a.) 209. Dar, dacă asemenea 
teoretizări (care dovedesc, încă o dată, generozitatea şi deschiderea 
programului inițial al formalismului) riscă să ne trimită la filiera 
humboldtiană, G. Mounin se grăbeşte să ne corecteze, fără alte 
explicaţii: Saussure, în textul citat anterior, „nu face aluzie la faimoasa 
pereche humboldtiană ergon - energeia care, în obscuritatea sa, poate 
apărea drept analogă'210. O abordare mai subtilă a problemei - în 
sensul ,diagnosticului” pus de Meschonnic neohumboldtianismului - 
oferă articolul Nataliei Sljusareva despre relația Humboldt - Saussure; 
dacă se poate face o analogie între două concepte, acestea sunt 
sistemul saussurian și forma internă humboldtiană - dar lucrurile 
rămân, susține autoarea, în sfera incertă a analogiilor211. Hotărât 

lucru, deşi ideile lui Humboldt nu pot fi împiedicate a se propaga, fie si 
underground, autorul lor devine un fel de persona non grata în peisajul 
noii științe, ,pozitive”, a limbii. 

Nu şi pentru Caracostea desigur, care se află în afara (înaintea?) 
constituirii câmpului vulgatei formaliste; din rațiuni discutate de noi 
anterior, el asimilează actul individual de limbaj actului poetic - si 
analiza acestuia trebuie să permită circumscrierea formei interne pe 
care o obiectivează: „Calea de a adânci expresivitatea fiind intuiţia, e 
firesc ca poeţii să fi întrevăzut ceva din specificul limbii'212. 
Genialitatea (concept romantic) poeţilor le permite să fie mai fideli 
spiritului limbii; „răsturnată”, stilistica lui Caracostea pornește de la 
studiul textului eminescian pentru a identifica în vocalismul limbii 
(întregi) obiectivarea unui stil supraindividual, a unei caracteristici 
ontologice româneşti: „Privind vocalismul limbii noastre ca operă de 
artă sub raportul posibilităților de a stabili un echilibru între 
tendințele către vocala închisă și nevoia expresivă a unor 
corespondențe si pe linia vocalelor deschise, ai încă odată prilejul să 
constati genialul dar de intuiție al lui Eminescu în expresivitatea, deci 
în esenţa limbii române'213. 

Aflată în situaţia de a depăși impasul unei stilistici a detaliului, a 
écart-ului, în care sincronia s-a aflat prea ușor confundată cu staticul, 
doctrina structuralistă avea să tenteze - sub mâna lui Riffaterre - 
teoretizarea unei structuri a stilului, ceea ce revine, în ultimă instanţă, 
la admiterea existenţei stilului în langue, nu numai în parole; 
Humboldt rămâne, însă, ,nereferinta” unei teorii care caută, cu destule 
ezitări şi aproximări terminologice, a depăși calea ce i se înfundase. 
Semnificativă ne apare a fi contemporaneitatea meditatiei lui 
Riffaterre cu iruptia esteticii receptării în domeniul științelor 
literaturii; a te întreba asupra resorbtiei în limbă a inovației vorbirii 
individuale stătea astfel, oarecum, în spiritul vremii214. 

Vulgata structuralistă mai refuză încă si conotatia „psihologică” 
a raportului individual-colectiv în limbaj: Wundt, mai apoi Jung și - cu 
un gest firesc de-acum - Humboldt: o întreagă tradiţie filosofică şi 
chiar o nouă ştiinţă, pentru care actele de vorbire reflectă 

inconştientul comunităţii în care se rostesc (= forma internă ca forma 
mentis), iar limba (într-un sens sistemic, aproape saussurian) este 
acest inconștient: graţie limbii, comunitatea se exprimă pe sine, ceea 
ce face ca limba în general, în toate etapele sale istorice, în întreaga sa 
devenire, să fie totuna cu inconştientul umanitätii215. Din nou, Cercul 
de la Praga este cel mai „neortodox, admițând dimensiunea 
psihologică a „conştiinţei colective” pentru a explica funcționarea 
(„comunicabilitatea'216) semnului. 

Ar fi, desigur, extrem de riscant să echivalăm - să traducem, 
chiar - teoria humboldtiană a formei interne (în aspectele sale 
privitoare la raportul dintre individul performator și comunitatea sa 
lingvistică) în termenii „autoreglării structurilor” din teoria lui Piaget, 
de exemplu 217 . Considerăm, mai degrabă, că soluțiile 
structuralismului lui Piaget, sau ale stilisticii 
sfârşitului-de-structuralism confirmă propunerile humboldtiene în 
adevărul esențial al viziunii lor despre limbaj. Un adevăr ce ține, 
probabil, în ultimă instanță, de logica bunului-simt. Dar atunci, vom fi 
întrebaţi, de ce asemenea ample treceri în revistă ale unor poziții ce 
confirmă humboldtianismul fără a fi, ele însele, humboldtiene? Nu 
avem decât un singur, acelaşi, răspuns: pentru a înțelege la justa ei 
valoare stilistica lui Caracostea, pentru a nu ne înflăcăra prea uşor 
descoperind într-însa „anticipări ale structuralismului actual” (= un 
topos al reconsiderărilor). Căutându-și puncte de sprijin în teorii pe 
care formalismul, şi apoi structuralismul, le refuză, e firesc ca 
teoreticianul român să fi găsit soluţii la probleme de neocolit ale 
domeniului. După cum e tot atât de firesc - si iată-ne ajunși din nou a 
discuta valoarea de exemplaritate a unei atari încercări în istoria 
ideilor literare - ca discursul teoretic refuzat să nu poată fi redus 
complet la tăcere, ivindu-se în impasurile doctrinei dominante. 

3. În sfârșit, raportul individual-colectiv și problema 
autoreglării limbii se deschid către unul din aspectele cele mai 
„delicate” ale stilisticii: componenta spirituală a limbii, în termeni 
humboldtieni - determinarea naţională a formei interne. Deși 

exprimată, în Diversitatea limbilor... mult mai explicit decât alte idei 
fundamentale ale sistemului, ideea tulbură, în fapt, articulațiile 
acestuia, pentru că vine în contradicție cu postularea universaliilor 
limbii, suscitând întrebarea dacă forma internă e un tipar universal al 
spiritului uman, sau ea nu poate exista în afara determinărilor 
naționale? Ceea ce e incoerent în sistem, e explicabil într-un context 
ideologic mai larg, unde sursa ideii pare să fie concepţia herderiană 
despre identitatea lingvistică a naţiunii. Temă absentă în preocupările 
stilisticii formalist-structuraliste, temă „pătată” de uzajul politic, de 
„traducerea” ce i s-a dat în preajma celui de-al doilea război mondial. 
Cu atât mai mult, considerăm că o întoarcere la textul lui Humboldt se 
impune. Relaţia dintre națiune și spiritul limbii (pe care autorul îl 
definește îndeajuns de vag spre a permite echivalarea sa cu forma 
internă, forța formatoare etc.) este una de dependenţă directă: 
„Națiunea deformează activitatea proprie a limbii pentru a o supune 
mai bine folosului său, iar limba se aşterne, dimpreună cu spiritul 
specific al unui popor, pe o cale pe care niciuna din cele două părți nu 
se poate defini fără de cealaltă”218. Dar ceea ce Humboldt pune în 
scenă aici - fără a fi prin nimic excesiv față de ideologia romantică, a 
vremii sale - e momentul originar al umanității, naşterea poeziei ca 
expresie a naşterii unei natiuni219. Relația determinativă are drept 
consecință reducerea însăși a deschiderii spre antropologie a 
lingvisticii humboldtiene, fiindcă limba devine „doar un efect de sens 
lingvistic al natiunïii” 220. Creditând cu valoare doctrinară un text (cel 
humboldtian) pe care astăzi l-am clasa, probabil, în teritoriul vag al 
eseului (pentru fragmentele în discuție), Caracostea modifică (nu e 
singurul - chiar teoriile lui Croce îl încurajaseră la aceasta) substanța 
ipotezei humboldtiene. În alt timp şi în alt context istoric, consecinţele 
acestei alterări vor fi cu totul altele, dar despre caracterologia 
proiectată de Caracostea vom discuta într-alt capitol. Consemnăm 
acum doar (se întâmplă atât de rar) referirea explicită a teoreticianului 
român - pe această temă - la concepția lui K. Vossler (descendent, si el, 
al aceleiași filiere teoretice); tot astfel cum respinsese supraordonarea 
funcției estetice în limbaj, Caracostea se vede obligat să refuze si 

supraordonarea caracterului national, cu trimitere directă la studiul 
lui K. Vossler Nationalsprachen als Stile („Jahrbuch für Philologie”, I, 
1925, p.1 sq.) 221. Dar, situând caracterul national al spiritului limbii 
în „inima” acesteia, ca determinare a funcţiei expresive, teoria 
caracostiană modifică însuși statutul esenţial al limbajului, de expresie 
a umanităţii. Simplificând deocamdată, umanitatea definită prin limbaj 
devine una împărțită dintru început pe națiuni. Pe această poartă vor 
intra monștrii. 

1.4.2. „Forma internă”. Totuși, o definiție. 

Fireşte, spre a înţelege sensul deformărilor lui ulterioare, 
conceptul humboldtian trebuie situat mai întâi în contextul originar, 
aristotelic, şi cât mai departe de conotatiile „formei” pentru cititorul 
actual: „Trebuie - avertizează N. Sljusareva - să avem în vedere că, în 
filosofia secolului al XVII-lea, cuvântul «formă» era considerat cu 
sensul general de «structurare a gândirii», și că limba era interpretată 
ca un mulaj - o formă - în care gândirea se turna cu fidelitate. În epoca 
lui Humboldt, «forma» avea alt sens decât în zilele noastre. /.../ La 
sfârşitul secolului al XIX-lea avea să se înțeleagă prin «formă» nu 
sinonimul «materiei» sau al «substanţei», ci antonimul lor original, 
care servea la desemnarea spiritualului, idealului”222. În privinţa 
surselor filosofice ale conceptului humboldtian, comentatorii sunt 
unanimi în a-l desemna pe Kant223 şi teoria acestuia după care 
senzațiile produse de lumea exterioară sunt ordonate în intuitii 
categoriale (Anschauungen) impuse de spirit (în primul rând intuitiile 
spatio-temporale si cauzale). Forma internă a lui Humboldt adaptează 
teoria kantiană la domeniul lingvisticii; prima consecinţă (uriaşă) o 
constituie relativizarea acestor intuitii categoriale; pentru Humboldt, 
forma internă este una de/în limbă (a limbii) - expresia originară, 
germană, redă cel mai fidel consubstantialitatea formă-limbă, prin 
Sprachform. În consecinţă, dacă această innere Sprachform ordonează 
şi împarte în categorii datele experienţei, atunci „vorbitorii unor limbi 
diferite trăiesc în parte în lumi diferite şi posedă sisteme de gândire 


21 ELR, p.10. 

22 N. Sljusareva, lucr. cit., p.272. 

23 24 apud R.H. Robins, lucr. cit., p.185, D. Di Cesare, lucr. cit., dar cu deosebire 
J. Quillién, lucr. cit., unde kantianismului lui Humboldt i se acordă un spaţiu 
privilegiat. 


diferite”224. 

Conceptul original are trei caracteristici fundamentale a) mai 
întâi (şi evident, întotdeauna) forma internă este constanta sistemului 
limbii225. 

b) forma internă este un concept relational226, care se 
stabilește şi există prin două axe: 

b1) extern/intern: „Dacă forma externă sau fonică e articularea 
continuumului fonic care, realizându-se diferit în fiecare limbă, 
conduce la «sisteme de sunete» diferite, forma internă e configurația 
semantică, organizarea, deşi diferită în fiecare limbă, a semnificantilor 
lexicali și gramaticali'227; 

b2) universal/national (al doilea termen având valoare de 
„individualizare”): „În fapt, forma e mai degrabă impulsul individual 
radical, prin intermediul căruia o națiune dă gândirii şi senzatiei o 
valoare în limbä”228. Universalitatea ei asigură umanitatea din om, iar 
individualitatea - identitatea naţională care o diferențiază de toate 
celelalte. 

c) forma internă e un concept dinamic și acest dinamism 
organicist garantează, în antropologia humboldtiană, integrarea 
coerentă a ființei umane în devenirea cosmosului229. 

Pentru demonstrația noastră, considerăm a fi de o importanţă 
crucială faptul că, înainte de orice interpretări și alterări aduse 
conceptului, Caracostea defineşte forma internă păstrându-i toate 
aceste caracteristici. Metoda propusă pentru studierea ei („descrierea 
funcțională”) explicitează intuiţia pe care o are asupra unităţii 
dialectice a formei interne: „În poezie, ca şi în limbă, mai presus de 
părți, stă un principiu plăsmuitor care este însăși conditiunea 
preexistentă a creatiunii, cu stilul ei. El cârmuiește realizările, la 
început aproximativ, mai târziu mai apropiat de ceea ce numim 
desăvârşire. Acest principiu, tot una cu forma internă, nu poate fi 
arătat decât prin descrierea funcțională, în care crâmpeiele sunt 

contopite în ceva care le depäseste, dându-le un sens și în direcția 
frumusetii 230. Concepută într-o lectură fidelă a lui Humboldt, în 
funcție de toate aceste trei caracteristici, forma internă poate legitima, 
la Caracostea, atât ideea unui stil supraindividual („iluzie este să crezi 
că fauresti ceva cu totul independent de spiritul limbii'231), cât si 
proiectul teoretic al unei „stilistici inverse”, dinspre creaţia de artă 
spre limba standard, „integrând poezia naţională în destinul nostru 
expresiv înscris în trăsături proeminente ale limbii” 232. 

1.4.3. Articulările proiectului teoretic 

În fapt, o întrebare similară - asupra proiectelor stilisticii ca 
nouă stiintä-pilot - își punea și tânărul Leo Spitzer; de altminteri, 
dintre cei care s-ar putea numi (fără ironie) „părinţii stilisticii”, Leo 
Spitzer se află cel mai aproape de spiritul humboldtian, ca si de ideile 
propriu-zise ale ilustrului predecesor. Spitzer asumă postulatul „limba 
ca expresie a umanității din om”, pentru a se interoga apoi asupra 
relației de determinare dintre literatură si spiritul national: „nu putem, 
oare, spera să sesizăm spiritul unei națiuni în limba operelor sale 
literare /.../?'233. Asemenea recitiri moderne ale lui Humboldt vin să 
confirme structurarea ternară a spiritului pe care acesta o schitase: 
forță primitivă (spirit) > determinată contextual (spirit național)— 
realizată individual (Spitzer: prin „sufletul unui scriitor”, Humboldt, 
Caracostea: prin „personalitate”). Această axă asigură coerenţa 
universului creat de om (un univers de cultură, în esenţă, a cărui primă 
realizare e limba, ca expresie); concepându-și proiectul stilisticii în 
etape analoge, Caracostea are certitudinea de a-i fi asigurat, implicit, și 
acestuia coerenţa: „Se învederează astfel că, dacă limba condiţionează 
poezia, la rândul ei poezia dezvăluind virtualitätile expresive ale 
fiecărei limbi, ne face să pătrundem mai adânc structura limbii 
materne”234. 

Axa care leagă (univoc, determinist) metafizica formă internă 

(„factor modelator supraordonat' 235 ) de realizarea sa ultimă, 
individuală e parcursă de energeia, forță primitivă, echivalată de 
teoreticianul român cu „stăruința de a plăsmui'236, care salvează 
efectiv proiectul antropologiei humboldtiene de  reductiile 
determinismului mediului. În viziunea lui Humboldt, „e zadarnic să 
vrem a explica natura profundă a unui om plecând de la 
circumstanţele în care acesta s-a dezvoltat; oricât de departe am 
merge pe o asemenea cale, «rămâne mereu o mărime necunoscută: 
forța primitivă, eul original, personalitatea (Persönlichkeit) dată 
dimpreună cu viaţa. Pe ea se fondează libertatea omului /adică, tocmai 
nondeterminarea sa ce își găsește expresia în limbaj! - n. [.B./ şi ea 
este, din această cauză, caracterul lui propriu» /.../ Raportul între 
interior şi exterior se precizează: forța e determinată originar în 
fiecare din noi şi acest mod de a fi, primitiv, impune sensul său celor ce 
vin din exterior, într-un proces de apropiere personală: individul 
poartă în el un caracter originar. Principiul de individuatie este, în 
consecinţă, înscris integral în naturä”237. 

Ceea ce am numit „stilistica inversă” a lui Caracostea își 
propunea să coboare pe axă, dinspre personalitatea creatorului 
individual spre forma internă. Însă în măsura în care a circumscrie 
forma internă înseamnă a releva esența ființei, deschiderea spre 
antropologie a stilisticii caracostiene ar fi trebuit să genereze 
retrasarea axei (în sensul ei de manifestare), urmărindu-se de astă 
dată etapele individualizării fiinţei - în caracter (national) și 
personalitate (individuală). Rămasă - cum vom vedea - în stadiul unui 
proiect, această parte („a doua”) a giganticului demers încercat de 
Caracostea nu numai că vine să confirme coerenţa modelului teoretic, 
nu numai că situează stilistica în poziţia privilegiată a „nucleului 
generator”, dar fundamentează întreaga construcție (si din această 
nouă perspectivă) pe conceptul formei interne, dovedindu-și 
fidelitatea față de Humboldt în primul rând în spiritul viziunii propuse. 
Înainte de a privilegia anumite aspecte ale teoriilor humboldtiene, 
Caracostea articulează astfel un neohumboldtianism de amplă 


%5 D, Caracostea, De la formă internă la ideologie estetică, RFR, IX, nr.8/august 
1942, p.248. 

236 ibid., p.248. 

2337 J. Quillién, lucr. cit., p.385. 


deschidere, dar si de esentialä fidelitate fatä de modelul säu 
întemeietor. Ceea ce e - credem - mai mult decât se poate spune 
despre oricare din proiectele teoretice ale aceleiași vremi, ce încercau 
să perpetueze tradiţia lingvisticii romantice în „noua știință”, pozitivă. 
Opţiunea lui Caracostea este, totodată, una pentru păstrarea 
lingvisticii (stilisticii) în spaţiul filosofiei, şi aceasta nu pentru modelul 
metodologic oferit (cum o va face antropologia structuralistă), ci 
pentru însăși meditaţia asupra umanului care constituie substanţa ei 
ultimă. O opţiune ce îl poate readuce, astăzi, în aria de interes a unei 
lingvistici aflate la (sau dincolo de) capătul tuturor utopiilor. Noua 
filosofie a limbajului s-ar fi sprijinit astfel pe toate nivelele gramaticii, 
marcate deopotrivă de intenţia estetică nucleară238. Dar, dacă totul 
este estem, estemul însuși încetează de a mai avea valoare, în sine, de 
marcaj: ipoteza lui Caracostea își conține propria moarte, întrucât nu 
poate oferi exemplul obiectivat al non-marcajului, al „gradului estetic 
zero”. De aceea analizele sale - consacrate unor situații concrete 
(precum, de exemplu, resemantizarea cu (+) estem a cuvântului melitä, 
în poezia omonimă a lui Mihai Beniuc, apărută în RFR din iulie 1942) - 
au mai degrabă o retorică apologetic-asertivă. Estemul împlineşte 
forța expresivă a formei interne; el este (în chip formalist) rezultatul 
unei alegeri, dar analiza nu identifică termenul-pereche, recuzat: 
„poetul îl reîntoarce /cuv. melita, n. IB./ la matca străvechii 
semnificaţii, ridicându-l astfel la înălțimea unei viziuni moderne și 
populare totodată. În chipul acesta, în limba noastră odrăsleşte peste 
milenii un cuvânt nou plin de seva primitivă si totodată oglindind viu 
un aspect modern”239. 

Stilisticianului îi este vizibil mai ușor să emită ipoteze asupra 
formei interne a românei pe baza expresiilor idiomatice, ca indicatori 
ai unui Weltanschauung determinat etnic - determinare ce devine, 
ușor, imperceptibil, mai importantă decât universala determinare 
estetică a limbii, incapabilă de individualizări. Caracostea întâlnește 
aici ezitările si eșecurile stilisticii lui Bally, de care se depărtase cu 
atâta vehementä. A defini limitele figurii era, pentru elevul lui 
Saussure, un proiect afirmat la modul optativ240, întrucât „figurile 

sunt pretutindeni: ca un subtil spirit răspândit în întreaga limbă, /.../ 
mulţime de nuanțe mătăsoase si diverse”241. În sfârșit, cercetarea 
ancorează în spaţiul relativismului lingvistic, unde totul e figură şi 
fiecare cuvânt (= imagine) „deschide o poartă către mentalitatea unui 
grup social /etnic, pentru Caracostea, n. I.B./ și către constituirea 
însăși a spiritului uman”242. Într-o logică a „alunecărilor”, ce nu mai e 
însă şi a lui Humboldt, imposibilitatea diferentierii estemului 
antrenează după sine confuzia între forma internă si obiectivarea sa 
lingvistică - limba întreagă e formă internă, ea e „considerată ca stil 
supraindividual şi în sensul acesta ca modelator virtual al oricărei 
creatiuni literare românești'243. Alunecările pot fi urmărite, adesea, 
în spaţiul unei singure fraze; de exemplu, dacă stilistica e chemată a se 
substitui criticii literare pentru a ajunge la „fireştile concluzii /extrase/ 
din caracterul artistic al limbii”, aceasta din urmă e definită imediat 
drept „cea mai însemnată întrupare a etnicului unui popor'244. 
Humboldt se vede tradus cu un revelatoriu parti-pris ideologic. 
Energeia formei interne devine „fondul nostru străvechi, privit ca 
mărturie a instinctelor noastre creatoare” (s. I.B.) 245. Dacă este în 
perfectă concordanţă cu o anumită ideologie a epocii sale, ca și cu noua 
filosofie a stilului din anii '30246, stilistica lui Caracostea încetează de 
a mai fi în acord cu Humboldt, în chiar articulațiile ce îi vor submina, 
definitiv, armătura teoretică. 

Nu e un eșec singular: niciun curent lingvistic nu a reușit - după 
ştiinţa noastră - o circumscriere exactă a formei interne, bazându-se 
exclusiv pe datele limbii247. Mai mult, s-ar putea să avem de-a face cu 
o determinare „genetică” a problemei (dacă ne-am întoarce la frazele 
lui Merleau-Ponty, cu care deschideam prezentul capitol), si întreagă 
această istorie comparată a avatarurilor formei interne să fie cronica 
unui eşec anunţat. Mai putem, oare, considera, date fiind 
circumstanţele, că forma internă este un concept, totuși, profitabil? 

„Încercată” în stilistica lui Caracostea, ce valoare are ea în afară de a fi 
o altă cale spre același eșec al utopiei pozitiviste a stilisticii? 

Ca o concluzie la cele arătate până acum, considerăm că 
tentativa lui Caracostea de a aduce acest concept humboldtian între 
fundamentele „noii ştiinţe” prezintă o serie de avantaje (confirmate, de 
altminteri, de redescoperirea lui Humboldt, ce avea să se întâmple la 
capătul structuralismului): 

1. Instituirea cercetării lingvistice ca un domeniu al 
antropologiei, prin chiar postulatele ei fundamentale. În măsura în 
care forma internă este „constanta de umanitate a ființei”, limbajul 
care o exprimă nu poate fi decât obiectul morfologiei culturii: „Astfel - 
scrie Caracostea - structura limbii noastre poate aduce o lumină în 
menirea formei românești ca o sinteză romanică între Răsărit si 
Apus”248. Perspectiva structurală nu se află exclusă dintr-un atare 
demers, dimpotrivă. Însă cercetarea lingvistică nu sfârşeşte în 
antropologie ci ea începe si există în miezul meditatiei despre om si 
umanitate, iar întrebarea sa primă nu priveşte „cum se rostește 
fiinta?”, ci, invers, „ce anume nu încetează a se rosti, în toate limbajele 
fiinţei?” - iar răspunsul dat e „forma internă”, adevărata, ultima 
interioritate a limbii. 

2. Conceptul de formă internă permite apoi, stilisticii, 
construirea unui model coerent de recuperare activă a figurii, a 
momentului creator în limbaj, într-o relație dialectică a celor doi 
termeni mai subtilă decât în teoria structuralistă a contextului stilistic. 
În măsura în care, fidelă spiritului humboldtian, soluția lui Caracostea 
păstrează caracterul dinamic, organicist, autoreglabil și supraordonat 
al formei interne, conceptul se dovedeşte mai adecvat descrierii 
fenomenului creativității în limbaj decât „moștenitorii” saussurienei 
langue, care aveau în comun conotatia pasivă a „setului de legi, depozit 
de norme generale”. 

3. În sfârşit, forma internă este unul din pilonii de susţinere ai 
teoriei ce integrează limbajele poetice limbii naturale, ca realizări 
superioare ale acesteia, permițând o mai mare suplete în 
circumscrierea obiectului stilisticii. Din nou, valoarea nu e doar una 
metodologică: ba chiar, identificat creativităţii înseși, esteticul îşi 

pierde, în fapt, relevanta diferentiatoare (v. esecul estemului). În 
schimb, el se vede recunoscut ca dimensiune fondatoare a umanităţii — 
prezent deja în forma (ei) internă, iar nu ca funcție supraordonată, ca 
joc fascinant (dar gratuit) în marginea limbajului. Spuneam că o 
stilistică a textului literar astfel întemeiată s-ar fi dovedit 
neputincioasă în a se aplică experimentelor autoreferentiale, 
„textualiste”, care au făcut deliciul analizelor structurale. Și aceasta, 
iată, nu dintr-o neajungere metodologică, ci datorită unei perspective 
ontologice diferite asupra actului creator... Asupra a ceea ce, în 
termeni conotându-si încă  messianismul romantic, originar, 
Caracostea numea „menirea literaturii”. O asemenea opţiune îl 
situează pe teoreticianul român - în ciuda interesului său marcat 
pentru metodele formalismului incipient - încă în tradiţia poeticii 
aristotelice, care își definea obiectul nu în funcţie de limbaj (sau de 
„text”), ci în funcţie de mimesis ca o coordonată antropologică 
fundamentală249. 

1.5. „Arta cuvântului”. Naşterea stilisticii. 

În Arta cuvântului la Eminescu, practic - primul studiu 
caracostian de stilistică, proiectul teoretic se vede conturat deja pe 
deplin, în ceea ce privește „noua știință”. Pentru desfășurarea 
cronologică a operei lui Caracostea, Arta cuvântului reprezintă un 
studiu de maturitate, un „liman” atins după exerciţiul criticii genetice 
(cu Personalitatea lui Eminescu, publicat în 1926), al tipologiei 
folclorice şi al literaturii comparate (1929: Lenore. O problemă de 
literatură comparată si de folclor, 1931 - 33: Balada populară 
română). Discutarea lui în capitolul consacrat stilisticii reprezintă din 
partea noastră - si ne asumăm gestul, din rațiuni metodologice - o 
fortare, în sensul impunerii unor limite pe care autorul continua, și în 
paginile în discuţie, să le evite cu suplete si cu... consecvență; pentru 
Caracostea, stilistica e ştiinţa de graniță, sinteza domeniilor, unde se 
îmbină „problema formei” (situată, în Arta cuvântului, „pe primul 
plan'250) cu momentul genetic „pentru a ilustra cum antinomia dintre 
istorie şi estetică nu poate fi înlăturată decât subordonând istoria 

finalitätii creatoare”251. În sensul acesta, dacă am fi tentaţi să spunem 
că Arta cuvântului nu e un „simplu” studiu de stilistică, suntem obligați 
să recunoaștem mai întâi că stilistica nu e, în viziunea lui Caracostea, o 
„simplă” ştiinţă. 

Prima observaţie care se impune este aceea că autorul nu e 
interesat de „suprafața textuală”, de materialitatea textului, ca de un 
scop în sine. Dincolo de formă - şi, deci, într-o perspectivă esenţial 
non-formalistă - el urmărește sensul; mai mult - nu sensul textului, ci 
al individualitätii creatoare. Pentru că perspectiva sa e una esenţial 
humboldtiană, iar acolo forma e sens - și e transcendentă. „Am 
încercat - va rezuma Caracostea în Expresivitatea limbii române - în 
Arta cuvântului la Eminescu, prin expresia văzută funcțional, să intru 
în esența semnificației poetului 252. Obiectul studiului este așadar 
unul în mișcare („expresia văzută funcțional”), surprins în concepte 
extrem de moderne la vremea respectivă. Sintagma „artă a cuvântului” 
se cere explicitată, pentru a nu vedea într-însa indiciul palpabil al unei 
stilistici statice, a ornamentului poetic. Din partea lui Caracostea, avem 
de-a face cu o stângăcie de traducere (din nou, din germană) și de 
numire a unui concept humboldtian, altminteri corect intuit. 
„Cuvântul” este, în acest caz, realizarea limbii (ca abstractiune), într-o 
pereche analogă saussurienei langue/parole. Comparându-l cu 
sintagma humboldtiană, ne considerăm îndreptätiti a vedea în 
„cuvântul” a cărui artă urmărește a o analiza Caracostea nu unitatea 
minimală („cărămida”) a limbii, ci ,ceea-ce-se-rosteste”, rostirea însăși 
ca loc priviegiat al sintezei dintre estetic și lingvistic, ca spațiu de 
graţie în real, unde funcţia estetică primordială își „află glas” (în sensul 
cel mai propriu al expresiei). Humboldt folosise într-un eseu din 1789, 
despre Hermann si Dorothea, de Schiller, expresia „Kunst durch 
Sprache”, pentru a defini poezia. „Sprache”, deci, iar nu ,Wort” si - încă 
mai importantă - prepozitia durch, care are un cu totul alt sens decât 
genitivul (partitiv), pentru a reda sensul corespondentului originar al 
„cuvântului” lui Caracostea: „artă prin (intermediul) limbaj (ului)” este 
vorbirea, rostirea, limba în act, devenirea expresivă. Semnificativ, 
definiția humboldtiană anticipa, deja, și statutul de „mediator” între 
ştiinţele limbii și cele ale literaturii, al unei discipline având drept 

obiect ea însăşi poezia ca mediere între artă si limbaj253: „Poezia - 
scrie Humboldt - este artă prin /intermediul/ limbaj/ului/254. 
Această scurtă definiție închide în sine, pentru cine sesizează sensul 
deplin al celor două cuvinte, întreaga-i natură eminentă și 
incomprehensibilă. Poezia nu trebuie să rezolve contradictia între artă 
şi limbaj /...”, astfel încât în locui să nu rămână nimic, ci să o concilieze, 
pentru ca între cele două să apară ceva /Etwas/ care să fie mai mult 
decât fusese, separat, fiecare pentru sine...'255. 

Humboldt rămâne, și în Arta cuvântului la Eminescu, sursa 
teoretică implicită; lingvistica sa susține articulațiile generale ale 
proiectului care, aici, își „face încercarea” si de-aceea frazele ce pot fi 
citite ca aluzii - îndeosebi la artă ca obiectivare superioară a formei 
interne - sunt foarte numeroase; studiul întreg își propusese (avea să 
rezume Caracostea, în Expresivitatea limbii române) drept ţel 
principal „a ilustra cum se împlinește prin creatiunea poetică destinul 
către care tindeau virtualitätile expresive ale limbii'256. 

Mai departe, sunt (ca de obicei) destul de dificil de identificat 
autoritățile sau sursele teoretice pe care se sprijină Caracostea, în 
afara „aluziilor humboldtiene”. Atunci când se referă la un spaţiu 
teoretic, o face mai degrabă pentru a se situa-prin diferențiere - 
pentru a schița un istoric al problemei, unde punctele sale de contact 
sunt vagi şi adesea lipsite de substanță - ca în cazul invocării 
„pozitivismului lui Lanson” pentru recunoașterea acordată stilului ca 
„artă a cuvântului”, deşi concepţia caracostiană despre stil (chiar dacă 
numit tot „artă a cuvântului”) e una de sorginte idealistă, cum am 
văzut, iar (neo) pozitivismul îi este - ca spirit - străin257. Fără a 


253 cf. J. Quillien, lucr. cit., p.234. Inexplicabil pentru un comentator atît de rafinat 
al textului humboldtian, şi Quillién (ca şi Caracostea, în fapt) traduce "Kunst durch 

schimbarea termenului relational (durch prin du) face ca întreg fragmentul 
reprodus de autor după Humboldt, Hermann şi Dorothea, să fie confuz în 
franceză. 

nominaliza, Caracostea vorbește de asemenea despre o „direcție 
sociologică” în științele epocii, pe care înțelegem că o doreşte adusă în 
câmpul (de graniţă, al) stilisticii258. Dar proiectul nu priveşte - cel 
putin dacă luăm în considerare rezultatul efectiv - spaţiul Artei 
cuvântului la Eminescu. Un sprijin mai substanţial (deși la fel de difuz 
- aluziile se fac, în afară de Wundt, la Jung? la cine alţii?) în cazul de 
față îi oferă ceea ce el numeşte „direcția etnologică din Germania'259, 
prin deschiderea către filosofia stilului, o filosofie deja marcată, în 
lectura caracostiană, de ideologia naționalismului: „stilul /așa cum e 
analizat de respectiva „direcție etnologică”, n. [.B./ este singura temelie 
obiectivă prin care s-ar putea scoate într-adevăr la iveală și specificul 
etnic'260. 

În afară de sursele acestea vagi, comparatia cea mai incitantă 
care ni s-ar impune priveşte un studiu târziu al unuia din „colegii de 
generaţie” iluștri ai lui Caracostea - e vorba despre R. Jakobson -, un 
studiu intitulat Arta cuvântului la H5lderlin261. Coincidentä? Desigur. 
Si anume, cât de „surprinzătoare”? Textul lui Jakobson urmăreşte, în 
opinia noastră, o altă ţintă, mult mai generoasă și mai apropiată de 
aceea a studiului caracostian. Căci, dincolo de analiza detaliată a 
raportului între poezia si nebunia lui Hölderlin, configurarea unei 
„lirici a nebuniei” îi oferă autorului spaţiul de încercare a unei imagini 
unitare și (în intenţie - cel putin) exhaustive a relației poetului cu 
limbajul pe care îl pune în act. Perceperea obiectului analizei ca o 
sinteză presupune adecvarea metodologică în sensul unei sinteze a 
disciplinelor puse la contribuţie; e un studiu târziu al lui Jakobson şi - 
cu toate că autorul nu o recunoaște explicit - demersul lui nu se poate 
construi altfel decât confirmând eşecul funcției poetice jakobsoniene, 
concepute ca supraordonată comunicării. Dacă poezia lui Hôlderlin se 
naște din - sau e congruentă cu - nebunia lui, ceea ce constituie teza 
întregului studiu, atunci originea lirismului se află în inima (nebună a) 
fiinţei, iar funcția poetică are valoare ontologică. Jakobson poate fi citit 
astfel, aici, confirmând mai degrabă postulatele epistemologice ale 

stilisticii lui Caracostea, decât un concept anume. „Arta cuvântului”, 
pentru Jakobson ca și pentru teoreticianul român, presupune poziția 
mediatoare a verbului poetic, între artă și limbaj, un verb poetic înțeles 
ca expresie a ființei. 

Ceea ce revine - dincolo de omonimia conceptelor, care ne 
atrăsese atenţia initial - la a admite teza teoretică a lui Caracostea, 
fundamentală atât în Arta cuvântului la Eminescu, cât și în 
Expresivitatea limbii române, şi anume „recunoașterea principiului 
estetic al limbajului”262. 

A interpreta Arta cuvântului la Eminescu doar ca pe un studiu 
de stilistică eminesciană (cum s-a întâmplat adesea) reprezintă o 
perspectivă extrem de reductionistä. „Întrebarea” (ca să reluăm 
termenii autorului) e una mult mai amplă - iar limba poetică 
eminesciană reprezintă doar un argument de parcurs: „apare 
întrebarea dacă nu cumva prin tipul de formă eminesciană se 
dezvăluie ceva din finalitätile artistice către care ne îndrumă 
deopotrivă cultura și limba noastră. Fapt cert este că limba 
condiționează literatura şi esenţa limbii românești este tocmai această 
sinteză /constatată în opera eminesciană, n. I.B./ dintre spiritul 
romantic constructiv și elanurile străvechi ale acestui pământ'263. 

Studiul fenomenelor reunite sub sintagma generică de „artă a 
cuvântului” trebuia să urmărească, deci, trei tipuri de relaţii, 
manifestate în trei subdomenii diferite: 

1. O relaţie de reflectare: capodopera literară (opera 
eminesciană, în speţă) finalizează, explicitează la nivelul cel mai înalt 
tendinţele latente „către care ne îndrumă deopotrivă cultura și limba 
noastră” /s. 1.B./. Relaţia concretizează principiul estetic, fundamental, 
al limbajului; explicitând-o, Caracostea are intuiţia fulgerătoare a 
faptului că statutul de capodoperă al textului eminescian ține de ceea 
ce astăzi numim „estetica receptării' 264 - intuiție congruentă 
interesului pentru contextul de resorbtie al estemului: „nu cumva - se 
întreabă teoreticianul - marea seducţie a lui Eminescu stă tocmai în 
direcția opusă siluirii limbii, și anume în dezvăluirea virtuţilor estetice 

către care ea tindea? Se pune astfel problema raportului dintre 
Eminescu şi estemele limbii comune, fireşte ceva mai greu și mai 
adânc decât obișnuita tabulatură a incorectitudinilor” (o aluzie la 
stilistica écart-ului, desigur) 265. 

2. O relație de determinare directă („limba condiționează 
literatura”) a cărei univocitate explicită se vede nuanţată în toate 
dezvoltările caracostiene pe tema evoluției inovației în limbaj. 

3. O relație de obiectivare, după care spiritualitatea unui popor 
se obiectivează în creaţiile acestuia (deci, și în limbă). Forma internă 
ajunge astfel, imediat, să fie identificată cu spiritualitatea națională. 

Din punct de vedere metodologic, nimic mai elocvent pentru 
sensul atribuit „artei cuvântului” (şi care confirmă supoziţiile 
exprimate de noi anterior) decât repetatele trimiteri (polemice) la a) 
stilistica écart-ului, b) retorica (decupajului) figurii ca ornament fără 
valoare ontologică, c) importanţa contextului în determinarea sensului 
imaginii („Ceea ce hotărăște caracterul unei imagini și puterea ei 
sugestivă este felul cum răsună în timpul si spațiul creatiunii 
date'266). 

Poziţia aceasta teoretică este, în schimb, mai dificil de ilustrat 
practic şi determinarea contextuală a limbii lui Eminescu rămâne 
destul de vagă în Arta cuvântului... Ceea ce reprezintă cu adevărat 
„probele” unei arte interpretative, profesate de Caracostea, sunt 
analizele punctuale ale unor obiectivări, concrete, superioare - în 
limba eminesciană - a virtualitätilor estetice ale limbii. Obiectivările 
acestea pot fi clasificate în două categorii: 

a) ...ele sunt înțelese fie ca expresii înalt-artistice ale unui mod 
de a fi în lume - si analiza caracostiană e mai interesată de 
circumscrierea „sentimentului” astfel exprimat, decât de estem ca 
unitate minimală, materială, a obiectivării. În capitolul al XI-lea, 
Expresii ritmice pentru sentimentul timpului, comparabil (fără 
exagerare), pentru intuitiile sale, cu studiile lui G. Poulet despre 
„timpul uman”, în acest caz, de pildă, deplasarea focarului de interes al 
autorului e semnalată imediat prin utilizarea inconsecventă a 
conceptului de formă. Formă (internă) humboldtiană? Formă... 
formalistă? A alege numai între aceste două alternative ar fi încă ușor. 

Dar dupä ce-si expune teza, potrivit cäreia ,Felul cum un poet träieste 
si exprimă sentimentul timpului este unul din mijloacele cele mai 
potrivite pentru a-i caracteriza simtirea, orizontul si forma” (disociind, 
aşadar, între sentiment, viziune si expresia acestora), Caracostea 
continuă cu „îndeosebi pentru caracterizarea formei de a simți și 
pentru arhitectonică...'267, această a doua disociere atribuind o formă 
sentimentului şi o alta (probabil) structurării textuale. Atari 
inconsecvente dovedesc, pe de o parte, dificultatea teoreticianului de a 
concilia humboldtianismul şi formalismul neopozitivist, iar pe de alta, 
dificultatea notorie - si atât de adesea incriminată - a lui Caracostea de 
a folosi în practica analizei construcţii teoretice altminteri generoase. 

b) ...sau, obiectivările pot fi o restructurare estetică a 
materialului existent în limbă - astfel, caracterul enclitic al românei a 
fost „ridicat la valoare de artă” în rima eminesciană268. Aflat pe un 
teren mai sigur (mai „palpabil”), Caracostea îşi acordă răgazul unui 
exercițiu enciclopedic de stilistică - să zicem - comparată, la puterea a 
doua: el trece în revistă studiile care comparaseră rima eminesciană cu 
aceea germană sau franceză (în mod discutabil, de fapt, rima 
eminesciană e acceptată astfel ca „pars pro toto”, rimă a românei). Unei 
asemenea perspective îi scapă, în schimb, individualitatea actului 
creator, originalitatea poetului269. 

Aplicația practică a stilisticii caracostiene sfârșește astfel, în 
încercarea Artei cuvântului... într-un dublu paradox: fidelă esteticii 
idealist-romantice, își alege drept obiect opera unei individualitäti, 
„Capodopera”, cu alte cuvinte, a literaturii române. Preocupată să 
rămână consecventă filiatiei humboldtiene, urmărind realizarea 
universaliilor formei interne, ea pierde din vedere unicitatea actului 
creator. În al doilea rând, postulatul fundamental, al finalitätii estetice 
a limbajului, semnează nu numai deschiderea ontologică a stilisticii ca 
reflecţie, ci si eşecul ei practic, ca analiză: ea nu poate circumscrie 
unitatea minimală, contrastivă, observabilă - estemul - pe fundalul 
unui context care e întreg, prin definiţie, artă. 

1.6. Limbă, expresie, expresivitate. Expresivitatea limbii 
române. 

Conceputä de Caracostea ca un punct culminant în realizarea 
proiectului său teoretic, Expresivitatea limbii române e pregătită 
printr-o serie de articole publicate de autor între anii 1924 - 1942, cu 
precădere în „Revista Fundațiilor Regale”. Titlul, prin generalitatea 
obiectului astfel circumscris, anunță un studiu de proporții 
monumentale. În stilistica sa inversă, studiul acesta reprezintă o etapă 
ulterioară investigării limbii scriitorilor. 

Însă, aşa cum pentru cea dintâi etapă demersul analitic 
caracostian nu este (nu are cum să fie) unul exhaustiv, limitându-se la 
investigarea unor realizări literare apreciate ca emblematice (opera 
eminesciană, dar și - dacă luăm în considerare studiile de mici 
dimensiuni sau cursurile universitare de până la acea dată - balada 
populară ori proza începutului de secol XX), din complexul enorm de 
probleme pe care le suscită „expresivitatea întregii limbi române”, 
stilisticianul nu poate decât să le aleagă, spre a le elucida, pe cele 
considerate drept deosebit de pertinente. Nou la vremea respectivă 
este efortul său de a circumscrie un sens expresiv dincolo de unitățile 
semantice lexicale, consecvent atât ideii inseparabilitätii dintre 
conținut şi expresie, cât si postulatului humboldtian al unui pattern 
prelogic, primordial. Din păcate, Caracostea nu are curajul (sau - nu 
simte nevoia? sau - ceea ce ni se pare mult mai greu de crezut - nu 
este, el însuși, conştient că aici se află marele său act de curaj, în teoria 
limbii?) să verbalizeze - să expliciteze - asemenea intuitii, pe care 
comentatorul textelor sale rămâne a le ,traduce” dintre subîntelesuri. 

Dacă ar fi să urmărim treptele demersului - în sistematizarea 
rezumativă a Ilenei Oancea - vom vedea că astfel de intuitii devin mai 
vizibile - şi ele articulează întreaga demonstraţie, precum si justifică 
alegerea de către autor a problemelor care (din câmpul vast al 
„expresivităţii limbii”) fac obiectul analizei sale. Astfel, într-o primă 
etapă, Caracostea „urmăreşte configurația sonoră a cuvintelor ca 
rezultat al distribuţiei sunetelor (pe fondul mai larg al frecvenţei lor 
generale) având în vedere polaritatea luminos/întunecos”, apoi 
„organizează lexicul românei în tipare ritmice”, pentru ca, în sfârşit, să 
emită (pe aceste baze, deci!) ipoteze asupra specificului expresiv al 
românei, comparată cu limbile romanice înrudite270. Nu intentionäm 

să negăm adevărul exprimat de toți acei care au citit cu entuziasm 
într-un asemenea demers o perspectivă funcțională asupra limbii, 
puternic articulată, ce îi dă autorului drept de cetate, incontestabil, în 
aria formalismului, sugerând apropieri posibile de fonologia 
sincronică a Cercului de la Praga271. Dar ideea pe care suntem tentaţi 
să o „traducem” ca teză a Expresivitätii limbii române este aceea că 
organizarea primordială a limbii e una „muzicală”, că tiparul metafizic 
al unei limbi este unul ritmic - cu alte cuvinte, că primul nivel de 
obiectivare al humboldtienei forme interne este respectiva 
„configurație sonoră”, şi că acesta va decide ulterior evoluțiile istorice 
ale limbii respective, opţiunile vorbitorilor la toate celelalte nivele ale 
realizării lingvistice. Poate că, pentru Caracostea, legea ritmică 
obiectivată într-o configuraţie sonoră constituie o soluție acceptabilă, 
în spaţiul neopozitivismului formalist, pentru ceea ce, altminteri, el 
numeşte prea vag „instinctul artistic” al românei, al românilor...272. 
Descrisă (formalist) în termenii unei funcții bipolare, 
luminos/întunecos (este notabilă forța de sugestie pe care o primeşte 
descrierea muzicalitätii limbii prin adjective din sfera vizualului 
precromatic - deci, primordial, ca şi cum un discurs mitic reprimat ar 
răzbate prin „porii acestui demers aspirând la stiintificitatea 
pozitivă...), „configurația sonoră” se dovedește, pe parcursul analizei, 
un concept absolut operatoriu, câtă vreme autorul ştie să țină deoparte 
exemplele contrare teoriei sale! Cu sensibilitatea-i cunoscută, 
Caracostea ține să precizeze caracterul natural, imuabil si virtual al 
respectivei legi ritmice (în fond - caracterele aparţin formei interne), 
avertizând asupra erorii de a identifica limba cu muzica, fiind vorba 
despre obiectiväri la nivele diferite ale configurației metafizice, 
profunde. Avertismentul ne apare cu atât mai interesant, cu cât el se 
rostește într-o polemică deschisă de autorul Expresivitätii limbii 
române față cu textele teoretice ale lui Mallarmé. În altă ordine de idei, 
referința (fie ea şi polemică) la Mallarme dezvăluie un Caracostea 
extrem de sensibil la teoretizările poeticii ultimului modernism, 
intuind corect acele poziţii care au impactul major asupra devenirii 
literaturii, în afara studiilor literare propriu-zise. În poetica 
mallarmâană, muzicalitatea reprezintă o inducţie ulterioară asupra 

limbajului, înțeles ca poetic, de vreme ce e non-natural (în contradicție 
evidentă cu finalitatea estetică primordială a oricărui limbaj, asumată 
de Caracostea). Mallarmé este văzut, în consecință, drept „profetul 
unei arte de a versifica, în stare să dea poeziei vibratiunea de absolut a 
muzicii'273. Muzicalitatea pe care poetul francez o voia indusă 
limbajului ca una artificială, pentru Caracostea, e ,artificialitatea 
poziției celui care considera cuvântul ca un reflex platonic al unei 
intuitii de raporturi acustice necesare, ca în muzică...'274. 

Caracostea continuă, în Expresivitatea limbii române, încercarea 
sa de a îngemăna postulatele unei lingvistici idealiste cu metodele si 
obiectele concrete ale neopozitivismului formalist. În momentul în 
care limba obiectivează configurația sonoră ideală, forma internă a 
spiritului, ea este considerată în termenii semnificativi ai unui „sistem 
expresiv'275, obiect concret, analizabil cu armele unei științe absolut 
exacte, ca în programul schițat, la 1942, pentru Expresivitatea limbii 
române (de notat relația univocă, de obiectivare, dintre „instinctul 
artistic” şi „sistemul nostru expresiv”): „sistemul nostru expresiv poate 
şi trebuie să fie urmărit pe căile arătate în elementele graiului comun, 
controlate însă la lumina revelatoare a creatiunilor de artă. Si cum 
instinctul nostru artistic îşi dobândeşte o primă rotunjire în creatiunile 
poporane, unele uimitor de expresive, căile acestea își găsesc o firească 
întregire în acest domeniu al folclorului literar” 276. Efortul 
(ridiculizat atunci de contemporani, privit şi astăzi cu oarecare 
circumsspectie) „imposibilei sinteze” tentate de Caracostea își află 
confirmarea în zilele noastre, într-una din cărțile de căpătâi a noilor 
ştiinţe ale semnelor lumii - e vorba despre Filosofia formelor 
simbolice, de E. Cassirer, în care se poate întâlni afirmarea aceluiaşi 
program - ca unic program posibil: „dacă - scrie Cassirer - definiția 
idealistă (limbajul = expresia spirituală) e legitimă și valabilă, istoria 
evoluţiei limbajului nu poate fi altceva decât istoria formelor spirituale 
de expresie și, în consecinţă, istoria artei în sensul cel mai larg al 
termenului” (s.a.) 277. 

Comentatorii îl înscriu pe Caracostea în epoca sa cu un gest 
reductionist, ignorând realitatea paradoxală că teoreticianul român 
este al epocii sale în măsura în care, sesizând-o în ansamblul direcțiilor 
ei, îi anticipă evoluţiile - mult - viitoare; ei îl obligă să se supună 
marginilor procustiene ale formalismului - un formalism unde se află, 
deopotrivă, contemporan cu M. Grammont, cu Cercul de la Praga și cu 
Ch. Bally - ca să ne limităm la bibliografia discuţiilor asupra 
expresivității fonologice a limbilor. De M. Grammont si tratatul său 
despre versul francez, Caracostea însuși s-a diferențiat, explicit, prin 
declaraţii adesea vehemente, chiar dacă prea puţin precise. În fond, 
ceea ce îl îndepărtează din primul moment de studiul formalistului 
francez este, desigur, perspectiva excesiv pozitivistă a acestuia, 
tinzând spre o măsurătoare obiectiv-fonologică a „sentimentului” 
versurilor278. Dar, pentru Grammont - ca si pentru toţi teoreticienii 
formalismului - expresia sentimentului (ca fapt estetic) este un nivel 
suprapus, construit, al limbajului, în cazul său - dublând (printr-un, în 
ultimă instanță, „ornament”) conținutul de sens existent în cuvinte, si 
pe care teoreticianul continuă (în pofida intentiilor anunţate) să îl 
disocieze de expresia sonoră: „În fapt, toate sunetele limbajului, vocale 
ori consoane, pot lua o valoare expresivă când sensul cuvintelor în 
care se află se pretează la așa ceva; dacă sensul nu e susceptibil să le 
pună în valoare, rămân inexpresive'279. Perspectiva funcțională 
asupra efectului de expresivitate al sunetelor limbii nu este, în opinia 
noastră, suficientă pentru a permite apropierea celor două tipuri de 
stilistică, cu atât mai putin stabilirea unor  filiati 
Grammont-Caracostea. 

Tipul de proiect formulat și început a se construi în 
Expresivitatea limbii române este comparabil, ca anvergură şi ca 
metodă, cu stilistica postsaussuriană a lui Ch. Bally. Aceasta, în primul 
rând pentru că - într-o echilibrare a interesului profesorului său 
pentru langue - Bally își circumscrie drept obiect limbajul natural, 
spontan, saussuriana parole şi - implicit - subiectivitatea creatoare a 

faptului de stil. Desigur, ar fi multe de spus în legäturä cu disocierea 
făcută de Bally între stil si stilistică lingvistică, aceasta din urmă - 
profesată de el însuși - propunându-şi să releve nașterea stilului în 
parole, moment comparabil obiectivării formei interne din stilistica lui 
Caracostea280. Evident, Caracostea avea să declare (fidel aceluiași 
postulat fundamental) „nu mă pot uni cu părerea lui Bally, potrivit 
căreia ar trebui să ne mărginim la anchetele numai asupra limbii 
vorbite'281. De asemenea, cunoașterea aprofundată a psihologiei 
gestaltiste îl face să aibă o cu totul altă perspectivă asupra dimensiunii 
psihologice a limbajului - mai complexă, mai unitară, mai dinamică si, 
în ultimă instanță, mai „funcţională” decât a lui Bally (prea putin 
dispus să extrapoleze conceptul saussurian de sistem asupra altor 
domenii decât cel lingvistic), care rămâne astfel în sfera vechiului 
determinism (pozitivist) psihologic: „Împărţirea pe îndătinatele 
categorii tripartite ale sufletului: inteligență, sensibilitate si voinţă, de 
la care porneşte şi un înnoitor în studiul limbii ca Charles Bally, a fost 
pentru tălmăcirea faptelor de limbă tot atât de dăunătoare ca și 
dăinuirea milenară a raționalismului gramatical”, fiindcă respectivele 
categorii „colaborează nedespärtit’ 282. Exclusiv, declarat sincronică, 
stilistica lui Bally se diferențiază și sub acest aspect de aceea 
caracostiană, căreia dimensiunea psihologică vine să îi confirme 
percepţia diacroniei fenomenelor. 

Punctul ultim vizat de cele două proiecte teoretice este (dincolo 
de diferențe terminologice) identic, și el constă în analiza/explicarea 
procesului generativ al stilului în limbă. Ceea ce urmărește Bally este 
elaborarea unui model (funcţional) cu valoare de generalitate 
absolută; Caracostea, în schimb, tributar lingvisticii romantice, nu 
depăşeşte relevanta etnică a modelului vizat: implicaţiile ideologice ale 
poziției respective obnubilează (atunci ca şi acum) deschiderea 
stilisticii sale către relativismul neohumboldtian. Întrebându-se „ce ne 
spune limba română despre destinele literaturii române? 283 
(întrebare ce se extinde, în textele doctrinare din „Revista Fundațiilor 
Regale”, asupra destinelor poporului român în războiul antisovietic), 

răspunsul este: „privind însăși limba română ca o operă de artă, cel 
mai adecvat mijloc de a pătrunde în specificul românesc este 
învederarea acelor resorturi expresive prin care limba noastră se 
deosebeşte și de limbile surori si de limbile înconjurătoare'284 
(aluzie la exercițiul de comparatism lingvistic din studiul în discuţie). 
Fenomenele particulare din fonetismul românei, de pildă, sunt 
considerate a fi momente (minimale) de expresivitate ale unei 
sensibilitäti nationale. Astfel, a si i se află apreciate ca „un însemnat 
moment de expresivitate proprie'285, iar lui i (asilabic) i se schiteazä 
o istorie interesată mai puţin de logica evoluţiei limbii, al cărei rezultat 
este, cât de înțelegerea lui ca răspuns unei nevoi eufonice a spiritului 
românesc, însetat de armonie: „trebuie să fie ceva specific românesc în 
acest sunet care este destul de indicat pentru a-și face simțită prezenţa 
şi totuşi, neavând caracterul unui gest pronunțat, secondează expresia, 
fără să fie supărător prin repetare'286. Exemplele invocate au 
autoritatea capodoperelor - a Mioriţei, în acest caz - dar ele nu 
conving, în absenţa contraexemplelor; şi apoi, un efect estetic uniform 
răspândit în limbă (chiar dacă, la origini, e rezultatul unei alegeri 
semnificante) îşi pierde relevanta. Caracostea nu îşi dă seama că, 
implicând dimensiunea  subiectivitätii creatoare în analiza 
fenomenelor lingvistice, prima subiectivitate prinsă în plasa 
demersului e a autorului însuși: stilistica devine ea însăși participativă. 
Cu alte cuvinte, i asilabic nu e eufonic la modul absolut, ci pentru că 
utilizatorul emite asupra lui o atare judecată de valoare. În analiza 
situaţiei din Mioriţa, când afirmă, de pildă, „frecvenţa acestui fonem /i 
asilabic, n. 1.B./ alcătuiește o imagine acustică necesară pentru a 
sugera simbolismul colectiv al pierderii în tot'287, Caracostea nu 
reuşeşte să-şi convingă cititorii că sensul expresiv e creat de 
vocalismul limbii, iar nu - invers - vocalismul limbii se vede investit 
(forțat, adesea) cu un sens. Văzut ca o „adiere vocalică finală'288, i 
asilabic stârneşte, desigur, zâmbete. Dar nu e vorba aici doar de o 
stângăcie de exprimare (cum sunt, într-adevăr, multe în scrierile sale): 

ci, de o stilistică asumat subiectivă (unde, adesea, subiectivitatea 
comentatorului e „cazul-martor”), care dovedește că nu poate să se 
aplice riguros-stiintific asupra obiectului său. 

O altă contradicție care subminează, prin importanţa sa, 
demersul Expresivitätii limbii române, priveşte determinarea unităţii 
minimale - obiective, analizabile-a esteticului în limbă. Cu alte cuvinte, 
dacă e să o numim estem (ceea ce e elocvent), dacă e să încercăm a o 
cuprinde în „funcțiunea” sa (ceea ce poate salva procesualitatea 
stilului), care sunt, totuși, marginile estemului? La o pagină distanţă, 
Caracostea analizează însă, de pildă, „diferitele aspecte expresive ale 
fonemului 0'289, teoretizează „cercetarea functiunii fonemelor în 
corpul cuvintelor'290, pentru a le defini apoi, pe acestea din urmă, 
drept „ultimul element artistic ireductibil'291. Când fonem, când 
cuvânt, estemul ca unitate minimală a expresivitätii pare să se refuze 
ca argintul viu probei practice: aflat pretutindeni, el este insesizabil în 
mod discret. Să fie, oare, ideea finalitätii estetice a evoluţiei limbii una 
sinucigasä pentru teoria caracostianä, ajunsă la momentul 
concretizărilor? Caracostea nu pare a se îndoi câtuși de puţin de 
viabilitatea ei, cu atât mai mult cu cât filiera humboldtiană în care și-o 
însuşește se va fi văzut confirmată de lecturile sale de tinereţe, din 
Bergson, ce îi ofereau și argumentul autorității în introducerea 
intuitiei ca moment al actului de cunoaștere (un moment „eretic” față 
de doctrina pozitivistă a formalismului, o „limită fertilă” - în schimb - 
în teoria spitzeriană) 

Când începe să caute precizia exemplelor concrete, criteriile 
devin foarte vagi, expunând neputinta stilisticii de a se detasa de 
propriu-i obiect, acuzată de M. Merleau-Ponty în textul din care face 
parte motto-ul capitolului de față. Repede abandonată, după ce i se 
schitase doar premisa, tentativa de a clasifica lexicul românei după 
genurile literare cărora le-ar fi dat naștere este, în Expresivitatea 
limbii române, exemplul cel mai elocvent în acest sens292. 

La fel de imprecisă rămâne teoria caracostiană atunci când 
caută să enunte legi ale expresivitätii - cu alte cuvinte, să legifereze un 

fenomen a cărui multiplicitate îi subminează însăși capacitatea 
determinativă. Perpetuând identificarea estem-cuvânt (discutabilă, 
spuneam - dar indusă probabil din necesități de precizie 
metodologică), Caracostea se vede - cu toate acestea - obligat să 
admită că „unitatea minimală” e un „microcosm” - deci, că nu e nici 
„minimală”, nici „ultimă”, si încă un microcosm care există numai 
într-un câmp de interrelatii (într-un context) a căror varietate scapă, 
de fapt, clasificării. „Cuvântul - scrie el - este un microcosm de artă, în 
care se oglindesc marile tendinţe. El este modelat și numai în calitatea 
aceasta poate deschide o perspectivă asupra factorilor modelatori. De 
aceea trebuie să ținem totdeauna seama de câmpul şi solidaritatea 
elementelor. Este ceea ce am numit legea aspectelor multiple ale unui 
fapt expresiv. /dar cum şi unde se vede ea aplicată? - n. [.B./ Trimit la 
ea pentru că este un mijloc binevenit ca să arate insuficiența metodei 
care caută să explice analitic faptele cu semnificaţie largă, prin cele cu 
semnificație redusă la un singur aspect” (s.a.) 293. „Legea aspectelor 
multiple ale unui fapt expresiv” poate fi comparată (ușor, dar vag) de 
către adepții unui Caracostea-structuralist cu legile determinând 
contextul sau privilegiind relaţia creatoare de sens. Ea nu va deveni, cu 
toate acestea, mai activă, mai operantă - și în opinia noastră relevanta 
sa majoră ţine de același efort al teoreticianului de a pozitiva 
metodologia unei ştiinţe definite pe baze idealiste. Caracostea citează 
Tezele Cercului de la Praga (cap. Probleme ale metodei lexicografiei 
slave) pentru foarte pozitivistul imperativ al „unei ordini morfologice 
în diversitatea lexicului”294, spre a defini propria „ordine expresivă”, 
pe care Expresivitatea limbii române încearcă să o aplice lexicului 
românesc. Tipologia urmărită aici nu este (ca în cazul aceleia propuse 
de formaliștii praghezi) una intrinsecă lexicului, ci ea vizează mai 
degrabă (încetând astfel de a mai fi, practic, o tipologie) sinteza a doua 
realități distincte: (principiul ei ar fi) „... cuvântul privit ca poezie. 
Aceasta nu în sens de dogmă, care ar vrea să afirme identitatea a doua 
domenii, ci în sens că, la fiecare pas, vom urmări raportul dintre cele 
două realități: cuvânt si valoare de artă'295. Dar, recunoscând astfel 
existența a două realităţi ce se cer sintetizate, a căror sinteză aşadar o 

urmäreste Expresivitatea limbii române, autorul contrazice chiar 
postulatul fundamental al întregii sale teorii: situarea expresivitätii 
estetice a limbii ca esență a umanităţii ființei. Consecvent față de 
structura demersului, proiectată în scrierile anterioare (îndeosebi în 
Arta cuvântului), Caracostea este de fapt inconsecvent, în atari 
instanţe, față de fundamentele filosofice ale teoriei sale. Ca si Arta 
cuvântului, Expresivitatea limbii române are drept obiect „limba 
română privită în sine, ca mărturie pentru o anumită menire 
expresivă, iar marele scriitor /se află/ privit ca îndeplinitorul acestui 
destin sub o latură esenţială'296, pentru că el „înfățișează aspecte nu 
numai de unicitate, dar si de îndeplinire a unor virtualitäti din 
deosebitele câmpuri ale limbii'297. O asemenea stilistică sfârşeşte în 
„caracterologia literară /care/ nu poate să aibă un mijloc mai adecvat 
decât forma încadrată în structura generală si în destinul limbii. Nu 
este deci vorba de istoria limbii literare /.../ ci de configuraţia totală și, 
în cadrul ei, de semnificaţia care luceşte reprezentativ în fiecare față a 
expresiilor tipice'298. Mult mai greu de stabilit (dacă nu imposibil) 
rămâne dacă o asemenea eroare se datorează exclusiv teoreticianului, 
sau ea este inerentă unei stilistici aspirând la statutul de știință 
absolută, de ştiinţă a unei (imposibile) sinteze. 

Astfel, în definirea expresivitätii sonore a românei se văd 
reunite fonologia (şi fonetica istorică) şi studiile de prozodie. În 
continuarea concluziilor la care ajunsese în Arta cuvântului, despre 
„caracterul descendent al ritmului românesc”’299, Caracostea studiază 
acum comparativ vocalismul românei şi al celorlalte limbi romanice, 
relevând obiectivarea în cea dintâi, și la acest nivel, a ceea ce el 
consideră a fi opoziția fundamentală, luminos/întunecos 300 . 
Consecvent traseului invers al stilisticii sale, el pleacă de la rimă (în 
care crede a descifra un avatar al formei formans) pentru a demonstra 
că întreaga organizare a sistemului vocalic românesc este guvernată 

de finalitatea expresivă a limbii: „Pentru că în vers rima este un factor 
organizator, către care duc multiple fire din tortul versului, aşa încât 
foneme, cuvinte, semnificații se concentrează în ea ca într-un punct de 
relevanţă, mă voi opri la rimă pentru a ilustra si nevoia de raportare la 
modelul general al limbii. Mă opresc la rimă şi pentru motivul că ea, 
fiind cristalizată în jurul vocalei accentuate, este si un mijloc de a 
pătrunde în sistemul vocalizării unei limbi'301. Un alt avatar primar 
al formei interne este - alături de rimă - ritmul (conceput, am arătat, 
ca „formă generală” 302 ): „Aplicată la ritm, legea generală a 
expresivității, potrivit căreia o trăsătură expresivă nu rămâne izolată, 
ci este însoţită de un complex de trăsături convergente, ne opreşte să 
separăm aspectul de accentuare a cuvântului de caracterul ritmic 
propriu limbii noastre. În sensul acesta, caracterul general al limbii 
naționale modelează cuvântul care, la rândul lui, păstrează în cutele 
sale unele trăsături ritmice ale factorului modelator”303. În timp ce 
calea demersului analitic este, spuneam, inversă (de la limba literaturii 
la vorbire), concluziile generalizatoare îi permit lui Caracostea 
restabilirea sensului firesc de evoluție al fenomenelor investigate - 
unde, spre pildă, accentul mobil al românei determină privilegierea 
ritmurilor descendente în poezie: „Acesta este sensul părerii că ritmul 
nostru este de tip trohaic, având, fireşte, cum am arătat, și alte resurse. 
lar ca un factor de căpetenie, am afirmat puterea accentului dinamic în 
limba română: el a determinat corpul cuvintelor, în primul rând prin 
tendinţa de închidere a fonemelor finale, ceea ce a dus la frecvenţa 
tipurilor de cuvânt fonetic paroxiton şi proparoxiton, spre deosebire 
de tipul oxiton în limba franceză, care în chip firesc merge spre iamb și 
anapest'304. 

La fel, când schiteazä o tipologie a lexicului românesc, 
Caracostea o situează la interferența între lexicologie si estetică, 
aceasta din urmă - însă - având parte de o definire mult mai nebuloasă 
decât elementele prozodice discutate anterior. Ca și în cazul tipologiei 
folclorice, tipologia lexicală este definită dintr-o perspectivă 
structuralistă, revelatorie: abstractiunea, tipul nu este o unitate 

minimală, ci un câmp de relaţii: „tipul nu poate fi decât o configuraţie, 
care să cuprindă laolaltă elemente esenţiale, așa încât înrudirea să 
predomine asupra diferențelor” (s. I.B.) 305. Contradictoriu, însă, 
abstractiunea devine, la distanță de o frază, „realizare”, în efortul 
mereu reluat de a circumscrie unitatea obiectivă a expresivitätii: 
„Pentru expresivitate, tipurile găsite ni se vor destăinui ca realizarea 
unor pregnante ale limbii române chemate să definească obiectiv 
calitățile individuale ale fiecărui cuvânt privit ca valoare” (s. I.B.) 306. 
Componenta estetică a expresivitätii cuvântului (a cărei identificare 
este vitală pentru o teorie ce îl postulează ca „unitate minimală”) este 
descrisă în termeni vagi-poetici (,sugestie”, „atmosferă”) meniti să 
contrazică (pe bună dreptate, în principiu) statutul exclusiv referential 
al semnului, trimiterea absolută la materialitatea exterioară, 
vizualizată, a realului: arta nu e mimetică în primul rând, ci creatoare. 
Dar concretizarea unei teze atât de generoase nu reuşeşte să-i fie, 
acesteia, pe măsură; de exemplu: „Teoria imagismului primitiv al 
limbajului conţine o bună parte de adevăr. Dar să fie adevărat că într-o 
pagină de poezie modernă se săvârşeşte o reviviscentä a imaginilor în 
sens străvechi? Şi, mergând mai departe: să fie oare adevărat că arta 
cuvântului este legată de acel balast al vizualitätii materiale? Vederile 
şi cercetările recente contrazic această concepţie. În orice cuvânt stă o 
polifonie de aspecte şi ceea ce-i dă viață este funcțiunea lui simbolică. 
Atunci când zic: «Pe-un picior de plai/ Pe-o gură de rai», ceea ce evocă 
fiecare cuvânt si imagine, este nu o certă viziune materială, dar o 
sugestie şi o atmosferă'307. 

Ceea ce rămâne, dincolo de limbajul confuz al unor asemenea 
pasaje, este consecventa cu care teoreticianul pledează pentru 
redefinirea obiectului științei literaturii, care ar trebui să fie 
expresivitatea (într-o respingere a criticii ideologice, tematice - pe 


30 ibid., p.52. 

3% ibid., p.52. Obscuritatea unei asemenea fraze, mai degrabă decît un accident 
stilistic în text, ni se pare elocventă pentru întîlnirea efortului de teoretizare cu 
limitele proprii ale teoriei. 

307 ibid., p.350. Alături de termeni vagi precum "sugestie", "atmosferă", "viziune 
materială", sursele neprecizate ("vederile şi cercetările recente") şi trimiterile în 
vid, frumos spuse altminteri ("o reviviscenţă a imaginilor în sens străvechi”) 
configurează perdeaua de fum care acoperă intenta teoretică, rezultind din 
caracterul participativ al analizei caracostiene. 


scurt, ,continutiste” - foarte asemănătoare aceleia din tezele 
formalismului ruso-praghez) 308. 

Expresivitatea, ca obiect al stilisticii lui Caracostea, păstrează 
între dimensiunile sale constitutive una pe care formalismul avea să o 
respingă: aceea psihologică. Expresivitatea se defineşte în acest 
context ca obiectivare a trăirii (a Erlebnis-ului dilthey-an) si 
privilegierea ei reprezintă pentru Caracostea o cale de înnoire a 
lingvisticii, de respingere a pozitivismului secolului al XIX-lea 
(,milenar”, hiperbolizează autorul): „aproape nu e moment al vorbirii 
în care să nu apară o trăsătură afectivă, nedespärtit însoţită de un 
aspect expresiv. În realitatea ei permanentă, limba este deci 
expresivitate /.../ Mileniile de necesară gramaticalizare rationalistä au 
trecut peste cerința firească de a da o atenţie susținută functiunii 
expresive a limbajului. Expresivitatea a rămas o cenusereasä nu numai 
a lingvisticii, dar şi a studiilor de literatură, care au devenit prilej de 
analize ideologice si de urmărire a dependentelor pe cale 
comparativä”309. Oricât de surprinzător ar putea să apară, astăzi, prin 
felul cum înțelege să pună în relaţie dimensiunea psihologică (afectivă) 
cu expresivitatea limbajului, Caracostea se află mai aproape de 
consideratiile teoretice de început ale formalismului, despre „funcția 
emotivă”, decât Leo Spitzer, de pildă, pentru că el caută în limbaj 
realizarea unui sens expresiv ce poate fi apoi confirmat de analiza 
psihologică (id est, de studierea personalității creatorului). Pentru 
Spitzer, etapele analizei se desfăşoară în ordine inversă. Însă, în vreme 
ce tezele formalismului se referă la „componenta afectivă” a limbajului 
în termeni programatici dar prea putin concreti310, Caracostea se lasă 
tentat de ideea absolutizării dimensiunii Erlebnis-ului, ca de o garantie 
în plus a circumscrierii obiectului stilisticii - limba-în-act, „înfățișarea 
obiectivă si trăită în același timp'311 a limbii române. O stilistică, 
deci, căutând să restabilească, subtextual, cronologia eternei naşteri a 
limbii - o stilistică dispretuind normativitatea pozitivistă („nu este 
vorba de norme, de ceea ce trebuie să fie limba literar4”312) si studiul 

saussurienei langue, în favoarea vorbirii care ucide norma pentru a o 
reface, a vorbirii - în fond - ca primă formă de expresie a fiintei313. 
Între stângăcii şi eşecuri ale aplicaţiilor practice, sistemul 
caracostian nu-și abandonează nicio clipă deschiderea antropologică 
inițială, filiatia sa humboldtiană cea mai profundă. De la analiza unor 
probleme de „expresivitate sintactică” (precum dualitatea 
infinitiv/subjonctiv), consideratiile sale se deschid aproape imediat - 
printr-o uşoară atingere a teritoriilor rezervate teoriilor 
posthumboldtiene ale relativismului lingvistic - către o filosofie a 
stilului, preocupată să determine elementele specificului național. 
Expresivitatea se vede echivalată cu Weltanschauung-ul românesc: 
„aici avem unul din acele moduri proprii limbii române în care planul 
de a vedea condiționat de fondul nostru romanic este întregit cu un alt 
unghi de a vedea lumea, acesta înrădăcinat în străvechiul substrat 
autohton”314... În acord cu filosofia interbelică a stilului, Caracostea 
desluseste în conjunctivul românesc (care primeşte, implicit, statut de 
estem) indiciile unei sinteze, unde „limpedea configuraţie romanică 
este întregită printr-un plan de rezonanţă cu vii răsunete afective. Se 
vădeşte astfel cum caracterul tiparelor romanice încorporează și 
stăpâneşte acel dinamism propriu străvechilor resurse ale acestui 
pământ'315. Rationalitate latină, irationalitate a fondului nelatin 
(numit, în cazul de față, prin cliseele epocii: „străvechi”, „pământ' etc.) 
- antropologia culturală pe care începuse a o fundamenta stilistica lui 
Caracostea se articulează în spiritul epocii. Privită din alt unghi, am 
putea spune că nu scapă timpului său. Ba, chiar, îşi afişează angajarea, 
în accente misionare ce, dacă ne fac să zâmbim astăzi, nu erau - atunci 
- decât o altă formă de expresie a hipersensibilitätii caracostiene la 
liniile proiective ale Zeitgeist-ului cunoscut: „Prin cultura și critica 
limbii, contribuim la împlinirea destinului scris în aceste modalități 
/expresive, n. I.B./. Privindu-le ca esteme si valorificându-le functional, 

dăm un sens faptelor care păreau lipsite de semnificatie”316. lată o 
sintagmă ce opreşte ritmul triumfal al lecturii: „dăm un sens...”. Un 
lapsus, desigur. Prin care proiectul caracostian își spune/trădează 
eşecul: sensul aparține interpretului, ochiul acestuia despică pârtii 
logice într-o vorbire care nu face altceva decât să fie - să rostească 
fiinţa. Si nu e, desigur, doar eşecul lui Caracostea - e eșecul oricărei 
lingvistici, de la anagramele lui Saussure la stilistica posistructuralistă, 
scriind, deja, cronica unui eşec anunţat. 

1.7. Concluzii 

Caracostea nu conștientizează pricina fundamentală a acestui 
„eşec al lingvisticii”, precum M. Merleau-Ponty un deceniu mai târziu 
(în contemporaneitatea structuralismului, și în marginea lui); studiile 
sale o relevă însă cu asupra de măsură - si dacă rămânem circumspecti 
în privința unora dintre soluţiile oferite, trebuie să recunoaștem în 
schimb corectitudinea întrebărilor: interogatiile cărora Caracostea le 
caută răspunsuri semnalează întotdeauna punctele de criză: ale 
epistemei moderniste, ale noilor modele științifice etc. În acest sens, în 
primul rând, experienţa relecturii studiilor sale e una exemplară. 

În al doilea rând - într-o imaginară, imperfectă ordine a 
motivelor pentru care lingvistica lui Caracostea mai poate fi 
interesantă, astăzi - neîncrederea sa, funciară, în orice fel de dogme, 
precum şi obsesia sintezei metodologice, fac din lingvistica sa - în anii 
formalismului - un caz aparte şi, am spune, mai liber: a reuni filiatia 
idealist-romantică (humboldtiană) cu proiectul formalist al ştiinţei (şi 
ştiințificității) „absolute” se dovedeşte a fi un proiect imposibil de 
împlinit, până la capăt. A contrabalansa, în schimb, blocajele unei teorii 
prin soluţiile celeilalte, într-o sinteză parțială, e o soluţie a cărei 
subtilitate vorbeşte despre intuitiile teoreticianului: interesul pentru 
Humboldt în lingvistica posistructuralistă vine să le confirme, după o 
jumătate de veac. Inconsecvent, așadar, unei doctrine, Caracostea 
elaborează o stilistică mai maleabilă, mai uşor de aplicat obiectului 
său, atât de singular... care scapă, însă, chiar acestor aplicaţii. Eșecul 
practic al stilisticii caracostiene poate fi comparat cu putinätatea 
aplicaţiilor „reuşite” (id est: consecvente) ale 
formalism-structuralismului asupra literaturii culte317. La fel, faptul 

că proiectul său teoretic rămâne neterminat se datorează proporțiilor 
enorme la care fusese conceput: neohumboldtianismul său (în care 
vedem mai degrabă o înţelegere superioară a limitelor noii ştiinţe 
formale, deci - o opțiune vizionară, decât reflectarea unui spirit 
retrograd, marcat de ştiinţa secolului al XIX-lea) îi impune deschiderea 
lingvisticii spre caracterologie si - în ultimă instanță - spre 
antropologia filosofică. 

Paradoxală, deci, ştiinţa caracostiană a limbajului se dovedeşte 
atât dificil de circumscris, în analiză, unui singur punct de vedere, cât şi 
dificil de caracterizat în câteva fraze. Ea pune la încercare, în primul 
rând, privirea sintetică a unui comentator. Termenul de referință ar 
putea fi capitolul consacrat lui Caracostea de I. Oancea: autoarea 
intuieste imposibila sinteză („Vosslerianismul său, esenţial, vizibil în 
preeminenta punctului de vedere estetic în cercetarea limbii /sursele 
acestei opțiuni nu sunt, v. supra, exclusiv vossleriene, n. I.B./ se 
grefează pe o meditație semiologică de natură textuală'318), dar 
circumscrierea intuitiei teoreticianului se face în termeni de un vag... 
derizoriu: marele merit al cercetărilor sale ar fi „arta sa de a 
vedea”319. 

Credem, însă, că o asemenea valorizare retroactivă a stilisticii 
caracostiene impune, înainte de orice, discutarea a trei elemente 
fundamentale: 

1. Poetică sau stilistică? 

„Poetica” este un termen absent din teoretizările caracostiene. 
Dar, pe de altă parte, am văzut cum, nu o dată, „stilistica” e un concept 
prea strâmt pentru proiectul autorului. Ca proiect teoretic, stilistica sa 
e comparabilă poeticii, aşa cum o întemeiase R. Jakobson, ca 
subdomeniu al lingvisticii320. Problema ni se pare, deci, a fi mai 
degrabă una de opțiune terminologică, decât de diferență conceptuală. 
Ca şi poetica formalistă, stilistica lui Caracostea se voia a fi o (inter) 
disciplină a întâlnirii dintre lingvistică şi literatură; retroactiv, 
pasiunile momentului doctrinar odată depășite, istoricii poeticii 

recunosc, astăzi, că numele disciplinei respective are o valoare destul 
de relativă321. 

2. Judecata de valoare. O stilistică participativă. 

„Echivocă” prin implicarea subiectului în actul analizei, stilistica 
lui Caracostea contrazice, în general, aspirația spre obiectivitate 
ştiinţifică a formalismului, pe care, în răstimpuri, nu ezită a o mărturisi 
ea însăşi, întreținând, subtextual, în epocă, un dialog ambiguu, 
îndeosebi cu stilistica postsaussuriană, fundamentată de Ch. Bally. Pe 
de-o parte, Caracostea respinge ideea unei stilistici pur descriptive, 
care ar exclude din domeniul său dimensiunea istorică322, precum și 
- implicit - judecata de valoare asupra realizării expresivitätii în 
limbaj. Opţiunea sa semnalează relația subtilă existentă între aceste 
două componente ale stilisticii: respingerea sau refularea lor de către 
formalism-structuralism se va afla la originea unora din limitele 
acestuia. Pe de altă parte, teoreticianul român întâlneşte stilistica lui 
Bally în efortul acesteia de a determina componenta afectivă a 
limbajului323. Pentru Caracostea, problema, dincolo de implicarea 
psihologiei configurationiste în articularea ei teoretică, se 
concretizează în două axe ale cercetării: estemul si trăirea. 

În efortul de a circumscrie unitatea stilistică minimală, estemul, 
proiectul său teoretic se apropia cel mai mult de filiera formalismului 
saussurian și eşecul său poate fi considerat ca având cel putin două 
merite majore: mai întâi, el vine să pună sub semnul întrebării atât 
perspectiva formalist/structuralistă asupra artei în limbaj ca „funcţie 
estetică supraordonată”, cât si situarea (idealistă) a esteticului în inima 
oricărui act de limbaj. Creat după legile (formaliste, ale) celei dintâi 
perspective, estemul se vede utilizat în analize ale căror postulate se 
revendică de la a doua, idealist-humboldtian-croceeană, subminând 
calitățile relevante /opozitive ale conceptului în cauză. Dar, în măsura 
în care, eşuând în lingvistică, el contribuie la deschiderea acesteia spre 
antropologie şi morfologia culturii, vânarea lui sagace, în analize 

punctuale, de mare subtilitate (asupra expresiei categoriilor 
spatio-temporale ori a ritmului românei, în Expresivitatea limbii 
române, de pildă), trebuie consemnată în istoria gândirii româneşti ca 
primul recurs la argumentele limbii, desfăcută în componentele sale 
minimale, pentru relevarea Weltanschauung-ului, pentru identificarea 
tiparului imanent al ființei. 

În teoretizarea trăirii, în schimb, Caracostea se îndepărtează la 
maximum de doctrina formalistă, antipsihologică prin definiţie, 
raliindu-se doctrinei „neoidealiste”, care vedea în stil o expresie a 
ethosului unui scriitor, unei școli literare sau - în cazul de față - al 
întregului popor care se exprimă în limba respectivă324. În analiza 
noastră, am văzut în acest recurs la dimensiunea psihologică a actului 
expresiv în primul rând un răspuns ,intuit” de Caracostea, față cu 
formalizarea excesivă a cercetării formale, care, însetată de certitudini, 
de obiectivitate, se va aventura tot mai putin dincolo de materialitatea 
textului, obnubilându-i acestuia atât procesualitatea creatoare, cât şi 
dimensiunea metafizică. 

Trăirea înseamnă, pentru Caracostea, în primul rând asumarea 
subiectivitätii în analiză, ca o pliere a metodei la natura obiectului - 
limba (a cărei existenţă o asigură performarea ei de către vorbitori, ca 
tot atâtea subiectivitäti creatoare); cu alte cuvinte, limba scapă unui 
demers stiintific-obiectiv prin ceea ce constituie însăşi esenţa ei - pe 
care conceptul caracostian încearcă să o recupereze: „se pune 
problema semnificatiilor si a valorii, nevoia unei lingvistici trăite, şi 
aceasta ne duce la a recunoaște dreptul subiectivitätii ca mijloc 
necesar și în lingvistică; repet: o subiectivitate în sensul arătat, față de 
care s-au luat toate mijloacele științifice de control. Poziţia este atât de 
mult cuprinsă în natura însăși a obiectului de studiat, încât te miri că 
nu s-a impus cu necesitate, ca un fel de a vedea definitiv recunoscut. 
Este deci vorba de a deschide prin colaborarea dintre literatură și 
lingvistică o nouă cale de cercetări'325. Termenul cel mai apropiat de 
comparație, în epocă, îl constituia „critica literară de identificare”, si 
Caracostea teoretizează nu numai o lingvistică pe modelul acesteia, ci 
o sinteză (evident) superioară a celor două domenii: „După cum în 
esența ei literatura nu se învaţă, ci se trăiește - tot astfel, trebuie să ne 

deprindem cu o ştiinţă trăită a limbajului, pentru a putea pătrunde mai 
adânc în esenţa limbii materne”326. 

Într-o mișcare similară, la nivel epistemologic, „subiectivismul” 
pentru care pledează Caracostea se voia, în fapt, o transcendere a 
antitezei subiectiv/obiectiv în ştiinţele umane - o altă sinteză 
imposibilă, dar şi o explicitare tulburătoare a nelinistilor ultimei vârste 
a modernismului, legate de poziția subiectului cunoscător327. Însă 
identificarea corectă a unui punct nevralgic al teoriei formale nu 
cunoaşte, în stilistica lui, concretizări fericite, în practica analizei; 
odată ce subiectivitatea criticului devine etalon al „trăirii”, discursul 
acestuia pare a se îmbolnăvi de o poeticitate pasionată și stângace, ca o 
întoarcere imposibil de stăpânit a unei dimensiuni refulate („Dar 
atunci când începi să simți, fie și vag, ceva mai spiritualizat, ca, de 
pildă, nuanţa de calitate, pe care notional cuvântul n-o cuprindea în 
sine, mijeşte în limba comună un element de valoare, care nu este încă 
stilistică, dar nici simplă morfologie'328). Şi în acest caz, interogatiile 
caracostiene sunt mai interesante, astăzi, decât răspunsurile la ele. 

În aceeași linie, a revalorizării subiectivitätii, Caracostea 
pledează pentru fundamentarea pe intuiție a oricărui act interpretativ. 
Dimensiune inefabilă și limită a demersului hermeneuticii spitzeriene, 
în aceeași epocă, intuiţia, alături de trăire, semnalează în cazul 
teoreticianului român fundamentarea idealistă a demersului său, 
colorat ulterior de un interes pentru formă (în sensul formalist al 
conceptului). În viziunea lui Caracostea, noutatea acestei ştiinţe 
sintetice, situate mai presus de lingvistică si de critica literară, nu e 
dată de perspectiva funcțională (relationalä, sistemică etc.), precum în 
cazul tezelor formalismului, ci tocmai de întemeierea actului critic pe 
intuiție, respectiv de ,verificarea” lui prin trăire. În Postila 
Expresivitätii limbii române, Caracostea afirmă, programatic, „Față de 
aceste feluri de a vedea, noi reprezentăm necesitatea intuitiei, care şi-a 
dovedit îndreptăţirea în critica literară. În domeniul acesta hotărăsc 
vederea totală a lumii şi poziția proprie a unei personalități. Când este 
vorba de a judeca valoarea limbii, revendicăm pentru lingvsitică 
primatul intuitiei, care nu poate fi cântărită cu măsurile unor sisteme 

eterogene, căci își află în ea însăşi suprema îndreptăţire si verificarea 
în ştiință”329. 

3. Recursul la Humboldt. 

Fundamental, subîntinzând coerent întreg parcursul stilisticii 
lui Caracostea, neohumboldtianismul său constituie, fără îndoială, cel 
mai interesant răspuns pe care acest proiect teoretic încearcă a-l oferi 
echivocitätii imanente a „noii ştiinţe”: un răspuns care nu refuză 
echivocul respectiv, ci îl asumă. Considerăm de-aceea că toți 
comentatorii lui Caracostea care se mulțumesc (elogiatori, de 
altminteri) a vedea într-însul un adept al formalismului, ori un 
precursor al structuralismului postbelic, reduc proiectul său teoretic la 
propriile lor dimensiuni (de adepţi ai unei doctrine) şi îl ratează în 
consecință, „datându-l” în chiar gestul care ar vrea să-i argumenteze 
actualitatea. Dacă va fi redescoperit, astăzi, Caracostea, de noua 
stilistică, acest lucru se va datora nu prestructuralismului său, ci 
neohumboldtianismului său, curajului de a da glas unui discurs refulat 
de ştiinţa ultimei vârste a modernismului. Redescoperirea se va 
realiza, astfel, în sensul preconizat de ]. Quillien pentru întreaga arie a 
neohumboldtianismului actual: „Este o realitate că același secol, al 
nostru, a fost martorul unei dezvoltări considerabile a lingvisticii și al 
unei înfloriri a filosofiilor limbajului; este, de asemenea, o realitate că 
limbajul e centrul de la care disciplinele cele mai diverse se întreabă 
asupra obiectului lor; si e, în sfârşit, o realitate că gândirea 
contemporană nu mai tratează limbajul ca pe un obiect particular, ci 
pune problemele fundamentale plecând de la universul limbajului. 
Noul nod va fi constituit de această mare filosofie a limbajului, 
unificând diversele domenii ale cunoașterii, pe care P. Ricoeur afirmă 
că epoca noastră o aşteaptă încă şi care rămâne de construit. În funcţie 
de această triplă constatare și în această așteptare putem evalua opera 
humboldtiană ca primă piatră în vederea unei atari elaborări; ea 
conţine în sine întreaga întrebare asupra statutului filosofiei si în acest 
sens, deci într-un sens foarte puternic, putem vorbi de-acum înainte de 
o actualitate a lui Humboldt'330. 

Humboldtian în continuare, studiul stilului se leagă, la 

Caracostea, de acela al caracterului331. Fidel lui Humboldt si scolii 
germane, Caracostea vede în stilistică, în ultimă instanţă, studiul 
caracterelor - lingvistica lui se deschide (firesc, în epocă) spre 
morfologia culturii. Furat de cântecul de sirenă al politicii româneşti 
din jurul celui de-al doilea război mondial, savantul devenit ,angajat” 
(în ambele sensuri ale termenului, dacă ne gândim la funcţia pe care o 
ocupă la „Revista Fundațiilor Regale”) schiteazä, însă, si un sistem 
axiologic pentru a demonstra superioritatea românei. Ceea ce, la 
Humboldt, fusese „diversitatea limbilor”, se vede acum ordonată în 
ierarhii, pe criterii nonlingvistice şi (evident) mai mult decât 
discutabile. Rezultatul înfioară azi, probabil, după experienţa celui 
de-al doilea război mondial, cum nu o făcuse la data exprimării sale. 
Alunecarea în ideologia de dreapta a lingvisticii lui Caracostea se 
realizează, putem spune, în trei trepte, odată cu deschiderea acesteia 
spre caracterologie: 

I. Conform postulatului fundamental al finalitätii estetice în 
evoluţia limbii, „limba poeţilor” este înţeleasă ca expresia superioară a 
formei interne a spiritualității româneşti: „Pentru noi, însă, limba 
poeţilor nu este întoarcere la primitivitate, şi nici «licență», ci 
împlinirea destinului către care tindea graiul printr-acele virtualitäti 
care sunt estemele lui'332. Dar ceea ce, retrospectiv, se numește 
„destin”, prospectiv se va numi „misiune”, messianism rostogolit rapid 
în sarcina unei limbi, a unei literaturi, a unei culturi, a unui popor... a 
unei armate pe frontul de Răsărit. 

II. Caracterul limbii române este unul de sinteză între Răsărit și 
Apus. Despre situația excepțională a acestei insule de latinitate 
Caracostea nu e singurul lingvist care să gloseze, cu îndreptățită 
încântare. Aceasta e concluzia Expresivitätii limbii române și pe baza 
ei, pe datele concrete oferite de fenomenele lingvistice, poate începe a 
se construi o caracterologie: „Ceea ce caracterizează limba noastră este 
tocmai faptul că, primind elemente sud-est europene din mediul în 
care s-a dezvoltat, le-a stăpânit totuși, le-a potrivit geniului ei romanic, 
care înseamnă limpezime, măsură si arhitectonică luminoasă. /.../ 
Aşezată între Răsărit şi Apus, literatura română este chemată, ca și 

limba, să dea o sinteză unică, împăcând ceea ce Apusul are superior si 
mai presus de generații cu posibilitățile largi ale Räsäritului”333. 

III... Dar judecata de valoare purtată asupra acestui fenomen 
(începând, nespectaculos, cu detaliile sale lingvistice) constituie a doua 
etapă a erorii, pentru că deschide drum unui discurs ideologic ce se va 
folosi de argumentele ei pentru a construi nu o „nouă ştiinţă”, ci o 
„nouă ordine”. 

Deschizându-se spre caracterologie, lingvistica lui Caracostea se 
deschide, deopotrivă, pentru comentatorul ei actual, si asupra unei 
probleme pe care structuralismul triumfător crezuse a o fi rezolvat, 
când nu făcuse decât să o reprime într-un discurs secundar: este vorba 
despre componenta ideologică a oricărui demers în ştiinţele umane, 
despre imposibila ei reducere la tăcere, despre răbufnirile ei în cele 
mai benigne „fisuri” ale discursului stiintific-obiectiv, dominant. Un 
parcurs precum cel caracostian determină lingvistica să se întoarcă 
asupră-şi pentru a constata că se poate institui ca știință (ca 
ştiință-pilot - model etc.) numai în măsura în care e conștientă de 
eşecul ce o așteaptă la capătul drumului. Dar efortul de conștientizare 
nu poate - prin natura lui - să îi aparțină. 

2. DE LA „PERSONALITATE” LA ,CARACTER”. EVOLUȚIA 
IDEILOR LITERARE ALE LUI CARACOSTEA. 

2.1. O perspectivă diacronică. Argumente si alegorii. 

„Critica este o formă a caracterului”. 

(D. Caracostea, Forme de critică334) 

„„Dorindu-se o sentinţă valabilă în absolut, o frază ca aceasta 
are - recitită astăzi, în contextul unui studiu asupra ansamblului 
operei lui Caracostea - o revelatorie (exemplară?) ambiguitate. „Critica 
este o formă a caracterului” reuneşte, concluziv, câteva dintre 
toposurile întregului său sistem: credința în funcția 
normativăzdirectoare/corectivă a actului critic, echivalarea 
caracterului științific al criticii (aşa cum înțelegea el să o practice) cu 
obiectivitatea absolută, în sfârşit, determinarea supraindividuală, 
transpersonală, a oricărui act estetic (deci, si a criticii) de către 
apartenența la un orizont național, perceput ca matrice 
caracterologică, printr-o extrapolare la nivel ontologic a formei interne 

din lingvistica humboldtiană. Sensul pe care înțelegem așadar să îl 
atribuim acestei fraze este, mai mult decât un arabesc al lecturii, unul 
alegoric pentru evoluţia întregului sistem teoretic. În polemicile 
angajate cu numele majore ale criticii literare interbelice, Caracostea 
era stângaci în mișcări, prost strateg, greoi în limbaj și prea iute la 
mânie pentru a-și domina, chiar dacă avea dreptate, adversarii. 
Îndeosebi discrepanta stilistică dintre vehementa acuzelor si 
caracterul ezitant al afirmatiilor sale teoretice principiale făcea ca 
„ieşirile în arenă” să apară confuze si vulnerabile. Odată cu textele 
programatice publicate în „Revista Fundațiilor Regale”, scriitura lui 
pare a fi depăşit caracterul ezitant şi eterogenitatea stilistică: ea afirmă 
hotărât, postulează, indică, mustră, prevesteşte... Paradoxal, în 
momentul acesta de maximă certitudine, când are impresia că, printr-o 
întorsătură favorabilă a destinului (ce i-a „dat', iată, conducerea 
Fundațiilor), îşi vede sistemul teoretic încununat de realizarea lui 
practică, tocmai atunci Caracostea-teoreticianul ratează, greseste 
enorm, confundând opțiunile politice personale cu legile imuabile ale 
firii, angajarea politică (a cărei culoare aparte nu interesează pentru 
sensul alegoriei de față) cu libertatea intelectualului mai presus de 
vremi... Dar intelectualul (și el nu face, în fond, excepţie) pare să nu 
poată fi nicicând mai presus de vremi. Ratarea aceasta - ultima, 
definitiva „ratare”, fiindcă evenimentele politice, după război, nu vor 
face decât să întărească, explicit, dominarea savantului de către 
„vremi” - se înscrie însă, coerent, în paradigma schitatä de evoluţia 
atât a teoreticianului, cât și a sistemului construit de acesta în spaţiul 
(aproape al) unei jumătăți de veac. E o devenire perdantă până la 
capăt, tot atât de indiferentă la datele prozaicei realități pe cât era de 
atentă la mişcarea ideilor, orbită de orgoliul care determina confuzia 
între subiectivitatea (individuală a) criticului și o (nerealizabilă) 
instanță obiectivă, absolută, generatoare a judecății de valoare. Cu alte 
cuvinte, atunci când scrie „Critica este o formă a caracterului”, 
înțelegând prin aceasta că actul critic obiectivează în plan estetic 
normele transcendente ale caracterului (national), Caracostea 
dovedește cât de mult critica este o formă (citiţi: „o expresie”) a 
caracterului individual al celui ce o realizează. 

Este evident că, în anumite perioade ale creaţiei sale, si pentru 
realizarea anumitor studii, Caracostea își centrează demersul asupra 
unui concept fundamental sau a altuia. Traseul parcurs de teoretician, 


de la focalizarea asupra conceptului de personalitate la acela de 
caracter, în fapt - istoria devenirii celor două concepte subîntinde 
evoluţia întregului său sistem de gândire și permite o mai corectă 
revelare a surselor, dar și a circumstanțelor care să ne permită 
înţelegerea ancorării finale în politic a operei caracostiene. 

Cu acest ultim aspect atingem (probabil) cel mai delicat subiect 
al tuturor exegezelor consacrate lui Caracostea. Cel mai adesea, cazul 
său este abordat de pe poziţii la rândul lor partizane, deci 
inadecvate335. Ceea ce reușesc asemenea comentatori (ca într-un 
„efect al bulgărelui de zăpadă”) este să acrediteze și să amplifice apoi 
ideea culpei politice a savantului, transformând ceea ce ar fi trebuit să 
fie o analiză a operei, într-un adevărat proces (cu opțiuni exclusiviste: 
vinovat/nevinovat? fascist/neangajat?) ce se substituie în mod 
regretabil receptării efective (directe) a operei caracostiene. Păstrând 
proporțiile, i se potriveşte lui Caracostea ceea ce J.-M. Palmier observa, 
nu fără amărăciune, despre erorile comise în judecarea lui 
Heidegger336: „E la fel de periculos să nu avem acces la opera, la 
gândirea sa, decât prin intermediul relației sale cu regimul nazist, ca şi 
să refuzăm a lua în considerare această angajare. Există o manieră de 
a-l ataca pe Heidegger calomniindu-l, care discreditează imediat pe 


335 În această categorie intră, în ordinea cronologică a apariţiilor, G. Călinescu 
(Istoria literaturii române de la origini..., Bucureşti, Ed. FRLA, 1941, p. 631-632), 
Ov. S. Crohmălniceanu (Literatura română între cele două războaie mondiale, III, 
Bucureşti, Ed. Minerva, 1975, p.226-268), FI. Mihăilescu (Conceptul de critică 
literară în România, |, Bucureşti, Ed. Minerva, 1976), M. Apolzan (Aspecte de 
istorie literară, Bucureşti, Ed. Minerva, 1983), 


Comentariul non-partizan reprezintă, în bibliografia studiilor consacrate autorului, 
mai degrabă o excepţie de la regulă: D. Popovici (Eminescu în critica şi istoria 
literară română, în Studii literare, VI, Cluj-Napoca, Ed. Dacia, 1989; L. 
Petrescu (art. Caracostea, în Dicţionarul scriitorilor români, coord. de M. Zaciu 
et al., |, Bucureşti, Ed. FCR, 1995, p. 450-453), T. Popescu (D. Caracostea. 
Un critic modern, Cluj-Napoca, Ed. Dacia, 1987), M. Anghelescu (Prefatä la D. 
Caracostea, SA |, 1986). 

36 Intrucît nu am găsit, în istoria literaturii ori a filosofiei româneşti, analize ale 
unor cazuri similare care să ne satisfacă şi să ne servească drept sisteme de 
referinţă în discutarea "cazului Caracostea", ne referim la "cazul Heidegger”, 
conştienţi atît de deosebirea de proporţii cît si de similitudinea celor două 
contexte. 


autorul unor atari atacuri.”337. În fapt, printr-o complicată țesătură de 
cauze, Caracostea se găseşte, în fundamentarea teoriilor sale, „la 
mijloc”, între sursele (cu precădere în filosofia romantică, ale) 
concepțiilor sale, un anume filogermanism cultural ca opțiune 
personală (normal, judecând după contextul anilor săi „de ucenicie”) şi 
pangermanismul, ca doctrină politică în ascensiune după 1914. Înainte 
de orice alte detalieri, se cuvin făcute două precizări cu valoare de 
postulat pentru ceea ce va urma. Întâi, că - deşi glisajul lui Caracostea 
de la moştenirea lui Herder și Humboldt (inclusiv „via Walzel și 
Spengler”) la germanofilia de nuanţă national-socialistä este unul 
coerent și comparabil, în parte, cu filiatia general recunoscută a 
nazismului din doctrinele naționale ale romantismului german - cu 
toate acestea, deci, nu intentionäm câtusi de putin să absolutizäm 
respectiva filiatie şi (prin ea) să explicăm integral, astfel, derapajul 
caracostian. În al doilea rând, implicarea în politică a savantului 
trebuie reconstituită atent. Ea a survenit extrem de târziu (în anii '30, 
spre pildă, când ascensiunea dreptei înglobează, la noi, nume de marcă 
ale intelectualităţii, el se numără printre „universitarii apolitici”): 
intervențiile sale din „Revista Fundațiilor Regale”, explicabile 
conjunctural, prin faptul că reprezentau „ceea ce se cerea” din partea 
directorului uneia dintre instituţiile propagandei oficiale, nu sunt 
anticipate prin niciun alt gest, oricât de mic, de aceeași factură, 
dinainte de 1941. Așa încât, dacă se poate vorbi despre o evoluţie a 
ideologiei lui Caracostea, dinspre spaţiul literaturii înspre acela al 
politicii (asimilată, aceasta din urmă, de către autor, în mod confuz, 
morfologiei culturii), nu avem suficiente date spre a discuta o „evoluţie 
a gândirii politice” caracostiene. Ea se iveşte la 1941, din valurile 
vremii asternute peste apele adânci, linistite, ale unui sistem teoretic 
în aparenţă străin de asemenea întrupări. 

Teoreticianul literar Caracostea nu este, structural, un 
doctrinar: el construieşte un proiect enorm, în accente vizionare, de la 
realizarea căruia nu se va abate, însă pe care îl va aborda din mereu 
alte unghiuri (identificabile prin trecerea, în focalizare, de la un 
concept la altul). Prea putin interesate de osificarea într-o doctrină, 
pluralismul viziunilor şi sinteza metodologică la care aspiră Caracostea 


#7 J.-M. Palmier, Heidegger et le national-socialisme, în "Cahiers de l'Herne", 
Martin Heidegger, Paris, L'Herne,, 1983, p. 410. 


au un punct constant de sprijin: obiectul de studiu însuși. 

Începuturile criticului, ca elev al lui Ov. Densușianu, au loc sub 
semnul vitalismului. Dacă își însuşește în mod evident, în lucrările de 
tinereţe, perspectiva vitalistă, potrivit căreia investigația critică 
trebuie să se centreze asupra actului creator ca proces (ceea ce îi va 
deschide o perspectivă eretică, insolită, și asupra problemelor 
formalismului față cu dimensiunea diacronică/istorică), făcând din 
creativitate (= procesuală) conceptul fundamental al construcţiei sale 
teoretice, prima problemă abordată din interiorul acestei viziuni se 
referă la identitatea subiectului creator. Întâiul răspuns, al cărui firesc 
îi ascunde sursele (teoria kantiană a geniului, din Critica facultății de 
judecare? ecourile lecţiilor maioresciene? filtrate, acestea, la rândul 
lor, prin estetica lui Dragomirescu? moştenirea, chiar la nivelul 
„simțului comun”, a mitului romantic al individualitätii creatoare 
unice?), identifică subiectul creator cu individualitatea - cu 
personalitatea scriitorului. Opera se află într-o relație de reflectare 
(dar nu şi de cauzalitate simplă338) cu personalitatea care i-a dat 
naștere: „Valoarea operei e determinată /.../ de însăși valoarea 
creatorului”339. Însă în tânărul Caracostea se vede deja teoreticianul 
atent la nuanţe, pentru că individualizarea excesivă pe care o pretinde 
circumscrierea personalităţii (unice) creatoare îl face să se întrebe 
asupra coordonatelor generale ale contextului pe care aceasta poate fi 
detașată. Aceeaşi mișcare a ideii îl va conduce, peste ani, de la 
teoretizarea estemului la redescoperirea formei interne. Întrucât ni s-a 
dovedit (cu asupra de măsură) că D. Caracostea nu vehiculează 
informaţii ştiinţifice „la a doua mână”, putem presupune că vitalismul 
teoretizat de profesorul său i-a deschis calea către lecturi bergsoniene, 
unde şi-a văzut confirmată teoria ce identifica centrul generator al 
operei cu personalitatea scriitorului. Acestora li se vor fi adăugat apoi 
consideratiile croceene vizând investigarea personalităţii creatoare ca 
etapă obligatorie a demersului critic340. O abordare a problematicii 
personalităţii creatoare, analogă aceleia schitate de Bergson, oferă un 


38 V., Critica şi poetul |. Al. Brätescu-Voinesti, în CL, |, p. 96. 

3% Cîteva lămuriri, cuvînt înainte la O. Goga, Mărturisiri literare, Bucureşti, Ed. 
Cartea Românească, f.a., p. 10. 

alt autor fundamental în formarea teoreticianului Caracostea: este 
vorba despre O. Walzel, care discută subiectul în termenii - și în 
marginea - studiului din 1901 al lui R.M. Meyer, Principiile periodizării 
ştiinţifice: indivizii sunt văzuţi ca „unităţi închegate, ireductibile la un 
numitor comun'341, iar „unitatea superioară în care indivizii îşi pot 
găsi premisele lor'342, cu alte cuvinte termenul generic determinant, 
imediat supraordonat lor, este identificat ca spirit național. Ceea ce O. 
Walzel consideră, însă, a fi  determinările pozitiviste ale 
individualitätii343, adică „o condiționare psihică care se face simțită 
legic si pe culmile supreme ale modelării artistice și intuirii 
artistice”344, seamănă izbitor cu humboldtiana structură ternară a 
spiritului, închizând, din nou, cercul referintelor bibliografice ale lui 
Caracostea în jurul lui Humboldt. 

Textul major al perioadei caracostiene de tinereţe este 
consacrat studierii personalității exemplare a culturii române - Mihai 
Eminescu: Personalitatea lui Eminescu (1926). Maturitatea savantului 
va fi marcată - adesea, fundamentându-și constructele teoretice pe 
opera eminesciană - de schimbări ale punctelor de focalizare, dar nu și 
ale întrebărilor fundamentale. Mai presus de aspirația spre sinteza 
disciplinelor ştiinţei literare, ori de efortul constant de racordare a 
cercetării sale la cele mai noi idei în domeniu ori la cele mai incitante 
dispute, dincolo de obsesiva căutare (coroborată cu încăpățânata 
respingere a poziţiilor contemporane apropiate celei proprii) ori de 
încercarea sistemului teoretic pe literatură exemplară (Eminescu, O. 
Goga, folclor), mai presus, aşadar de toate aceste reale linii de forţă ale 
perioadei de maturitate a criticului, rămâne întrebarea „cine creeazä?”. 
Consecvent postulatelor criticii genetice până la a tinde (naiv) spre 
„recrearea” operei analizate, Caracostea cere criticului, mereu și 
mereu, să se situeze în centrul de unde aceasta se originează. Dar cine 
a fost în centru, înainte? Al cui loc (şi este acesta un loc gol?) aspiră să 
îl ocupe criticul? „Cine creează?” La celălalt capăt al traseului parcurs, 


341 O. Walzel, Cercetarea analitică şi sintetică a literaturii, în Conţinut şi formă în 

personalitatea unică a creatorului își va pierde poziţia centrală, în 
favoarea caracterului (a „firii'345). Conceptul de caracter îl fascinează 
pe teoretician, probabil, și prin implicaţiile sale de ordin metodologic. 
Asemeni formei interne, caracterul e un concept a cărui cercetare 
impune interdisciplinaritatea, confluența domeniilor, unde Caracostea 
ştie că are loc magica naștere a ideilor. Faptul reiese cu precădere din 
modul cum autorul îşi motivează interesul pentru caracterologie; gest 
tipic al retoricii sale, motivația explicită este polemică: prin cercetarea 
propusă se va umple un gol de a cărui existenţă se face vinovată știința 
vremii, ştiinţele a căror sinteză aspiră să o realizeze caracterologia: 
critica și poetica, din ale căror „dogmatice compartimentări” lipseşte 
„cea mai sintetică formă a vietii 346, psihologia experimentală, în 
sfârşit, semantica, unde Caracostea nu află nici măcar „o singură 
lucrare despre chipul cum o anumită limbă vede și denumește 
configuratiile de caracter'347. Caracterul creatorului individual și 
caracterul național, ca fel de a fi românesc, oglindit în limbă (teoretizat 
în Expresivitatea limbii române, de pildă) par să nu fie, inițial, decât 
omonime. Transformarea lor în sinonime - confuzia - se realizează în 
perioada alterărilor ideologice şi în spaţiul textelor-program publicate 
la „Revista Fundațiilor Regale”, proiectând o ,caracterologie 
românească” - în fapt, o antropologie ca „scienza nuova”, însă una ce 
conținea, din naștere, păcatul originar, ideologia naționalistă, ca pe 
germenele propriei morți. 

Pe cât de neobservată este, în timp, alunecarea conceptuală, pe 
atât de bruscă este metamorfoza lui Caracostea-omul, trecerea lui de la 
apolitismul universitar şi apologia „turnului de fildeş”, la angajarea 
deschisă, în primul rând prin acceptarea postului de la Fundaţii: 
naționalism, slavofobie si filogermanism, rasism, limbaj doctrinar, 
acestea sunt principalele caracteristici ale textelor „noului Caracostea”. 
Reacţiile (ultragiate, ale) confratilor de-atunci vizează însă aproape în 
totalitate acțiunile sale, ca director al Fundațiilor, iar nu substanţa 
unor asemenea articole. Au surprins ele, în epocă? Din ecourile ce 


35 V. Forme de critică, în RFR, an XI, nr.8/martie 1944, p. 607-642: "Orice 

ne-au parvenit348, înclinăm să credem că nimeni nu s-a ostenit să le 
citească într-atât de atent încât să înţeleagă resorturile lor adânci. 
Amintindu-ne de accentele naţionaliste ale scrierilor humboldtiene 
(precum consideratiile despre limbă ca înrădăcinată în „forța 
spirituală a naţiunii'349 sau acelea din Latium et Hellas, studiu din 
1793, despre relaţia dintre limbă și caracter național, dar şi dintre 
individual și national350), am putea conchide că este vorba despre o 
moştenire transmisă „genetic”, dinspre romantismul german, prin 
neohumboldtianismul asumat de Caracostea. Argument suficient și - 
se va vedea - absolut incontestabil în cazul studiilor sale majore. Nu si 
în acela al articolelor-program din „Revista Fundațiilor Regale”, în 
schimb. Scrierile pe care le-am putea reuni sub genericul „noul 
Caracostea” alcătuiesc un corpus izolat - prin insolitul tonului, cel 
puţin; un fel de apologii ale răului (ca, de pildă, Perspectivă spre viitor, 
în „Revista Fundațiilor Regale” nr. 8 - 9/1941, ori Creativitatea 
războiului, în „Revista Fundațiilor Regale” nr. 9/1942) sau de - la 
antipod - dulcegării circumstantiale (Dinastie și creativitate, în 
„Revista Fundațiilor Regale” nr. 12/1943), ele parazitează proiectul 
teoretic al autorului, vulgarizându-l. 

Întrebarea care ni se pare cea mai importantă în această situaţie 
este „cum a fost posibil?”. lar explicaţia „filierei humboldtiene” se 
dovedeşte insuficientă. 

Caracostea nu e singurul care ,greseste” în lectura structurii 
ternare a spiritului, propuse de Humboldt, asimilând implicit spiritul 
(definit ca forță primitivă), aşadar momentul originar al devenirii, cu 
spiritul national, determinat contextual, moment secund în 
constituirea și evoluția umanității (utilizăm acest ultim termen, aici, în 
accepțiunea restrânsă, acordată lui de J. Quillien, de „umanitate din 
om”, id est - de dimensiune fundamentală a ființei, în ontologia 
humboldtiană). Asimilarea aceasta poate figura, credem, printre 

erorile majore de lectiune ale posthumboldtianismului; nu e mai putin 
adevărat însă că ea ajunge să fie situată, astfel, la sfârşitul secolului al 
XIX-lea şi începutul secolului nostru, la baza noilor teorii în ştiinţele 
umane. La noi, personalismul energetic, teoretizat de unul dintre 
profesorii lui Caracostea, postmaiorescian și el, C. Rădulescu-Motru, 
definește spiritualitatea în aceiaşi termeni ambigui. După cum observă 
judicios Gh. Al. Cazan, îndeosebi în Românismul și Timp şi destin, 
„spiritualitatea identificată cu «credința într-o ordine perfectă si 
eternă» este echivalată, în viziunea lui Motru, cu fondul originar al 
poporului, cu «dispoziţiile sale care sunt un produs al mediului și al 
istoriei». /.../ Motru operează cu două acceptiuni ale spiritualității: 
spiritualitatea ca formă originară - si în această ipoteză spiritualitatea 
premerge culturii - şi spiritualitatea ca energie sufletească sau ca 
spiritualizare a fondului originar. /.../ Spiritualitatea se configurează 
ca o ştiinţă despre manifestările «spiritului» sau ale «puterii sufletești» 
în expresia lor simbolică, expresie care nu priveşte atât și în primul 
rând individul, cât viața colectivitätii considerată ca durată eternă” 
(s.a.) 351. Ceea ce realizează C. Rădulescu-Motru astfel - si distincția 
ne apare ca deosebit de importantă - este o filosofie a dimensiunii 
nationale ca imanentă ființei, iar nu o ideologie naționalistă, întrucât el 
delimitează clar conceptul atât de xenofobism (-ele de orice fel: 
fascism, antisemitism etc.), cât si de formele naţionalismului „închis”, 
precum ortodoxismul352. Dincolo de eroarea de lectiune, care 
determina ,national” momentul originar al spiritului, „românismul” lui 
C. Rădulescu-Motru (ca sinonim al „noului naționalism” 353) 
păstrează, în absolut toate definirile filosofului, o funciară deschidere 
spre universal. Constiinta acută a pericolului pe care l-ar reprezenta 
orice închidere (îngemănată, însă, cu implicita perseverare în 
deformarea sistemului humboldtian) persistă în filosofia românească a 
specificului national,  exprimându-se în punctele nodale ale 
dezbaterilor din perioada interbelică. Astfel încât, în definirea 
caracterului  (... naţional!) si proiectarea caracterologiei ca 

disciplinä-pilot în ştiinţele umane, Caracostea îi are ca „parteneri de 
context” (nu și „de dialog”, însă) pe P.P. Negulescu354, pe Mircea 
Florian (mult mai vehement în polemici355), chiar pe Eugen 
Lovinescu356, Garabet Ibrăileanu ori Mihai Ralea. 

Ascensiunea dreptei românești în anii '30 mută accentul 
dezbaterii asupra pericolelor aservirii ideologice a filosofiei, fără a se 
mai preocupa de întoarcerea la sursele romantice ale conceptelor 
(invocate numai, uneori, ca nişte „strămoși mitici”) ori de verificarea 
fidelității lectiunilor. Chiar si așa - chiar si în vremea polemicilor 
violente a căror istorie, detaliată, o realizează Z. Ornea în studiul său 
fundamental Anii treizeci. Extrema dreaptă românească, D. Caracostea 
nu se înregimentează în tabăra dreptei, acolo unde s-au grăbit să îl 
aşeze, după al doilea război mondial, diverşi comentatori; motivaţia 
gestului acestora din urmă o ofereau, desigur, articolele din „Revista 
Fundațiilor Regale”, dar acestea sunt, repetăm, marginale și extrem de 
târzii față de punctul culminant al dezbaterilor. Caracostea poate fi 
înscris, prin atitudinea sa rezervată, echilibrată, și prin scrupulele 
ştiinţifice ale studiilor sale din acea perioadă (între care nu se includ 
incriminatele articole programatice), în ceea ce tot Z. Ornea numește 
„opoziția luminată”, alături de numele enumerate anterior 357. 
Atitudinea lui Caracostea este într-atât de rezervată încât, în 
comentariile la bibliografia Artei cuvântului la Eminescu, nu reține 
dintr-un studiu blagian extrem de grăitor pentru spiritul anilor '30, 
precum Orizont şi stil (Bucureşti, Editura Fundațiilor Regale, 1936), 
decât aportul teoretic al filosofului la constituirea unei morfologii a 
culturii358. În schimb, critica literară a lui N. Iorga este sanctionatä 

pentru „tendința ei de a aservi productiunea artistică unor anumite 
scopuri nationaliste’ 359 și, odată cu ea, ,productiunea poetică 
naționalistă” a lui O. Goga, al cărei succes este atribuit de Caracostea, 
nu fără ironie, unor factori contextuali, extraestetici, chir dacă... 
naționali 360. Teoreticianul se situează astfel, practic, în afara 
dezbaterilor ideologice pe tema naţionalismului în cultură, 
premergătoare celui de-al doilea război mondial şi, atunci când 
teoretizează caracterul naţional al creativităţii, el nu e interesat de 
ralierea la vreuna din poziţiile partizane ale epocii sale. Sistemul său 
evoluează izolat, indiferent la agitatiile polemicilor, căutând a se 
menține (conform idealului afirmat) deasupra tuturor acestora. 

Încă un motiv pentru a citi o altă ironie a destinului de perdant 
al lui Caracostea, în trecerea atât de violentă de la apolitismul său 
inițial (utopia turnului de fildeş) în groapa leilor (sau în haita lupilor). 
O stângăcie funciară - a intelectualului trăit în bibliotecă față cu 
puterea politică - îl face să supraviețuiască mult mai greu intru şi prin 
compromisuri decât (de pildă) marele său adversar G. Călinescu. Sau 
decât atâția alți confrati, ce au navigat abil de la dreapta la stânga, între 
o dictatură și alta. Caracostea nu e abil - elogiul clasei muncitoare, din 
studiile sale de folclor, scrise ori revizuite după 1950, sunt îngroşări 
caricaturale. La fel trebuie, credem, judecate și textele directorului 
Fundațiilor, din anii războiului. Sistemul lui evoluează urmând o 
nestrămutată logică internă, chiar dacă evoluţia aceasta îl duce (ca în 
cazul lingvisticii) spre eşec. Ancorarea finală în caracterologie 
reprezintă o treaptă normală și - în sensul humboldtian atât de des 
invocat - previzibilă. Utilizarea caracterologiei ca armă într-o 
dezbatere politică (purtată cu stângăcie) reprezintă o schimbare de 
domeniu si de sistem de referinţă, o trădare a contextului initial, ce 
asigurase coerenţa devenirii. Rămâne de văzut, eventual, ce anume din 
respectivul context a permis extrapolarea trădătoare. Până atunci, 
însă, vom mai zăbovi asupra întrebării caracostiene fundamentale: 
cine creează? care este identitatea subiectului creator? 

2.2. Etape în evoluţia ideilor literare caracostiene 

„Plecând de la experiența adânc umană a personalităţilor 
creatoare, şi adâncind operele poetice, atât în conţinutul cât și în 
plăsmuirea menită să ne vorbească simțurilor, avem calea pentru a 
înţelege, şi istoric şi estetic, poezia”. 

(D. Caracostea, Opera lui Mihail Eminescu361) 

2.2.1. Perioada de tinereţe. Personalitatea lui Eminescu. 

La fel cum, în configurarea lingvisticii caracostiene, accentul se 
deplasează de pe investigarea inovației (estem) pe definirea 
termenului său de contrast (normativ), care este totodată contextul 
generativ şi general al unicului (forma internă), tot astfel, căutând un 
răspuns la întrebarea asupra identităţii subiectului creator, Caracostea 
parcurge în sens invers traseul humboldtian al devenirii spiritului, 
fundamentându-și constructele teoretice pe ultimele două (în ordine 
firească) momente ale acestuia. La început, el identifică subiectul 
creator cu „personalitatea”. Ca realizare individuală, Persönlichkeit 
este un concept utilizat şi de Humboldt, însă este definit întotdeauna în 
raport cu forța originară pe care o realizează, recuzând deja, implicit, 
biografismul determinist: „e zadarnic să vrem a explica natura 
profundă a unui om plecând de la circumstanţele în care s-a dezvoltat; 
oricât de departe am merge pe această cale, «rămâne mereu o 
grandoare necunoscută: forța primitivă, eul originar, personalitatea 
(Persönlichkeit) dată în acelaşi timp cu viaţa. E sigur că ea se bazează 
pe libertatea omului şi de-aceea ea este caracterul lui propriu». /.../ 
Raportul între interior şi exterior se precizează: forța este determinată 
originar în fiecare dintre noi şi acest mod de a fi primitiv conferă 
semnificație la ceea ce vine din exterior, într-un proces de apropiere 
personală: «Individul poartă în el un caracter originar». Principiul 
individuatiei este, în consecinţă, înscris integral în natură' 362. 
Întorcându-se către momentul originar, în căutarea determinărilor 
generale ale unicului, Caracostea va înțelege prin momentul 
determinat contextual („spirit naţional”, pentru Humboldt) caracterul 
national, ridicat astfel la rangul de ,adevärat” subiect creator (în 
termeni romantici, postkantieni: de „geniu”) al artei. O știință de 
sinteză, care să se ocupe de configurarea acestuia, constituie ultimul 
mare proiect teoretic caracostian, nerealizat, după cum nerealizată 

rămâne cercetarea momentului originar, a forței primitive, a spiritului 
pur. Si pe această axă a evoluţiei conceptelor sale, sistemul creat de 
Caracostea se deschide spre filosofie, aducând noi argumente în 
sprijinul unei antropologii filosofice posthumboldtiene. 

Două din studiile cele mai importante ale tânărului Caracostea 
sunt consacrate configurării personalităţii a doi creatori români; 
alegerea acestora are rațiuni foarte precise363: unul este I. Al. 
Brătescu-Voinești, scriitor important al începutului de veac (studiul 
Poetul I. Al. Brătescu-Voineşti apare în 1921, la Ed; „Viaţa 
Românească”, fiind reluat apoi în 1943, în Critice literare, vol. I) 364, 
iar celălalt - Eminescu, poetul naţional (studiul Personalitatea lui 
Eminescu este publicat pentru întâia oară în 1926). 

Dar, ca întotdeauna, miza explicită a studiilor pare să fie mai 
degrabă una metodologică - și polemică. Tinta cea mai evidentă - 
singura „numită”, de altfel - este M. Dragomirescu si a sa teorie a celor 
două euri (încercată și ea asupra lui Eminescu), pe care tânărul critic o 
consideră depășită în dezvoltarea ştiinţelor moderne; e, aceasta, „o 
ideologie care afirmă că între viața poetului şi creatiunea lui nu se pot 
stabili legături. Reprezentată cu hotărâre timp de treizeci de ani de M. 
Dragomirescu, ea venea să aducă o reacțiune firească împotriva unor 
exagerări care se dădeau drept ştiinţă, într-o vreme când istoria 
literară /.../ era în faşă”365. Într-un context mai amplu, revolta 
caracostiană se înscrie în „atmosfera epocii” din critica literară, 
confirmând deplasarea fundamentală de interes de pe sursele 


3% Surprinzător pentru cine vede cît de prost strateg era Caracostea în a-şi 
promova ideile în arena vieţii literare şi ştiinţifice contemporane, savantul ştie în 
schimb foarte bine să îşi calculeze etapele de realizare a lor, revenirile asupra 
unui subiect ori a unui detaliu, totul asigurînd armătura teoretică necesară. O 
asemenea consecvență "armată" subintinde copleşitoarea majoritate a studiilor 
sale, unde şi cele mai mărunte intervenţii trimit la proiectul de ansamblu. 

34 Optiunea lui Caracostea pentru |. Al. Brätescu-Voinesti, în 1921, se cuvine 
judecată, credem, exclusiv în funcţie de efectul de receptare al acestui scriitor în 
epocă şi de adecvarea textelor sale de succes la grila teoretică astfel "încercată". 
Nici una nu reprezintă o rațiune blamabilă, iar a le adăuga o alta, politică, 
înseamnă a deforma, retroactiv, datele istoriei literare. Nimic nu ne permite să 
presupunem că, la 1921, cei doi - scriitor şi critic - se întilneau în spaţiul 
comentariului celui de-al doilea din cauză că împărtăşeau aceleaşi convingeri 
politice. 

exterioare către izvorul intern al creaţiei. Personalitatea ca si concept 
nu înlocuiește biografia în înţelegerea operei, ci este termenul profund, 
originar, explicativ, care o transsubstantiazä în procesul creației de 
artă: „Între biografie şi operă stă personalitatea, care nu poate fi 
lămurită deplin decât prin controlul reciproc al amândurora. /.../ de 
aici pleacă /.../ concepții, motive, limbă, stil, în ce au mai individual” (s. 
LB.) 366. O asemenea definire si situare a personalităţii, în termeni 
aproape identici, întâlnim și în cursul universitar despre Opera lui 
Eminescu, însă acolo ea recunoaște a se întemeia pe studiul din 1905 
al lui W. Dilthey, Trăire și poezie: „Punând accentul pe experiența 
intens trăită a creatorului, care nu capătă viață decât prin răsunetul în 
propria noastră experienţă, Dilthey a făcut pasul hotărâtor, menit să ne 
libereze de cauzalitatea științelor naturale în literatură. Pentru el, între 
viață şi operă stă personalitatea creatoare”367. 

lronizarea metodelor critice respinse se realizează prin 
reducere la absurd: „Dacă eşti de părere că rostul biografiei este să-ți 
dea o icoană completă a laturii externe a omului, înregistrând orice 
amănunt al vieţii, și dacă ești de părere, cum s-a afirmat, că biografia e 
însuflețită de näzuinta să explice din astfel de fapte plusul de 
frumusețe dăruit de poet, atunci fireşte necunoasterea unor anecdote, 
cum e aceea care ar fi inspirat Luceafărul, ar fi o pierdere grea pentru 
istoria literaturii 368. Ideea rămâne între constantele săgeți ale 
autorului către vechea știință a literaturii; în Câteva lămuriri, 
„personalitatea umană concepută ca suma întâmplătoarelor amănunte 
externe ne apare astfel o noțiune caricaturală'369 si ei i se opune 
„dinamismul /.../ personalității creatoare” 370. Caracostea pune 
implicit în cumpănă viziunea pozitivistă (a „sumei” încremenite de 
detalii) și „noua metodă” (a sintezei superioare, în perpetuă devenire). 
În opoziție cu cea dintâi, personalitatea, așa cum o concepe el, este 
„unitate profundă a sufletului si acord între deosebitele aspecte ale 
manifestărilor caracteristice'371, dar, în acelaşi timp, unitatea pe care 

o reprezintă, analogic, e aceea a spiritului originar, humboldtian, 
„tradus” de Caracostea prin cuvântul românesc „fire”, a cărui bogăţie 
semantică înțelege să o reactualizeze, astfel: „Rostul oricărei adevărate 
biografii de poet este să-ți dea o înläntuire de fapte sigure, pe temeiul 
cărora să poţi lămuri şi controla ceva mai mult decât fiecare din aceste 
fapte: felul statornic al poetului de a vibra în atingere cu lumea, cutele 
adânci ale sufletului, personalitatea lui, care-ţi dezvăluie, dincolo de 
mulțimea faptelor întâmplătoare și adesea contradictorii, unitatea 
profundă a firii” (s. I.B.) 372. 

Investigarea biografiei scriitorului rămâne aşadar un prim 
moment obligat al actului interpretativ, însă el se împlineşte - 
avertizează Caracostea, cu fiecare ocazie - în funcție de opțiunile (id 
est: de subiectivitatea, astfel admisă între regulile jocului) 
comentatorului însuși, ce recunoaște în consecință caracterul 
teleologic al creaţiei (sale) secunde; mișcarea e aceeași, fie că este 
vorba despre un capitol consacrat lui Gr. Alexandrescu într-un curs 
universitar de mai mică importanță (unde - afirmă profesorul - „am 
arătat biografia lui Gr. Alexandrescu, căutând să-i descifrez 
personalitatea”373) sau de studiul fundamental despre Personalitatea 
lui Eminescu. Într-o existenţă reală, pe care biografia (= istoria vieţii 
autorului) o poate reconstitui si fnsira în cele mai mici detalii, 
personalitatea este factorul profund, care îi dă sens celei dintâi, 
definind - am spune, astăzi - identitatea subiectului creator. Factorii 
creatori în opera eminesciană aparțin, deci, la două nivele axiologice 
diferite: unul este „intern, adânc, personalitatea”, iar „altul, secundar, o 
împrejurare externă a vieţii, o întâmplare care capătă valoare /.../ prin 
plusul pe care i-l dă felul de a vibra al personalitätii”374. 

La fel, atunci când rezumă demersul analitic al studiului Poetul 
I. Al. Brătescu-Voinești, Caracostea schiteazä etapele configurării 
personalităţii creatoare ca pe tot atâtea trepte de accedere la sens, la 
un sens al creației, în cazul în speţă, dar si la un sens al creatorului. 
Deocamdată, textul despre I. Al. Brätescu-Voinesti prezintă avantajele 
explicitărilor excesive, povestitoare, care îngreunează stilul însă 
revelează cu mai multă claritate proiectul teoretic caracostian: „Pentru 

a-mi lămuri personalitatea si înţelesul întregii creatiuni a lui 
Brătescu-Voinești, am căutat mai întâi să scot la iveală însușirile 
înnăscute, pe care o fericită întâmplare le-a sădit în sufletul poetului. 
Am arătat apoi cum viața a hrănit aceste însușiri, făurind un 
instrument artistic original: felul statornic de a selectiona experiențele 
umane si de a vibra în atingere cu ele - individualitatea creatoare a 
poetului nostru. /.../ am precizat pe rând feluritele tipuri de emoție 
care, fireşte, sunt înrudite, întrucât se încheagă din același izvor 
creator; am amintit apoi în treacăt unele mijloace artistice proprii 
scriitorului. Dar mai presus de toate, am dat o deosebită luare-aminte 
nevoii poetului de a exprima acea vibratiune în care trăia cea mai 
adâncă şi mai personală dintre experienţele lui” (s. I.B.) 375. Se află 
explicitat aici unul din principiile definitorii ale personalităţii, în 
viziunea lui Caracostea: voinţa de expresie, ca nevoie a creatorului de a 
se elibera de o tensiune internă. Conceperea personalității ca 
tensionată intern este însă un fel de capcană pe care teoreticianul şi-o 
întinde sieși: în cazul lui Eminescu, rezultatul este creionarea unei 
personalități duale. Creaţia înseamnă depășirea tensiunii, deci 
personalitatea nu numai că se exprimă în operă, dar îşi si depășește 
limita (ontologică?), întrupându-se în limbaj. Nucleul personalităţii 
poetului național este revelat într-un limbaj liturgic, transformând 
actul critic într-unul de mitizare, iar omului de știință dându-i iluzia 
„amvonului” dominant. Gest frecvent în textele caracostiene, atunci 
când se atinge un punct culminant al demonstrației, această schimbare 
de registru stilistic ne vorbeşte, poate, despre aspiraţiile refulate ale 
teoreticianului, obligat mereu la dialog și adevăruri relative. 
Convergent, de astă dată, grandioasei viziuni călinesciene (care avea să 
uzeze și ea de aceleași strategii persuasive), Caracostea face din 
revelarea personalității poetului naţional momentul următor al 
demersului său şi punctul culminant, totodată: personalitatea 
eminesciană „e caracterizată printr-o sete nemărginită de afirmare a 
vieţii, în toate domeniile, până la limita la care e îngăduit să se 
încordeze firea omenească. /.../ vom numi această nesätioasä afirmare 
tendința către nemărginit, setea de absolut /.../ A iubit nemărginit 
valorile vieţii, a căutat în ele granitul absolutului si, negăsindu-l, din 

amărăciune față de faza istorică în care i-a fost dat să trăiască, si din 
durere, sfâsiere şi revoltă față de mărginirea fiintii omeneşti, a 
tăgăduit... Aici stă marea taină a atitudinii eminesciene...'376. 

Același dualism - ca rezultat al tensiunii interne - defineşte, 
pentru Caracostea, personalitatea tuturor autorilor aleşi pentru studiu. 
Astfel, în Titu Maiorescu va citi o „îmbinare de elemente contrare 
într-o unitate stăpânită si armonică'377, ce fac din el un reprezentant 
al sintezei tipice pentru caracterul poporului român378; în cazul lui 
Gala Galaction, într-un studiu care face eforturi vizibile de a găsi pricini 
de interes pentru o operă ce se „data” deja, la 1943379, dualitatea 
personalităţii este mai degrabă o proiecţie (forțată, și ea) a criticului, 
un fel de passe-partout pentru ridicarea obiectului cercetat în sfera 
valorilor înalte. Dacă nu convinge (din lipsă evidentă de argumente), 
cum o făcuse cu Eminescu, sau chiar cu Maiorescu, Caracostea 
parcurge totuşi, consecvent, acelaşi traseu demonstrativ, ca într-un 
dans cu figuri bine exersate înainte: 

a) identificarea tensiunii (conferindu-se un grad nemotivat de 
particularizare unor opțiuni estetice extrem de generale și unui traseu 
biografic nespectaculos): „Galaction trăieşte cu adâncă vibrație 
omenească si cu milă pământul - dar înălțimile de puritate, de 
transcendenţă îl fascinează" 380. 

b) subordonarea explicită a oricărui context istoriceşte 
determinabil (şcoli literare, curente, formule artistice) personalităţii 
unice si - implicit - anistorice: „Acest dualism explică relevata 
independenţă a scriitorului față de ceea ce se numește «școli literare» 
şi față de mijloacele lor de expresie. /.../ Pentru el, nu poetul e făcut 
pentru o formulă literară, ci formulele literare sunt făcute pentru poet, 
pentru manifestarea integrală a unei personalitäti”381. 

c) „verificarea” datelor personalității creatoare prin viziunea 
oglindită de operă (Weltanschauung), o viziune determinată însă de 
singura instanță supraindividuală recunoscută de neohumboldtianul 

Caracostea: caracterul national: ,Viziunea fundamentalä a lumii, pe 
care am scos-o la iveală, e în fond dualitatea clasicismului creștin, care 
predomină în vechea noastră literatură de povestiri religioase”382. 

Personalitatea scriitorului trebuie să își afle confirmarea în 
opera acestuia. În analiză, opera şi personalitatea scriitorului se 
lămuresc şi se verifică reciproc: „Dacă această intuiție /a personalității, 
n. 1.B./ este adevărată, ea trebuie să fie întărită printr-un control, prin 
conglăsuirea tuturor povestirilor necercetate”383. Atunci când scrie 
studiul despre I. Al. Brätescu-Voinesti, Caracostea vede relaţia dintre 
subiectul creator (personalitate) şi expresia sa în limbaj artistic (forma 
estetică) într-un mod destul de simplist: cea de-a doua o reflectă pe 
cea dintâi. Limbajul critic, aproape baroc, nu poate masca 
determinismul psihologic al viziunii critice: „să vedem clar cum 
vibratiunea estetică fundamentală a poetului - viziunea lumii sub 
aspectul unor contraste de valori - hotărăște si arhitectonica 
povestirii, gruparea ei în jurul a două momente dominante”384. După 
identificare individualitätii creatoare (răspunsul la întrebarea „cine 
creează?"), urmează reconstituirea procesului creator, a plăsmuirii 
(întrebarea fiind „cum se naște opera de artä?”). Cu alte cuvinte, critica 
genetică (alături de stilistică, probabil, cel mai important pilon de 
susținere al sistemului teoretic al lui Caracostea) se situează - ca etapă 
- în continuarea cercetărilor consacrate personalității. Deja, 
Personalitatea lui Eminescu afirmă cu destulă fermitate voinţa de 
sinteză critică a autorului, singura modalitate de a cuprinde sinteza 
obiect/proces al creaţiei: „Dar dacă cele dezvăluite sunt adevărul, dacă 
aici stă unitatea profundă a personalităţii, icoana stabilită trebuie să fie 
confirmată, la tot pasul, prin cea mai hotărâtoare dintre dovezi: prin 
acea nedespărțită unitate care este istoria si estetica întregii lui 
plăsmuiri'385. 

2.2.2. Perioada de maturitate 

2.2.2.1. Personalitate - creativitate - caracter 

Deşi apare în volum abia în 1943, adică la un an după 
Expresivitatea limbii române (şi la cinci ani după Arta cuvântului la 
Eminescu) Creativitatea eminesciană este un adevărat studiu 
complementar Personalitätii lui Eminescu. De asemenea, felul cum 
autorul a înțeles să preceadă cartea prin publicarea unor fragmente în 
reviste, înainte de 1943 (și concomitent cu publicarea unor fragmente 
din Expresivitatea limbii române) ne îndreptățește să considerăm 
Creativitatea eminesciană drept scrierea majoră a următoarei etape în 
evoluţia sistemului său, încălcând astfel cronologia editorială. Ea oferă 
răspunsul la următoarea întrebare, „cum se naște capodopera 
literară?” (în speţă Luceafărul) si reprezintă totodată cel dintâi studiu 
important de critică genetică din istoria ideilor literare românești. El 
continuă dezvoltarea proiectului teoretic întemeiat îndeosebi de 
Personalitatea lui Eminescu, aducând conceptul-cheie al acestuia în 
sfera criticii genetice, a procesualitätii creaţiei, ale cărei linii de 
evoluţie riscă să devină, pentru o entitate atât de „strâns” identificată 
precum „subiectul creator”, tot atâtea linii de fugă. 

Momentul analizei cu care se încheiau consideratiile 
Personalitätii lui Eminescu constituie punctul de plecare pentru 
exercițiul de critică genetică al prezentului studiu: „Căutând să 
caracterizez personalitatea lui Eminescu - rezumă autorul - afirmam 
că o stare de suflet eminesciană izvorăște dintr-un sentiment 
dezläntuit atât de viu, încât vrea mai mult decât este rostul firesc al 
vieţii. /.../ Adăugăm că, dacă această intuiție este adevărată, atunci ea 
trebuie să fie confirmată prin toate aspectele creatiunii lui Eminescu: 
motive, arhitectonică, imagini” 386. Identificarea şi explicarea 
resorturilor adânci ale personalității rămân esențiale în problematica 
volumului. 

Personalitatea este primul factor genetic al operei387 şi, dacă 
cea dintâi se verifică prin cea de a doua (,verificarea” fiind unul din 
scopurile recunoscute ale studiului), evoluţiile sunt asijderea 
congruente, personalitatea „împlinindu-și destinul” în capodoperă, ca 
supremă realizare a subiectului creator: „A arăta cum un mare poet 
ajunge la capodopera lui este a învedera căile pe care a păşit ca să-și 

îndeplinească destinul. Punând în lumină factorii care au chemat la 
viață o astfel de plăsmuire, pătrunzi tot ce a fost mai adânc şi mai 
statornic în sufletul creatorului. De aceea, capodopera apare ca o 
cupolă centrală, care imprimă caracterul ei întregii creatiuni, 
dezväluindu-ti sensul adânc al dezvoltării poetului. /.../ lată de ce nici 
nu este un mijloc mai potrivit să pătrunzi o personalitate poetică, decât 
acela de a concentra o intensă lumină asupra creatiunii dominante, 
privită în ea şi în legătură cu dezvoltarea întregii opere” (s. I.B.) 388. 

Contururile clare ale  osaturii teoretice privitoare la 
personalitate sunt tulburate însă de o afirmaţie confuză, făcută în 
legătură cu „viaţa de sentiment a lui Eminescu'389 (aceasta din urmă 
fiind descrisă în termeni aproape identici cu aceia din Personalitatea 
lui Eminescu): „personalitate şi formă internă sunt un tot care nu se 
cuvine să fie despărțit” (s. I.B.) 390. Cunoscând scrupulozitatea cu 
care humboldtianul Caracostea ține la prezervarea sensurilor 
originare ale formei interne, afirmaţia e discutabilă. În curgerea 
textului, ea este oarecum incidentală, întrucât pe baza ei autorul reia 
(din cursurile universitare despre Opera lui Eminescu) ideea 
necesarei, indisolubilei „unități care este istoria și estetica întregii lui 
plăsmuiri'391. Dar, analizând logic, prima afirmaţie nu o motivează pe 
a doua sau, invers, a doua nu are nevoie (nu mai are nevoie, în 
ansamblul demonstraţiei) de prima, pentru a se întemeia ca adevăr 
incontestabil. Fără o utilitate imediată în context, fraza în discuţie ni se 
pare a fi, în schimb, o „pauză (teoretică) de respirație”, vizând de fapt 
motivarea perspectivei sintetice spre care tindea Caracostea. Alături 
de personalitate (ca factor generator individual), forma internă (tot ca 
factor generator, dar supraindividual si - în ultimă instanță - 
transcendent) este celălalt element originar al creaţiei: sinteza lor 
trebuie prezentată - subîntelege Caracostea - printr-o similară sinteză 
metodologică. 

Avatari, în oglinzi paralele, ai unui destin comun, cei doi factori 
se interconditioneazä. Citită astfel, afirmaţia confirmă, de fapt, ceea ce 
însuși Caracostea subliniase, în deschiderea studiului, drept postulat 

fundamental: „Înţeleg prin creativitate românească ansamblul acelor 
factori care au dus pe cei mai aleși poeţi ai neamului la o expresie 
unică şi care, întrucât ne recunoaștem în ea, este potrivită cu însăşi 
ființa noastră. Implicând limba, astfel de pläsmuiri /precum 
Luceafărul, n. 1.B./ sunt stâlpi ai caracterologiei nationale” (s.a.) 392. 
În lumina unui asemenea postulat, personalitatea se vede relegată la 
rang de „împlinire individuală, superioară, a unui destin colectiv”, 
capodopera însăşi fiind, la rându-i, o obiectivare a unui mult mai 
important tezaur (transcendent ei) de spiritualitate națională. Cu un 
astfel de pasaj ne aflăm însă în vecinătatea Expresivitätii limbii române 
(lucrare redactată aproximativ în aceeași perioadă, de altminteri) si a 
deplasărilor de accent, din lingvistica lui Caracostea, de pe conceptul 
de estem pe acela de formă internă. Să identificăm deocamdată câteva 
din caracteristicile acestei mutații, înainte de a le urmări în detaliu: 

1. determinanta etnică, românească, atât în cazul creativităţii, 
cât şi al caracterologiei; 

2. plăsmuirea, înţeleasă ca realizare supremă, de către poeţi, a 
unei limbi naționale; 

3. fundamentarea unui destin naţional pe capodoperele 
caracteristice ale respectivului popor; 

4. În sfârşit, să remarcăm cum, într-un astfel de postulat, de fapt, 
personalitatea (sau personalitățile) creatoare lipsește (lipsesc): 
subiectul a cărui identitate se află numită aici este „ființa noastră”, 
unde posesivul ambiguu se deschide în primul rând conotatiilor etnice 
(sugerate de context), iar caracterul nedeterminat al ființei trimite la 
un alt nivel ontologic, supraindividual. 

Creativitatea eminesciană se dovedește un text al „despărțirii de 
personalitate”, ca și concept-cheie, în favoarea caracterului (naţional). 

2.2.2.2. Lingvistică si caracterologie 

Etapa studierii personalității fiind împlinită, Caracostea 
urmează mai departe axa triadei humboldtiene a spiritului, 
concentrându-și studiile asupra termenului mediu, spiritul național. 
Sub aspect metodologic, problema raportului personalitate/caracter 
își descoperă, acum, rădăcinile comune cu aceea, fundamentală în 
studiile de lingvistică, a raportului dintre estem si formă internă: 


32 Ibid., p. 3. 


problemă a relației dialectice între particular si general, între realul 
obiectiv si transcendenta imanentă acestuia, ea nu poate fi concepută 
în mod fidel față de sursa humboldtiană exclusiv în doi termeni. Pentru 
Humboldt însuși, deja (şi numeroase ambiguitäti în formulările din 
Eseul asupra diversităţii limbilor o dovedesc implicit), al treilea 
termen, cel originar în triada evoluției spiritului, este de față în 
devenirea dialectică a celorlalți doi393. O problemă în plus, ce vine să 
se adauge astfel metodei analitice perdante, în a sesiza integral 
dialectica particular/general în lingvistica lui Caracostea; o problemă 
ce confirmă, însă totodată, deschiderea respectivei lingvistici spre 
filosofia culturii - tot astfel cum sistemul humboldtian întemeia o 
antropologie filosofică. 

Atât situarea interesului pentru caracter, în studiul limbii, în 
continuarea firească a aceluia pentru personalitate, cât și fidelitatea 
respectivei linii evolutive față de sursele ei humboldtiene, ne 
îndreptățesc să afirmăm că - în cazul lui Caracostea - este vorba 
despre mai mult decât o afiliere (explicabilă circumstantial) la şcoala 
stilistică germană de la începutul secolului nostru, al cărei obiect de 
studiu îl constituiau caracterele unei limbi, ca expresie a 
Weltanschauung-ului comunităţii respective. Într-adevăr, se fac 
trimiteri bibliografice la nume si studii majore ale şcolii germane394, 
însă acestea vin doar să sprijine liniile de forță, interioare, ale 
sistemului teoretic caracostian. 

În cadrul acestuia, personalitatea creatoare se vede pusă în 
relație cu caracterul etnic, în spaţiul lor comun de obiectivare: forma 
artistică. Între critica genetică, urmărind istoria internă a subiectului 
creator, şi caracterologia - ca prim pas al științei literare în 
antropologie - critica formei este, în viziunea teoreticianului român, 
un teritoriu de întâlnire a celor două (inclusiv sub aspect 
metodologic), un teritoriu realizat de însăși relaţia dialectică dintre 
ele, ca obiectivări ale particularului, respectiv ale generalului. Pe de o 
parte, „nevoia creatorilor de a se descărca de o frământare 


3 W. von Humboldt, Diversità delle lingue, ed. cit., p.9 

3% In ELR sunt citați K. Vossler, cu Die Nationalsprachen als Stile, "Jahrbüch für 
Philologie", |, 1925, p. 1-23; Helmut Presser, cu Das Wort im Urteil der Dichter. 
Beitrag zu einer Sinndeutung des Dichterischen Wortes, 1940; Ed. Spranger, cu 
Wie erfasst man einen Nationalcharacter, "Die Erziehung", an 15, tom 3, 1939. 


internà 395 se concretizează în forma operei lor, pe de altă parte „ca 
si aerul pe care-l respirăm, caracterul limbii materne dă viață 
poeziei'396. Opera (ca formă) poate constitui, spuneam, o modalitate 
de a cunoaște personalitatea ce a creat-o, dar si de a verifica intuitiile 
cercetătorului asupra respectivei personalități: „cine vrea să 
individualizeze pe Eminescu /.../ trebuie să adâncească prin expresie 
polaritatea îndoitului elan spre absolut'397. 

Însă tocmai aici, în teritoriul criticii formale, care ar fi cerut 
menținerea echilibrului delicat în relaţia dialectică fundamentală, 
balanța caracostiană începe să se încline vizibil către general, 
reprezentativitatea etnică a stilului eminescian depășind-o, în Arta 
cuvântului la Eminescu, ca importanţă, pe aceea individuală, unică, a 
personalităţii creatoare. Judecata de valoare formulată asupra operei 
se bazează în consecință, în primul rând, pe caracterul reprezentativ al 
acesteia; subliminal, finalitatea tuturor căutărilor formale ale poetului 
stă în împlinirea /expresia unei aspirații suprapersonale: „nu cumva 
/dar construcția dubitativă nu reușește să mascheze autoritatea si 
importanța afirmației ce urmează, n. 1.B./ marea seducţie a lui 
Eminescu stă tocmai în direcția opusă siluirii limbii și anume în 
dezvăluirea virtuţilor estetice către care ea tindea?'398. Ceea ce 
fusese un raport dialectic subtil şi ,gingas”, devine, în Arta cuvântului 
la Eminescu deja, o relație de determinare directă, univocă, 
reductionistä, în ultimă instanță, pentru sensurile operei: „limba 
condiționează literatura”399,. Iar limba, limba este întotdeauna „limbă 
naţională”. În chip ciudat, el nu se sprijină, în argumentarea acestei 
opţiuni exclusiviste, pe teoriile ce i le-ar fi putut oferi, la noi, în epocă, 
un Mircea Vulcănescu sau chiar teoriile personalismului energetic ale 
lui C. Rădulescu-Motru 

În Arta cuvântului la Eminescu, „destinul” acesta era încă înțeles 
ca unul cultural („se naşte astfel întrebarea stilului reprezentativ, dacă 
el este anuntätor si pentru destinul către care tinde cultura română” 


35 Cîteva lămuriri, ed. cit., p. 19. 
36 ELR, p. 146. 
37 ACLE, p.243. 
3% Ibid., p. 175. 
39 Ibid., p. 280. 


(s. I.B.) 400; odată cu Expresivitatea limbii române, caracterul 
cultural al comunităţii căreia îi revine realizarea „destinului” este 
înlocuit din nou de posesivul pe cât de generos, pe atât de ambiguu. E 
vorba aici de „destinul nostru” (s. 1.B.), pe care limba (ca primă creaţie 
națională) nu face decât să îl mărturisească, e „destinul nostru în sfera 
antropogeografică în care ne-am format”’401. În definirea, însă, a 
elementului național pe care limba e chemată să îl dezvăluie, să îl 
exprime, Caracostea nu depăşeşte - în stilistică - nivelul superficial al 
clișeelor epocii interbelice: limba (deci, caracterul românesc) e o 
sinteză fie între Răsărit si Apus402, fie între raționalitatea latină si 
„revolta fondului nelatin”’403. Abia în studiile de folcloristică, al căror 
obiect ultim este o formă mentis (naţională) și cu care savantul 
ancorează definitiv în teritoriile antropologiei 404, problema 
elementelor ce intră în componenţa etnicului românesc își va afla 
detalierea. Deocamdată, în spațiul lingvisticii, „stilistica inversă” a lui 
Caracostea face pasul decisiv în coborârea axei, dinspre personalitatea 
creatorului individual spre forma internă: caracterul este o treaptă 
intermediară în accederea la respectiva formă; determinarea lui 
națională (fie că se face sub presiunea discursului dominant al 
filosofiei anilor  '30, fie că e rezultatul normal al 
neohumboldtianismului autorului) devine periculoasă abia când 
ajunge să conditioneze judecata de valoare, alunecând-o spre 
afirmarea (diabolică) a unei superioritäti etnice. 

Trecerea de la personalitate la caracter, realizată de Caracostea 
cu precădere în studiile de lingvistică, are solide motivații intrinseci 
proiectului teoretic de ansamblu. Fascinat el însuși de deschiderile pe 
care le vedea în cel de-al doilea concept-cheie, savantul e prea puţin 
preocupat să rezolve explicit coerenţa acestei evoluții, prin asigurarea 
unui echilibru între cei doi termeni, analizându-i în paralel în spaţiul 
formei (înţeleasă ca expresie). Mai apoi, focalizarea exclusivă a atenţiei 
asupra caracterului (ca avatar al humboldtianului spirit național) 
distruge definitiv echilibrul relaţiei. 


4% ACLE, p. 231. 
41 ELR, p. 129. 

%2 Ibid., p. 28. 

43 Ibid., p. 233. 

44 V., cap. ll.3, infra. 


2.2.3. Perioada de la ,Revista Fundatiilor Regale”. 

Studii semnate de Caracostea începuseră să apară, sporadic, la 
„Revista Fundațiilor Regale”, încă din 1937. Odată cu anul numirii sale 
la conducerea Fundațiilor, 1941, si până în 1944, va publica în mod 
constant în paginile revistei, uneori chiar două texte în același număr 
(de obicei, un studiu și un articol circumstantial, mai rar două scrieri 
de aceeași ,greutate”). Dar, când vorbim de „perioada de la «Revista 
Fundațiilor Regale»” a criticului, nu ne referim doar la o delimitare 
temporală (perioada ar cuprinde, potrivit acestui sens al sintagmei, 
anii 1941 - 1944, anii de directorat al lui Caracostea la Fundaţii, când 
„Revista Fundațiilor Regale” era într-adevăr principala revistă unde își 
publica scrierile), ci si la una tematică - în discutarea problemei care 
ne interesează. În covârşitoarea lor majoritate, textele caracostiene din 
„Revista Fundațiilor Regale” (înainte ca si după 1941) sunt fie 
fragmente din marile studii la care lucra în anii respectivi: 
Expresivitatea limbii române, Arta cuvântului la Eminescu, 
Creativitatea eminesciană (care au şi apărut până în 1943), Poezia 
tradițională română (publicată abia în epoca poststalinistă), fie studii 
de sine stătătoare, reunite de autor în cele două volume de Critice 
literare, publicate tot în 1943 - 1944. Din acest punct de vedere, 
„perioada de la «Revista Fundațiilor Regale»” mărturiseşte despre 
aceeași coerenţă interioară a proiectului caracostian în ansamblu, 
despre aceeași consecvență cu care autorul își urmărea liniile teoretice 
de forță, trasate în prealabil. Practic, din 1941 şi până în 1943 
(inclusiv), doar șapte articole apărute în „Revista Fundațiilor Regale” 
nu se regăsesc în volumele împlinite tot atunci de Caracostea. Trei sunt 
texte programatice, definind, toate în același an (1941), noul program 
al noului director al Fundațiilor (Un nou îndreptar, „Revista 
Fundațiilor Regale”, nr. 6/1941; Perspectivă spre viitor, „Revista 
Fundațiilor Regale”, nr. 8 - 9/1941; Menirea Fundațiilor Regale pentru 
Literatură si Artă, „Revista Fundațiilor Regale”, nr. 11/1941). Alte trei 
sunt evident articole circumstantiale: Creativitatea războiului 
(„Revista Fundațiilor Regale”, nr. 9/1942),  Hohenzollernii, 
antemergătorii statului românesc modern („Revista Fundațiilor 
Regale”, nr. 11/1942, la aniversarea dinastiei domnitoare) şi Dinastie 
şi creativitate („Revista Fundațiilor Regale”, nr. 12/1942, număr 
omagial dedicat reginei Carmen-Sylva). Dacă primele trei au stârnit 
mari valuri în epocă (noul program si noul director fiind făcuţi vinovați 


de plecarea de la Revistä a celor mai renumiti comentatori ai 
fenomenului literar405), celelalte trei meritä, credem, si ele o recitire 
atentă, spre a putea răspunde acuzatorilor gräbiti ai 
„colaboraționismului” lui Caracostea. Nu pentru a-l disculpa de atari 
acuze (probele există) ci pentru a releva, măcar, un fapt ce ni se pare 
esenţial: stângăcia cu care se exprimă acest ,colaborationism”. În toate 
situaţiile, gestul tipic caracostian este de a îngloba „tema dată” în 
ansamblul proiectului său teoretic, sperând că motivaţia generală 
(întemeiată, inclusiv de celelalte studii ale sale din „Revista Fundațiilor 
Regale”, printr-o solidă argumentatie științifică) va ridica ,subiectul” 
deasupra contingentului vremelnic. Greoaie, lipsite de argumente 
concrete, eforturile sunt mai mult decât vizibile, iar efectul obținut este 
contrar: Caracostea se îndepărtează de subiectul impus pentru a-și 
prezenta (a câta oară?) planurile la care lucra406 sau își covârseste 
obiectul analizei sub povara unor calități (căutate de comentator, 
dar...) absente, ca în cazul omagierii operei literare a 
Carmen-Sylvei407. Rezultatul este întotdeauna lamentabil, atât pentru 
autor et şi pentru obiectul său de „înaltă analiză”. Asemenea pagini 
dovedesc lipsa calităților de politician în cazul lui Caracostea, 
motivând încă mai mult eșecul său în viaţa literară contemporană. Cu 
alte cuvinte, Caracostea nu ştie să „colaboreze”, chiar dacă vrea să o 
facă. Altceva „sună” însă aparte, în aceste texte circumstantiale, pentru 
cititorul avizat. Ceea ce, în studiile ştiinţifice propriu-zise, din această 
perioadă, era uneori o ,pärere”, o „alunecare” prevestitoare, o greşeală 
sau o confuzie în exprimare, cum am văzut, se insinuează aici ca 


>» 


adevărate laitmotive; nemotivate de „tema impusă”, explicația pentru 


45 Să observăm, totuşi, că plecarea de la RFR a echipei 
"Călinescu-Streinu-Constantinescu-Vianu" nu are loc în anul instaurării dictaturii 
de dreapta - şi deci nu este (aşa cum s-a afirmat după 1948) consecinţa asumării 
deschise a unei atitudini politice dizidente faţă de noua putere fascistă. 
Consecintä a destituirii lui Rosetti, în 1941, de la direcţia Revistei Fundațiilor 
(înlocuit cu Caracostea), plecarea aceasta apare mai degrabă ca gest al unei 
solidaritäti de grupare literară. 

4% In Creativitatea războiului, intenţia mărturisită de autor este "să prezint o 
concepţie despre literatură, potrivit marilor prefaceri şi cuceriri săvîrşite în ştiinţele 
spiritului /.../ spre a ne asigura temelia de teorie pentru aplicările în actualitate"; 
RFR, an IX, nr. 9/septembrie 1942, p. 499. 

47 Dinastie şi creativitate. Omagiu Carmen-Sylvei, RFR, an X, nr. 12/decembrie 
1943, p. 486. 


utilizarea lor (ca și în cazul conceptelor de creativitate sau 
expresivitate) trebuie să se afle în interiorul sistemului teoretic, aflat 
în anii respectivi la apogeu - dar și la răscruce, totodată. Este vorba 
despre ,etnicul românesc”, invocat mereu ca primă trăsătură 
definitorie a literaturii pe care îşi propune să o investigheze408, și 
„rasa”, ca factor genetic al civilizaţiei, deci ca obiect privilegiat al „noii 
ştiinţe”: „o ramură nouă de cercetări în care studiile de familie se 
împletesc cu acelea de rasă și cu marile ficțiuni istorice. Conceptele de 
nobleţe, de moștenire si de regenerare, apoi de continuitate, pe care 
democraţia le nesocotea /șic! I.B./, încep să-şi ceară drepturile. Si ne 
dăm seama că suprema aristocrație: aceea a creatiunii, este şi ea 
supusă unor legi de dezvoltare, pe care știința caută acum să le pună în 
lumină. /.../ instinctul dinastic al popoarelor /şic! 1.B./ își găseşte 
astfel o îndreptăţire stiintificä”409. 

„Rasa” mai făcuse obiectul unor referiri tangentiale în alte studii 
caracostiene din ultimele două decenii, însă accepţia sa fusese 
întotdeauna - până acum - una vagă, de „particularități imprimate 
creației prin factorii de mediu'410 sau de „comunitate a originilor 
culturale”, mai degrabă decât etnice, când îl elogiase pe Alecsandri411. 
Niciodată până la 1941 nu făcuse însă Caracostea din „rasă” un criteriu 
esenţial al judecății de valoare estetică. Acum O. Goga este elogiat 
pentru că „Într-o vreme când ideea de rasă trecea la multi pe planul al 
doilea și unii o socoteau cantitate neglijabilă /.../ o întâmplare l-a scos 
la viaţă. /.../ el, prin cuvântul cel răscolitor, a arătat că este ceva mai 
presus de secte şi de dogme: realitatea organică a neamului. Călăuză 
i-a fost instinctul de rasă. /.../ În faţa acestei chemări, frământările de 
ordin intelectual au amutit”412. Tot astfel, „etnicul românesc” trece, în 
articolele-program, în poziția cea mai înaltă între criteriile de 
determinare a valorii literare: „Pe primul plan al preocupărilor trebuie 


48 Înnoirea metodologică, laitmotiv caracostian vechi, este motivată acum, în 
Creativitatea războiului (ed. cit., p.499), de "o altă fundare a valorificării etnicului 
românesc" în ştiinţele umane. 

4%  Hohenzollernii, antemergătorii statului românesc modern, RFR, an IX, nr. 
11/noiembrie 1942, p. 243. 

+10 Actualitatea lui Titu Maiorescu, ed. cit., p. 134. 

“1 Semnificaţia lui Vasile Alecsandri, în CL, II, p. 54. 

+2 O. Goga, RFR, an VIII, nr. 4/1941, p.7. 


să stea problema românească”413. Asemenea ,semnale” spun, fără 
tăgadă, că în interiorul sistemului caracostian se întâmplă ,ceva”. Ce 
anume? De ce? 

Una dintre cauzele posibile o constituie dezvoltarea coerentă, 
până la ultimele consecinţe, a filonului humboldtian al gândirii sale. O 
alta - impusă atenţiei chiar de condiţiile aparte care fac ca asemenea 
pagini să fie scrise în anii dictaturii fasciste si publicate în revista ce 
trebuia să fie „oficiosul” dictaturii - este „cauza circumstanţială”. Ni se 
pare insuficientă, întrucât vremelnicele contexte nu reuşesc îndeobşte 
să îşi croiască drum până la nivelele profunde ale teoriilor autorului. 

Explicaţia stă, credem, într-o coincidenţă (nefericită, în cele din 
urmă, pentru că în numele ei Caracostea va fi exclus după război din 
viața publică). Cu scrierea și publicarea unor studii precum 
Creativitatea eminesciană, Expresivitatea limbii române sau a 
volumelor de Critice literare, opera caracostiană atinge apogeul - și 
autorul resimte o senzaţie de triumf. În aceiaşi ani, numit la 
conducerea Fundațiilor, trăiește experienţa puterii (să ne gândim că ea 
fusese dată cuiva care trăise, de voie, de nevoie... de fapt, în „turnul de 
fildeş” al universităţii) si, vulnerabil ca întotdeauna, Caracostea le 
contopeşte pe amândouă în aceeași trăire, confundând răscrucea 
teoretică şi metodologică la care se afla opera sa cu răscrucea la care 
se afla el însuși, ca subiect în istorie. Argumentele fiecărui domeniu 
alunecă spre celălalt. Așa cum o repeta şi în Caracterologie 
românească, savantul încheiase în 1941 - 1943 două etape majore ale 
cercetării sale, având drept obiect „temeliile etnice ale folcorului 
nostru”, respectiv „descifrarea din expresivitatea limbii” a însușirilor 
fiinţei noastre'414 (etape ,colorate” deja etnic). 

Urmează o „schiță de caracterologie românească, pe care se 
poate clădi mai departe, după cum se va vedea treptat'415. Este ceea 
ce împlinesc studiile şi articolele din ultimul său an la „Revista 
Fundațiilor Regale”, 1944, consacrate în exclusivitate proiectelor de 
caracterologie: Caracostea începe în 1944 să clădească acea parte a 
sistemului său spre care își deschisese mereu scrierile anterioare: 
astăzi, am numi-o „morfologie a culturii” sau „antropologie. 


43 Un nou îndreptar, RFR, an VIII, nr. 6/iunie 1941, p. 621. 
44 Caracterologie românească, ed. cit., p. 145. 
415 Ibid., p. 145. 


Consecvent filierei lingvisticii si etnopsihologiei germane, el o numeste 
„caracterologie”. 

Înainte de a analiza acest nou proiect în articulațiile sale, o 
ultimă observaţie referitoare la ,colaborationismul” savantului și la 
orientarea de dreapta a „Revistei Fundațiilor Regale” în timpul cât i-a 
fost el director. Mai întâi, un adevăr esenţial trebuie afirmat cu toată 
claritatea: ,colaborationismul” lui (atâta cât este si cu explicaţiile care i 
se pot da) începe şi sfârşeşte cu „perioada de la «Revista Fundațiilor 
Regale»”: 1941 - 1944. Asa cum reiese şi din minutioasa reconstituire 
realizată de Z. Ornea, Caracostea nu este nicio clipă furat de cântecele 
de sirenă ale ideologiei fasciste din anii '30. El nu cunoaște nici 
evoluţia lui Nicolae Iorga, nici succesul lui Mircea Vulcănescu, nici 
poziția ambiguă a lui Lucian Blaga. E adevărat că nu ia nicio atitudine, 
dar ar fi exagerat să îi facem din tăcere o vină, după cum nu 
intentionäm nici să îi deschidem un „proces”. Ideile sale, îndeosebi cele 
referitoare la determinanta etnică a literaturii, ca factor generator, 
câtă vreme nu se acutizează (deci, până în 1943, practic), absolutizând 
acest singur factor, sunt mai apropiate în orice caz de poziţiile 
moderate (solide) ale unui C. Rădulescu-Motru ori P.P. Negulescu, de 
pildă416, iar nu de ortodoxismul „la modă”. Mai mult decât atât, chiar 
după ce Caracostea este numit director la „Revista Fundațiilor Regale” 
şi revista ia - afirmă istoricii literari, până astăzi - o orientare fascistă 
decisivă, dreapta politică românească va continua să o acuze de 
neînregimentare. În fond, sub directoratul „colaboraţionistului” 
Caracostea apare la Fundaţii Istoria literaturii... a lui Călinescu; tot 
atunci se publică în „Revista Fundațiilor Regale” textul lui C. 
Rădulescu-Motru, Ofensiva contra filosofiei științifice, fundamental în 
consolidarea unei poziții de echilibru a intelectualitätii românești, față 
cu degringolada ideologică. De altminteri, în ianuarie 1941, deja, 
oficiosul legionar „Buna Vestire” se arătase dezamăgit de noua 
conducere a „Revistei Fundațiilor Regale”; oamenii Puterii aşteptaseră 
„un alt duh, o altă echipă redacțională, în sensul culturii celei nouă pe 
care o reclamă spiritualitatea legionară. Asa cum a apărut, însă, revista 
păcătuiește printr-o penibilă lipsă de organicitate. Cu câteva semnături 
legionare nu se poate schimba la față ținuta culturală a unei reviste cu 


416 V.Z. Ornea, Anii treizeci..., ed. cit., p. 79 sq. 


adânci rădăcini în lumea trecutului... Impresia de cârpăceală pe care o 
restituie numărul de față /e vorba despre nr. 11/noiembrie 1940 al 
„Revistei Fundațiilor Regale”, n. I.B./ pune, aşadar, în discuţie însăși 
modalitatea de a exista a revistei. Să o spunem lămurit: conducerea 
Revistei Fundațiilor trebuie neîntârziat să fie încredințată unui fruntaș 
al scrisului legionar și literar... 417. ,Colaborationismul” lui 
Caracostea este, deci, „discutabil”, chiar si în perspectiva acelora care 
se presupune că i l-au impus. 

Articolele din 1944, care începeau să concretizeze proiectul 
caracostian de caracterologie, se nasc așadar într-un spațiu de 
contururi incerte. În pofida tuturor acestor confuzii şi erori, ar fi greşit 
să nu căutăm a descifra coerenţa proiectului de caracterologie, 
sprijinindu-ne pe textele (atâtea câte sunt) publicate în „Revista 
Fundațiilor Regale”, în 1944. Caracostea nu va mai reveni asupra lor - 
şi asupra proiectului - niciodată. Practic, caracterologia încheie 
evoluţia începută în cercetarea si teoretizarea personalităţii, în anii de 
după primul război mondial. O încheie dar, totodată, susține o privire 
retrospectivă; pe baza caracterului (național), ca un termen generic de 
referință, noua critică literară urmează, în viziunea lui Caracostea, să 
cerceteze personalitățile scriitorilor. După cum o arată şi un titlu 
precum De la caracter la personalitate, o asemenea disciplină este „un 
instrument necesar celui ce vrea să pătrundă esența fenomenului 
literar românesc”418. În această perspectivă, individualitätile, ca si 
generaţiile de scriitori, se nasc la întretăierea caracterului etnic (care 
este, deducem, anistoric, transcendent) cu anumiţi factori de mediu 
(variabili): „În special în literatură apar unele trăsături diferenţiale de 
la un rând de oameni la altul. Potrivit împrejurărilor schimbate, 
felurite aspecte ale ființei noastre ies într-unele generaţii mai răspicat 
la iveală, prezentând fete deosebite ale fondului etnic'419. Definiţiile 
de-acum ale caracterologiei vădesc (ca şi în cazul formei interne, în 
lingvistică), același interes pentru circumscrierea contextului 
normativ, transcendent inovației individuale:  „Caracterologia 
românească este deci menită să devie un vast tablou al felurilor de a fi, 


47 "Buna Vestire", an Il, seria Il, nr. 94/9 ianuarie 1941, apud Z. Ornea, lucr. cit., 
p. 437. 

#8 De la caracter la personalitate, RFR, an XI, nr. 5/mai 1944, p. 415. 

419 Ibid., p. 404. 


independent de umbrele si luminile tesute în jurul feluritelor soiuri de 
oameni. Numai din totalitatea aspectelor, caracterul singuratic își 
dobândeşte semnificatia”420. 

Ceea ce aduc toate aceste texte nu este atât un plus de detalii, 
precizie ori informații, cât unul de insistență asupra câtorva puncte 
esențiale: 

1. Necesitatea caracterologiei ca „instrument /al/ criticei 
literare”421, pentru a studia (apoi) „esența fenomenului literar 
românesc'422. 

2. Obiectul caracterologiei este „firea poporului nostru”423. 
Însă în descrierea acesteia, Caracostea nu depăşeşte locurile comune 
ale epocii, invocând liniștea, omenia, dreptatea, grija de copii, cuta 
provincială, credința, individualismul (dar si „nevoia de încadrare în 
obște”) 424. Un element de noutate - explicabil, acesta, într-adevăr, 
prin obedienta autorului la comandamentele Puterii - îl reprezintă 
includerea, între determinantele caracterologice ale „firii româneşti” 
(cu atât mai accentuate, cu cât alte asemenea determinante sunt abia 
enumerate) a rusofobiei („o trăsătură din caracterologia poporului 
român si un imperativ al destinului nostru istoric'425); alături de 
antisemitismul articolelor programatice din 1941, e singura secvență 
explicit xenofobă a textelor sale. 

3. Statutul de „știință-pilot”, de „sinteză a domeniilor 
individuale”, pe care îl atribuie caracterologiei - avatar, în fond, al 
constantei căutări a sintezei salvatoare: „avem nevoie de o 
caracterologie astfel alcătuită încât să cuprindă în chip unitar datele 
limbii, ale folclorului, ale literaturii si ale filosofiei românesti”426. 

Textele depășesc, sistematic, teritoriul discuţiilor ştiinţifice, 
ancorând caracterologia în spaţiul (confuz...) dintre teoria unei „noi 


40 Caracterologie românească, ed. cit., p. 124. 

ştiinţe” si discursul propagandistic, în stil asertiv-bombastic şi cu 
terminologie mesianică. Aici, „problema caracterului apare ca însăși 
pârghia destinului nostru'427. Posesivul persoanei întâi plural sau 
adjectivul ,românesc” sunt determinantii obligatorii ai tuturor 
substantivelor-cheie ale noului proiect: neam, destin, fire, caracter, 
caracterologie. Mesajul subliminal este însă unul evident modelat 
ideologic: în „caracterologia românească”, „românească” ajunge astfel 
să fie mai important decât chiar „caracterologia”. Prea putin pentru a 
pune bazele noii etape în evoluția gândirii caracostiene, suficient 
pentru a o face să eșueze, dezorientată, în nisipurile mişcătoare ale 
ideologicului agresiv. Culoarea ideologiei respective, ca si destinul său 
în România postbelică au prea puţină importanţă în discuţia de față. 
Fapt este că niciodată după război Caracostea nu își va mai relua 
proiectul de caracterologie, si nici nu îl va repudia, opera lui rămânând 
astfel doar  „deschisă” (generos) spre morfologia culturii si 
antropologia contemporană. În comparaţie cu articolele din „Revista 
Fundațiilor Regale” (adesea, excesiv de patetice, stilul lor fiind 
inadecvat discursului ştiinţific), deschiderile sugerate de studiile sale 
dinainte de 1944 erau chiar mai interesante, mai libere, mai fecunde. 

II. 2.3. Concluzii 

O asemenea privire diacronică asupra ideilor teoretice ale lui 
Caracostea ne îndreptățește în convingerea că o evoluţie a lor, în mod 
consecvent, în interiorul aceluiași proiect, este evidentă. Analog, până 
la detalii chiar, cu deplasarea accentului de pe estem pe forma internă, 
în stilistică, traseul de la personalitate la caracter vine să confirme 
coerenţa interioară a sistemului caracostian, liniile sale de forță, 
construite dinspre realitatea fenomenelor individuale, ca obiectivări, 
către nivelul transcendent al ideii generale și, totodată, osatura 
fundamental humboldtiană a întregului proiect. Dacă i se poate 
reproşa sistemului teoretic caracostian o serie de erori de parcurs, 
precum și ancorarea finală în teritoriile ideologicului, nu i se poate în 
schimb nega consecventa cu care îşi urmăreşte ideile fundamentale. 
„De la personalitate la caracter” nu este așadar în primul rând cronica 
unui eşec anunţat, ci tabloul impresionantei coerente interne a unui 
proiect teoretic grandios. 


427 Caracterul, ed. cit., p. 3. 


La fel de adevărat este însă faptul că „eşecul anunţat” a atras 
atenția comentatorilor lui Caracostea în mult mai mare măsură decât 
calitățile intrinseci ale sistemului propriu-zis. Riscul cel mai mare în 
asemenea procese de intenţie este acela identificat de J.-M. Palmier 
pentru acuzatorii lui Heidegger: „plecând de la certitudinea că 
Heidegger a crezut o clipă în valoarea national-socialismului în 
legătură cu filosofia sa, fără a se întreba ce a înțeles exact prin 
«national-socialism», se caută a se demonstra că acesta îi impregnează 
în mod necesar întreaga viață si gândire...'428. Termeni ca rasă, etnic, 
națiune, folosiţi de teoretician nu numai în legătură cu proiectul său de 
caracterologie, au o perfectă acoperire în aria ştiinţei, devenind 
ambigui atunci când sunt transplantati în articolele-program, de 
politică literară, în redactarea cărora autorul atinge, cred, punctul 
maxim al stângăciei sale stilistice. De-aceea, în analiză, trebuie să se 
caute a se reconstitui valoarea lor exactă, pentru sistemul caracostian, 
pentru a nu cădea victime a ceea ce J.-M. Palmier, în legătură cu 
vocabularul heideggerian, numește „iluzia retrospectivă'429. 

Astfel, în privința conceptului de rasă, Caracostea se situează 
într-o incontestabilă filieră humboldtiană, iar - prin scopul urmărit - 
se apropie clar de filosofia blagiană a stilului, utilizându-l într-o 
perspectivă ontologică430. 

La fel, etnicul este un concept absolut motivat din interiorul 
sistemului în discuţie - și motivațiile respective i-ar fi putut fi 
suficiente. Spre deosebire de un alt teoretician al specificului național, 
contemporan lui, precum P.P. Negulescu, pe Caracostea nu îl 
deranjează si nu îl face reticent utilizarea extrastiintificä a etnicului; 
într-un demers analog celui genetic, Negulescu abordase în Geneza 
formelor culturii „factorii care determină apariţia și orientarea creaţiei 
culturale şi, cu deosebire, a cugetării filosofice. Printre aceşti factori - 
afirmă Z. Ornea, într-o demonstraţie extrem de sagace - a luat în 
studiu, acordându-i atenția necesară, și factorul etnic /.../ Or, factorul 

etnic a fost si este plasma germinativă pentru specificul national. 
Procedând filosofic, a urcat de la efect (specificul naţional) la cauză 
(etnicul). Se întâmpla însă /.../ că însuși conceptul de etnic, în 
configurarea căruia factorul biologic /.../ îndeplinea funcțiuni 
determinante, să fi fost, în epocă, falsificat prin integrarea sau chiar 
contopirea sa în sfera, atotcuprinzătoare, a conceptului de rasă...'431. 
Or, Caracostea nu își dă seama că, supunându-și proiectul de 
caracterologie „imperativelor momentului” (oricât de „înalt istoric” 
l-ar fi înţeles, în retorica subit misionară a textelor ocazionale din 
„Revista Fundațiilor Regale”), perpetuează această falsificare. 

Nimic nu poate contrazice ideea caracostiană de a deschide 
studiile lingvistice şi literare spre un nivel mai înalt, al filosofiei 
culturii. Cu motivații științifice solide, noua ştiinţă (sintetică, 
interdisciplinară, modernă - cum o visase dintotdeauna savantul) are 
în mod cert „drept de cetate”. O numește, humboldtian, 
„caracterologie”. Erorile care subminează proiectul acesteia sunt 
secundare și — istoria antropologiei o confirmă - etern repetabile: 

1. Cea dintâi este într-atât de frecventă încât CI. Lévi-Strauss o 
numea chiar „păcatul originar al antropologiei”: „confuzia între 
noțiunea pur biologică de rasă (presupunând, de altminteri, că, fie şi pe 
acest teren limitat, noțiunea se poate pretinde obiectivă, ceea ce 
genetica modernă contestă) si producţiile sociologice si psihologice ale 
culturilor umane”432. O confuzie similară de planuri (între etnic și 
estetic de astă dată) subminează şi „caracterologia literară” a lui 
Caracostea: rasa şi etnicul primesc valoare axiologică în judecata 
estetică. 

2. A doua este altceva decât o eroare, e o orbire: ca toți 
teoreticienii ultimului modernism, şi Caracostea crede în posibilitatea 
realizării discursului științific absolut obiectiv, în ştiinţele umane. Se 
crede atât de ferit de ideologie (de orice ideologie), încât, fireşte, cade 
în (toate) capcanele ei, lăsându-și discursul subminat de o „ideologie 
difuză” 433, mascată în „calul troian” al unei filiatii teoretice 
romantic-idealist-germane.  „Ideologizarea”  caracterologiei la 


41° Z. Ornea, Studiu introductiv la P.P. Negulescu, lucr. cit., p. 37-38. 

Caracostea este doar un exemplu mai flagrant decât acelasi esec în 
cazul stilisticii sale, pentru aceeasi orbire. Componenta ideologicä este 
- şi în teoria caracostiană - „viermele în fruct”. 

Evoluţia sistemului, de la personalitatea studiilor de început, la 
caracterul ultimului proiect, poate fi citită foarte bine ca istoria 
victoriei unei consecvente ideatice, a cărei imagine în oglindă o 
reprezintă înfrângerea datorată unei orbiri. 

3. TIP, TIPOLOGIE, VARIANTE. TEORIE LITERARA ȘI 
FOLCLORISTICA 

„În opoziţie cu toți câţi s-au ocupat cu studiul creatiunilor 
poporane epice - fie la noi, fie peste hotare -, ne-am încredințat treptat 
că imaginile fundamentale, marile simboluri, organizarea lor formală și 
tensiunea spun mai mult despre esența plăsmuirilor decât orice alte 
investigaţii. De aici dobândim optica exactă a centrului întruchipării, 
ferindu-ne de orice intrusiune doctrinară. Atentiunea aceasta firească 
dată expresiei înseamnă desfacerea de orice dogmatism, începând cu 
separarea scolastică dintre fond si formă si sfârşind cu formalismul 
înclinat să vadă pretutindeni numai meșteșug şi rețetă. Privind 
creatiunea din centrul ei de cristalizare formală, cercetătorul se așază 
exact în poziția însuși a artistului, având totodată și obiectivitatea 
necesară”. 

(D. Caracostea, Clasicismul stilisticei poporane434) 

3.1. Preliminarii 

Receptarea operei lui Caracostea în folcloristică este una 
fundamental diferită de aceea de care s-a ,bucurat” în critica literară. 
Cu toate acestea, în studiile sale ce au oferit sugestii esenţiale pentru 
folcloristica actuală, elementele de teorie literară, estetică a receptării, 
poetică n-au fost sesizate în întreaga lor însemnătate, o graniță prea 
rigidă continuând să despartă, la noi, folcloristica de critica literară. 

În ce ne privește, ne interesează mai putin să urmărim situarea 
şi importanţa studiilor lui Caracostea în istoria folcloristicii românești 
(problemele au fost, credem, îndeajuns discutate în volumele de istoria 
folcloristicii existente435), cât avatarurile conceptelor privilegiate de 


434 în PTR, Il, p. 355. 

sistemul său teoretic, în spaţiul cercetărilor de folcloristică. Ceea ce ne 
va interesa, aşadar, va fi nu doar definirea (circumscrierea, 
obiectivarea etc. a) unor concepte, ci şi dinamica si interrelationarea 
lor. Suntem îndemnați la aceasta de chiar premisa autorului, repetată 
adesea, după care literatura populară trebuie cercetată cu aceleași 
„arme” ca şi aceea cultă, pe care o precede în evoluţia sa. Premisa 
ridică însă, deja, problema raportului literatură populară/literatură 
cultă si constituie „miezul de soc” al folcloristicii caracostiene: 
literatura populară nu se deosebește esenţial de aceea cultă! Trebuie 
ea în consecință cercetată cu aceleași concepte teoretice 
fundamentale? Discutabilă în unele articulații ale sale, viziunea lui este 
foarte (prea?) modernă pentru vremea respectivă, ba, chiar, ținând 
cont de stadiul folcloristicii românești, depäseste cu mult impasul 
(metodologic, în primul rând, al) domeniului. 

După generaţia romantică a folcloristicii românești, care atinge 
în plan ştiinţific apogeul prin activitatea lui B.P. Haşdeu, istoria 
consemnează un hiatus relativ lung al preocupărilor de teorie si 
metodă. Față de acestea, Caracostea face parte din ceea ce, cu un 
termen prea vag, se numeşte, de pildă, „Orientări noi în 
folcloristică'436. Mult mai precis, Ovidiu Bârlea vede în generaţia 
Caracostea - Candrea - Muslea - Tache Papahagi - Diaconu - Caraman 
o nouă vârstă a folcloristicii românești, „Cercetarea institutionalizatä a 
folclorului”437. Mai vagi sau mai precise, criteriile celor doi autori 
citați vizează însă reorganizarea cercetării folclorice ca activitate 
ştiinţifică, iar nu - ceea ce ne interesează în cazul de față - redefinirea 
teoretică a acestei științe. Intentiile lui Caracostea în cercetarea 
folclorului vizau însă cu mult mai mult decât crearea unei „ordini 

institutionalizate”. Ca si în critica literară, ceea ce caută Caracostea - si 
i se pare a fi găsit în studiile lui Hașdeu - este viziunea teoretică 
integratoare, dar, în egală măsură, se simte singur în căutările sale, 
acuzând impasul cercetărilor contemporane în domeniu si deschizând 
astfel calea atacurilor polemice, a căror violenţă îi stătea în fire: „De 
când încercările titanice ale lui Haşdeu au dat greș, nimeni, în 
generaţiile următoare, nu s-a mai încumetat să întrunească, pe baze 
filologice, toate disciplinele necesare trecutului românesc. În viitor, 
orice istoric al culturii noastre va trebui să aibă o temeinică școală 
folclorică și lingvisticä”438. 

Debutul preocupărilor caracostiene de folcloristică are loc 
într-un spaţiu privilegiat: „Trei mari sfere de cultură se încrucișau la 
Viena: Apusul romanic, prezent prin tradiţie şi polemicile specialiştilor 
romaniști; Răsăritul european al unui stat poliglot, reprezentat în 
universitate de filologi si istorici; si, mai presus de toate cultura, ştiinţa 
germană, caracterizate prin strictă documentare si totodată tendința 
spre universalizare /.../ mă aflam într-o atmosferă germană, şi este 
ştiut că literaturile si culturile germanice sunt mai prielnice 
influențelor poporane decât literaturile și culturile romanice”439. W. 
Meyer-Lübke, în 1912, îi sugerează să țină un curs de folclor în cadrul 
Institutului de limba şi literatura română, după ce îl „aruncase în 
arenă” (amintirile autorului sunt elocvente în privința impactului 
acestui eveniment asupra proiectelor sale) în semestrul de iarnă al 
anului precedent, la seminar, propunând discutarea Mioriţei. Deja, 
tânărul Caracostea e un ucenic neascultător, care înțelege dintr-o 
asemenea experiență că trebuie să își caute bazele teoretice ale 
perspectivei într-altă parte; „Caracostea - scrie Ovidiu Bârlea - va 
depăşi concepția de lucru a seminarului, unde «predomina interesul 
pentru istoria motivelor» /cum afirmă el însuși în Mioriţa, n. I.B./ şi va 
lărgi metoda filologicä la alte coordonate, izvorâte din specificul 
creației populare”440. În acest timp, la Universitatea bucureşteană, 
unde Caracostea avea să se întoarcă, folcloristica este absentă din 

programele de învätämânt441. Întors acasă, i se oferă foarte repede 
ocazia unor intervenţii a căror violență polemică urmărea să 
determine ea, cea dintâi, depăşirea inertiei, a impasului metodologic al 
cercetării (şi aceasta nu numai în folcloristică). Este vorba, în primul 
rând (în ordine nu neapărat cronologică), de polemica începută cu 
Eugen Lovinescu, în studiul Un examen de conştiinţă literară în 1915. 
Afară de faptul că pune, cum îi stă în fire de altfel, degetul pe rană, 
relevând inaderenta criticii românești consacrate la problemele 
folclorului, în acest studiu Caracostea-folcloristul se profilează întreg. 
Ceea ce îl interesează acum nu e, cum s-ar crede, atât crearea bazelor 
instituționale ale folcloristicii ca ştiinţă, ci definirea conceptelor ei 
teoretice, „problemelor de bază ale cercetării folclorului și /.../ 
legăturile lui fireşti cu literatura cultä”442. Se află aici, în stadiul de 
proiect, viziunea cu adevărat integratoare pe care o apără tânărul 
polemist, alăturând cercetării textului folcloric propriu-zis (sincronice) 
două perspective diacronice: a genezei textului, ca si a receptării 
(propagării) lui. 

Spirit teoretic prin excelență, Caracostea va recunoaște că „nu 
istoria pur narativă a interpretărilor ne interesează, ci, dincolo de 
aceasta, principiul reprezentat prin atitudinea  feluritilor 
cercetători”443. În felul acesta, ca şi în critica şi teoria literară, în 
folcloristica lui se întâlnesc două atitudini fundamentale, definindu-i 
complementar personalitatea: este vorba, mai întâi, despre vocația 
ordonatoare (tradusă, la suprafață, printr-o înclinație către polemici 
purtate într-un spirit adesea intolerant), iar apoi despre aspirația către 
totalitate (răsfrântă în efortul constant de fundamentare teoretică a 
unei viziuni integratoare). Exprimarea „poematică” a căutărilor în 
acest sens (gen: „Aşa cum se prezintă /lucrarea aceasta /, ea este o 
metopă dintr-o clădire la care am gândit si lucrat o viață, susținut 
necontenit de iluzia vitală că mai am nevoie numai de câteva luni 
pentru a vedea-o terminată'444) nu trebuie să ne ascundă efortul 
teoretic primordial, enorm, căci acesta presupunea o restructurare din 
temelii a înseși metodelor de cercetare. Foarte repede, pe traseul 


s1 ibid., p. VIII. 

#2 ibid., p. IX. 

443 O frescă folclorică, PTR, Il, p. 248. 
44 Mioriţa, ed. cit., p. 5. 


restructurărilor, Caracostea se vede teoretizând - si în folcloristică, 
precum în teoria literară - necesara reconciliere a perspectivei istorice 
cu perspectiva estetică, sub semnul aceleiași, dorite, totalități445. 
Noua metodă de investigaţie se întemeiază, pentru Caracostea, 
pe un act de umilință - supunerea rigorilor metodei la caracterele 
obiectului: „Critica amănunțită a felului cum s-a lucrat până acum la 
noi mi-a arătat dintru început o îndrumare metodică negativă: faza de 
cercetare incompletă a faptelor, de explicări unilaterale și de idei 
preconcepute. Făcând abstracție atât de ce se lucrase la noi, cât şi de 
discuţiile de metodă ce împărțeau pe savanții apuseni în tabere 
potrivnice, trebuia să las materialul nostru să-mi arate treptat, prin 
însăşi natura lui, problemele si calea de urmat. Numai astfel puteam 
spera ca materialul românesc să aducă, la rândul lui, o contribuţie la 
lămurirea problemelor principale discutate în Apus'446. Direcţia 
polemică este evidentă, chiar dacă, în studiile sale folcloristice, 
Caracostea pare a-și fi făcut un obicei din a nu-și numi, explicit, 
adversarii; urmărea, probabil, obținerea unei poziții de 
(maioresciană?) superioritate a propriilor vederi: „cu atât mai mult - 
atacă el în acelaşi studiu - cu cât noi n-am venit, cum s-a făcut de 
atâtea ori, eu te miri ce teorie ca să o impunem materialului poetic, ci 
lăsăm ca treptat adâncirea însăşi a acestui material să ne arate în chip 
firesc legăturile lui cu viaţa din care a purces'447. Propria viziune se 
definește prin distantare polemică față de entuziasmul „colorat 
romantic de crainicii etnicismului” şi de ,vaticinarea de pe trepiedul 
dogmatic al feluritelor mode filosofice mereu în schimbare, și care 
continuă să bântuiască în interpretarea folclorului nostru literar”448 
Strădania de a fi modern, definitorie pentru toate studiile 
caracostiene, îşi găsește argumente noi atunci când se oprește asupra 
literaturii populare, pe care o înţelege - distanțându-se net de 
predecesorii săi (chiar și de aceia pe care şi-i luase drept modele) - nu 
ca pe un document supraviețuind din epoci străvechi, ci ca pe o 
garantie a modernităţii culturii româneşti izvorâte dintr-însa. El 
ancorează astfel în teritoriile unei înțelegeri a fenomenului folcloric 


+5 Gh. Vrabie, Folcloristica română, ed. cit., p. 355. 

+6 Miorita în Moldova, Muntenia şi Oltenia, PTR, |, p. 168. 

+5 Miorita, ed. cit., p. 8. 


extrem de apropiatä de aceea blagianä, pe care în mod explicit o 
respinsese: „Îndeosebi azi, literatura poporanä poate să împlinească 
un rol deosebit de important pentru lărgirea ideologiei literare si 
împrospătarea creaţiei. Dezvoltarea liricii ultimelor decenii a dus prea 
des la o accentuare a sentimentelor prea alambicate, prea individuale, 
nu numai anarhice, dar voit singularizante, așa încât opere lăudate 
rămân în afară de domeniul artei cu larg și durabil răsunet 
omenesc'449. 

În istoria folcloristicii româneşti - văzută adesea ca o „istorie a 
neîmplinirilor'450 - cu osebire în peisajul primei jumătăți a veacului 
nostru, Caracostea repetă, cu mai puțină violenţă, ce-i drept, dar nu cu 
mai puţină fermitate, gesturile care l-au definit si în spaţiul teoriei si al 
criticii literare. Sunt liniile de forță ale unui portret în mișcare, 
neîmplinit, dar suficient de puternic pentru a mai servi încă, astăzi, 
temeiurile teoretice ale folcloristicii românești. Ce se întâmplă, însă, 
oare, cu aceleași linii, proiectate în context european? 

32; În context european. Raportul literatură 
populară /literatură cultă în viziunea lui Caracostea. 

„Nu dăm însă aici un capitol de poetică si ideologie literară în 
sens maiorescian, pentru ca apoi să aplicăm fenomenului românesc 
experiența general-europeană, ci confruntăm materialul românesc în 
ce are el propriu cu vederile actuale, așa încât ajungem la o definiţie nu 
din optica apuseană, ci văzută cu ochii noștri, potrivit realitätilor 
noastre”. 

(D. Caracostea, Ce ne este cântecul poporan451) 

Atunci când se încearcă situarea folcloristului Caracostea în 
contextul european al științei, relația care se impune cu necesitate, mai 
întâi, apropie studiile sale de tipologie şi morfologie (a baladei) de 
cercetările școlii finlandeze. Construindu-se pe o arie teoretică 
interdisciplinară, atât Julius Krohn și Antti Aarne (şi succesorii lor), cât 
şi D. Caracostea recurg în analiza fenomenului folcloric la modelul 
lingvisticii pentru a crea instrumentele necesare reconstituirii 
prototipurilor. Însă, în timp ce problema centrală a școlii 
istorico-geografice finlandeze era aceea a invenţiei şi difuzării („câtă 


+% Un diptic folcloric: Alecsandri - Odobescu, PTR, Il, p. 229. 

inventivitate si câtă dependență de vecini trebuie să atribuim 
«poporului»?”452), generând o metodă greoaie și în ultimă instanță 
chiar ineficientă453, viziunea caracostiană dinamizează atari „lentori” 
transgresând problema aceasta, mai întâi, în spaţiul de acțiune al 
criticii genetice (pentru a explica geneza textului folcloric și 
raporturile variantă-prototip) și pledând, în genere, pentru o mai mare 
deschidere interdisciplinară, fondată pe înţelegerea textului folcloric 
ca artă. Astfel încât, pentru Caracostea, în prim-planul cercetării trec 
problemele de estetică și stilistică454. Ele se îmbină cu tipologia 
formelor: „analiza stilistică a imaginilor şi formelor elementare își cere 
dreptul de cetățenie în metodologia folclorică. Chiar pentru metoda 
istorico-geografică așa cum o mânuieşte școala finlandeză, tipologia 
formelor devine un corectiv necesar”455. În această diferență de 
abordare metodologică ni se pare că pot fi citite indiciile diferenţei 
majore, de viziune: pentru Caracostea, folclorul nu e în primul rând 


452 M. S. Edmonson, Lore. An introduction to the Science of Folklore and 
Literature, Holt, Rinehart and Winston, Inc., 1971, p. 45. 

45 V., obiecțiile sintetizate de acelaşi Edmonson: "Metoda /finlandeză/ implică, 
totuşi, o documentare completă şi explicarea similitudinilor şi diferenţelor dintre 
variante prin ipoteze explicite şi plauzibile geografic, privind contactul tradiţiilor 
reprezentate la fiecare stadiu al operei. Această metodă e, desigur, înceată şi 
costisitoare. Ea pune, de asemenea, inevitabil, un puternic accent pe 
particularitatea istorică. Dar e un fapt larg recunoscut acela că există multe alte 
asemănări între textele literare, care eludează operaţiile grijulii de inventariere ale 
lui Aarne." - lucr. cit., p. 44. 

454 Este citat în acest sens C. W. von Sydow: "Istoria motivelor folclorice fără 
estetica lor, aşa cum face şcoala finlandeză, astăzi încă predominantă, este o 
direcţie greşită" - cf. D. Caracostea, O. Bîrlea, lucr. cit., p. 125. 

455 ibid., p. 175. E aceeaşi viziune sintetică pe care o apăra şi Morfologia baladei 
poporane: "forma este cel mai potrivit mijloc de adîncire a substanţei. Cît timp 
deci nu vom avea adecvate caracterizări ale expresiei, nu numai că nu vom 
adinci folclorul nostru şi nu vom avea un singur temei de comparaţie, dar vom fi 
lipsiţi chiar şi de un necesar mijloc de cronologizare a deosebitelor pläsmuiri. Este 
deci nevoie de un sistem de relatiuni formale care să ţină seama de faptul că 
balada poporană are aderente în întreg domeniul folcloric. /.../ Greutatea unui 
sistem de relatiuni formale care să ţină seamă de felurimea domeniilor folclorice 
si de funcțiunile pläsmuirilor, se vede din faptul că, pe cînd avem un sistem de 
relatiuni care s-a impus international pentru recunoaşterea şi rinduirea 
conţinutului şi, paralel cu acesta, s-au alcătuit sisteme de cunoaştere a 
semnificaţiilor /.../ , nu avem un sistem de relatiuni formale care să ţină seamă de 
realitatea plăsmuirilor...", în PTR, II, ed. cit., p. 324-325. 


document (de reconstituit si de cartografiat), ci fapt de artă; şcoala 
finlandeză se făcea așadar vinovată de a nu fi ţinut seama” de 
realitatea artistică. Pentru aceasta însă este nevoie /și câmpul 
interdisciplinar se lărgește considerabil! - n. 1.B./ de morfologie şi 
stilistică, de viaţa formelor, care numai studiindu-le pe motivele etnice, 
pot fi documentar concludente'456. Numai astfel - consideră 
Caracostea - se poate împlini viziunea integratoare (vechea sa 
obsesie), în detrimentul „procedeelor atomizante'457 ale şcolii 
finlandeze. În consecință, de vreme ce nu valoarea documentară 
primează, ci aceea estetică, obiectul folcloristicii va depăşi 
„inventarierea”, urmărită de şcoala finlandeză, si va tinde către 
formularea unei judecăţi de valoare, a unei axiologii. Înțelegerea 
folclorului ca fenomen estetic ni se pare așadar a explica atât 
disocierea insistentă a lui Caracostea de metoda istorico-geografică a 
şcolii finlandeze, cât și (problemă asupra căreia vom reveni în cele ce 
urmează) recursul la concepte de teorie literară pentru analiza 
textelor de literatură populară. Dincolo de această diferență de 
viziune, esențială în opinia noastră, reproșurile lui Caracostea vizează 
insuficienta coerență metodologică și ele au fost sistematizate în 
studiile lui Ovidiu Bârlea458. În concluzie, dacă istoriile folcloristicii 
europene recunosc îndeobște școlii finlandeze meritul „de a fi 
considerat problema literaturii populare nu ca o problemă majoră de 
literatură, ci ca o problemă care interesează istoria civilizațiilor”459, 
Caracostea - admițând că ar fi cuprins în asemenea istorii, ceea ce nu e 
cazul, din păcate - se situează polemic față de o atare viziune tocmai 
pentru că, în opinia sa, literatura populară este, înainte de toate, 
literatură, iar analiza ei trebuie să țină cont în primul rând de acest 


45 D. Caracostea, O. Birlea, lucr. cit., p. 42. 

producţiilor populare, eroarea de a fi încercat să contureze fizionomia tipului 

adaptare a tipului la cerinţele contemporane şi de b) aportul individual, sugerat lui 
Caracostea de cercetările lingvistice ale lui K. Vossler (Cf. O. Bîrlea, Istoria 
folcloristicii româneşti, ed. cit., p. 481). 

caracter definitoriu. E elocventä de altminteri insistenta cu care 
savantul revine asupra disocierilor de metoda istorico-geografică a 
şcolii finlandeze, pledând în schimb - în bună descendență gestaltistä — 
pentru studiul formelor folclorice, într-o concepţie analogă 
formalismului folcloristilor rusi460. 

În contextul metodei  istorico-geografice, rezultate 
asemănătoare urmărise să obțină, „venind” dinspre lingvistica 
romanică, R. Menendez Pidal, care se detasa la rându-i de varianta 
finlandeză a metodei prin importanța acordată factorului estetic461. 
Adesea invocate, analogiile cu faptele lingvistice, raportările 
metodologice la geografia lingvistică (îndeosebi la cercetările lui G. 
Gilliéron), instituirea chiar a unui „model lingvistic”, vor suferi la 
Caracostea modificări semnificative, determinate de privilegierea 
laturii estetice a materialului folcloric, definit ca literatură462. 

Pentru a încheia discuția asupra relației folcloristicii 
caracostiene cu şcoala finlandeză, se cuvine să mai zăbovim doar 
asupra unei probleme... de terminologie. Comentând faptul că metoda 
profesorului său a fost numită istorico-geografică „după analogiile ei 
cu metoda finlandeză” 463, 0. Bârlea sesizează o diferență 
fundamentală în conținutul atribuit termenului de „geografic” în cele 
două metode: Caracostea viza nu cartografierea motivului cercetat, ci 
definirea cu ajutorul acestuia a unui spațiu uman (ceea ce etnologia ar 
denumi azi „o zonă de mentalitate”) 464. Sunt, acestea, argumente ale 
originalității metodei sale în contextul european al cercetărilor 
folcloristice; evoluția ulterioară a folcloristicii româneşti, cel putin, nu 
face decât să-i confirme - în opinia aceluiaşi O. Bârlea - 
viabilitatea465. 

Atunci când pleda pentru deplasarea accentului, în studiul 


40 Balada populară română, PTR, Il, p. 426-427. 

41 Un istoric al discuţiilor - rezumat în O. Bîrlea, Prefaţa la PTR, |, p. XVI. 
Prezentarea studiilor lui Menendez Pidal si a filiatiei lor croceene, în G. 
Cocchiara, lucr. cit., p. 556 sq. 

tipologiilor folclorice, de pe reconstituirea presupusului „text 
primitiv”, pe transformările suferite de acesta de-a lungul timpului, în 
diverse spații umane, D. Caracostea împlinea, în folcloristică, 
dezideratul urmărit în toate studiile sale literare: privilegierea 
procesului, pentru o dinamizare interioară a structurii fenomenului 
studiat. Indexurilor Aarne-Thompson le reproşa imobilismul final al 
clasificării. În fapt, reprosurile lui se întâlnesc - fără să o ştie - cu 
acelea formulate chiar de unul din principalii ,mostenitori” ai metodei 
istorico-geografice în folcloristică. Este vorba despre Kaarle Krohn, de 
părere și el „că descoperirea formei primitive a unei legende, a unei 
povestiri etc. nu e cu siguranţă «lucrul cel mai interesant» pe care îl 
oferă studiul geografico-istoric al acestor producţii. E important să se 
vadă ce modificări a suferit prima formă şi cum s-a articulat în variante 
prin timp şi spaţiu'466. În rotirea istoriei ştiinţelor umane, miza 
teoretică a pledoariilor de-atunci ale celor doi se încadrează astăzi 
între trăsăturile posistructuralismului. Edmonson, în studiul citat 
anterior, definea determinările fundamentale ale etnologiei de azi 
după cum urmează: „În ultimele decenii ştiinţa culturii a avut tendința 
de a se îndepărta de problema originilor spre un soi de teorie dinamică 
- o teorie a structurii și a procesului. Concepte ca «structură», «tipar», 
«configurație» au devenit centrale, iar problemele istorice au fost 
marginalizate în favoarea unei examinări atente a interrelatiilor 
sincronice ale fenomenelor culturale'467. Desigur că, la o lectură 
atentă, chiar acestor aproximări actuale ale lui Edmonson li s-ar putea 
detecta ezitări elocvente în sensul dificultății pe care etnologia (si 
ştiinţele umane în genere) o are în a defini o perspectivă procesuală 
(ceea ce Edmonson numește „un soi de teorie dinamică”), a cărei 
necesitate o resimte, totuşi, cu aceeaşi acuitate ca si Caracostea, acum 
o jumătate de secol. 

Dar nu numai în privința introducerii obligatorii a unui 
principiu dinamic în tipologia folclorului se deosebea Caracostea de 
viziunea curentă în folcloristica vremii sale, ci si prin modul cum 
înţelegea să conceapă raportul literatură populară/literatură cultă, 
element esenţial în cercetarea noastră, întrucât justifică utilizarea unor 
concepte de teorie literară în studierea textelor folclorice. 


46 G. Cocchiara, lucr. cit., p. 341. 
47 M. S. Edmonson, lucr. cit., p. 48-49. 


Definind, între literatura populară si cea cultă, un raport 
evolutiv, Caracostea pleacă de la premisa fundamentală că „între 
poezia poporană şi cea cultă nu este deosebire de esenţă, ci numai de 
grad'468, ceea ce îi permite să proiecteze cercetarea amândurora 
într-o perspectivă teoretică unificatoare. Ele „nu pot fi adâncite tematic 
si formal decât prin reciproca lor lămurire'469, extinzându-se 
„tipologia folclorică la toate domeniile poeziei culte, până la formele 
cele mai dezvoltate'470. Literatura populară oferă teoreticianului 
literaturii terenul de fundamentare a „perspectivei funcționale” asupra 
fenomenului estetic în genere, căci „tocmai această vedere funcțională 
a artei este ceea ce lipseşte criticii noastre de azi. Între creatiunea 
poporană şi cea cultă fiind o deosebire de grad, nu de esenţă, cele ce 
vom constata la manifestările primitive sunt de o ființă cu împlinirile 
de mai târziu'471. Ca întotdeauna, Caracostea croieşte proiecte 
grandioase, ale unor cercetări integratoare, fericit a se sprijini pe un 
nucleu originar, comun: „tipologia literaturii poporane trebuie să se 
urce de la nucleele expresive ale limbii comune până la creatiunile si 
situaţiile înfățișate în capodoperele lumii. Nu înseamnă că totdeauna 
lucrul acesta este posibil; dar un număr de fapte concludente deschide 
orizonturi în chestiunea raportului dintre cult si popular până în 
domeniul expresivitätii ca izvor al creațiunilor'472. 

Geneza folclorului este - în viziunea sa - momentul privilegiat al 
genezei unei întregi etnii, care îi obiectivează acesteia latentele 
estetice si psihologice, si unde scriitorii vor fi abia târzii individualizări 
în rotirea indestructibilă a unui proces: „la întrebarea cine este cel mai 
mare artist al unei comunități date, trebuie să răspundem: nu 
Alecsandri, și nici Eminescu, și nici oricare poet viitor, ci poporul însuși 
în totalitatea lui. El este acela care, dintr-un nucleu primitiv, dă mereu 
reînnoită viață mai largă de-a lungul istoriei, potrivit temperaturii 
morale schimbate odată cu evoluţia socială a formelor de viață. În 
sensul acesta, se adevereste cuvântul vechi al unui teoretician al 
limbajului: limba nu este un lucru împietrit, nu este ergon, ci 

energie'473 (s.a.). Observând în literatura românească din vremea sa 
o tendință similară, de regăsire a originilor folclorice ale celei mai 
acute modernități 474, Caracostea citeşte descoperirea filonului 
folcloric ca pe „întâia mare dată a istoriei literaturii noastre 
moderne'475 şi, indubitabil, consideră că exersarea teoreticianului 
literar (care era el însuși) pe terenul folcloristicii este o binevenită - în 
ordine simbolică - întoarcere la origini, căci „Zorile unei culturi 
anticipează desävârsirile zenitului'476. Sunt ușor de trasat filiatiile 
romantice ale unei atari atitudini față de folclor. Recurenta ei la un 
teoretician al literaturii ce intuieşte atât de bine configurarea viitoare a 
ştiinţelor umane (într-un efort vizând tocmai stiintificitatea lor - 
dovadă asumarea modelului lingvistic ca pattern teoretic) contribuie la 
a-i asigura lui Caracostea o poziție absolut aparte în domeniul 
folcloristicii, dincolo de ceea ce istoricii științei au determinat drept 
„contribuţiile sale fundamentale”. 

Cele două atribute esenţiale care pot caracteriza perspectiva sa 
sunt, cred, integratoare si mediatoare; ele ne interesează în cel mai 
înalt grad pentru a înţelege, în fond, actualitatea lui Caracostea, după 
eşecul structuralismului. 

Și în domeniul folcloristicii, D. Caracostea e obsedat de 
necesitatea sintezei teoretice care ar fi reconciliat perspectiva istorică 
şi critica estetică (,«istorismul» - scrie el, punând sugestive ghilimele 
termenului - care așază un fenomen de artă în cadrul și în vremea lui, 
este în neapărată contrazicere cu «esteticismul», care stăruieşte în 
adâncirea laturii frumosului? /.../ veţi fi surprinși să constatati că ceea 


+5 Doina, PTR, Il, p. 463. 

+74 "Dar tocmai mişcările recente literare ale Apusului, prin larga explorare a 
subconstientului, dau o viaţă nouă unor motive /.../ Si nu este o întîmplare că unul 
dintre scriitorii noştri sincer sträbätuti de duh modern, în näzuinta lui de sinteză 
între modern şi tradiţie, este şi cel dintii scriitor român care încearcă să dea viaţă 
şi formă personală formei româneşti, nu celei apusene a motivului /e vorba de 
reluarea motivului folcloric al fratelui-strigoi de către Blaga, în pantomima Inviere, 
n. |. 8.//.../ Si pentru ca virtualitätile cuprinse într-astfel de motive să poată ieşi la 
iveală, lămurirea ştiinţifică a motivelor folclorice nu poate fi un factor de neglijat. 
Exemplul lui Richard Wagner, hrănit de toată ştiinţa folclorică a vremii, ni se pare 
concludent." (Lenore. O problemă de literatură comparată şi folclor, în PTR, |, p. 
331) 

+5 Un examen de conştiinţă literară în 1915, SA, |, p. 112. 

46 Ce ne este cîntecul poporan, ed. cit., p. 62. 


ce pare vrăjmășie ireductibilă poate să convietuiascä în conștiințe, 
întregindu-le. Elemente contrarii, teza unora şi antiteza celorlalți, 
trebuie, după ce se vor înlătura exagerările fireşti, să se contopească în 
o sinteză care ne va îmbogăţi si ne va echilibra sufletul, ne va pregăti 
pentru o armonie estetică superioară” 477). Dubla natură a 
fenomenului (de produs al unui „spațiu uman” si de artă) este rațiunea 
fundamentală a sintezei celor două perspective teoretice: „Dar, după 
cum limba, tot așa şi poezia nu este numai expresie individuală, ci şi un 
bun social şi, ca atare, condiţionată de loc și îngrădită de timp. /.../ 
Privită sub aspectul estetic viu, poezia poporană e plăsmuire 
individuală şi trebuie înțeleasă ca atare; privită ca bun social ea este 
dezvoltare, istorie, şi trebuie să fie lămurită ca atare. Departe de a se 
exclude, istoria si estetica apar astfel ca două fete ale aceleiași realități 
chemate să dea o înţelegere integrală a acestui bun sufletesc - poezia 
neamului” (s.a.). În această tentativă de sinteză teoretică, studiul său 
Mioriţa în Moldova, Muntenia şi Oltenia se voia o ilustrare exemplară, 
dar și un spaţiu de dialog cu perspectivele teoretice apusene, cu şcoala 
istorico-geografică, în primul rând478. Semnificativă însă pentru 
avatarurile istoriei literare, ca metodă, în studiile caracostiene, ea este 
- şi aici - „interiorizată” textului literar, devenind istoria genezei 
acestuia ca fapt estetic: „A pătrunde o formă dată în ce are mai 
individual cere un dar deosebit de care atârnă, după cum ne vom 
încredința, nu numai dreapta înţelegere si valorificare estetică, dar si 
exacta explicare genetică. Adesea erorile de explicare genetică vin din 
o falsă interpretare estetică. În poezie, istoria şi estetica nu se pot 
despărți fără o scădere a înţelegerii, sunt de fapt două fete chemate să 
se lămurească reciproc ale uneia și aceleiași realitäti”479. 

Dar noutatea sintezei teoretice propuse nu se opreşte aici: ea 


47 Un examen de conştiinţă literară în 1915, ed. cit., p. 85. Ideea potrivit căreia 
complexitatea obiectului (folclorul ca expresie a unui spaţiu de mentalitate sud-est 
european) impune o perspectivă de sinteză metodologică (a altor discipline, însă) 
este reluată de M. Muthu, în Permanente literare româneşti din perspectivă 
comparată, Bucureşti, Ed. Minerva, 1986, p 9: "literaturile sud-estice se constituie 
într-un teritoriu de interferenţă al culturilor îndreptăţind, pe de o parte, împlinirea 
examenului sociologic cu acela al mentalităţii precum şi, pe de altă parte, studiul 
comparat al tipologiior literare”. 

+8 ibid., p. 168. 

49 ibid., p. 176. 


continuă afirmând o idee cel putin şocantă în spaţiul folcloristicii 
tradiționale: primatul perspectivei estetice; ideea este absolut 
coerentă însă în înțelegerea dată de autor folclorului ca literatură. 
Acestei naturi fundamentale trebuie - în viziunea lui Caracostea - să i 
se adecveze orice metodă de investigare; o asemenea premisă explică 
privilegierea, în studiile sale de folcloristică, a conceptelor teoriei 
literare, fapt - spuneam - insolit la momentul respectiv. Explicată 
destul de amplu în scrierile sale de tinerete480, ideea primatului 
criteriului estetic e formulată, în Problemele tipologiei folclorice, ca un 
postulat dominând întregul demers științific: „Lucrarea de față - 
suntem avertizați — îşi propune să ne dezvăluie principalele aspecte ale 
liricii poporane române si totodată să ne deschidă o cale pentru 
adâncirea poeziei noastre tradiționale în tot cuptinsul ei /... dar / Totul 
este subordonat acestei realități: poezia”481. 

Indiferent cărui domeniu i s-ar aplica, proiectul totalizant al lui 
Caracostea are, mereu, aceleași coordonate fundamentale: „Nu în 
mulțimea și în caleidoscopia atomizantă a faptelor, prin natura lor 
fluctuante, ci în pătrunderea formelor ireductibile, în scoaterea la 
iveală a aspectelor tipice, în intuiţia puterii expresive a imaginilor, de 
la formele nucleare până la împlinirile supreme - iată în ce stă obiectul 
şi ce asigură temeinicia investigațiilor asupra acestei forme a 
umanității, care este poezia noastră poporană: prima treaptă care ne 
duce spre poezia universală'482. Pe aceste coordonate se sprijină apoi 
exemplara adecvare la obiect a proiectului teoretic; ele sunt modelate 
pe tiparele lingvisticii, în conformitate cu ceea ce va deveni, ulterior, 
„modelajul” definitoriu al structuralismului european. Recursul lui 
Caracostea la grilele teoretice ale lingvisticii (formaliste) variază, de la 
simplul exemplu cu finalitate didacticä483, la mărturisirea unui 
proiect teoretic vizând reconsiderarea aportului lingvisticii în 


480 ibid., p. 170: "În orice lucrare ştiinţifică, cerința primordială este ca cercetarea 
să se potrivească naturii obiectului. In domeniul nostru este o dominantă pe care 
nimeni nu o poate tăgădui: pläsmuirile poporane de felul acesta sînt, în primul 
rînd, fenomene estetice. Cercetarea care nesocoteste acest aspect hotăritor este, 
dintru început, osîndită să piardă din vedere esentialul, să strămute centrul de 
greutate în domenii străine”. 

481 D, Caracostea, O. Bîrlea, lucr. cit., p. 8. 

482 Balada populară română, ed. cit., p. 398. 

483 Lenore, ed. cit., p. 313-314. 


cercetarea literaturii ca artă: „Azi este din ce în ce mai limpede că 
destinul unei literaturi este înscris în expresivitatea limbii materne. În 
ultimii ani, am căutat să creez la hotarele dintre literatură si lingvistică 
o disciplină menită să fie o prolegomena la orice adâncire a 
creatiunilor româneşti. /.../ Pentru cine vrea să descifreze ființa 
noastră din expresia românească, după limba privită ca valoare, a doua 
mare întrebare este aceea cu privire la esența plăsmuirilor 
poporane”484. În secvențele demersului analitic, lingvistica precede 
cercetările criticii estetice în  folcloristică, conform viziunii 
caracostiene despre literatura populară ca primă obiectivare a 
latentelor estetice ale unui „spaţiu uman”485. 

Reintrate târziu în circulaţie, studiile de folcloristică ale lui 
Caracostea au fost elogiate îndeobște pentru realizări de detaliu, 
ignorându-se cel mai adesea noutatea perspectivei de ansamblu486. 
Pe de altă parte, voci consacrate ale folcloristicii actuale continuă să 
vadă în opțiunile teoretice generale ale lui Caracostea o imensă, 
regretabilă, confuzie, fără a contraargumenta, însă, credibil; este cazul 
lui Gh. Vrabie, ale cărui reproșuri pot fi considerate emblematice: 
/Caracostea / „nu a căutat să descopere tocmai acele legi si funcțiuni 
proprii creaţiilor orale /.../ Confundă cele două planuri, ale folclorului 
şi ale creaţiilor individuale /.../ nu elucidează satisfăcător problema 
locului de naștere al Mioriţei'487. Din orice unghi am privi lucrurile, 
concluzii precum cele citate anterior pun în umbră principala 
contribuţie a studiilor lui Caracostea, care este una de natură teoretică 
şi care nu poate fi restrânsă doar la domeniul folcloristicii, cu atât mai 
mult cu cât autorul însuși urmărea o finalitate integratoare a 
sistemului propus. 

3.3. Teorie literară şi folcloristică 

3.3.1. Geneza crea iei folclorice. Creativitatea. 

Este un fapt unanim recunoscut488 acela că, în folcloristica 


484 Ce ne este cîntecul poporan, ed. cit., p. 61. 

#5 D., Caracostea, Mioriţa, ed. cit., p. 6: "Si pentru că poezia poporană este 
prima formă în care limba privită ca instituţie de artă devine poezie, se naşte 
întrebarea: ce ne spune însăşi limba noastră despre destinul artistic al acestei 
creatiuni?". 

486 O. Bîrlea, Efigii, ed. cit., p. 81. 

487 Gh. Vrabie, Folcloristica română, ed. cit., p. 356. 

488 Discu iile sunt rezumate de O. Bîrlea, în Istoria folcloristicii româneşti, ed. 


românească, lui Caracostea îi revine meritul de a fi instituit exegeza de 
tip evoluționist, continuând si depășind enorm perspectivele 
hasdeiene, apropiindu-se de concepțiile lingvisticii germane de filiatie 
humboldtiană despre poezia populară ca „loc unde limba devine 
poezie”489. Opţiunea sa pentru un asemenea punct de vedere derivă 
absolut firesc din aceea - esenţială pentru întreg programul teoretic 
caracostian - care privilegia procesul, dinamica fenomenelor, 
devenirea internă a structurii. La fel ca în istoria literară, în 
folcloristică el va „interioriza” perspectiva diacronică textului (= 
variantelor) cercetat (e), interesat de exersarea unei critici genetice, 
pentru care identificarea (aproximativă, imperfectă) a nucleului 
generativ e doar o etapă, si nu neapărat cea mai interesantă, a 
cercetării. 

Definindu-si viziunea teoretică în primele decenii ale veacului, 
Caracostea este incomodat de „istorism” ca de o tradiţie pe care o 
refuză cu vehementa-i caracteristică, acuzând-o că operează cu un set 
de „criterii neconforme cu însăşi natura plăsmuirii date. Din câți 
«idoli» ne-au acoperit esenţa cântecului nostru bătrânesc, niciunul nu 
este mai primejdios decât deprinderea de a căuta dincolo de situaţiile 
epice te miri ce personaje sau întâmplări istorice, care ar fi prezidat la 
nașterea si răspândirea creaţiunilor'490. „Conceptul ordonator” al 
creației populare este de altă natură - este conceptul adecvat artei: 
„Conceptul ordonator, creativitate, denumește viața formelor în 
dezvoltarea lor de la nucleu până la împlinirile alese. Acest proces 
creator, această viață a imaginilor, constituie adevărata istorie a 
poeziei” (s.a.) 491. O asemenea definiție a poeziei populare s-ar 
traduce, în termenii poeticii actuale, prin „expresie a unui mod de a fi 
în lume”; o atare acceptie mută definitiv discuţia din spațiul istoriei (ca 
succesiune de evenimente în real) în acela al creaţiei (geneză, 
propagare etc.) de artă: „Întreg materialul poeziei tradiţionale cere o 
poziție întemeiată pe acest adevăr elementar: creatiunile poporane 
sunt poezie și trebuie cercetate ca atare conform naturii lor. 
Într-adevăr, din toate consideratiunile arătate, rezultă că factorii 


cit., p. 484. 

489 Cf. ibid., p. 484. 

+ Balada zisă istorică, ed. cit., p. 95. 

%1 Balada populară română, ed. cit., p. 425. 


hotărâtori în nasterea și răspândirea creatiunilor epice stau în nevoia 
elementară a sufletului nostru față de existență de a-i făuri o 
cunoaştere şi o împăcare cu destinul prin imagini expresive, în care 
fantezia colaborează cu toate resursele noastre sufletesti”492. 

În acest context, utilizarea conceptelor criticii genetice pentru 
analiza fenomenului folcloric reprezenta - în plan european - o 
acțiune de real „pionierat”, iar despre insolitul ei în folcloristica 
românească nu mai e, credem, nevoie de argumente. 

Conceptul de creativitate, definit în descendența modelului 
lingvistic humboldtian este statuat, explicit, ca unul esenţial în analiza 
folclorică: „Ca și limba, poezia poporană este energie creativă în sens 
de creativitate. De câte ori un cântăreţ sau un povestitor zice o 
creatiune poporană, de atâtea ori este nu numai receptiv, purtător al 
unui bun tradițional, dar şi plăsmuitor. În definiția poeziei poporane, 
aceasta este una din caracterizările esentiale”493. Integratoare, 
folcloristica ar fi urmat să cuprindă istoria mentalităților (antropologia 
actuală?) si stilistica (formalismului) sub aura conceptului generic de 
creativitate, de perpetuă energeia. Mai puţin interesat de cel dintâi 
domeniu, Caracostea vede în schimb în analiza formală a expresiei 
(vii...) o sursă de certitudini fundamentale, valabile pentru orice 
proces creator. Ne aflăm, din nou, în prezenţa savantului făuritor de 
proiecte gigantice, integratoare, pentru care folclorul e, după 
lingvistică, cea de a doua piatră de încercare: interesat de energia 
nucleară a textului folcloric (în studiul său despre Doinä), „pășim astfel 
în vastul şi putin cercetatul domeniu al vieţii formelor. /.../ O primă 
întrebare este dacă si cum se organizează un întreg mai evoluat, cum 
este doina de față, în jurul unui primum movens, o vibratiune, o 
imagine nucleară care cere viață expresivă. De răspunsul la această 


%2 ibid., p. 417. Aceeaşi opinie, demonstrată în termeni ceva mai concreti, în 
Balada Crivätului, inclusă în PTR, II, p. 177: "Ceea ce, văzut prin prisma istorică, 
apărea ca un unicum încărcat de neverosimil, la lumina plăsmuirii mitice îţi 
aparţine ca ceva firesc, plin de viaţă sufletească mai adincă, avînd o expresivitate 
proprie în cadrul unei întregi familii de motive. Nu anecdota unui fapt istoric 
senzaţional a plăsmuit aici cîntäretul poporan, ci un moment deosebit de 
remarcabil din experienţa intens trăită a mentalitätii primitive. Desfăcînd balada 
de preocupările identificărilor istorice, atit de străine, putem să o gustăm în tot 
farmecul şi semnificaţia ei". 

43 Miorita, ed. cit., p. 18. 


întrebare atârnă înțelegerea nu numai a unui gen de poezie poporană, 
dar a întregii lumi a poeziei, cu toate genurile si spetele ei. Chestiunea 
aceasta, a energiei nucleare în creatiunile folclorice, este putin 
cercetata 494. 

În viziunea dinamică propusă aici, energia nucleară construieşte 
texte ,devenind” în imagini (căci imaginaţia primitivului e mai putin 
capabilă de abstractiuni): „După cum în limba privită ca expresivitate, 
tot astfel si în folclor, când o imagine apare într-un punct, ea nu 
rămâne o apariţie singulară, ci are reflexe în întregul complex. /...e / 
prilejul să constatăm energia nucleară a unor imagini concentrate liric 
într-o metaforă si dezvoltate în creatiuni mai largi'495. Revelatoriu, 
chiar atunci când cere tipologiilor să clasifice aceste imagini, autorul 
urmăreşte de fapt „energia lor organizatoare”, „care străbate ca un 
fluid întregul corp al poeziei tradiționale”, astfel încât „eliminând 
accidente şi accesorii, să putem urmări dezvoltarea de la imaginile 
nucleare până la împlinirile devenite reprezentative” (s. I.B.) 496. Ca 
şi în critica literară, Caracostea va pleda, până în ultimele sale studii de 
folcloristică, pentru privilegierea procesului (= devenirii creatoare) în 
detrimentul structurii fixe, dar pledoaria sa rămâne, şi aici, în pustiu. 

Alături de modelul lingvistic, în circumscrierea creativității ca 
proces, el recurge la sugestiile psihologiei, pentru a defini natura 
experienței fundamentale (stânjenit, evident, în „mișcări” de caracterul 
colectiv al acestei experienţe, care îl îndepărta sensibil de teritoriile 
sigure ale psihologiei individualitätii creatoare497, unde ştiuse să îşi 
găsească necesarele puncte de sprijin): „Este aici un fenomen înrudit 
cu ceea ce psihologii numesc aperceptia fundamentală. Fiind vorba de 
poezie, l-as numi mai degrabă experienţa fundamentală. Un număr de 
asociaţii, de reflexe, de tendinţe si sentimente, de idei care revin mereu 
formează un complex care determină tonalitätile fundamentale. Nu 
este, cum zice poetul, plânsul unei inimi numai şi al unei clipe 


4% Doina, ed. cit., p. 536. 

45 D. Caracostea, O. Bîrlea, lucr. cit., p. 209. 

4% ibid., p. 51-54. 

47 Semnaläm - în argumentarea acestei impresii de "mişcare teoretică 
stingheră" - tentativa neconvingătoare de a utiliza - pentru explicarea genezei 
Mioriţei - mărturia unui cioban armân, asemănată de Caracostea confesiunilor 
scriitorilor (în Mioriţa la armâni, PTR, |, p. 200). 


trecătoare, ci o experiență acumulată de o întreagă categorie socială, 
care cere expresii corespunzătoare. Astfel, experiența fundamentală 
devine un factor nu numai creator, dar si pentru receptiunea motivelor 
noi și pentru împrumuturi din folclorul altor popoare” (s.a.) 498 

Întorcându-se către celălalt aspect, formal, implicat de 
conceptul de creativitate, Caracostea definește (şi exersează) un al 
doilea concept fundamental al sistemului său teoretic, humboldtiana 
formă internă, care sintetizează în planul expresiei viziunea despre 
lume a orizontului de propagare al creaţiilor folclorice: „să privim 
de-aproape forma internă care i-a cârmuit destinul expresiv și 
totodată cerințele de alcătuire formală inerente motivului /.../ 
Dându-ne seamă de valoarea feluritelor variante şi de tipul formal 
către care ele tind, vom pătrunde mai adânc semnificaţia 
motivului...'499. Denumirea de formă internă nu-l satisface, însă, si va 
încerca alte sintagme (în stilul caracteristic redefinirilor sale 
terminologice) pentru a aproxima patternul fundamental pe care îl 
urmează procesul creativităţii, același pattern care organizează 
nucleele generatoare. Așa, de pildă, în studiul consacrat doinei, va opta 
pentru „tipar supraindividual”, nemulțumit însă că „denumirea de 
tipar supraindividual dă numai o aproximație, ca şi aceea de formă 
internă. L-am numi formă apriorică, pentru o categorie de motive, dacă 
termenul aprioric n-ar avea cunoscutele implicații metafizice de ceva 
anterior experienţei” (s.a.) 500. 

Consecințele semnificative, astăzi, ale aplicării conceptului de 
creativitate în analiza materialului folcloric sunt următoarele: 

a) absolutizarea viziunii dinamice asupra literaturii populare 
(„lirica noastră poporană ne oferă un vast material de observații, o 
viață a formelor /.../ Spre deosebire de părerea lui Ov. Densușianu, 
care afirmă că există o poezie poporană statică şi una dinamică, 
materialul ne arată că nu există o poezie statică. În cel mai simplu 
cântec avem o dualitate, un accent, o situaţie care unifică elementele 
unei metafore. Aici este, în limba obsteascä văzută folcloric, izvorul de 
viață al poeziei'501). 


%% Doina, ed. cit., p. 507-508. 

*% Balada Crivätului, ed. cit., p. 178. 
5% Doina, ed. cit., p. 551. 

501 ibid., p. 538. 


b) relevarea (,sub accent”, a) relatiei dintre mentalitatea 
societätii care propagä (= creeazä) textul folcloric si formele de 
propagare (= variantele) ale acestuia. 

c) reconcilierea - si în acest plan - a celor două perspective 
posibile asupra literaturii (folclorului ca literatură): „Toate faptele 
acestea alcătuiesc temelia de lămurire a istoriei motivului în 
concordanţă cu estetica lui văzută funcțional. Pentru ce complotul /e 
vorba de Mioriţa, n. I.B. /, pentru ce întrevorbirea cu oaia năzdrăvană 
şi toate cunoscutele elemente epice? Evident, din necesitatea de a da 
glas acelei vibratiuni centrale: testamentara dragoste a ciobanului de 
îndeletnicirea lui. Istoria epicizării acestui primum movens confirmă 
ceea ce ne spune estetica lui. Și aici, istoria și estetica apar ca două fete 
ale aceleiași realități” (s.a.) 502. 

3.3.2. Nucleu generativ. Structură. Tipologie. 

3.3.2.1. Nucleu generativ 

Centrul de greutate al proiectelor teoretice caracostiene din aria 
folcloristicii se află, neîndoios, în Problemele tipologiei folclorice. 
Repetatele reveniri - în textul acestui studiu - asupra deschiderilor 
(integratoare) ale grilei teoretice, ca și asupra definirii conceptelor 
propriu-zise vădesc (pe lângă obsesia „proiectului major”) dificultatea 
de a decupa în secvențele cerute de metoda demersului un întreg a 
cărui coerenţă trebuia dovedită, în ultimă instanță. Nu altceva se 
întâmplă şi cu conceptele care ne interesează, de-aceea prezentarea 
lor se vede mereu amenințată de primejdia de a fi repetitivă şi excesiv 
explicativă. 

Numind „energie nucleară” creativitatea înțeleasă ca proces, 
Caracostea stabilește drept etapă imediat următoare definirii acestuia 
revelarea unui tipar al procesului pe care ea îl realizează. 
Determinările se fac tot pe model lingvistic - si trimit chiar, explicit, 
spre zona de convergenţă a tipologiilor literare cu stilistica lingvistică: 
„În strânsă legătură cu energia nucleară, este necesar un capitol cu 
privire la morfologia imaginilor. Aici vom exemplifica în ce chip o 
imagine ireductibilă se organizează si devine durată. /.../ Morfologia 
imaginilor ne va arăta că chipul cum ele se organizează nu este 
mărginit numai la epică, dar cuprinde întregul domeniu al 

expresivității. Consideratiile asupra vieții imaginilor aparțin teoretic 
stilisticii” (s.a.) 503. „Morfologia” nu poate fi însă concepută fără o 
sintaxă, pentru a putea surprinde „datele complexe ale problemei de 
rezolvat: de la energia nucleară cuprinsă în imaginile 
primitiv-elementare spre alcătuirile tot mai complexe”504. Rezultatul 
proiectat e o tipologie - proiectul cel mai amplu și mai îndrăzneţ în 
studiile de folcloristică ale lui Caracostea. În epocă (de fapt, până 
astăzi) erau în uz curent tipologiile lui Antti Aarne și Stith Thomson 
(produse ale școlii istorico-geografice finlandeze). După Ovidiu Bârlea, 
sistemul propus de Caracostea prezintă multiple avantaje practice care 
tin de flexibilitatea lui, de permisivitatea conexiunilor între genuri si 
specii, dar este mai degrabă un proiect integrator, general, decât o 
grilă aplicată (aplicabilă) materialului concret505. Cel mai adesea, 
pentru Caracostea, „problemele” acestor Probleme ale tipologiei 
folclorice sunt generate tocmai de dorința de a crea un sistem teoretic 
operant atât pentru folclor cât si pentru literatura cultă. 

Ambitios, proiectul său teoretic vizează o funcție critică 
primordială a tipologiei, iar nu una clasificatoare: „Este aici o întrebare 
capitală: poate să fie creată o tipologie a întregii poezii poporane care 
să depășească stadiul de bibliografie şi indice? Faptul că această poezie 
reprezintă o viziune unitară arată că o atare tipologie este nu numai 
posibilă, dar si necesară. Ea există în realitatea concretă a poeziei 
noastre tradiționale” 506. Tipologia reprezintă astfel imaginea 
(încremenită, din necesități metodologice), a devenirii nucleului 
generativ, în toate variantele textului folcloric, pe baza unui sistem de 
relații determinate; acesta era proiectul necesar istoriei interne a 
Mioriţei, de pildă507. O tipologie concepută astfel se dorea a cuprinde 
(dar nu încearcă acest lucru, efectiv) inclusiv literatura cultă508. 

Problemele generale ale realizării unei tipologii aduc în atenţia 
autorului alte două concepte de maximă importanță pentru teoria 

literară, în varianta „integratoare” a acesteia. În finalul capitolului 
intitulat chiar Tipologia al Problemelor... se afirmă: „stabilind, cum am 
făcut, punctul de plecare al tipologiei folclorice, putem acum să 
determinăm întregul complex al sistemului de relații menit să 
cuprindă principalele raporturi sociale și să dea astfel un instrument 
pentru a descifra originea si cadrul social al poeziei poporane de 
pretutindeni”509. Conceptele respective se numesc, în fragmentul de 
față, „punct de plecare” si „întregul complex al sistemului de relații”; 
concretizarea lor pe materialul folcloric este mai puţin importantă, iar 
ezitările (creaţiile) terminologice nu reușesc să tulbure decât 
contururile a ceea ce teoria literară (modernă? actuală?) numește 
nucleu generativ și structură. 

Definirea şi circumscrierea nucleului generativ sunt realizate de 
Caracostea în strânsă legătură cu acelea ale conceptului de creativitate 
(= devenire, energie nucleară, realizare procesuală a acestei unități 
primare). În afara problemelor generale ale tipologiei, savantul 
urmăreşte identificarea a doua nuclee generative fundamentale 
înţelegerii folclorului românesc: cel al baladei Mesterului Manole si cel 
al Mioriţei. Succesiv, nucleul generator se găseşte definit ca „acel 
primum movens, factorul generator din care a crescut treptat balada 
noastră /Miorita, n. LB. /'510, respectiv ca „ultimul element 
ireductibil al poeziei'511, cu un conținut variind de la cuvânt la 
imagine, de la aceasta la motiv liric. Cel puţin în studiile consacrate 
Mioriţei, unde zăboveşte mai mult asupra problemei nucleului 
generativ, Caracostea nu reușeşte să definească atât de limpede ce 
anume îl compune, cât sentimentul care îi dă viață, „psihologia 
motivului fundamental”512 si din care ,cresc” toate detaliile textului 
folcloric513. Este „sentimentul creativităţii, cu tot tragicul lui”, ca „axa 
în jurul căreia s-a cristalizat functional expresia românească”"514. 
Identificarea lui constituie, în analiza Mioriţei, supremul argument al 
caracterului national al baladei: „În ce are mai caracteristic, motivul 

generator a crescut din însăși ființa noastră, de aceea larga lui 
circulaţie. Este expresia cea mai tipică a întregului stil de viață 
ciobănească autohton”515. Detectarea nucleelor generative si a 
devenirii lor („viața formelor”) devine scopul în sine al cercetării, 
înlocuind în chip salvator utopia recreării textului primordial, 
împărtăşită de școala finlandeză516. 

3.3.2.2. „Sistemul de relaţii”. 

Insistenta cu care se opreşte asupra problemei „sistemului de 
relații” într-o tipologie e o reflectare, probabil, a idiosincraziei lui 
Caracostea față de tipologiile unde accentuarea termenilor clasificării 
diseminează liniile de coerenţă ale întregului. Viziunea lui nu e deloc 
străină de principiile configurationismului. Privilegierea structurii se 
face aşadar împotriva izolării termenilor, din nou în analogie cu 
modelul lingvistic: „Ca si în limbă, fiecare aspect există nu numai prin 
el, dar prezintă raporturi multiple cu toată viziunea lumii populare. 
/...] în poezia poporană, motivele se valorifică prin ele, dar se definesc 
prin raport cu ansamblul lor'517. Alături de tipuri, sistemul de relații 
reprezintă invariantul coordonator al tipologiei, patternul care 
subîntinde un fenomen artistic altminteri multiplicat în variante si în 
specii cu graniţe extrem de labile: „mai mult decât exacta pătrundere a 
fiecărei creatiuni, avem nevoie de concepte coordonatoare si de un 
sistem de relaţii cerut de natura materialului, așa încât fiecare accent, 
motiv, imagine, să se încadreze în chip firesc în /.../ un univers cu feţe 
multiple, dar organizat'518. Deşi pare a fi aproape de formularea unei 
legi a structurii invariante („Obişnuit formele noi se încadrează în 
tipare preexistente” 519), Caracostea are serioase dificultăți în 
circumscrierea teoretică a acestei structuri paradoxale, invariante și în 
mişcare, totodată. Evident, „sistemul de relaţii” corespunde (în 
proiect) şi obsesiei integratoare caracostiene, fiindcă - înțeleasă ca 
„sistem de relaţii” - tipologia ar fi urmat „să cuprindă întreg domeniul 
poeziei'520. 

3.3.2.3. Raportul variante-prototip 

Modul cum (folcloristul) Caracostea înţelege să abordeze 
problema variantelor - si în primul rând interesul pe care i-l acordă - 
derivă din opțiunea sa de principiu pentru critica genetică. Devenirea 
în variante a prototipului este avatarul, în folclor, al „istoriei interne” a 
textului. De altminteri, una din deosebirile fundamentale între 
perspectiva caracostiană si aceea a școlii finlandeze constă în 
deplasarea de accent pe care savantul român o operează, de pe 
tentativa de reconstituirezidentificare a prototipului, pe analiza 
devenirii textului în corpusul variantelor sale. Din nou, savantul român 
se găseşte singur cu opțiunile sale în domeniu; după O. Bârlea, el ar fi 
fost cel dintâi în a releva „importanţa primordială a variantelor ca act 
de creație multiplă, ce trebuie studiată ca atare. Folcloriștii 
predecesori nu întrezăriseră acest rol uriaș al variantelor'521. 
Schitarea întregii problematici a cercetării variantelor folclorice este 
realizată, deja, în studiul său de tinereţe, Un caz de conştiinţă literară 
în 1915. Studiile următoare vor dezvolta și vor aplica principiile 
enunțate atunci, încercând, de asemeni, (obișnuitele) clarificări 
terminologice. 

Caracostea este cel dintâi conștient că accentuarea variantelor 
în analiză apleacă o imaginară balanță în favoarea perspectivei 
istorice, neglijând critica estetică; această greşeală nu fusese 
constientizatä de școala finlandeză. Numind-o, în schimb, atunci când 
discută Morfologia baladei poporane, specialistul român propune un 
corectiv (destul de imprecis, altminteri, în teoretizarea demersului) în 
linia sintezei sale istorie/esteticä: „Prin urmărirea prefacerilor istorice, 
am stânjenit posibilitatea de a adânci plăsmuirea de artă în ea însăși”, 
dar variantele ar trebui privite „drept ceea ce sunt: mărturii de viață 
artistica 522 

Incompletă astfel încă din premise, studierea variantelor nu e 
mai puțin obligatorie pentru „cel care vrea să înțeleagă istoria unui 
motiv poporan”, căci „numai după ce avem o reprezentare clară a 
deosebitelor forme și a geografiei motivelor, putem să ne punem 
întrebarea, care este mai veche si să stabilim istoria motivului”523. La 

fel cum atelierul de creatie al unui autor este revelatoriu pentru 
criticul literar interesat de procesul de generare a textului finit, 
corpusul de variante aduce folcloristului date esentiale privitoare la o 
geneză perpetuă - aceea a literaturii populare. Spre deosebire însă de 
situația dintâi, în cazul folclorului, variantele nu conduc spre un text 
finit, ci pornesc de la un nucleu generativ pentru a evolua fără sfârşit. 
Relația prototip/variante este aşadar una inversă aceleia, din 
literatura cultă, între variante si textul definitiv. Caracostea o 
teoretizează în termeni analogi relației lingvistice 
competență /performanţă (detaşându-se astfel, încă o dată, implicit, de 
utopia reconstituirii prototipului). În viziunea sa, variantele „prin 
expresie ajung să împlinească virtualitätile nucleelor originare”524, 
iar cercetarea lor „Îşi găseşte deci o îndreptätire în măsura în care o 
anumită modificare a tipului dobândeşte o relevanţă de artă'525. De 
asemenea, circulația variantelor deschide, în proiectele caracostiene, 
studiile de folcloristică spre istoria mentalităților ca un context 
„pentru dezvoltarea formelor de artă'526. 

Urmărirea atentă a circulației variantelor, precum și 
teoretizarea unui nucleu generativ primar îl conduc pe Caracostea, în 
cercetările sale de folcloristică, spre problema raportului între creație 
individuală si normă estetică, între inovaţie si ceea ce el numește 
„făgaşul formelor îndătinate'527. Poziţia sa este, din nou, una 
singulară în istoria folcloristicii românesti528. Interesul pentru acest 
aspect nu e străin de preocupările sale - în stilistică - de a defini figura 
de stil prin raportare la normele limbii. Între „rolul creator dominant” 
al individului529 şi tiparele (formele) latente ale expresiei se va 
construi întreagă stilistica lui Caracostea. Fundamentarea ei - în bună 

măsură - pe datele oferite de studiul folclorului constituie unul din 
cele mai puternice argumente ale neohumboldtianismului său. 

3.3.2.4. Rolul inovației (individului creator) în creaţia folclorică. 

Interesul aparte manifestat de Caracostea pentru această 
problemă se explică prin convergenta - în spaţiul ei - a doua idei 
teoretice esenţiale ale savantului: 1) reconsiderarea statutului 
literaturii populare față de cea cultă - ceea ce aduce evident în discuție 
problema creatorului de literatură - şi 2) concepţia despre statutul 
figurii de stil în particular si a inovației în limbă, în general. 

Problema creatorului de folclor (= statut, funcţie, definiție etc.) 
este aceea care pune cel mai serios la încercare convingerea sa despre 
existența unei deosebiri de grad, iar nu de esenţă, între literatura 
populară și cea cultă. De la această convingere, Caracostea nu înţelege 
să abdice, nici acum: dacă, în Problemele tipologiei folclorice, discută 
despre „seva etnicului nostru” ca despre un pattern al individualitätii 
creatoare, analiza ei ține - în opinia autorului - tot de... critica estetică: 
„rămâne să revendicăm pentru investigaţiile literare rolul conducător 
în studiul poeziei poporane”530. Dificil de rezolvat în această 
perspectivă, problema individualitätii creatoare în folclor este 
„alunecată” în spațiile - ceva mai sigure, totuşi - ale stilisticii. Proiectul 
lui teoretic cunoaște aici o ruptură (o ruptură, iar nu o incoerentä). E 
unul din cele mai bune exemple ale felului cum - gândită la proporții 
uriaşe (căci... integratoare) - teoria caracostiană nu mai are timp (nu 
reuşeşte) să își adune laolaltă și să își verifice intuitii interesante si 
altminteri convergente. Sfâsiat între dorința de a cuprinde totul si 
imperativul preciziei științifice, Caracostea „alunecă” astfel, de multe 
ori, pe lângă probleme pe care speră să le rezolve ulterior. Cum este și 
aceasta: căci, diferit de statutul creatorului de literatură cultă si relativ 
mai dificil de explicat pe coordonatele comune celor două tipuri de 
literatură, statutul creatorului de folclor se definește perfect pe 
fundalul „spațiului uman” în care există, unde respectivele variante se 
propagă, unde inovaţia lui este acceptată sau nu. „Spațiul uman” 
adună, pentru Caracostea, atât probleme de creativitate, cât și de 
estetică a receptării; mai corect spus, fenomenul creaţiei folclorice, 
privit în „spațiul uman”, dovedeşte că producerea și receptarea - ca 

proces - nu pot fi separate. Nu credem a risca prea mult spunând că 
intuitiile caracostiene premerg întâlnirea dintre etnologia actuală, 
estetica receptării si sociologia literaturii. Doar că ele, intuitiile, sunt 
esențial deservite de aparențele de „diseminare” în prezentarea 
ansamblului. 

Statutul individualitätii creatoare şi conceptul de inovaţie sunt 
mai amplu abordate de folclorist în apropierea sa de domeniul 
stilisticii, pornind de la o premisă analogă aceleia referitoare la 
diferența de grad între literatura populară şi cea cultă: o diferență 
similară există între limba vorbită si limba literară, iar 
limba-creatiilor-folclorice, ca spațiu de grație unde cea dintâi trece în 
cea de a doua, oferă un teren generos pentru investigatii531. Obiectul 
stilisticii este conceput de Caracostea ca ,locul” unde inovaţia 
individuală întâlneşte presiunea  patternurilor preexistente, a 
„formelor îndătinate”: „În investigaţiile de folclor literar tot mai mult 
ne dăm seama de locul însemnat al stilisticei, înțeleasă ca o continuă 
raportare la întreg. Adâncind o creatiune dată, stilistica literară 
vorbeşte nu numai despre o anumită plăsmuire, ci prin ea ilustrează o 
întreagă categorie”532. 

Inovaţiile și asimilarea lor în circuitul variantelor alcătuiesc 
singura istorie posibilă a textului folcloric, consideră Caracostea, 
atacând din nou, implicit, „istorismul” folcloristicii. În consecinţă, 
„întrebarea despre vechimea”533 unui text folcloric nu îşi poate găsi 
răspuns decât în „factorul stilistic, pentru că alt temei de cronologizare 
nu avem"'534, de unde „necesitatea de a studia viața formelor pentru a 
determina vechimea lor'535. Problema individualităţii creatoare 
readuce demersul la aceea - mai generală - a „creativităţii ca 
procesualitate absolută. 


51 V; în acest sens, afirmaţiile cu valoare de postulat dintr-un studiu focalizat pe 

Un alt aspect apare însă cu o relevanță aparte în demersul 
teoretic al lui Caracostea: este vorba despre realizarea (în chiar acea 
neîntreruptă procesualitate) a echilibrului între inovaţie si normă (= 
tipar, „formă îndătinată” etc.), ca o obiectivare a raportului 
energeia/ergon la nivelul creativităţii folclorice. Echilibrul se stabileşte 
conform unei legi fundamentale (cu origini destul de ușor de trasat în 
psihologia configurationistä) a adecvärii la întreg, a refacerii 
(păstrării) configurației: „Când în domeniul creatiunilor spiritului /.../ 
apare o trăsătură răspicată, ea nu rămâne stingheră, căci se încadrează 
într-un larg ansamblu expresiv /.../ întregul sistem al baladelor 
noastre, dacă reprezintă un stil propriu supraindividual, va trebui să 
înfățişeze, dincolo de diversitatea aparentelor, un stil si un fel de a 
vedea unitar'536. „Tiparul stilistic” ordonează, în ultimă instanţă, prin 
asimilare, inovațiile viabile si el decide asupra specificitätii etnice a 
unui corpus de variante537. Emergenta și propagarea inovatiilor 
individuale este înţeleasă astfel ca o libertate controlată538 în 
interiorul vieții formelor: „Formele apar astfel ca o viață proprie, în 
care însușirile stilisticei individuale se afirmă în cadrul acelor tipare 
supraindividuale, care sunt mai adevărate firii cântărețului'539. 
Explicația fenomenului s-ar afla într-o lege generală a psihologiei 
actului creator540. Caracostea nu îmbrățișează, cu toate acestea, 
„legea îndreptării prin sine însăşi a povestirilor poporane”541, 
enunțată si ilustrată de Walter Anderson în celebrul său studiu Kaiser 
und Abt542; lui Anderson îi reproşează viziunea mecanicistă asupra 

dat". 

conservării formelor prin repetare, opinând că problema ar fi cu mult 
mai complexă, fiindcă nu se poate nici minimaliza, nici eluda - cum 
încearcă teoria andersoniană - rolul inovatiilor individuale (din nou, 
etalonul îl reprezintă fenomenele lingvistice) 543. Numai în aparență 
în mod paradoxal, inovațiile individuale consolidează tiparele formale 
preexistente, în măsura în care - asimilându-se lor - le confirmă; în 
această direcție, intuiţia autorului rămâne la stadiul unor proiecte, 
precum acela schițat în Balada populară română: „plecându-ne 
faptelor bine stabilite și interpretate, va trebui să cercetăm mai 
departe dacă aspectele rebele, cum numea Eminescu excepţiile în 
structura limbii, nu confirmă, direct sau indirect, realitatea văzută 
sintetic, cu alte cuvinte dacă excepţiile nu devin contrafortul 
monolitului”544. 

Aşa cum înțelege Caracostea să o abordeze, problema raportului 
inovaţie creatoare / normă în folclor are două deschideri importante 
pentru teoria literară: 

a) Forma internă, patternul profund care decide asupra 
asimilării inovației şi perpetuării ei, hotărăşte, de fapt, un specific 
național al expresiei artistice: „dincolo de diversitatea însușirilor şi 
întruchipărilor personale /.../ există anumite raporturi de imagini, 
contraste si întocmiri formale, care se îmbină si se atrag în chip firesc. 
/...] Plăsmuirile noastre poporane fac dovada că reprezintă în chip 
deosebit atari calităţi, care ies la iveală oriunde faci un sondaj. Sunt 
însușiri care cârmuiesc din adâncuri destinele întregii noastre expresii, 
nu numai poporane. Träsätura de titanism stăpânit pe care am 
subliniat-o /.../ este o dominantă și a expresiei eminesciene, cum am 
arătat cu alte prilejuri'545. 

b) Problema asimilării inovației se traduce în termeni de 
estetică a receptării, semnificativi, chiar dacă subiectul nu e atins de 
autor decât tangential (de ex., în Balada zisă istorică: „Formele 
consolidate, privite în circulaţia lor, ne apar ca tot atâtea experiențe 
care confirmă prin stabilitate şi frecvență trăsături fie general-umane, 
fie naționale, după natura motivului şi caracterului expresiei. /.../ La 

fel, în literatura cultă, răspândirea unui poet este rezultatul pregnantei 
confirmate prin consensul generatiilor”546). 

3.3.2.5. O estetică a receptării. 

„Să nu exagerăm, totuși. Dacă există în studiile de folcloristică 
ale lui Caracostea elemente care ar putea fi citite în acest sens, sensul, 
în schimb, ne aparţine nouă, cititorilor de azi, mai mult decât autorului. 
E un fenomen destul de des întâlnit în cazul proiectelor sale teoretice: 
ele au o foarte limpede intuiție a domeniilor pe care vor să le aducă în 
joc, a conexiunilor pe care le pot stabili integrând teritorii până atunci 
disjuncte. Analiza, adecvarea teoriei la practica unui „obiect' ori a 
altuia sunt în schimb insuficiente, sau stângace, sau neterminate, sau 
„împiedicate” în utopice aspirații de epuizare a detaliilor. 

Importantă este intuiţia lui Caracostea asupra dublei 
componente a oricărui proces de creaţie: acesta implică, deopotrivă, 
creație si receptare. Folclorul îi oferă un teren de investigaţie care îl 
conduce mai uşor decât literatura cultă spre asemenea descoperiri 
teoretice: datorită transmiterii sale pe cale orală, textul folcloric există 
numai în variantele lui şi propagarea sa e o formă nu numai de (re) 
creaţie, dar si de receptare. E o observaţie de bun-simt? Se poate, dar, 
în acest caz, să admitem că bunul-simt se întâlnește fericit cu 
sensibilitatea teoreticianului față de procesualitatea fenomenelor: 
„Poezia poporană este caracterizată și prin receptivitatea omului din 
popor. O baladă aparține unui popor și în măsura în care el, fiind 
receptiv, a creat condiţiile pentru o aleasă expresie. Fără un public la 
înălțime, aceasta n-ar putea dăinui'547. 

Problema receptării variantelor se pune cu acuitate atunci când 
sunt discutate aspecte ale evoluției (istoriei şi geografiei) motivelor. 
Caracostea merge până acolo încât - în determinarea originalității unui 
motiv folcloric - privilegiază receptarea acestuia (care îi consacră 
specificitatea), în detrimentul creaţiei (de altminteri dificil, dacă nu 
imposibil de reconstituit cu precizie, ca moment inițial): „Nota 
distinctive a poeziei poporane a unui popor nu este de a se fi născut în 
acel popor, ci de a trăi în el /.../ Și această viaţă artistică se cuvine să 
fie pusă la lumină, căci ea ne caracterizează'548. Tot astfel cum 

criticul literar Caracostea era interesat de mărturiile scriitorilor 
(despre geneza operelor lor), folcloristul acordă o atenție specială 
„criticii interne a mărturiilor privite ca expresie estetică a gustului și a 
mentalitätii poporane”549, pentru că în cazul literaturii populare 
orizontul de receptare este, prin excelenţă, identic cu orizontul de (re) 
creare (şi propagare) a operei literare. 

Orizontul de receptare impune un tipar și îngrădeşte libertatea 
inovației individuale. Fenomenul apare astfel complet diferit de 
receptarea literaturii culte, dacă admitem că principala cerință 
formulată față de aceasta din urmă este originalitatea. Ceea ce 
orizontul de receptare așteaptă de la performatorul textului folcloric 
este adecvarea la un tipar preexistent, repetarea lui. Ceea ce se repetă 
este, consideră Caracostea, o „trăsătură stilistică supraindividuală” 
reunind „atât forma internă cât si sentimentul de viatä”550. Deși sursa 
humboldtiană este evidentă (Caracostea însușindu-și concepţia 
filosofului german despre evoluția în trei timpi a spiritului), o 
comparare a acestei „trăsături” cu categoriile blagiene sau cu 
arhetipurile lui Jung n-ar fi, poate, lipsită de semnificaţie. 

Interesat de sesizarea specificului etnic al folclorului românesc 
(în studii de „folclor comparat”), Caracostea discută receptarea 
motivelor europene în spaţiul nostru - problemele „receptării” se văd 
astfel legate de geografia istorică a motivelor. Receptarea e unul din 
termenii esentiali pentru înțelegerea corectă a devenirii unui motiv: 
„Trebuie să plecăm de la adevărul fundamental pentru acest domeniu 
de cercetări: poezia poporană trăiește răspândită în spaţiu si îndeosebi 
motivele «etnice» capătă o  coloratură specială, potrivit 
tinuturilor”551. La fel cum cerea criticului literar să retrăiască 
plăsmuirea operei, Caracostea cere folcloristului să reconstituie istoria 
receptării poeziei orale - recunoscând însă că e vorba despre o situaţie 
ideală: „Ca orice cunoaştere estetică, poezia cere să fie evocată, trăită 
nu numai potrivit propriului nostru gust de astăzi și nici în sine prin 
contemplarea în afară de spațiu și timp, ci totodată și potrivit 
condiţiilor de viață din care s-a născut şi a publicului pentru care a fost 
creată Idealul este stabilirea aceleiași lungimi de undă între creatiune, 

public si interpret. Astfel, conceptul stiintific devine nu numai o 
subsumare, dar şi o continuare a vieţii exprimată în artă'552. Ca o 
dovadă în plus că, în teritoriul folclorului, procesul de receptare nu 
poate fi înțeles decât ca o atitudine activă, de recreere, este și 
concepția caracostiană despre procesul de adaptare a motivelor 
europene la spațiul românesc, ilustrată în studiul despre Lenore 
(„istoria motivului şi deosebitele contaminări vor apărea ca lupta 
străvechiului motiv de a se adapta la împrejurări sociale si de gust 
estetic schimbate prin cultură'553). Alterările impuse motivului 
logodnicului-strigoi de orizontul de receptare/propagare arată - în 
opinia lui Caracostea - cel mai limpede „caracterul deosebit al 
folclorului românesc” 554, „expresivitatea românească”, cu alte 
cuvinte, specificul etnic al acestui „spațiu uman”, pe care studiile sale 
de folcloristică încearcă a-l circumscrie. 

3.4. Deschideri. Folcloristica lui Caracostea în actualitate. 

Sub aspectul teoriei literare - implicată de autor ca o ,armä” 
esenţială în abordarea folclorului - Caracostea este cel dintâi, la noi, 
care să fi încercat o integrare - prin aceleași concepte teoretice - a 
literaturii populare si a celei culte. Pentru că, pe cât de diseminată în 
studii de diverse proporții, pe cât de imperfectă în detalii si de... 
neterminată, pe atât în schimb, opera lui se construieşte urmărind o 
fundamentală coerenţă a propriului sistem. E un proiect integrator, 
enunțat în repetate rânduri. Alegem versiunea din Balada populară 
română, din rațiuni de concizie a expunerii: „Punem temelia pentru a 
compara pläsmuirile noastre cu baladele altor popoare. Astfel, fiecare 
motiv ne deschide în sus o perspectivă spre întregul domeniu al 
poeziei universale. lar în jos ne duce spre formele ireductibile, 
nucleare, ale limbii, pe care în ultimul timp o recunosc drept cea mai 
de seamă instituție de artă a programului nostru și cercetători 
cunoscuţi ca reprezentând altă poziție înainte'555. De aceea, folclorul 
e văzut ca un spaţiu de validare a conceptelor criticii sale (în primul 
rând, a criticii genetice): adecvarea conceptelor în investigarea 
literaturii populare confirma atât postulatul fundamental despre 


52 Balada populară română, ed. cit., p. 390. 
53 Lenore, ed. cit., p. 394. 
54 Lenore, ed. cit., p. 407. 
55 Balada populară română, ed. cit., p. 391. 


unitatea dintre ,popular” si „cult' în artă, cât si conceptele înseși, a 
perspectivei teoretice în ansamblu. „Întemeietor”, Caracostea înțelege 
să ,curete”, maiorescian, terenul, înainte de a-și așeza propriul sistem: 
ocazie, si în studiile de folcloristică, pentru polemici relevante atât prin 
originalitatea noii teorii, astfel fundamentate, cât şi prin spiritul unei 
epoci de reală efervescenţă în domeniul ştiinţelor umane. 

Cu ochi sigur, Caracostea își alege drept etape ale parcursului 
său folcloristic (vizând integrarea finală, în spaţiul Literaturii, a 
întregului domeniu) teme cu miză mare: Miorița, Meşterul Manole, 
situarea folclorului românesc în spaţiul sud-est european, realizarea 
unei tipologii perfect flexibile pe fenomenul literar (nerespectând 
apriorica împărțire în genuri si specii, a cărei ineficiență o 
sancţionează, de altfel). La fel, replicile sale polemice vizează 
întotdeauna o bibliografie de vârf a domeniului, citită fără prejudecăți 
şi corectată fără complexe. S-a văzut în ce măsură conceptele sale 
teoretice se adecvează ariei de investigație a folcloristicii. Principalul 
merit al sistemului teoretic propus este, probabil, de a institui 
concepte extrem de generale și de flexibile, totodată; sau, de a intui 
flexibilitatea metodelor aflate în circulaţie (în formare) în epoca sa - 
precum critica genetică şi formalismul. 

Însă, dacă în mod insistent, în studiile sale de folcloristică 
savantul îşi numește drept scop final integrarea literaturii populare, ca 
fenomen estetic, alături de literatura cultă, efortul său teoretic mai are 
cel putin două consecințe deloc neglijabile. Despre cea dintâi am mai 
avut ocazia să vorbim în paginile de față când ne-am referit la 
concilierea - în spaţiul folcloristicii - a perspectivei istorice (însă o 
istorie a „formelor vii”) cu aceea estetică, ca la un avatar circumstantial 
al sintezei majore. 

Cea de a doua nu privește neapărat teoria literară, de aceea nu 
intentionäm o detaliere excesivă a ei. O vom prezenta totuși, în cele ce 
urmează, deoarece o socotim deosebit de relevantă pentru două 
caracteristici ale întregii opere ştiinţifice  caracostiene: 
interdisciplinaritatea şi puterea de anticipare a devenirilor ulterioare 
(actuale) în domeniul științelor umane. Desigur că despre înclinația 
spre interdisciplinaritate a lui Caracostea s-ar putea scrie un capitol 
întreg, aparte. Se întâmplă însă ca, în ultimele decenii (mai ales după 
primul Congres Internaţional de Etnologie de la Paris, din 1971), să se 
vorbească tot mai insistent, în mediile științifice ale folcloriștilor (care 


nici nu-si mai spun astfel), despre necesitatea unei noi sinteze 
metodologice. Mişcarea poate fi asemănată cu aceea din critica literară 
posistructuralistă, decisă - se pare - să-şi reapropie (reapropieze?) 
discursul filosofic, istoric, filologic etc. 

Printr-o întâmplare a destinului său (bursa de studii la Viena, în 
tinereţe), fericit întâlnită cu anumite trăsături de personalitate, 
Caracostea - cel care își dorea să devină specialist al literaturilor 
moderne - începe ucenicind la una din cele mai importante şcoli 
lingvistice ale veacului nostru (unde descoperă în primul rând, ca 
principiu metodologic, viabilitatea „modelului lingvistic” pentru 
ştiinţele umane), pentru a ancora apoi în teritoriile folcloristicii, ca o 
treaptă necesară realizării marelui său proiect. Dintr-un asemenea 
periplu, savantul va dobândi pregătirea necesară descoperirii 
punctelor comune ale diferitelor discipline, zonelor de contact, 
interdisciplinaritätii, noii sinteze. Din cauza stângăciei terminologice 
(uneori) a definiţiilor sale, suntem tentaţi să nu dăm importanţă 
intuitiilor fundamental corecte ale lui Caracostea. Una dintre ele se 
referă şi la noile coordonate ce se impuneau unei folcloristici moderne. 

Sub aspect metodologic, această nouă folcloristică pe care o 
proiecta savantul (să o numim, cu termenul în consacrare astăzi, 
etnologie) reunea, așadar, „vechea folcloristică” (având ca obiect textul 
folcloric) cu etnopsihologia, stilistica, literatura comparată a formelor, 
cu istoria mentalităților și cu morfologia culturii. E enorm: e mult mai 
mult decât explicitase el însuşi când admisese că „natura însăși a 
materialului ne-a impus metoda istorico-geografică întregită cu cea 
estetică'556, este teritoriul pe care și-l revendică, astăzi, etnologia. 
Numai pe baza unei asemenea uriașe sinteze și-ar fi putut argumenta 
Caracostea însuși intuitii precum următoarea, în care se întâlneşte cu 
opiniile „adversarului” său, Lucian Blaga, cu ale lui Mircea Vulcănescu, 
Mircea Eliade ori Constantin Noica: „Însuşirile formale ilustrate în 
plăsmuirile noastre sunt adânc sădite în însăși firea omenească si au 
deosebită aderentä în natura motivelor si a expresiei româneşti. Ceea 
ce înseamnă că aici trebuie căutată temelia clasicismului românesc, 
înţeles nu ca imitație, ci ca dezvoltare organicä”557. Se discută mult, 
astăzi, despre etnologie ca o replică interdisciplinară, integratoare şi 

sen 


„înalt ştiinţifică” adresată vârstei romantice a folcloristicii558. Nu 
credem că exagerăm socotind studiile lui Caracostea ca o contribuție 
esențială la definirea nu doar a etnologiei româneşti, ci a celei 
europene în ansamblu, atât în privința grilelor metodologice, cât si a 
obiectului de studiu. Este, indiscutabil, un precursor care se cuvine 
recuperat, insistăm, în spațiul etnologiei, iar nu al folcloristicii 
(admițând că, dincolo de multiplele-i probleme actuale559, etnologia 
ar găsi răgazul unor asemenea recuperări, provenind din zone 
depărtate de „centru”, adică de Vestul Europei...). Iată de ce credem a 
înțelege dificultatea pe care o au istoricii folcloristicii româneşti (mai 
ales Ovidiu Bârlea) în determinarea cu precizie a succesorilor lui 
Caracostea. Citit numai ca „folclorist”, Caracostea pierde enorm, tocmai 
din componenta actuală a teoriilor sale. 

4, CREAȚIE, CREATIVITATE - CRITICĂ GENETICĂ 

„Dacă în pură teorie poate fi vorba de un folos, l-as formula 
astfel: maturitatea criticii stă în a intui din manifestările începutului 
sensul si direcția operei viitoare, iar din pläsmuirea definitiv adâncită 
si valorificată să poți descifra si procesul creator, cu ascunzisurile, 
ocolurile, contaminärile, umbrele si luminile lui”. 

(D. Caracostea, Creativitatea eminesciană560) 

4.1. Contextul 

În locul disciplinei istoriei literare (în criză), Caracostea vine să 
aşeze, spuneam, critica genetică (al cărei concept central este 
creativitatea - ea numind procesul creator) şi stilistica 
neohumboldtiană (a cărei dualitate formă internă/estem centrează, în 
fapt, o perspectivă mult mai largă, de filosofie a culturii). 

Procesul acesta creator este - recunoaşte Caracostea, cel dintâi 
- dificil de cuprins în definiții si teoretizări, si - în cele din urmă - 


58 Despre definirea etnologiei europene v. Marianne Mesnil, Folklore 
nationaliste et ethnologie européenne, "International Journal of Rumanian 
Studies", volume 6 (1988), nr. 1, p. 83-86; id., Entre rationalisme et romantisme: 
naissance d'une discipline, "Revue de l'Institut de Sociologie", nr.3/4, année 1983, 
Editions de l'Université Libre de Bruxelles, p.455-466. 

5 Despre care, v. l. Chiva, Face à face, în Ethnologies en miroir, coll. 
"Ethnologie de la France, Regards sur l'Europe". Essais réunis par Isaac Chiva et 
Utz Jeggle, Editions de la Maison des Sciences de l'Homme, 2e édition, Paris, 
1992, p. 1 sq. 

50 CE, p. 9. 


insesizabil deplin în analiză. Ceea ce face ca și conceptul de 
creativitate, dincolo de entuziasmul asertiv al textelor caracostiene ce 
îl postulează si îl folosesc, să aibă parte de definiții ezitante, chiar de 
ezitări în numire („plăsmuire” sau ,creativitate”? au ele acelaşi sens?), 
care nu reuşesc, cu toate acestea, să îi pună în cauză pozitia-cheie în 
cadrul sistemului teoretic. Creativitatea (şi critica genetică, adecvată 
acesteia) era, în viziunea autorului, cheia de boltă a sintezei 
metodologice la care visase, chiar dacă, uneori, admite că studiul 
genetic este numai o parte a procesului de interpretare critică; faptul 
că (precum în Poetul Brätescu-Voinesti) acesta se cere - în viziunea sa 
- completat de critica estetică561 indică înlocuirea operată de 
Caracostea: critica genetică e așezată în locul detronatei istorii literare. 

Creativitatea trebuie să primească (iar consecventa „gestului” 
despre care vorbeam, ca și întreaga „arhitectură” a proiectului teoretic 
converg spre aceasta) valoarea soluţiei ultime, definitive, în 
redefinirea noii ştiinţe a literaturii; sursele gândirii caracostiene 
îndreptățeau, prin interferența lor fertilă, o asemenea ipoteză 
teoretică. 

Către analiza și înţelegerea creativității converg, aşadar, toate 
traseele teoretice ale autorului, în toate etapele de evoluţie a ideologiei 
sale. Faptul este firesc dacă judecăm, mai întâi, după debutul criticului, 
sub semnul vitalismului promovat de gruparea „Vieţii noi”. Dacă 
deplasarea de accent în analiză, de pe opera finită pe procesul creator 
se poate origina aici (este soluția propusă de L. Petrescu562), 
contactul direct al tânărului Caracostea cu scrierile lui Bergson și 
Croce, ca şi descoperirea filonului romantic al lingvisticii germane, îl 
vor ajuta să resubstantializeze conceptul de-a lungul unei evoluții 
încununate de apariţia, în 1943, a Creativității eminesciene. 
Creativitatea devine astfel problema centrală a oricărui act critic 
fondat pe postulatele configurationismului „altoit” neohumboldtian. 
Aceeași justificare revine, în 1932, în deschiderea experimentului 
„Mărturisirilor literare”: „dacă recunoști ca legitimă preocuparea de a 
da atenția cuvenită artistului și dacă esenţa lui este nevoia de a 
exprima ce e mai adânc în experiența individuală, introduci în 

cercetarea literară un nou aspect dinamic: acela al vieţii 
creatoare”563. 

Creativitatea este, până la capăt, conceptul unificator. Si dacă nu 
reuşeşte să unifice diversele discipline rupte dintr-o știință literară în 
criză, dă, în schimb, unitate operei caracostiene însăși, după cum 
observa, cu deosebită îndreptăţire, același M. Anghelescu: „Târziu, si 
încă mai putin explicit, el încerca să îmbine cele două fire ale 
demersului enunțat de la început şi să încheie cercul heremeneutic al 
ideii de creativitate prin corolarul formei, al perfecțiunii artistice în 
general, pe care adevăratul artist o urmărește instinctiv, iar adevăratul 
critic trebuie să i-o pretindä”564. 

Atent, spuneam, la evoluția profundă a ideilor din vremea sa, 
Caracostea găseşte soluţia sintezei, pe care o realizează în două 
mişcări fundamentale: I. teoretizând dublul statut al obiectului (al 
operei de artă): de entitate şi de proces, ceea ce determină o definitivă 
modificare nu numai a perspectivei, ci si a statutului fundamental al 
acesteia; Il. în sfârşit, așezând actul critic paralel aceluia creator, 
exclusiv în câmpul unei deveniri. 

Dacă la întrebarea „cine creează?” (asupra identității 
subiectului) răspunsul oferit de Caracostea îl constituia conceptul de 
personalitate (apoi - de caracter), creativitatea - ca și concept - şi 
critica genetică - în calitate de metodă - reprezintă răspunsul la o altă 
întrebare fundamentală pusă actului (procesului) creator: întrebarea 
asupra predicatului. Simplu spus: „ce face?”. Insisităm asupra acestui 
ce ,primordial” din interogatie, întrucât el ni se pare a numi corect 
problema, „cum face?” rămânând în plan secund, ca o nuantare 
ulterioară; rezolvarea sa - în termenii caracostieni - detalează, cum se 
va vedea, creativitatea în transsubstantiere, trăire, factori creatori. 
Astfel, creativitatea numeşte, izolează, obiectivează relaţia dinamică ce 
susține atât ipostaza subiectivă cât şi pe cea tranzitivă a obiectului 
investigat în actul critic. 

Creativitatea este concepută de Caracostea, foarte modern, ca 
un proces - spune el - cu „trei fete”, id est - la realizarea căruia 

participă trei factori: artistul, ,creatiunea” şi „publicul receptiv'565. 
Critica genetică are drept scop investigarea dimensiunii dinamice care 
le reuneşte pe acestea (adică, a „vieţii artistice /care/ este acea unitate 
care îmbrățișează si procesul creator, și  creațiunea și 
receptivitatea'566) şi - ceea ce Caracostea nu uită să repete, ori de 
câte ori are ocazia - ea reprezintă o concepţie „în care, în chip firesc, se 
înlătură conflictul între istorie şi estetică'567. Critica genetică 
sintetizează „trei discipline, care numai spre paguba lor pot fi separate: 
critica, istoria literară şi estetica” 568. 

Ea reprezintă, fără nicio ezitare în privința opțiunii (chiar atunci 
când circumscrierile conceptelor operante „alunecă” uşor), marea 
soluție metodologică a ştiinţei literaturii, în viziune caracostiană. Ca 
metodă, poziția ei se decide prin două mișcări esenţiale și 
convergente: 

a) delimitarea de un pozitivism mecanicist sau de analogia (la 
fel de pozitivă) cu ştiinţele naturii, în investigarea unui fenomen (cel 
literar) căruia criticul nu îi neagă (ca „bun urmaş” al idealismului 
croceean) dimensiunea transcendentä, inefabilă: „Deşi cuvântul 
«geneză», ca şi acela de «generaţie», aminteşte analogii cu ştiinţele 
naturii, în interpretarea faptelor literare noi nu ne vom călăuzi de 
aceste analogii, nici de spiritul lor mecanizant, ci vom aduna si vom 
interpreta faptele potrivit realității vieţii liteare, ca viață a sufletului. 
De la studiul textului, până la cercetarea izvoarelor si a fazelor de 
dezvoltare, avem un număr de fapte, cari cer, prin natura lor, o 
interpretare genetică'569. 

b) postularea „istoriei interne a textului” ca substitut pentru o 
istorie literară în declin si - deci - redefinirea obiectului „noii istorii 
literare” în termenii creativităţii: „... istoria poate deveni si creatoare 
de viață. Dezvăluind factorii creatori în acțiune, ea pune în lumină 
izvoarele de viață, care ne-au dăruit un plus de înălțare, de frumos. Si 
dacă este de la sine înţeles și firesc să gusti şi să adânceşti frumosul, de 


565 Cîteva lămuriri, ed. cit., p. 9. 

566 ibid., p. 10. 

567 ibid., p. 10. 

568 ibid., p. 11. 

s* Opera lui Mihai Eminescu, curs litografiat, Bucureşti, Facultatea de Litere, 
1931-32, p. 5-6. 


ce să nu urmäresti și aspectul celălalt, căile străbătute până la 
dobândirea desăvârşirii pe care o admiri? Astfel concepută, istoria 
literară duce la o mai largă orientare în viața literaturii: pe lângă valori 
de admirat, ea înfățișează puteri creatoare în dezvoltarea lor'570. 

La fel cum ocupa o poziţie centrală în evoluţia ideilor literare ale 
lui Caracostea, în jurul ei focalizându-se, practic, toate constructele 
teoretice ale savantului, creativitatea mai poate fi considerată un 
concept central şi pentru că reuneşte surse teoretice diverse ale 
sistemului astfel constituit. 

Prin accentul pus pe dimensiunea „trăirii”, presupusă în 
realizarea (procesuală, a) creativităţii, atât în momentul genezei cât şi 
în acela (cu termenul folosit de Caracostea) al ,receptiei” operei, 
conceptul caracostian poate fi originat în spaţiul teoriilor lui W. 
Dilthey. Sistemul diltheyan pledează în consecință pentru o 
dimensiune subiectivă a interpretării, care va motiva substanţial 
critica „de identificare” din secolul nostru571. 

Relaţiile particulare existente între creativitate (ca proces) și 
personalitate (-a creatoare, ca subiect al respectivului proces) vin să 
clarifice şi poziţia teoreticianului față de critica biografică a 
începutului de veac. Fapt revelatoriu pentru sensibilitatea 
teoreticianului la disocierile de nuanţă în câmpul ideilor literare, criza 
istoriei literare (ca disciplină-pilot), a cărei înlocuire cu critica genetică 
o susține, nu îl determină pe Caracostea să respingă în bloc 
biografismul. „Alergia” (caracteristică generaţiei sale) la încărcătura 
factologică si la explicaţiile deterministe nu înseamnă, în cazul de față, 
renunțarea la investigarea biografiei scriitorului; însă postulatul 
fundamental al criticii genetice caracostiene, acela al existenței unei 
istorii/deveniri interioare a operei, determină o deplasare a 
„biografiei” din aria conceptului de personalitate (unde reprezenta o 
primă etapă, secundară față de dimensunea profundă a eului) în aceea 
a creativității. Critica genetică, aşa cum o ilustrează, spre pildă, 
Creativitatea eminesciană, reconstituie biografia operei literare (a 
capodoperei), confruntând-o cu structura internă a personalităţii ce i-a 
dat naștere. Congruenta lor validează actul interpretativ. Din nou, 

Caracostea reuseste o soluţie sintetică, la antipodul aceleia - mult mai 
spectaculoase si de incontestabil succes - a respingerii totale a 
biografismului, promovate de nume importante ale criticii românești 
şi europene (de la Maiorescu la Lovinescu, de la Proust la Poulet). 

El se află astfel în vecinătatea unuia din precursorii uitaţi ai 
structuralismului genetic contemporan: Pierre Audiat şi a sa Biografie 
a operei literare. După obiceiul său, Caracostea îl citează, chiar în 
Câteva lămuriri, text esenţial în promovarea criticii sale genetice, dar o 
face pentru a se distanța de psihologismul acestuia: „Dar faptele si 
vederile înfățișate /de P. Audiat, n. [.B./ sunt călăuzite de un interes 
psihologic, nu de imperativul estetic impus de natura obiectului de 
studiat”572. Dar „explicitul” nu coincide cu „implicitul”, într-un discurs 
critic unde sensibilitatea față de nuanţă este grevată de strategii 
delimitative improprii. Fiindcă dimensiunea psihologică nu-i este 
străină nici configurationismului pentru care optase Caracostea, de 
altminteri. lar demonstrațiile lui Audiat, referitoare la o „idee 
generatoare a operei” vizează - după mărturisirea explicită a autorului 
lor - tocmai realizarea unei sinteze între „două serii de lucrări critice: 
Geneza operelor si psihologia stilurilor” (s.a.) 573, serii comparabile 
criticii genetice şi filosofiei stilului din sistemul caracostian. Principalul 
avantaj al unui asemenea (nou) tip de critică, afirmă Audiat, constă în 
introducerea noțiunii de timp în investigarea fenomenului artistic. 
Scriitorul trebuie în consecinţă „tratat ca o fiinţă vie, care devine”574, 
dar biografismul acesta, funciar diacronic, se răsfrânge în mod egal și 
asupra operei: „indiferent de metodă, opera nu mai e considerată în 
bloc, nu mai e construită după date psihologice, dizolvată în istorie, ci 
derulată în timp” (sa) 575. Ceea ce ar „salva” o atare perspectivă 
reprezintă şi una din mizele geneticii caracostiene: identitatea 
procesuală a operei literare. Audiat nu exaltă psihologia auctorială în 
detrimentul realităţii literare a textului, ci (asemeni lui G. Rudler, pe 
care îl elogiază, asemeni lui Caracostea, care îl acuzase prea grăbit de o 
atare greșeală) insistă asupra faptului că „obiectul criticii este de a se 

apleca asupra operelor literare, de a le scrie istoria, de a le cunoaște 
destinul'576: opera ca obiect, geneză si receptare. Audiat face parte, 
ca şi Caracostea, din epoca soluţiilor predogmatice la criza științei 
literaturii - şi soluţiile lor, chiar dacă par să se „îngâne”, de fapt - „îşi 
răspund”. 

Cu totul alta este relația conceptului caracostian de creativitate 
şi a criticii (sale) genetice cu formalismul est-european, a cărui 
atitudine față de problemele genezei operei literare este - în opinia lui 
G.S. Morson - de o „semnificativă ambiguitate”, întrucât (în texte 
programatice, precum Literatură și biografie, de B. Tomașevski, de 
pildă) „pe de o parte, ei /formaliștii, n. [.B./ au continuat să respingă 
problemele biografiei auctoriale şi ale creativității, ca nespecifice 
domeniului literar; pe de altă parte, însuși conceptul lor de literatură 
s-a extins până la punctul în care includea tot mai mult asemenea 
subiecte”577. 

Recuperarea dimensiunii genetice (procesuale) de cätre 
structuralismul postbelic, intrat în criză578, va îndreptăţi, peste ani, 
nu numai conceptul caracostian ca atare, dar și poziția sa centrală 
într-o „critică genetică a vârstei posistructuraliste”. 

Putem afirma, deci, că această inovaţie (conceptuală, dar și 
metodologică) a lui Caracostea, din anii '30, se situează (ca si „forma 
internă” în lingvistica sa) în spaţiul de libertate al unei fericite 
deschideri, ulterior „închisă' de dogmatizarea formalismului (ca 
doctrină) si a poeticii istorice (ca metodă de investigare a fenomenului 
literar). Între determinismul cauzal de orice natură și teoriile 
„iraționale” ale geniului creator, între excesivele încărcături 
extratextuale ale biografismului „clasic” şi replierea textului asupră-și, 
în formalismul în curs de clasicizare, între toate acestea, bazându-se pe 
o informaţie bogată, de ultimă oră, dar fără a deveni sclavul ei, 

Caracostea are o poziție - din nou - de echilibru și moderație. Pentru 
el, „ipostaza creatoare nu se suprapune sârguincios peste datele 
existenţiale ale autorului, ci doar se resimte de influenţa modelatoare 
a factorilor complementari personalităţii artistice”579. Concept fertil — 
cum se va vedea - în critica literară practicată de Caracostea, 
creativitatea poate constitui un experiment de referință astăzi, pentru 
structuralismul genetic sau pentru unele din perspectivele procesuale 
ale criticii posistructuraliste. Firescul cu care se încadrează unui 
anumit context si unei anumite vârste a ideilor literare europene îi 
conferă, în opinia noastră, valoare exemplară si pentru înţelegerea 
vârstelor (şi contextelor) ce i-au urmat. 

4.2. Conceptul 

Cea dintâi dificultate concretă, sesizabilă în textele de critică 
genetică ale lui Caracostea, o reprezintă numirea conceptului teoretic 
central: plăsmuire? geneză? creativitate? Și, mai departe, imediat, 
compararea termenului propus cu alţii, din limbile în care au fost 
scrise studiile (nenumite explicit) pe care se întemeiază întreaga teorie 
caracostiană a criticii. Pentru Caracostea, cu deosebire în această 
situaţie, pare să fie extrem de important şi numele, dar si „ce-i într-un 
nume...” precum cel ales la un moment dat. 

Astfel, în Câteva lămuriri, ezitarea între ,pläsmuire” și „geneză” 
e justificabilă, subtextual, prin dificultatea de a îngloba, într-o singură 
perspectivă, obiectul şi devenirea sa. Plăsmuirea prezintă avantajul 
conotatiilor infinitivului lung (procesual) şi ale ,mestesugului”, ale 
realizării artei în concretetea formei. Ratiuni pentru care, în 
Expresivitatea limbii române, termenul se vede echivalat nu doar cu 
creativitatea (la nivel lingvistic), ci si cu germanul Gestalt 
(configuraţie): „Am căutat mult pentru germanul Gestalt un echivalent 
românesc si am renunțat. /şic! I.B./ Pläsmuire este altceva, indică si 
forţele lăuntrice, creativitatea, fără să scadă aspectul formal, atât de 
răspicat afirmat în frumosul românesc” (s.a.) 580. Cu toate acestea, 
Caracostea îl va desconsidera ulterior, îndeosebi în scrierile de critică 
literară, datorită ambiguitätii sale gramaticale: e substanță (cu valoare 
nominală dominantă), dar si infinitiv lung (cu valoare verbală 

recesivă) 581. „Geneză”, o altă variantă terminologică, prezintă 
avantajele relației explicite cu metoda critică urmărită („critica 
genetică”) şi ale consacrării sale ca atare în literatura de specialitate - 
dar Caracostea înțelege să pună într-însul un sens cu totul diferit, încât 
precizările necesare vin să-i greveze conținutul: „Adoptând însă 
cuvântul geneză /.../ elimin din notele alcătuitoare tot ce este străin de 
spiritualitate, creatiune și de voinţă de a plăsmui'582. 

Aşa încât - în spaţiul acelorași texte - Caracostea preferă să 
„creeze” un cu totul alt nume, având libertatea, în consecinţă, de a-i 
decide conținutul: creativitate. Definirea conceptului schiteazä în fapt 
viziunea autorului său despre procesul numit astfel (nucleul generativ 
initial, dimensiunea dominantă - dinamică, forma mentis şi 
personalitatea creatorului, finalitatea actului creator): „Cuvântul 
acesta fiind nou, are nevoie de unele precizări. Dominanta lui este 
dinamismul interior stârnit de opoziţia planurilor de rezonanţă în care 
vibrează felul constant de a fi al creatorilor. Încordarea acestora se 
descarcă în imagini, în ritm, în arhitectonică, într-un cuvânt în forma 
definitivată printr-un proces tipic de cristalizare”583. În chip 
semnificativ (deşi fără alte teoretizări explicite), Caracostea va distinge 
constant între ,creatiune” (ca obiect) si „creativitate” (ca proces); în 
schimb, între cel din urmă și ,pläsmuire” variaţia rămâne liberă584, 
oferind „material probant” acelora care aveau, ulterior, să îl acuze de 
confuzie sau de ,pretiozitate” terminologică, în detrimentul ideii. 

Atent la menținerea echilibrului între  antitezele 
(proces/obiect...) pe care procesualitatea astfel conceptualizată le 
sintetizează, Caracostea pare să intuiască, în precizările adăugate în 
acest scop, si punctul vulnerabil al criticii genetice, întemeiate pe 
creativitate. Dacă respinge prompt acuza posibilă, potrivit căreia, în 
concepția sa, „cumpăna ar înclina spre dinamismul vieţii de artă în 
detrimentul plăsmuirii” 585, simte totodată nevoia să adauge: 


581 Cîteva lémuriri, ed. cit., p. 10. 

582 ibid., p. 10. 

53 Creativitate şi creaţie, CL I, p. 9. 

584 Ce ne este cîntecul poporan, în Balada populară română, PTR, Il, p. 73.: 
"înrădăcinăm plăsmuirea în viață şi, în acelaşi timp, păstrăm toată autonomia 
creatiunei. /.../ Ceea ce ni se relevează prin creativitatea şi creatiunea poporană 
deschide o perspectivă şi asupra problemelor actuale de literatură cultă”. 

585 Creativitate şi creaţie, ed. cit., p. 10, într-o frază ce echivalează, incidental, 


„atitudinea noastră nu implică, aşa cum se răstălmăceşte, că trecem pe 
planul al doilea problema valorii'586, fără a demonstra, concret, cum 
anume înțelege să o facă. Chiar într-o aplicație atât de ,cuminte” a 
criticii sale genetice, ca Poetul Brătescu-Voinești, problema judecății 
de valoare se vede expediată la fel („a arăta raportul dintre motivul 
care domină concepția și dintre mijloacele prin care ea e înfăptuită, 
înseamnă a pune însăşi problema valorii artistice” - s.a.) 587, iar 
elogiile aduse operei în discuţie nu sunt decât extrem de subiective, 
pasionale. Rămâne întrebarea dacă incapacitatea de a ajunge la 
axiologic ține de metoda criticii genetice sau de o anume (inefabilă...) 
lipsă de talent a lui Caracostea însuși. 

Componentele procesului de creaţie ce urmează a fi reconstituit, 
totuși, în exercițiul criticii genetice, sunt - consideră Caracostea - de 
două categorii: cele certe, a căror măsurare e posibilă cu ajutorul 
instrumentelor vechii istorii literare („studiile de izvoare devin 
instrumentul cel mai prețios pentru studiile de geneză”, pentru că 
„izvoare, influenţe si geneză sunt probleme care nu se cuvine să fie 
separate” 588 ), ale biografismului modern („experiența umană 
închegată în operă'589) si ale criticii estetice și stilisticii („forma 
definitivă de artă pe care această experiență a îmbrăcat-o'590). Dar el 
se simte vizibil atras (provocat) de cea de-a doua categorie, a 
„incertelor”, unde e nevoie de arta teoreticianului spre a da osatură 
sigură judecății critice, analizei. Între personalitate şi operă stă 
(practic, întreg procesul creator) „nebuloasa artistică a procesului de 
creatiune, «forma internă» a plăsmuirii, anterioară cristalizärii 591, 
afirmă Caracostea, și adaugă imediat: „S-ar părea că aceasta îmi scapă 
cu totul'592. 

Judecând după spaţiul acordat, în scrierile sale, clarificării 
„nebuloasei” respective, suntem îndreptätiti să afirmăm că aceasta a 
fost principala provocare teoretică pentru Caracostea. La rândul 

nostru, în cele ce urmează, ne vom concentra analiza asupra acestor 
aspecte ale teoretizărilor caracostiene despre creativitate. 

Plecând de la postulatul dinamismului creativității, teoreticianul 
explică originea acesteia printr-o soluție ce îmbină, la nivelul surselor 
teoretice, filiera antropologiei humboldtiene (pentru care creativitatea 
artistică este expresia umanităţii din om), afirmând că generatoare 
este „o adâncă nevoie de exprimare a unei experiențe 
fundamentale” 593 , cu  psihologismul 594  configurationist: 
creativitatea transfigureazä nu realitatea („cutare sau cutare 
împrejurare externă'595) ci o „adâncă experiență sufletească”. 
Creativitatea este concepută astfel ca soluţie (ontologică, înainte de a fi 
estetică) de rezolvare a unei tensiuni psihologice primordiale, în 
sensul transsubstantierii acesteia într-o (configurationistä) „bună 
formă”. Rolul criticii genetice este de a „scoate la iveală forme de 
creativitate şi expresie purcese din încordarea iscată de o trăire 
dualistă a existenţei” (s.a.), în fiecare scriitor identificându-se „un 
îndoit plan de rezonanță'596. Opera finită se află la capătul unui 
proces de transfigurare artistică a unei experienţe „sufleteşti”; critica 
posistructuralistă, recuperând dimensiunea psihologică a creației de 
sens şi căutând să se îndepărteze de mirajul „lingvistic” al textului 
repliat asupră-și, va identifica un stadiu primordial similar, ca 
„prelogic” sau „prelingvistic”. lar dualitatea generatoare a tensiunii 
primordiale devine punctul arhimedic căutat de critic în fiecare 
aplicaţie a metodei genetice. În cazurile când datele psihologice îi 
lipsesc sau nu susțin suficient necesara dualitate, Caracostea nu ezită 
să o deplaseze, tacit, din zona („nebuloasă”... a) psihologicului, în aceea 
a dogmei creştine (opera lui Galaction se naște din „însăși dualitatea 
clasicismului creştin, termenul de evoluţie necesar al poziției păgâne 
față de lume'597) sau a viziunii despre lume, aflată în simplă relaţie 
de cauzalitate cu opera („viața lui Cervantes descoperă continuu două 
laturi fundamentale, o fire de idealist şi o fire de luptător pornită 

mereu spre noi fapte, ca si eroul lui”, si ,din aceastä dualitate: figura 
avântatului cavaler în opoziţie cu a practicului scutier, a crescut treptat 
primul roman modern'598). Aparenta simplă și pozitivă a soluţiei 
transformă „dualitatea” într-un passe-partout irelevant, în ultimă 
instanţă. 

Experientei fundamentale, a cărei tensiune între elementele 
primordialei dualitäti declanșează creativitatea, îi urmează, de-a 
lungul procesului, alți factori creatori, supraordonati, astfel încât - în 
termenii lui Caracostea - „cele arătate au nevoie să fie întregite, între 
altele, prin raportare la ritmul statornic de sentiment, la dinamica 
experienței si la concordanța dintre personalitate și ideologie. Această 
din urmă latură ne apropie de cercetarea genteică a experienţei 
literare propriu-zise'599. Factorii creativităţii se află într-o „fericită 
convergență'600, care asigură, în cazul capodoperelor, posibilitatea 
de a confirma intuitiile asupra personalităţii creatoare prin analiza 
operei şi invers601, susținând - pare să sugereze, implicit, autorul - 
formularea judecății de valoare. Dar, dincoace de personalitate, toți 
ceilalți factori sunt secundari, astfel încât este dificil de stabilit, față cu 
ezitările textului caracostian, dacă este vorba de factori ai creativității 
(ca proces de transsubstantiere estetică) sau ai personalității 
creatoare (investigabili cu metode împrumutate din psihologie). 
„Instinctele” expresive602, „forma vieţii de sentiment'603, „factorul 
modelator” supraordonat 604 - toate se subsumează, logic, 
personalităţii, ca subiect-autor al creativității. De-aceea, investigarea 
lor „în interiorul” creativității (cum se întâmplă în toate studiile majore 
de critică genetică ale lui Caracostea) abureste contururile 
conceptului; ca şi cum, într-o „întoarcere a refulatului”, ipostaza 
(gramatical) nominală a procesului (impusă teoreticianului de rigorile 
limbii - pentru că ea numește) ar ajunge în cele din urmă să-i 
umbrească însuşi caracterul predicativ, făcându-l pe autor să „uite” că 

răspundea întrebării „ce face?” 

Acesta este, probabil, şi motivul pentru care textul caracostian 
este mult mai ferm în a caracteriza devenirea creativității ca 
„transsubstanţiere”; definiții limpezi creionează în toate cazurile un 
proces de transfigurare artistică, într-o perspectivă polemică, menită 
să dejoace definitiv  simplismele criticii deterministe. 
Transsubstantierea este „trecerea de la frământările vieţii la o 
existență artistică străbătută de o spiritualitate superioară” 605. 
Viziunea asupra procesului artistic ca transfigurare nu e o noutate; ea 
poate fi întâlnită, în temreni aproape identici, în textele unor autori 
esentiali pentru susținerea teoriilor caracostiene, precum O Walzel, W. 
Dilthey sau B. Croce606. Interesant pentru o eventuală discuţie despre 
„actualitatea posistructuralistă” a lui Caracostea ni se pare în schimb 
faptul că recuperarea dimensiunii genetice în structuralismul postbelic 
are loc inclusiv prin reconsiderarea acestei probleme, pe baza 
relecturii chiar a textelor lui Dilthey607. Discutabilă, în legătură cu 
transsubstantierea estetică, este finalitatea acesteia, subliniată de 
Caracostea insistent si ambiguu. Ea poate fi înţeleasă si integrată 
sistemului, în linia antropologiei humboldtiene, atâta timp cât rămâne 
la nivelul general, al unei „geneze /.../ în sens de finalitate creatoare” 
(s.a.) 608, sau definește „specificul artistic, finalitatea creatiunii ca 
scop în sine”609. Încărcarea sa cu determinantele unor imperative 
extraestetice (ca în Poetul Brătescu-Voinești610) face ca textul 
caracostian să implice angajări „suspecte” si inutile în motivarea 
proiectului teoretic. 

Dar creativitatea mai presupune, la capătul devenirii, și 
»receptiunea”, moment ce adaugă un aspect interesant modernităţii lui 

Caracostea. Dezvoltată stângaci în domeniul folcloristicii, deși fusese 
bine motivată611, ea rămâne și în cazul criticii genetice un hibrid de 
intuiție teoretică perfectă şi de conceptualizare naivă. Sursele trăirii 
sau retrăirii (căci acesta e numele receptării acum, si ea are drept 
etalon receptarea criticului însuși) pot fi multiple. W. Dilthey e invocat 
explicit612. Dar avantajele utilizării conceptului rămân neclare: el ar fi 
necesar atât „pentru a putea pătrunde mai adânc în esenţa limbii 
materne”613, cât şi, totodată, ca o condiţie sine qua non a existenţei. 

Mereu, tonul pasionat al discursului critic vine să tulbure 
contururile.  Referirile lui Caracostea la trăire sunt când 
profesoral-definitive („zadarnic ia cineva condeiul să scrie un rând de 
lămurire a poeziei, dacă nu pleacă de la trăirea configurației ca 
poezie”614), când împodobite cu metafore liturgice (poezia „cere, 
înainte de toate, o împărtășire identică träirii 615), când expeditive 
(„să ne dăm seama în chip viu...'616). Întrebarea care se iveşte mereu, 
față cu asemenea conceptualizare neterminată, este: cum? cum se 
realizează trăirea? Id est: cum se realizează receptarea? Nu. Pentru 
Caracostea, în cel mai important studiu al său de critică genetică, 
Creativitatea eminesciană, trăirea nu mai caracterizează receptarea în 
general, văzându-se astfel, inexplicabil, particularizată prin atribuirea 
unui conținut inefabil, de esenţă transcendentă: capacitatea de retrăire 
e un dar, darul criticului („Faţă de procesul creator, singura cale de 
cunoaştere adevărată ar fi a aceluia care, având darul de a reproduce 
în el procesul, ar lua pe cititor de mână...' 617), ridicat astfel la rangul 
de apostol-evanghelizator al unei creaţii mai presus de cititori. 
Imaginea are contururile unei icoane naive. Este aceasta - cum susține 
si M. Apolzan618 - rezultanta exclusivă a ambițiilor criticului? 
Rămâne, oare, critica genetică a lui Caracostea între margini de 
naivitate, idealism şi egolatrie? 

4.3. Aplicatii 

4.3.1. Poetul Brätescu-Voinesti 

Publicat în 1921, în broșură separată, la Editura Vieţii 
Româneşti, şi reluat apoi în primul volum al Criticelor literare (semn 
că însuși Caracostea continua să îi acorde, după doisprezece ani, o 
importanță deosebită), Poetul Brätescu-Voinesti conţine, în termenii 
lui M. Anghelescu, „primele elemente mai consistente pentru o teorie a 
creativității”, rezultate din preocuparea caracostiană (la 1921, 
esențială deja pentru proiectele tânărului critic) de a adecva 
perspectiva critică dublului statut al obiectului619. Studiul utilizează 
deja conceptul de creativitate ca atare si pledează pentru critica 
genetică, afirmând necesitatea sa ca un moment în actul critic ,total”. 
Una din cele mai frecvente învinuiri ce i s-au adus lui Caracostea viza 
tocmai opţiunea sa din acest studiu, nu pentru metodă, ci pentru un 
scriitor ca Brätescu-Voinesti, minor si „datat” în 1943, când Poetul 
Brätescu-Voinesti este reluat într-o ediție de autor (precedat, aici, de 
Critica şi poetul I. Al. Brätescu-Voinesti). În ceea ce interesează 
capitolul de față, suntem de aceeași părere cu M. Anghelescu: „Poetul 
Brätescu-Voinesti este de fapt o aplicare a ideii de critică genetică 
asupra unei opere care permite un asemenea unghi de investigaţie, 
atât prin datele ei obiective, cât şi prin faptul că autorul consimte să fie 
confruntat cu rezultatele cercetării într-o confesiune ce se află, cu 
siguranță, la originea celebrelor anchete de mai târziu” (s. I.B.) 620. 
Valoarea scriitorului are mai puţină importanţă acum; pe de o parte, 
Caracostea admisese, într-un alt text (Le preromantisme de Gh. 
Asachi), că „scriitorii minori, aşezaţi la marile răscruci ale istoriei, sunt 
uneori mai potriviti a ilustra exigenţele unei metode literare'621. 

Pentru că, în sensul în care intuiţia asupra personalității se 
cerea verificată prin analiza operei, această primă aplicație a metodei 
genetice urmărește mai degrabă raportul dintre personalitate si 
factorii creatori, respectiv implicarea celei dintâi în procesul 
creativității, păstrând sub accent, în investigare, dimensiunea 
psihologică622. Mare parte a studiului (până la cap. al XI-lea) e 


6% M. Anghelescu, lucr. cit., p. XXIX. 

60 ibid., p. XXIII. 

61 Le préromantisme de Gh. Asachi, SA, II, p. 144. 

62 V., consideraţiile lui M. Anghelescu, lucr. cit., p. XXIII, despre trecerea, în 


consacrată configurärii personalității lui Brätescu-Voinesti; în 
rezumatul autorului însuși: „Pentru a-mi lămuri personalitatea si 
înţelesul întregii creatiuni a lui Brătescu-Voinești, am căutat mai întâi 
să scot la iveală însușirile înnăscute, pe care o fericită întâmplare le-a 
sădit în sufletul poetului. Am arătat apoi cum viaţa a hrănit aceste 
însușiri, făurind un instrument artistic original: felul statornic de a 
selectiona experienţele umane şi de a vibra în atingere cu ele - 
individualitatea creatoare a poetului nostru. /.../ am precizat pe rând 
feluritele tipuri de emoție care, fireşte, sunt înrudite, întrucât se 
încheagă din acelaşi izvor creator; am amintit apoi în treacăt unele 
mijloace artistice proprii scriitorului. Dar mai presus de toate, am dat o 
deosebită luare-aminte nevoii poetului de a exprima acea vibratiune în 
care trăia cea mai adâncă si mai personală dintre experienţele lui'623. 
Aşa încât, acest prim studiu consacrat creativității unui scriitor anume 
se centrează (încă) pe o problemă „intermediară”, „de relație”: raportul 
personalităţii scriitorului cu procesul creator al cărei subiect este. Mai 
mult, punctul final al demonstraţiei pare să vizeze tot personalitatea, 
întrucât Caracostea („potrivit telului fixat”) declară a fi căutat „acele 
momente din întreaga creatiune /obiect sau proces? creatiune este, 
acum, în variație liberă, cu creativitate? n. 1.B./ care aruncă o vie 
lumină asupra formaţiunii însăși a personalităţii scriitorului”624. 

Desigur, Caracostea are grijă să înlăture dintru început orice 
acuză de simplificare deterministă a relaţiei („experiența umană 
închegată într-o plăsmuire nu poate să fie dovedită ca însăși cauza 
creatoare”625), ca şi pe acelea referitoare la un calc metodologic după 
ştiinţele naturii (geneza „la lumina procesului creator, este altceva 
decât o intruziune a ştiinţelor naturii în domeniul literar'626). 

Dacă aceşti primi paşi - ai delimitărilor metodologice - sunt 
împliniți conform ritualului cunoscut, demersul caracostian este mai 
puţin riguros în ordonarea (valorică? cronologică?) factorilor creatori 
investigati. Si - ceea ce aşază întregul edificiu pe nisipuri mișcătoare 
(numind, în fond, una din limitele intrinseci oricărui efort de 

pozitivare a stiintei literaturii) - primul gest al criticului se fondeazä 
pe o intuire a tensiunii primordiale ,în procesul de creatiune al lui 
Brătescu-Voinești'627. Investigarea creativității urmează să fie apoi 
„controlul” ce va întări adevărul intuitiei primordiale628. 

Analiza identifică perechi contrastive (în texte lipsite de valoare 
estetică, precum Două surori, ca si în altele, de succes, ca Niculäitä 
Minciună), configurate în termeni psihologizanti şi determinând (fără 
alte nuanţe ale comentariului asupra modului determinării respective) 
forma finită (,arhitectonica”629) a povestirilor. Dualitatea tensionantă 
(„0 opoziție de valori, un contrast moral'630) stă la originea 
procesului creator şi ea se repercutează în toate etapele acestuia: 
„imaginile dominante sunt pătrunse de discordanta dintre însușire si 
suferință” 631, lupta contrariilor etice („dureroasă experiență” 
personală a scriitorului632) își găseşte expresia în „accentele, adesea 
profunde, de amărăciune si de durere'633 etc, etc. Ceea ce îl 
interesează deocamdată pe Caracostea pare să fie întoarcerea unui 
demers analitic, pornit inițial de la intuiţia adâncurilor originare ale 
personalităţii, la desenul configurativ al acesteia, confirmate de un 
ansamblu de ,probe” (tot atâtea etape ale creativităţii), neierarhizat 
interior. Totul conlucrează, „se cristalizează artistic”, determină 
„economia povestirilor, arhitectonica lor, cadrul şi natura emotiei 
finale'634, pentru a pune în lumină personalitatea scriitorului. 
Exemplară, desigur. Dar studiul „ratează” astfel însăși investigarea 
creativității, a dimensiunii procesuale, predicative: el nu demonstrează 
cum se petrece „cristalizarea” sau „conlucrarea”, sau „determinarea” 
(respinsă inițial). Ceea ce înseamnă, în opinia noastră, un eşec mult 
mai grav decât alegerea - spre investigare - a unui scriitor discutabil 
sub raport estetic. Deocamdată, Poetul Brătescu-Voineşti nu reuseste 

să fie decât un studiu „despre creativitate, în absenţa acesteia”. 

4.3.2. Experienţa „Mărturisirilor literare”. 

După redactarea studiului despre Brătescu-Voinești, Caracostea 
îi va cere scriitorului să judece și să confirme rezultatele cercetării 
sale, într-o confesiune despre resorturile procesului creator (ceea ce 
însemna, cu adevărat, recuperarea creativităţii „ratate” de acel prim 
exercițiu genetic caracostian). Studiul însuși conține referințe ezitante 
la o asemenea, posibilă, cerere: „Ar fi interesant - proiectează 
Caracostea - să ştiu precis în ce împrejurări, sub ce lumină si formă a 
apărut întâi scriitorului figura lui Niculäitä Minciună'635. Fraza 
imediat următoare îi opune - nemotivat - acesteia o negatie categorică 
(„Nu ştiu si nici nu simt nevoia să știu'636) si absolut paradoxală, de 
vreme ce tocmai acesta e unul din scopurile criticii genetice: explicarea 
originilor procesului creator. Dar, ca si cum s-ar îndoi de viabilitatea 
metodei pe care o încearcă, D. Caracostea își încheie fraza respectivă 
cu o a doua contradicţie, deoarece (deşi nu o vrea) criticul e tentat să 
afle, dar pentru aceasta plănuieşte a cere un răspuns scriitorului: „ar fi 
lucru uşor să întreb pe scriitor'637. 

După 1933, când ia ființă Institutul de istorie literară și folclor, 
Caracostea va organiza sub patronajul acestuia o serie de „mărturisiri 
literare”, invitând scriitori importanţi ai momentului respectiv să 
conferentieze despre „cum scriu”. Vor răspunde O. Goga, I. Al. 
Brätescu-Voinesti, Cincinat Pavelescu, Jean Bart, Gala Galaction, T. 
Arghezi, M. Sadoveanu, I. Minulescu, I. Agârbiceanu, L. Rebreanu, I. 
Barbu, I. Pillat, N. Crainic, N. Davidescu, „tot ce avea mai de seamă 
scrisul românesc ajuns la maturitate'638. Conferinţa lui O. Goga 
(prima din serie) e precedată de un text caracostian programatic, 
Câteva lămuriri, ale cărui teoretizări pe seama conceptului de 
creativitate le-am utilizat în  subcapitolele anterioare. 
Textului-mărturisire, polemic, al lui Arghezi (Dintr-un foişor), 
Caracostea îi răspunde cu un Contrapunct (publicat în „Revista 
Fundațiilor Regale”, an VIII, nr. 12/decembrie 1941), prilej pentru o 

scurtă privire retrospectivă (după zece ani de la prima conferință) 
asupra experimentului, si a formulării unei profesiuni de credință a 
criticului. 

Observând că „scriitorii înșişi preţuiesc acest fel de biografii a 
operei împletită cu istoria propriei vieți si nu le socotesc literatură 
dirijată'639, Caracostea evită să formuleze concluzii substanţiale 
asupra experimentului, sau să discute în ce măsură acesta a contribuit 
la consolidarea conceptului său de creativitate și a criticii genetice. Așa 
încât, dacă experimentul în sine este interesant şi textele scriitorilor 
pot avea o valoare deosebită, nu dispunem de explicitări caracostiene, 
concrete, asupra profitului teoretic al ,märturisirilor”, necum asupra 
ipoteticei nesinceritäti a autorilor interogati. Din punctul de vedere al 
cercetării noastre, experimentul „Mărturisirilor literare” nu prezintă 
decât un interes documentar640. 

În Contrapunct, „text intermediar” în ciclul „Mărturisirilor”, o 
mare parte e consacrată polemicii cu Arghezi. Sub aspectul 
teoretizărilor creativităţii, avem de-a face mai degrabă cu o repetare a 
programului asumat de Caracostea în critica genetică, în stil asertiv şi 
(auto) laudativ641. Mult mai ferm decât în stilistică, el numeşte aici si 
acum o dimensiune etică, intrinsecă judecății de valoare. Ceea ce este 
mai important decât mărturisirile auctoriale despre procesul creator 
însuși este ideea lor despre „misiunea” ce le revine: ,räspunderea” față 
de „propria lor menire”, „chemarea”, „raportul față de publicul cititor”. 
Subtextual, criticul dă senzaţia că induce o opţiune între autorul de 
„solilocvii” și cel pătruns de conştiinţa misiei sale față de un (anumit) 
public, tot astfel cum, explicit, optează pentru cel ce ştie că dă seamă 
„permanenţei românești şi umane”, respingând autorul de efecte 
estetice (cum să le numesti „valori”?) gratuite. În ordinea acelorași 
deformări ideologice, articolul recurge la puncte de sprijin în 
bibliografia germană, iar titlurile citate aparțin publicaţiilor serviciilor 
de propagandă ale noii ordini politice din al II-lea Reich; nu 
întâmplător, de fapt, Caracostea recunoaște că se referă la „preosupări 
asemănătoare /ce/ s-au ivit si în critica şi ideologia germană recentă” 

(s. LB.) 642. Problema depäseste, în mod cât se poate de limpede, 
sfera literarului, a esteticului: „Cine cunoaște - continuă Caracostea - 
adânca frământare prin care se caută azi funcțiunile supraindividuale 
își dă seama că ne aflăm aici în fața unei mari probleme moderne, care 
trece de granițele unui popor /.../ Însemnătatea problemei se vede, 
între altele, și din lucrările celei de-a cincea sesiuni a «Serviciului 
pentru cultura scrisului», publicate sub titlul Einsamkeit und 
Gemeinschaft (1933). De aici se poate vedea în ce chip literatura 
începe să fie privită şi ca o funcțiune biologică...” (s.a.) 643. 

„lar critica genetică a lui Caracostea începe să alunece în 
aceleași capcane spre care s-au îndreptat, orbește, și celelalte domenii 
de aplicare a proiectului său teoretic. 

4.3.3. Creativitatea eminesciană 

Studiul de critică genetică aplicată Luceafărului reprezintă 
încununarea nu doar a unei metode (pentru care pledase criticul timp 
de mai bine de 20 de ani), ci si a întregii ,constructii” având ca bază 
limba națională şi ca prim „etaj” literatura populară. Deşi apare în 
1943 în volum, conturarea studiului poate fi urmărită, după 1930, în 
unele din cursurile universitare consacrate de Caracostea operei 
eminesciene, iar fragmente dintr-însul sunt publicate în „Revista 
Fundațiilor Regale”, într-o (de astă dată, bine gândită) strategie menită 
a capta atenţia publicului. Dar suntem în război și atenţia respectivului 
public e îndreptată spre altele, iar despre ,recuperarea” cărții după 
1945 nici nu va mai putea fi vorba. Judecând volumul din 1943 ca pe o 
împlinire a proiectului teoretic caracostian, trebuie notat faptul că el 
readuce în atenţie - incluzându-l în sumar - un studiu de tinereţe al 
autorului, Personalitatea lui Eminescu, esenţial în definirea şi aplicarea 
unui alt concept major al lui Caracostea. Nu este vorba, credem, de o 
simplă reeditare, ci de expresia limpede a întregului: creativitatea (ca 
ipoteză predicativă) se adaugă personalităţii (ca ipostază subiectivă) 
în realizarea procesului creator. A cărui expresie finită - opera ca „artă 
a cuvântului” - face obiectul Artei cuvântului la Eminescu, scriere tot 
atât de importantă în ansamblul sistemului. 

Opera eminesciană centrează studiile caracostiene, tot astfel 
cum analiza genetică a Luceafărului era menită să sintetizeze, în 

Creativitatea eminesciană, printr-o metodă a cărei exemplaritate se 
adecva exemplaritätii obiectului, toate axele teoretice deschise în 
textele de până atunci: „Grupând în jurul unei astfel de opere toate 
chestiunile de tehnică, ele nu mai au caracterul fragmentar, dar nici pe 
cel normativ /.../; par ceea ce sunt în realitate, funcțiuni ale procesului 
plăsmuitor'644. Caracostea recunoaşte a fi simţit o provocare în chiar 
aura ce însoțea (însoţeşte?) Luceafărul în conștiința publicului: „este 
deci nu de puțină importanţă să pătrundem procesul acesta îndelungat 
şi felurit din care a ieşit cea mai frumoasă plăsmuire din literatura 
noastră'645. 

Ne aflăm însă, cu Creativitatea eminesciană, în anii când, în 
evoluţia sa, sistemul teoretic al lui Caracostea se apropie deşi 
ancorează în teritoriile caracterologiei. Din acest punct de vedere, 
Creativitatea eminesciană ar fi trebuit să fie ultimul (supremul) studiu 
de critică literară, înainte ca autorul să se consacre antropologiei 
culturale. Asa pot fi înțelese nuanțele ,nationale” insinuate în definirea 
conceptului central: e vorba de „creativitatea românească”, analizată în 
cea mai de seamă expresie a sa - Luceafărul, poem considerat 
emblematic pentru o devenire supraindividuală, etnică. 

Miza studiului este mai putin una teoretică (întrucât conceptul 
propriu-zis fusese definit în texte anterioare), cât una aplicativă, 
ilustrativă. Spre deosebire, însă, de celelalte scrieri consacrate 
creativității, abia acum conceptul se vede circumscris si substantializat 
deplin, abia acum privirea focalizează cu adevărat asuprä-i. Studiul nu 
adaugă nimic datelor esenţiale ale creativităţii, definite deja. Se poate 
spune, în schimb, că le concentrează, într-una din cele mai bine 
articulate demonstraţii caracostiene - fără confuzii, fără ezitări, 
treaptă cu treaptă, și fiecare nouă etapă este explicată atent. Tonul 
didactic poate deranja, uneori. Dar cititorul este, credem, mai degrabă 
fascinat de cadenta senină a unei demonstraţii ce reuşeşte să redea, 
deopotrivă, articularea geometrică a ideilor şirtimul susținut, impus de 
procesualitatea investigată. 

Punctul de plecare - si punct de sprijin, totodată - este unul 
dialogic, polemic: demonstraţia care începe va salva vechea știință a 
literaturii, resubstantailizänd-o sub semnul „vieţii literare”, adică a 

„vieţii (interne a) literaturii'646. Ulterior, polemica se îmbogäteste cu 
referințe mult mai concrete si - în fapt - previzibile: „când eşti ispitit 
să descifrezi procesul de creaţie din te miri ce märuntisuri biografice, 
caracterizarea instinctelor erotice ale lui Eminescu, așa cum o face dl. 
Călinescu, arată povârnisurile biografiei, înțeleasă ca linie externă a 
vieţii fără de intuiţia personalitätii” 647. 

Ca întotdeauna, prezentarea structurii studiului înseamnă şi o 
demonstrație a adecvării metodei critice la obiect: o parte „va urmări 
pătrunderea factorilor creatori”, o alta „va adânci problemele de 
formă, nu însă privită ca nunc stans, ci sub aspectul luptei pentru 
expresie'648. Primul capitol se si intitulează, sugestiv, Istorie si 
estetică; alături de enuntarea mizei teoretice, el reunește pentru prima 
oară în mod sistematic argumentele esențiale pentru validarea 
conceptului de creativitate, sub acest nume: 

a) „geneza” e respinsă pentru conotatiile sale de determinism 
mecanicist649. 

b) „creativitatea” e preferată pentru b1) sugestiile finaliste 
acordate procesualului, cuvântul de ordine fiind „nu determinism, ci 
finalism”650; b2) posibilitatea de a îndepărta critica genetică de orice 
asocieri cu științele naturii („să separe natura de cuceririle 
culturii” 651) si cu perspectiva deterministă a acestora; b3) 
dimensiunea psihologică prezervată astfel în procesul creator, ca 
realitate ultimă, originară, a acestuia („vom selectiona și interpreta 
faptele potrivit realității vieții literare, unde sufletescul și 
personalitatea hotărăsc'652). 

Abia după aceste precizări conceptuale şi metodologice, 
capitolul al doilea, Actualizarea, va împlini - după cum o arată si titlul - 
ceea ce fusese numit iniţial „pătrunderea factorilor creatori”. Trăirea 

operei este - ca primă etapă a exerciţiului genetic - prea putin 
convingătoare; ea înseamnă povestirea participativă a subiectului 
Luceafărului, spre a se ajunge la „temelia concepţiei” sale, identificată 
(desigur) într-un principiu dual: „situaţia față de iubirea pământească 
a celui menit să privească şi să trăiască viața sub aspectul vesniciei 
alcătuieşte temelia acestei concepții. Este conflictul dintre creativitatea 
înaltă si iubire”653. Resemnat, Caracostea recunoaște eşecul tentativei 
de ,pätrundere”, a proiectului „retrăirii” operei ca primă etapă obligată 
în critica genetică, admițând totodată a se despărți, astfel, de iluziile 
tinereţii: „descrierea criticului” (,descriere”, deci peisaj secund, iar nu 
„trăire”!) nu poate înlocui „esenţa unei creatiuni”, „pentru că e deficitar 
mijlocul de a capta şi a face pipăită partea hotărâtoare a patrimoniului 
literar'654. Dar, dacă nu poate capta și nici repeta/actualiza esența, 
mai poate criticul să o comenteze? Caracostea ocolește întrebarea, 
continuându-și analiza după ce o clătinase pret de o clipă în marginea 
abisului. 

Partea cea mai substanţială a studiului o constituie investigarea 
factorilor creatori. Prima este „experiența fundamentală”, concept 
delicat nu datorită componentei psihologice asumate, ci a exagerărilor 
„trăiriste” pe care le permite şi asupra cărora Caracostea atrage 
atentia655. Definiţia sa (în capitolul al treilea, Experientä si poezie) 
concentrează esența procesului creator însuși: „Încorporată în 
creativitate, experiența poetului este acea trăire intensă /dimensiunea 
psihologică, n. I.B./ care, dezvăluind o deosebită valoare a vieții 
/dimensiunea filosofică, a  Weltanschauung-ului, n. 1.B./ tinde 
/procesualitatea, n. I.B./ către expresie /finalismul grefat pe 
humboldtiana nevoie de expresie a umanului, n. L.B./” (s. ILB.) 656. 
Chiar înainte de a pune trăirea („experiența trăită”) la originea 
procesului, Caracostea presupune existența unui dat primordial al 
personalităţii, o formă internă psihologizată („forma vieţii de 


63 ibid., p. 13-14; utilizat într-un asemenea context, în ultima propoziţie citată, 
termenul de "creativitate" redevine confuz, întrucît el trimite la un alt nivel de sens, 
intrinsec textului ca obiect finit. 

654 ibid., p. 14. 

65 ibid., p. 16. 

656 ibid., p. 16. 


sentiment”, în care „stă cheia întregii structuri sufletesti” 657). 
Postularea acesteia retrage momentul originar în sfera datului 
imanent, anistoric, al subiectului creator si readuce, totodată, o metodă 
„în curs de pozitivare' în spațiul idealismului. Experienţa 
fundamentală e mai întâi intuită de critic şi apoi, pe tot parcursul 
Creativitätii eminesciene, revenirile la ea o confirmă, dinspre opera 
finită658. Desigur că experiența este a unei tensiuni, iscate de o 
dualitate: „se va vedea limpede ce timpurie și frecventă a fost 
experiența contrastului dintre înalt și teluric în iubire. Se poate zice că 
aceasta a fost experiența fundamentală a lui Eminescu, nu numai în 
iubire, ci în toate domeniile vieţii. Toată structura lui sufletească îl 
ducea să vadă pretutindeni contrastul dintre un elan înalt și 
mărginirile telurice. Nu cutare sau cutare amănunt biografic, ci 
totalitatea experiențelor raportată constant la «cercul vostru strâmt», 
iată factorul generator, privit în limitele experienței individuale”659. 
Analiza operei finite confirmă intuiţia, în termeni aproape identici660. 
Experiența fundamentală decide construcția unei „categorii 
primordiale” analoge ei, înscrisă conştient în poem: „conflictul 
ceresc-pământesc, sădit în însăși inima creativității eminesciene'661. 
Ceea ce determină identificarea, circumscrierea și validarea (prin 
opera finită) a experienţei fundamentale este construcția analogă a 
tuturor celorlalte etape ale procesului de creaţie (şi a factorilor 
creativi supraordonati). Structura duală originară se repercutează la 
toate nivelele ulterioare, determinând opțiunile personalităţii 
creatoare şi - în ultimă instanță - căutările sale formale/expresive, 
până la opera finită. 

După experiența fundamentală, ceilalți factori creativi sunt: 
experiența socială, „ritmul statornic de sentiment, „dinamica 
experienței”, „concordanța dintre personalitate și ideologie” 662. 
Autorul menţine, consecvent, în substanța conceptelor dimensiunea 

psihologică şi pe aceea procesuală. În sfârşit, ultimul factor îl 
reprezintă experienţa cărturărească. Odată identificaţi, analiza se va 
concentra asupra transsubstantierii lor663 în variantele operei. 
Faptul că, în creaţia Luceafărului, Eminescu porneşte de la un text 
existent, este o provocare cu atât mai interesantă pentru critic: el va 
analiza „primul proces de înfrățire a unui material dat în sufletul unui 
mare poet'664; procesul va tinde, consecvent, spre expresia dualității 
primordiale, continuând și confirmând construcția analogică a 
etapelor sale. 

Ceea ce urmează, odată cu capitolul al patrulea, Mit și 
creativitate, este un exercițiu de critică genetică și de literatură 
comparată a formelor unde variantele Luceafărului se văd puse sub 
lupa unui cercetător pentru care proiectele sunt, dintotdeauna, 
enorme, şi imperfecte, căci irealizabile complet665. 

Concluziile studiului (formulate în ultimele trei capitole) 
întăresc cele trei linii de forță obligatorii în orice analiză de acest gen: 

1. Înțelegerea procesului (cap. XVII. Cum plăsmuia Eminescu) 

2. analiza etapelor acestuia, „de la forma internă la ideologia 
estetică” (cap. XVIII). Ele sunt: „forma internă a viziunii despre lume”, 
„forma internă a vieţii de sentiment’ și ritmul acesteia, „experienţa 
adâncă”, „ideologia” si „experiența cărturărească”666. Noncoincidenta 
ordinii lor cu aceea din primele capitole este o mărturie a tipicului 
efort caracostian de nuantare, chiar cu riscul de a pune în cauză 
coerenţa dată a propriului sistem. 

3. verificarea finală a concordantei termenilor implicaţi: 
„concordanța între personalitatea si estetica poetului” (cap. XIX), 
explicând „stăruința de plăsmui'667. 

Studiul se încheie cu această confirmare a virtuţilor sintetice ale 
criticii genetice, încercate în spaţiul său. ,Concordanta” respectivă este 
argumentul suprem al unei judecăți de valoare, pe care autorul nu o 
mai formulează şi care nu ar face decât să confirme opinia comună 

despre valoarea emblematică a Luceafărului. Alegându-si ca obiect 
Luceafărul, Caracostea nu riscă o judecată de valoare nouă (ca în cazul 
lui Brătescu-Voinești sau al altor scriitroi contemporani) şi nu pierde. 
Dar miza cercetării sale („cu final ştiut”) nu pare să fie finalul, adică 
judecata de valoare: ceea ce pune în cauză ratiunile actului critic si îl 
„riscă” astfel, periculos de mult, într-un sens mult mai profund, 
întrucât vizează ratiunile construcţiei teoretice. 

4.4. Concluzii 

Creativitatea - ca şi conceptualizare a unui proces - este 
emblematică pentru efortul lui Caracostea de a prezerva dinamismul 
fenomenului estetic în analiza lui, de a păstra (în termenii săi) ,vie” 
opera de artă. 

Ca obiect al unei metode înnoitoare, critica genetică - este 
expresia efortului teoreticianului de a depăşi criza ultimului 
modernism în științele literaturii; „ea grupează - după cum apreciază 
si M. Anghelescu - în jurul său elementele unei adevărate teorii a 
înţelegerii literaturii, respectiv a istoriei literare'668. 

Ca şi perechea de concepte estem/formă internă din stilistică, în 
critica literară teoretizată şi practicată de Caracostea creativitatea este 
spaţiul fericitei întâlniri dintre o tradiţie fecundă (ulterior uitată) si 
anticiparea unor teorii ce aveau să se constituie abia după al doilea 
război mondial. Ca surse teoretice, ea împacă vitalismul european, 
concepția idealistă a lui Croce despre geniu (creator de artă) și 
neoidealismul lui Dilthey (centrat pe conceptul de Erlebnis) 669. Însă 
investigarea personalității, intuirea dualității generatoare (si 
verificarea sa la nivele superioare de configurare a sensului, în text), 
analiza nucleelor de creativitate fac din Caracostea un precursor al 
psihocriticii lui Ch. Mauron670. După cum tentativa de sinteză 
metodologică între genetism si formalism fac dintr-însul un precursor 
al structuralismului genetic contemporan. 

Ca toate conceptele caracostiene, şi creativitatea îmbină 
focalizarea asupra literaturii cu deschiderea spre o filosofie a stilului 


668 M. Anghelescu, lucr. cit., p. XXVI. 

Despre "structuralismul neoidealist" al lui Dilthey şi raporturile sale cu o vîrstă 
a formalismului european din care făcea parte şi Caracostea, v. O. Sus, lucr. cit., 
p. 45 sq. 

6&0 v, demonstraţia lui M. Anghelescu, lucr. cit., p. XXX. 


supraindividual. Comparatia cu filosofia lui Lucian Blaga, sugerată de 
M. Anghelescu, este relevantă în acest sens: „Creativitatea /.../ se va 
întâlni la un anumit nivel cu noțiunea de «stil» a lui Blaga, cu 
încercarea de izolare a unui element permanent, definitoriu nu numai 
pentru o literatură sau o cultură, ci si pentru o întreagă spiritualitate. 
/...] Creativitatea devine deci, în perspectivă sociologică, o 
componentă caracteristică a specificului național pentru că sublimează 
latentele obiective ale unui suflet colectiv”’671. 

În sfârşit, teoretizarea și aplicarea, apoi, a creativității sunt 
mişcări împlinite de Caracostea cu o acută, mărturisită (de astă dată) 
conștiință a eșecului. Un eșec asumat, întrucât - oricât ar tinde spre 
pozitivarea sa, ca ştiinţă, oricâte sisteme teoretice şi-ar construi pentru 
a se sprijini într-însele - știința literaturii lucrează cu inefabile. Între 
ideea abia rostită în Poetul Brätescu-Voiesti - „S-ar părea că aceasta 
îmi scapă cu totul'672 - și explicaţia din Creativitatea eminesciană, 
potrivit căreia „în poezie (şi aici poate mai mult decât în alte domenii) 
rămâne un aspect insondabil. /.../ un adânc, trecând cu mult dincolo 
de ceea ce ar putea spune cutare sau cutare vers încântător și chiar 
întregul plăsmuirii'673, teoreticianul își știe, în deplină luciditate, 
limitele. Chiar dacă (inclusiv în cazul creativităţii) i se întâmplă să își 
imagineze că le-ar putea învinge. 

PORTRETUL CRITICULUI ÎNTRE DOUĂ RĂZBOAIE. 

„Se ridică astfel una din cele mai gingaşe întrebări pentru critica 
literară: trebuie ca să se mărginească a fi un simplu birou de 
înregistrare, sau se poate înălța la o colaborare de creativitate între 
poet şi critic în sensul împlinirii destinului înscris în virtualitätile 
poetului?” 

(D. Caracostea, Mit şi creativitate674) 

„Ce tristă e meseria de critic... Cum să arăţi mai adevărat 
fenomenul ales, înalt, decât zicând simplu cititorului: citeşte, 
reciteşte...” 

(D. Caracostea, Poetul Brătescu-Voineşti675) 

Activitatea de teoretician si critic literar a lui Caracostea se 
desfășoară, în fapt, între aceste două limite; pe cât ştie de bine să 
aleagă - teoretic, metodologic - calea de echilibru, să întrevadă 
punctele de conatet ale unor poziţii în aparență opuse, să construiască 
sinteza acolo unde alții acuzau criza, pe atât devine de pasional (până 
la patetism, în accente lirice sancţionate cu plăcere de adversari) când 
îşi asumă destinul de critic. Întreg peisajul conceptelor sale teoretice şi 
al ariilor de aplicare a lor, parcurs în paginile de față, ne îndreptățește 
să afirmăm că își înţelegea prezenţa în ideile literare românești mai 
degrabă ca pe un destin, decât ca pe o ,meserie”, ca pe o opţiune 
existenţială, iar nu ca pe un exercițiu circumstantial, exterior eului. 
Pasiunea acestei asumări îl face să oscileze între extremele numite și 
de cele două fragmente sub care se aşază concluziile noastre: ca 
destin-în-cultură, evoluţia lui D. Caracostea se realizează între utopia 
(messianică) a criticului menit să împlinească latentele creatoare ale 
„poetului” şi conştientizarea acută a limitelor actului critic, „întristat” 
de a nu fi decât discursul intermediar dintre operă și receptor, discurs 
făcut superfluu de orice (altă) nouă lectură a ,creatiunii” propriu-zise. 
Ca şi cum, pentru sine, Caracostea nu ar fi vrut să ştie de existenţa unei 
căi de mijloc, ar fi căutat să aibă totul (substituindu-se subiectivitätii 
creatoare) sau nimic (simțind, dezamăgit, inutilitatea comentariului 
față cu lectura semnificantă). 

Fără să fi fost (din cauza unor determinări atât personale, cât și 
istorice) unul din criticii români „în vogă”, sau „la modă”, sau - mai 
mult - „șef de şcoală”, Caracostea ne apare a fi - pentru critica 
românească de azi - o probă necesară, prin felul în care destinul său, 
dacă e asumat paradigmatic, pune în cauză numeroase „obiceiuri” ale 
acesteia, legate de recitirea precursorilor. Adesea, este vorba despre 
incapacitatea sau lenea de a renunţa la prejudecățile moştenite de la 
generaţiile anterioare; apoi, de lectura împlinită, prea lesne, cu o 
privire alterată de snobism, care face eforturi spre a vedea (de pildă) 
„structuralismul” teoriilor lui Caracostea, rămânând oarbă la 
convergenta acestora cu anumite soluţii ale posistructuralismului. 

Studierea evoluției sistemului său teoretic ne-a permis şi o mai 
bună cunoaștere a epocii interbelice, foarte bogată în dezvoltarea 
ideilor literare românești și europene; ea a fost, totodată, o cale de 
acces, poate - mai putin evidentă, cu siguranță - mai complicată, către 
resorturile, legile și mecanismele peisajului literar actual, aflat într-o 


dramatică schimbare, confruntat cu probleme (acute) de identitate. Ea 
ne-a îngăduit, în consecință, pornind de la această temă, configurarea 
subtextuală a unui răspuns (singurul drept, în opinia noastră) față cu 
un nou tip de discurs critic, în România post-comunistă. Pentru că, în 
cadrul discuţiilor actuale, ce repun în cauză valorile culturii române, 
asistăm, destul de frecvent, la repetarea unor strategii ale discursului 
comunist, venind însă dinspre polul opus al unui esichier, în fapt, 
politic, iar nu cultural. Caracostea, indezirabil regimului comunist 
îndeosebi din cauza convingerilor sale politice, riscă să fie redescoperit 
astăzi - sugerează asemenea „avocaţi ai diavolului” - din aceleași 
motive. Discutia despre importanţa lui Caracostea în critica si teoria 
literară românească, despre eventuala lui actualitate, pare amenințată 
a avea loc - acum, ca și atunci - în indiferența față de substanţa însăși a 
textelor sale. Gest simptomatic, şi el, pentru critica românească 
contemporană... Nu am evitat problema implicării politice a lui 
Caracostea - discutată ca una din capcanele în care cade discursul său 
teoretic, dar am încercat să o înțelegem, ca pe o poartă prin care intră, 
profitând de somnul raţiunii, „monștrii ideologiei în interiorul 
sistemului său. Pentru că, într-o logică încercând să se păstreze mai 
presus de patima vremurilor, am considerat că trebuie să înțelegem, 
înainte de a judeca şi indiferent de verdictul respectivei judecăți. 
„Întoarcerea (noastră) la Caracostea” mai are un motiv, ultimul, 
cel mai ,vinovat”, cel mai personal, în alegerea subiectului: a schița 
portretul lui Caracostea însemna a schița portretul unui teoretician al 
ideilor literare care eşuează în îndeplinirea proiectelor sale. lar acest 
eşec fascinează prin diversitatea explicatiilor posibile. În fapt, la 
întrebări simple, precum „cine e vinovat de un asemenea esec?”, 
răspunsurile noastre vizează nu doar un context istoric devenit tragic 
odată cu al doilea război mondial, ci și utilizarea - de către Caracostea 
- a unor strategii perdante în construcția si afirmarea sistemului său, 
şi - cea ce ni se pare încă mai interesant - un eșec „codat' în proiectele 
ştiinţelor umane din ultima vârstă a modernismului, un eşec pe care 
teoreticianul român e unul dintre primii a-l ilustra (dar cazul său 
rămâne necunoscut/neperceput ca atare, la vremea respectivă), însă o 
ratare (şi un „cod genetic”) despre care vorbesc (în alte limbi) 
numeroase studii posistructuraliste actuale. Tot atâtea argumente spre 
a motiva interesul „cazului Caracostea” în căutările unor soluţii „de 
după eşec”, astăzi, spre a înțelege mecanismele profunde ale crizei 


epistemologice din ultimul modernism. Toate aceste gesturi 
(comentatoare) au fost împlinite în studiul de față având, la rându-ne, 
conștiința unei duble situäri - a unor perechi de termeni 
resemantizati, reactualizati de punerea lor (obligată) în relaţie: a lui 
Caracostea, dar şi a celei care îi analiza astfel sistemul teoretic, a 
teoreticianului, dar și a culturii în care a evoluat. 

Într-un text emblematic pentru stilul privirilor caracostiene 
asupra orizontului căruia teoreticianul înțelegea să i se consacre, 
„contextul” este descris în termenii următori: „În jurul nostru se 
săvârşeşte o epocală prefacere. Se schimbă temeliile disciplinelor 
morale, de la limbă până la cele mai înalte expresii. Ceea ce ne uimeste 
astăzi în domeniul faptelor își are izvorul într-un nou fel de a vedea 
lumea. Critica, istoria literară si toate disciplinele morale nu mai pot 
rămânea ceea ce au fost'676. Dar ce înseamnă „în jurul nostru”? Care e 
contextul istoric în care se realizează (pentru a eșua, în cele din urmă) 
destinul lui Caracostea? Un context care îl încuraja să înnoiască ştiinţa 
literaturii? Dacă vorbim despre el ca despre un critic „dintre (cele) 
două războaie” (id est: dintre cele două războaie mondiale), să schitäm, 
în încheiere, raporturile sale cu acest context particular, căruia, cum o 
dovedește si fragmentul citat anterior, Caracostea îi intuise 
schimbările profunde, „tăietura epistemologică”, si înţelegea să le 
răspundă. 

Traseul evoluţiei sale „între cele două războaie mondiale” îl 
însoțește îndeaproape pe acela al istoriei României. Caracostea își face 
studiile universitare la Bucureşti, într-un mediu francofil și francofon, 
marcat sub aspectul ideologiilor literare, la începutul secolului, de 
vitalismul bergsonian și de idealismul lui Croce... Acestei perioade îi 
urmează un lung stagiu la Viena, în cadrul Seminarului lingvistului W. 
Meyer-Liibke, prilej de iniţiere în filosofia și lingvistica germană. Dar 
Viena era, în acea epocă (a sfârșitului Imperiului) o adevărată placă 
turnantă pentru curentele majore din ideile literare, un spațiu 
eterogen, de libertate. Mai ales, acolo, Caracostea învață - în opinia 
noastră - posibilitatea coexistentei, complementare, a soluțiilor 
teoretice contradictorii, învață neîncrederea față de orice dogmatisme 
ale teorei literare (despre care aveau să mărturisească, în spaţiul 


66 Un nou îndreptar, RFR, an VIII, nr. 6/iunie 1941, p. 625. 


occidental de după război, Leo Spitzer şi Roman Jakobson). Întors 
într-o Românie unde sfârșitul primului război mondial va marca 
începutul unei perioade de dezvoltare accelerată în toate domeniile, 
Caracostea se va consacra unei cariere universitare. Va schița proiecte 
teoretice a căror amplitudine şi vocaţie sintetică sunt pe măsura 
înfloririi generale a culturii româneşti în epocă. Într-o cultură decis şi 
definitiv modernă, sincronizată cu aceea occidentală, studiile lui - 
focalizând asupra lingvisticii, criticii genetice, etnologiei, morfologiei 
culturii - au, înainte de orice, un aer de ,normalitate” (peisajul 
normalităţii, reconstituite astăzi, după deceniile „anormale” ale 
dictaturii, nu înseamnă lipsă de rupturi, calm plat, dimpotrivă. Istoria 
avatarurilor caracostiene în această „normalitate accidentată” este o 
altă, posibilă, „fabulă”). Ascensiunea dreptei politice în Europa, 
apropierea celui de-al doilea război mondial (iminenta lui, după 1939) 
îl vor găsi pe Caracostea în ipostaza savantului împlinit, stăpân pe sine 
şi (puţin prea) mulțumit de realizarea proiectului său teoretic până 
atunci. Totdeauna sensibil la spiritul timpului, interogându-se 
neîncetat asupra punctelor de criză ale ştiinţei sale, Caracostea devine 
victima unei iluzii. În chiar momentul când i se pare că își stăpâneşte 
epoca, sensul acesteia îi scapă (și va scrie apologia războiului). În chiar 
momentul când i se pare a deţine o poziţie de forță si de independenţă, 
se vede aservit de către putere (devine director al Fundațiilor). În 
chiar momentul când i se pare a atinge obiectivitatea critică (utopie a 
formalismului, ca și a structuralismului postbelic), scrierile sale sunt 
alterate de o ideologie, gândirea lui se vede deformată de impactul 
politicului. În sfârşit, atunci când i se pare că a câștigat războiul cu 
epoca sa, este - de fapt - un învins. 

De două ori învins, pentru că al doilea război mondial închide 
(cel putin în România) ceea ce finalul primului război deschisese. 
Instaurarea dictaturii comuniste, ocupația sovietică, ruptura cu 
tradiția interbelică, impusă de cultura dominantă, toate acestea se 
constituie într-o limită istorică pe care teoreticianul nu o va mai 
„trece”, chiar dacă nu va muri decât în 1964, reabilitat de regimul 
comunist. 

Liniile de contur ale evoluţiei sale sunt exemplare, până și în 
paradoxurile lor. Acesta e parcursul „exemplar” al a criticului român 
„dintre cele două războaie”, prost strateg, bun teoretician, visând 
puterea si turnul de fildeş în același timp, adversar al confratilor (care 


îi vor răspunde la fel), rău citit (când se întâmplă să fie citit), prea 
putin înţeles, fără discipoli (practic - trei: O. Bârlea, O. Papadima, D. 
Popovici - şi ei eroi ai unor destine potrivnice). Cele două războaie 
mondiale impun nişte limite exterioare, străine, destinului său. Dar 
sunt ele, oare, singurele „războaie” ale criticului? 

Fără îndoială că nu. Care erau, atunci, celelalte „războaie” ale 
sale, în sensul metaforic al termenului? 

Sistemul teoretic caracostian se construieşte prin raportare 
continuă, atât la contextul national („local”) cât si la cel european. 
Chiar dacă vocea sa contează prea putin în cadrul celui dintâi şi deloc 
în cadrul celui de-al doilea, Caracostea nu e mai putin participant la 
ele. Dovadă felul cum li se integrează, depășind acest „război” prin 
identificarea în multiplicitatea crizelor a aceleiași crize epistemologice, 
cea care îl face să vorbească, în fragmentul citat, despre o „schimbare 
epocală”; cu alte cuvinte - despre ruptura epistemologică (concretizată 
în critica românească sub forma conflictului dintre critica 
„impresionistă” şi ştiinţa literaturii, aspirând la o obiectivitate 
absolută, structurală). Soluţia caracostiană (sugerată și în fragmentul 
citat din articolul Un nou îndreptar) este una a „noii sinteze”. El 
cunoştea în profunzime liniile de forță desenate, în plan european, de 
antipozitivism (sub semnul căruia se aflau, reuniți: Gestalttheoria lui O. 
Walzel, antiistorismul lui Proust sau al lui Ch. Péguy şi idealismul lui 
Croce, trăgându-și sevele dintr-o filiatie romantică) si neopozitivismul 
curentelor formale (formalismul rus, ceh, ca și cel german). Caracostea 
pare hărăzit să identifice nu numai punctele de criză, dar şi punctele 
de sprijin ale acestei noi sinteze. Proiectul său reunește filiatiile 
vitalismului bergsonian, ale formalismului, respectiv a 
configurationismului genetic. 

Între toate, cel mai important punct de sprijin este perspectiva 
sintetică asupra obiectului ştiinţelor literaturii (= opera de artă), pe 
care diversele curente în conflict o definesc, întâlnindu-se asupra 
acestui punct, ca pe o totalitate, ceea ce ridică o primă, nouă, întrebare, 
despre posibilitatea prezervării (în analiză) a integrităţii obiectului 
astfel circumscris. Cele mai spectaculoase și mai viabile răspunsuri 
s-au ivit din întâlnirea ştiinţei (,clasice”, a) literaturii cu lingvistica. E la 
fel de adevărat si că istoria literaturii, disciplină aflată atunci în vizibilă 
pierdere de prestigiu, tindea să fie înlocuită (ca „pilot”) de către 
lingvistică, ce pare capabilă de a asigura caracterul ,stiintific” al 


cercetării. Noua sinteză din stiintele umane debutează înglobând 
lingvistica pentru a o transforma apoi (iar Caracostea avusese destul 
de devreme intuiţia mișcării) în stiintä-model a celorlalte, în epoca 
structuralismului, după al doilea război mondial. Croce şi Vossler de o 
parte, lingvistica formală de alta, vor ajunge astfel, în primele decenii 
ale secolului nostru, la un studiu al limbajului ca expresie, 
apropiindu-se de critica estetică si încurajând investigația unui poet 
(sau, în cazul lui Caracostea, al unei întregi literaturi - v. Expresivitatea 
limbii române) prin intermediul mediului său ,lingvistic”, care devine 
în cele din urmă mai important (sau la fel de important) ca mediul 
istoric, biografic etc. 

Între cei ce pledează pentru considerarea lui Caracostea cu 
deferența datorată oricărui capitol „venerabil” (adică depăşit) din 
istoria ideilor literare si cei care (din rațiuni prea adesea asumate în 
grabă) clamează actualitatea (de nu caracterul - horribile dictu! - 
protocronic) al operei sale, care e poziția recomandabilă? Și 
Caracostea însuşi, pe ce poziţie s-ar fi situat? 

Situaţia este cel putin delicată, iar ideile fundamentale ale 
sistemului caracostian ne încurajează să formulăm o a treia poziţie 
posibilă. Făurindu-şi sistemul înainte ca formalismul să devină 
doctrină dominantă în discursul științelor umane ale secolului al 
XX-lea, Caracostea este adeptul unor soluţii ce vor fi ignorate ulterior, 
în procesul de dogmatizare a structuralismului. Ceea ce ni se pare 
fascinant, recitindu-l astăzi pe Caracostea, este faptul că ideile 
criticului român „dintre cele două războaie” pot fi regăsite în 
răspunsurile actuale la criza epistemologică a științelor umane. 
Caracostea nu e precursorul structuralismului postbelic decât în 
măsura în care întreg formalismul interbelic este; el semnalează căile 
vane şi capcanele dezvoltărilor ulterioare ale curentului asemeni altor 
teoreticieni ai epocii sale. Între aceste „soluţii dinainte de criză”, se 
remarcă efortul său consecvent de a prezerva dimensiunea diacronică 
a fenomenului estetic în analiză, alături de aceea sincronică. 
Întoarcerea la conceptul de geneză, din ultima vârstă a 
structuralismului, se realizează, în majoritatea cazurilor, în termenii 
utilizați de Caracostea, când asocia critica genetică studiilor sale de 
stilistică formală. Apoi, în strânsă legătură cu acesta, trebuie 
menționată tentativa caracostiană de sinteză între o stilistică formală a 
&cart-ului (numit „estem”, unitate minimală purtătoare de sens estetic) 


si filiera humboldtiană, a formei interne (construind astfel prima 
stilistică întemeiată neohumboldtian din istoria domeniului). 

În sfârşit, de o actualitate tulburătoare este refuzul său (reluat 
mereu, cu o consecvență sinucigasä) de a exclude din sistem „factorul 
uman”, subiectivitatea creatoare, non-formalizabilă, refuzându-se 
oricărei analize, dar prezentă, inevitabil, într-însa. Într-un cuvânt, 
Caracostea este actual mai ales prin ceea ce posistructuralismul 
redescoperă, acum, în teoriile plurale, contradictorii, convergente, 
„dinainte de dogmă” și „dinainte de al doilea război mondial”. 

Înainte de a încheia, o ultimă observaţie: deschisesem aceste 
consideraţii vorbind despre caracterul totodată exemplar si fascinant 
al eşecului lui Caracostea. Între diversele „războaie”, ni se pare 
limpede că e dificil să fie învinuit de neterminarea propriului proiect 
teoretic, sau pentru lipsa de ecouri ale acestuia din urmă, de-a lungul 
unei jumătăţi de veac. 

Dar vorbeam atunci si despre o categorie de eșecuri ,codate” în 
chiar inima științelor respective, pe care eșecul particular al lui 
Caracostea le evidențiază si nu reuşeşte (desigur) să le evite. 
Tentativele de sinteză evocate anterior, asigurând actualitatea lui 
Caracostea  (diacronie/sincronie,  geneză/structură,  €cart/formă 
internă ca „obiect singular al stilisticii”, între inovaţie și normă, 
obiectivitate /subiectivitate) sunt tocmai cele a căror realizare visată 
traversează știința literaturii, în toate subdomeniile acesteia, 
destinând-o eșecului. Un eşec pe care nu vrem câtusi de putin să îl 
valorizăm, un eşec pe care critica postmodernă îl asumă, astăzi, 
vorbind (tocmai!) despre imposibila sinteză: ca si electronul, totodată 
entitate și proces, „obiectul singular” al criticii nu este aperceptibil 
decât printr-o singură perspectivă o dată. Critica există în deschiderea 
oblică a acestei incompletudini. Prea putin spectacular si prea putin 
cunoscut, cazul lui Caracostea vine să ilustreze, într-un un fel de 
„istorie exemplară”, destinul acesta, care e si destinul fiecăruia dintre 
noi. 

În rest, în măsura în care, totuși, vorbim despre Caracostea, iar 
nu (numai) despre noi înșine, în paginile de față, destinul 
teoreticianului român, mereu prins în focul încrucişat al unor războaie, 
ne determină să ne întoarcem la aprecierea, resemnată, formulată de 
el însuși, într-un text ocazional, despre... altcineva: „Patimile politice și 
înclinarea noastră pentru străluciri vremelnice au ţesut în jurul său 


legenda unui om aspru, ursuz si dusmänos, atribute negative, cum se 
întâmplă de obicei când un bărbat deosebit se răsfrânge în oglinda 
deformantă a unor contemporani astfel alcätuiti”677 

(*11), Critica părerilor despre versificatie. 

16. Aspectul psihologic al războiului, prelegeri ținute în 1919 - 
1921 la cererea Marelui Stat Major, București, Ed. Cartea Românească, 
1922. 

17. Aspecte etnice ale baladei poporane. Miorița, fragment din 
cursul Balada poporană română (*21), p. 543 - 549; reprodus în 
Poezia tradițională română, II (*144), p. 224 - 226. 

18. Autorevizuire. Intuitie si control, „Flacăra”, an IV, nr. 48/12 
septembrie 1915, p. 511 - 514. 

19. Atmosferizare, „Revista Fundațiilor Regale”, an IX, nr. 1 - 
2/ianuarie-februarie 1942; reprodus în Expresivitatea limbii române 
(*79), p. 5 - 50. 

20. Balada crivätului, „Revista Fundațiilor Regale”, an X, nr. 
8/august 1943, p. 264 - 292; reprodus în Poezia tradițională 
românä,ll(*144), p. 149 - 178. 

21. Balada poporană română, curs litografiat, Facultatea de 
Litere din București, 1932 - 1933. Fragmente reproduse în Poezia 
tradițională română, I-II (*144). 

22. Balada poporană română (inedit, 1957); reprodus în Poezia 
tradițională română, II, (*144), p. 388 - 442. 

23. Balada zisă istorică, „Revista Fundațiilor Regale”, an X, nr. 
4/aprilie 1943 (p. 3 - 21) şi nr. 5/mai 1943 (p. 360 - 393); reprodus în 
Poezia tradițională română, II (*144), p. 74 - 128 (cu indicarea eronată 
a sursei). 

24. Caracterologie românească, „Revista Fundațiilor Regale”, an 
XI, nr. 4/aprilie 1944, p. 121 - 146. 

25. Caracterul, „Revista Fundațiilor Regale”, an XI, nr. 1/ianuarie 
1944, p.3 - 27. 

26. Caracter şi critică, „Revista Fundațiilor Regale”, an XI, nr. 
2 /februarie 1944, p. 379 - 390; reprodus în Scrieri alese, II (*157), p. 
289 - 300. 

27. Ce ne este cântecul poporan, ,Revista Fundatiilor Regale”, an 
VIII, nr. 10/oct 1941, p. 3 - 18; reprodus în Poezia tradițională 
română, II (*144), p. 61 - 73. 

28. Ce spune limba română despre destinele literaturii române 


(rezumatul unei conferințe ţinute la Chişinău), „Gândul neamului”, an 
IV, nr. 10 - 11/1924,p.1-2. 

29. Ce spunea Hașdeu despre Mioriţa (după note), „Gândul 
neamului”, an V, nr. 20 - 21/1925, p.7 - 8. 

30. Câteva lămuriri, prefață la 0. Goga, Fragmente 
autobiografice, Mărturisiri literare nr. 1, București, Ed. Cartea 
Românească, fa; reprodus în Critice literare, II (*43), p. 165 - 195 şi în 
deschiderea vol. Mărturisiri literare (*110), p. 1 - 21; reprodus în 
Studii critice (*163), p. 1 - 23 si în Scrieri alese, II (*157), p. 76 - 95, 
sub titlul Mărturisiri literare. 

31. Clasicismul stilisticei poporane - Nemesis în balada 
poporană, „Revista Fundațiilor Regale”, an X, nr. 10/octombrie 1943 
(p. 134 - 142) şi nr. 11/noiembrie 1943 (p. 243 - 266); reprodus în 
Critice literare, II (*43), p. 413 - 424, şi în Poezia tradițională română, 
II (*144), p. 335 - 379. 

32. Contrapunct, „Revista Fundațiilor Regale”, an VIII, nr. 
12/decembrie 1941, p. 508 - 518; reprodus în Critice literare, II (*43), 
p. 263 - 278 şi în vol. Mărturisiri literare (*110), p. 159 - 170. 

33. Creativitatea eminesciană, „Revista Fundațiilor Regale”, an 
VIII, nr. 7/ iulie 1941, p. 119 - 144; reprodus în vol omonim, cap. 
I-II-III (*35). 

34. Creativitatea eminesciană, „Revista Fundațiilor Regale”, an 
IX, nr. 3/ martie 1942, p. 629 - 657; reluat în vol. omonim, cap. VIII - X 
("35): 

35. Creativitatea eminesciană, București, Ed. Fundațiilor Regale 
pentru Literatură si Artă, col. „Scriitori români contemporani”, 1943; 
cuprinde - pe lângă studiul omonim - Personalitatea lui Eminescu 
(*137), p. 229 - 273 si Simbolurile lui Eminescu (*161), p. 278 - 291. 
Reeditat de I. Apetroaie (*36); reprodus în Studii eminesciene (*164), 
p. 1-108. 

36. Creativitatea eminesciană, ed. de I. Apetroaie, lași, Ed. 
Junimea, 1987; cuprinde: 1. Creativitatea eminesciană (*35), p. 1-185, 
2. Personalitatea lui Mihai Eminescu (*137), p. 186 - 222, 3. 
Simbolurile lui Eminescu, comunicare comemorativă la Academia 
Română, sedinta solemnă din 16 iunie 1939 (*161), p. 223 - 241, 4. 
Addenda: 4.1. Andrei Mureşanu, 4.2. Geniu pustiu (fragmente din 
cursul litografiat Opera lui Mihai Eminescu, Facultatea de Litere din 
Bucureşti, 1931 - 1932, (*134), p. 242 - 253, respectiv 254 - 271), 4.3. 


Douä basme necunoscute din izvoarele lui Eminescu (Fata din grädina 
de aur, Frumoasa fără corp), apărut initial în volum la Ed. Socec, 
București, 1926 (*69), p. 272 - 290. 

37. Creativitatea războiului, „Revista Fundațiilor Regale”, an IX, 
nr. 9/septembrie 1942, p. 499 - 502. 

38. Creativitate si creație, „Revista Fundațiilor Regale”, an X, nr. 
3/martie 1943, p. 500 - 507; prefaţă la Critice literare, I, aflat atunci 
sub tipar (*43), p. 5 - 15. 

39. Critica bucureşteană si drama lui Ibsen, „Flacăra”, an V, nr. 
22/12 martie 1916 (p. 253 - 256) şi nr. 24/ 26 martie 1916, p. 279 - 
280; reprodus în Scrieri alese, I (*157), p. 185 - 194. 

40. Critica studenţiei mele, „Revista Fundațiilor Regale”, an VIII, 
nr. 4/aprilie 1941, p. 133 - 140; reprodus în Critice literare, II (*43), 
p.425 - 440. 

41. Critica si poetul I. Al. Brätescu-Voinesti, Critice literare, I 
(*43), p. 83 - 126. 

42. Critica noastră dramatică (continuă foiletonul Critica 
bucureșteană și drama lui Ibsen, din „Flacăra”, (*39)), „Noua revistă 
română”, vol. XVIII, nr. 9/12 - 19 iunie 1916, p. 135 - 137; reprodus în 
Scrieri alese, I (*157), p. 202 - 208. 

43. Critice literare, I-II, Bucureşti, Ed. Fundațiilor Regale pentru 
Literatură și Artă, col. „Scriitori români contemporani”, 1943 - 1944. 
Volumele, apărute în îngrijirea autorului, cuprind: 

vol. I: Creativitate şi creaţie (*38), p. 5 - 15; Galaction poetul 
(*85), p. 17 - 81, Critica si poetul I. Al. Brătescu-Voineşti (*41), p. 83 - 
125; Poetul Brätescu-Voinesti (*140), p. 127 - 313; Primul roman 
modern (*148), p. 315 - 336. 

vol. II Destinul poetului și menirea poeziei (*62), p. 5 - 26; 
Semnificația lui Vasile Alecsandri (*158), p. 27 - 78; Titu Maiorescu 
(*159), p. 79 - 119; Actualitatea lui Titu Maiorescu (”), p. 121 - 140; 
Mihail Dragomirescu (*113), p. 141 - 162; Mărturisiri literare (*30), p. 
163 - 195; A. Macedonski (*143), p. 197 - 210; Prolegomena 
argheziană (*152), p. 211 - 260; Contrapunct (*32), p. 261 - 278; 
Gabriel Donna (*84), p. 279 - 289; Memoriile unei Regine (*155), p. 
291 - 299; Destinul poetului Nichifor Crainic (*62), p. 301 - 352; 
Limba română în Basarabia (*108), p. 353 - 385; Hotare (*92, *93), p. 
387 - 411; Clasicismul stilisticei poporane (*31), p. 413 - 424; Critica 
studenției mele (*40), p. 425 - 440; Pe țărmul lacului Leman (*139), p. 


441 - 448; Oltul se-ntoarce la matcă (*133), p. 449 - 460. 

44. Cum se diriguia Eminescu, ,Revista Fundatiilor Regale”, an 
IX, nr. 7/iulie 1942, p. 3 - 34; reprodus în Creativitatea eminesciană, 
cap. XVII (*35). 

45. Cum pläsmuia Eminescu, „Viaţa nouă, an VI, nr. 
16/septembrie 1910, p. 321 - 329 (cu subtitlul: I. Două faze în 
creatiunea Luceafărului), respectiv nr. 17/octombrie 1910, p. 341 - 
348; „topită” în Creativitatea eminesciană (*35). 

46. Cum plăsmuia Eminescu, I, Prolegomena, „Adevărul literar si 
artistic”, an VI, nr. 218/ 8 februarie 1925, p. 1; inclus în cap. XVII din 
Creativitatea eminesciană (*35). 

47. Cum plăsmuia Eminescu, II, Perspectivă spre opera 
dominantă, „Adevărul literar si artistic”, an VI, nr. 219/15 februarie 
1925, p. 1; inclus în cap. XVII din Creativitatea eminesciană (*35). 

48. Cum plăsmuia Eminescu, III, Personalitatea lui Eminescu 
(critica unor păreri curente), „Adevărul literar și artistic”, an VI, nr. 
223/15 martie 1925, p. 3; inclus în cap. XVII din Creativitatea 
eminesciană (*35). 

49. Cum plăsmuia Eminescu, IV, Personalitatea lui Eminescu 
(critica unor păreri curente), „Adevărul literar și artistic”, an VI, nr. 
224/22 martie 1925, p. 3; inclus în cap. XVII din Creativitatea 
eminesciană (*35). 

50. Cum plăsmuia Eminescu, V, Personalitatea lui Eminescu, 
„Adevărul literar şi artistic”, an VI, nr. 230/3 mai 1925, p. 8; inclus în 
cap. XVII din Creativitatea eminesciană (*35). 

51. Cum plăsmuia Eminescu, VI, Personalitatea lui Eminescu. O 
sinteză, „Adevărul literar și artistic”, an VI, nr. 236/13 iunie 1925, p. 1; 
inclus în cap. XVII din Creativitatea eminesciană (*35). 

52. Cum răspunde modernismul in extremis, „Adevărul literar şi 
artistic”, an VII, nr. 239/5 iunie 1927, p. 2. Inclus în broşura Un mare 
critic român modernist: domnul Eugeniu Lovinescu (*171). 

53. Cu prilejul sărbătoririi domnului T. Maiorescu, „Viaţa nouă”, 
an V, nr. 20/1 decembrie 1909, p. 403 - 408; reprodus în Scrieri alese, 
I (*157), p. 60 - 65. 

54. Curs de istoria literaturii române, litografiat, Facultatea de 
Litere, București, 1943 - 1944, 511 p. 

55. Cuvânt la întemeierea „Societății pentru cultura artistică în 
şcoală”, „Viaţa nouă”, an VI, 1910, nr. 3, p. 41 - 45. 


56. Cuvântul microcosm de artă românească, „Revista 
Fundațiilor Regale”, an IX, nr. 10/octombrie 1942, p. 145 - 162. 

57. De la caracter la personalitate, ,Revista Fundatiilor Regale”, 
an XI, nr. 5/mai 1944, p. 404 - 417. 

58. De la critică la pamflet sau Loviturile domnului Lovinescu, 
„Adevărul literar si artistic”, an VII, nr. 320/23 ianuarie 1927, p.1 - 2. 
Inclus în brosura Un mare critic român modernist: domnul Eugeniu 
Lovinescu (*171). 

59. De la critică la pamflet sau Loviturile domnului Lovinescu, II, 
Constiintä profesională, „Adevărul literar și artistic”, an VII, nr. 321/31 
ianuarie 1927, p.1. Inclus în broşura Un mare critic român modernist: 
domnul Eugeniu Lovinescu (*171). 

60. De la formă internă la ideologie estetică, „Revista Fundațiilor 
Regale”, an IX, nr. 8/ august 1942, p. 244 - 264; reluat în Creativitatea 
eminesciană, cap XVIII-XIX (*35). 

61. De la metaforă la simbol, „Revista Fundațiilor Regale”, an IX, 
nr. 11/ noiembrie 1942, p. 411 - 419; reluat în Expresivitatea limbii 
române (*79) p. 161 - 169. 

62. Destinul poetului la Nichifor Crainic, „Gândirea”, an XIX, nr. 
4/aprilie 1940, p. 198 - 222; reprodus în Critice literare, II (*43), p. 
301352. 

63. Destinul poetului și menirea poeziei, comunicare la 
Academia Română, 1939, publicată în „Gândirea, an XVIII, nr. 
3/martie 1939, p. 141 - 150; reprodus în Critice literare, II (*43), p. 5 - 
26 şi în Scrieri alese, II (*157), p. 128 - 140. 

64. Die Ausdruckswerke der rumânischen Sprache, col. „Vom 
Leben und Wirken der Romanen, Heft 15, lena und Leipzig, ed. 
Wilhelm Gronau, 1939; „topit în Expresivitatea limbii române (*79). 

65. Dinastie și creativitate. Omagiu Carmen-Sylvei, „Revista 
Fundațiilor Regale”, an X, nr. 12/decembrie 1943, p. 483 - 503. 

66. Din laboratorul eminescian, „Revista Fundațiilor Regale”, an 
IX, nr. 4/aprilie 1942, p. 129 - 148; reprodus în Creativitatea 
eminesciană, cap. IX-XVI (*35). 

67. „«D. Lovinescu nu se revizuiește!». Zburături autorevizuite”, 
„Adevărul literar şi artistic”, an VII, nr. 231/10 aprilie 1927, p. 3. Inclus 
în brosura Un mare critic român modernist: domnul Eugeniu 
Lovinescu (*171). 

68. Doina. Origine - artă - clasificare (inedit, 1959); publicat în 


Poezia tradițională română, II (*144), p. 445 - 593. 

69. Două basme necunoscute din izvoarele lui Eminescu, 
București, Socec, 1926; reprodus în Creativitatea eminesciană, ed. I. 
Apetroaie (*36), p. 272 - 290. 

70. Două concepții despre talent, „Adevărul literar și artistic”, an 
VII, nr. 238/29 mai 1927, p. 2. Inclus în broșura Un mare critic român 
modernist: domnul Eugeniu Lovinescu (*171). 

71. Eminescu față de Leopardi, „Revista Fundațiilor Regale”, an 
V, nr. 2/februarie 1938, p. 335 - 347; cuprinde cap. VII şi VIII din Arta 
cuvântului la Eminescu (*11). 

72. Eminescu și fragmentarismul, „Gândirea”, nr. 9/1935,p.451 
- 460; reprodus în ultima parte a cap. VI din Arta cuvântului la 
Eminescu (*11). 

73. Eroi ai teatrului antic - Eroi ai teatrului modern (în ciclul 
„Conferinţele Vieţii nouă”), „Viața nouă”, an VI, nr. 7/15 mai 1910, p. 
128 - 136. 

74. Esquisse d'une typologie de la ballade populaire roumaine, 
Buletinul Secţiei literare a Academiei Române, vol. IV, nr. 1 - 2. 
Publicată în româneşte în 1948 (*156). 

75. Estemele limbii române, „Gândirea”, an XVII, nr. 2/1938, p. 
57 - 70; cap. IV în Expresivitatea limbii române (*79), p. 136 - 148. 

76. Evolutionism estetic, „Viaţa nouă”, nr. 23/ianuarie 1909, p. 
457 - 461, (textul e însoţit de o „notă lämuritoare”: „dintr-o lucrare 
Cum plăsmuia Eminescu”); „topit” în Creativitatea eminesciană (*35). 

77. Experienţa religioasă a războiului, „România Militară”, an III, 
nr. 4/aprilie 1921; reprezintă cap. XII din Aspectul psihologic al 
războiului (*16). 

78. Expresivitatea limbii române, „Revista Fundațiilor Regale”, 
an IX, nr. 1/ianuarie 1942 (p. 3 - 28) şi nr. 2/februarie 1942 (p. 378 - 
396); „topit” în vol omonim (*79). 

79. Expresivitatea limbii române, Bucureşti, Ed. Fundațiilor 
Regale pentru Literatură şi Artă, 1942. 

80. Expresivitatea limbii române. Dualitäti expresive, 
„Gândirea”, an XIX, nr. 5/mai 1940, p. 376 - 390; reprodus în 
Expresivitatea limbii române, cap. XIII. Dualitäti sintactice (*79), p. 
289 - 312. 

81. Fizionomia estetică a limbii, „Gândirea”, an XX, nr. 3 - 
4/1941, p. 121 - 139; reprodus în Expresivitatea limbii române (*79), 


p. 232 - 261. 

82. Forme de critică, „Revista Fundatiilor Regale”, an XI, nr. 
3/martie 1944, p. 607 - 642; reprodus în Scrieri alese, II (*157), p. 300 
- 317. 

83. Fragmente tipice în spaţiul şi timpul estetic, „Gând 
românesc”, an VI, nr. 1 - 2/1938, p. 3 - 15; dezvoltă capitolul Teoria 
fragmentelor tipice (p. 296 - 326) din cursul litografiat Arta cuvântului 
la Mihai Eminescu. Metrica și stilistica (*14); reluat în cap. XII al Artei 
cuvântului la Eminescu (*11). 

84. Gabriel Donna, „Revista Fundațiilor Regale”, an X, nr. 
4/aprilie 1944, p. 157 - 162; reprodus în Critice literare, II (*43), p. 
281 - 289 şi în Scrieri alese, II (*157), p. 283 - 288. 

85. Galaction poetul, lecţie de deschidere a cursului de istoria 
literaturii române, inaugurat la Universitatea din Viena; sub titlul Un 
poet nou, publicat în „Viaţa românească”, an IX, vol. 32, aprilie-mai 
1914, p. 83 - 116; reprodus în Critice literare, I (*43), p. 17 - 83. 

86. Galaction si sinteza de mâine, „Adevărul literar și artistic”, 
an VII, nr. 326/6 martie 1927, p. 3. 

87. Gânduri, „Drum drept”, an XI, nr. 9/6 martie 1916, p. 131. 

88. Geografia baladei poporane, cap. reprodus în Poezia 
tradițională română, II (*144), p. 179 - 184, după cursul Balada 
poporană română (*21), p. 417 - 473, care, la rândul lui, este în mare 
parte o reproducere a unor fragmente din lucrarea Lenore... 
republicată în Poezia tradițională română, I (*144), p. 311 sg. 

89. Geografia lingvistică a estemelor, „Gândirea”, nr. 2/1938, p. 
57 - 70; reproduce cap. omonim din Arta cuvântului la Eminescu. 
Metrica si stilistica (*14); reluat în Expresivitatea limbii române (*79), 
p. 149 - 160. 

90. /Grigore Alexandrescu/, fragment din cursul Epoca lui 
Heliade Rădulescu (1937 - 1938), p. 178 - 318; reprodus în Scrieri 
alese, II (*157), p. 393 - 469. 

91. Hohenzollernii, antemergätorii statului modern, ,Revista 
Fundațiilor Regale”, an IX, nr. 11/noiembrie 1942, p. 243 - 246. 

92. Hotare, „Revista Fundațiilor Regale”, an VIII, nr. 
10/octombrie 1941, p. 156 - 159; reprodus în Critice literare, II (*43), 
p. 387 - 397 

93. Hotare (Il), „Revista Fundatiilor Regale”, an IX, nr. 
2/februarie 1942, p. 409 - 418; reprodus în Critice literare, II (*43), 


p.397 - 411. 

94. Inefabilul eminescian, ,Gândirea”, an XVI, nr. 5/1937, p. 231 
- 238; modificat, devine al patrulea subcapitol, Inefabilul, din Arta 
cuvântului la Eminescu (*11). 

95. /lon Barac/, fragment din Cursul de istoria literaturii 
române, predat la Academia de înalte Studii Comerciale, București, f.a., 
p. 412 - 430; reprodus în Scrieri alese, II (*157) p. 379 - 385. 

96. Ion Bianu și problemele bibliografiei române, text postum 
(varianta revăzută de autor a discursului de recepție la Academia 
Română, din 23 mai 1941; discursul a apărut parțial în „Revista 
Fundațiilor Regale”, nr. 6/iunie 1941, p. 608 - 620, sub titlul 
Sentimentul creației si mistica morții, (*160)); publicat în această 
formă, pentru prima dată, în Studii critice, ed. O. Bârlea, Bucureşti, Ed. 
Albatros, 1982, p. 111 - 171 (*163); reluat în Scrieri alese, II (*157), p. 
324 - 378. 

97. /lon Heliade Rădulescu. Mihaida/, fragment din Cursul de 
istoria literaturii române, predat la Academia de înalte Studii 
Comerciale, București, f.a., p. 759 - 781; reprodus în Scrieri alese, 
II,(*157), p. 385 - 393. 

98. I. Simionescu, „Revista Fundațiilor Regale”, an XI, nr. 
2 /februarie 1944, p. 243 - 244. 

99. Istoria literaturii române moderne. Epoca Renașterii 
ardelene, curs litografiat, Facultatea de Litere, Bucureşti, 1934 - 1935. 

100. Izvoarele poemei „Luceafărul”, „Convorbiri literare”, an 
LVIII, nr. 4/aprilie 1926 (p. 259 - 275) şi nr. 5/mai 1926 (p. 357 - 
372). 

101. Izvorul poemei ,Luceafärul” de Eminescu, „Adevărul literar 
şi artistic”, an V, nr. 206/ 16 noiembrie 1924, p. 1 - 2; reluat în Două 
basme necunoscute din izvoarele lui Eminescu, (*69) și în 
Creativitatea eminesciană, ed. I. Apetroaie (*36), p. 272 - 290. 

102. Izvoarele lui Gh. Asachi, „Convorbiri literare”, an LXI, 
mai-august 1928 (p. 243 - 280), septembrie-decembrie 1928 (p. 417 - 
433); publicat în broşură separată, Bucureşti, Socec, 1928, 86 p; 
reprodus în Scrieri alese, II (*157), p. 7 - 76. 

103. Încheiere (notă la titlu: „La brosura Un mare critic român 
modernist, apărută la Cartea Românească”), „Adevărul literar si 
artistic, an VII, nr. 342/ 26 iunie 1927, p. 4. Inclus în brosura Un mare 
critic român modernist: domnul Eugeniu Lovinescu (*171). 


104. Încheiere la Mioriţa (inedit, 1915), reprodus în Poezia 
tradițională română, I (*144), p. 283 - 289. 

105. Însemnările unui spectator (Teatrul Naţional: Ultimul 
vlästar, de D.N. Pandelea), „Viața nouă”, an IV, 1908, p. 333 - 343. 

106. Însemnările unui spectator (Teatrul Naţional: Un faliment, 
de B. Björnson), „Viaţa nouă”, an IV, 1908, p. 359 - 363. 

107. Lenore - O problemă de literatură comparată si folclor (|. 
Logodnicul strigoi), Bucureşti, 1929, 116 p.; reprodus în Poezia 
tradițională română, I (*144), p. 311 - 415. 

108. Limba română în Basarabia, „Revista Fundațiilor Regale”, 
an VIII, nr. 8 - 9/august-septembrie 1941, p. 274 - 293; reprodus în 
Critice literare, II (*43), p. 353 - 386. 

109. Material sud-est european și formă românească, „Revista 
Fundațiilor Regale”, an IX, nr. 12/ decembrie 1942, p. 619 - 656; 
reprodus în Poezia tradițională română, II (*144), p. 185 - 223. 

110. Mărturisiri literare, organizate de D. Caracostea în anii 
1932 - 1933; ed. îngrijită şi introducere de I. Datcu, București, 
Minerva, 1971; cuprinde trei texte semnate de D. Caracostea: Câteva 
lămuriri (*30), p. 1 - 21, Contrapunct (*32), p. 159 - 170, si o scrisoare 
către Agatha si G. Bacovia, p. 375 - 377. 

111. Menirea Fundaţiei pentru Literatură si Artă, „Revista 
Fundațiilor Regale”, an VIII, nr. 11/ noiembrie 1941, p. 243 - 252. 

112. Metoda identificărilor istorice în folclor, „Revista 
Fundațiilor Regale”, an X, nr. 6/ iunie 1943, p. 483 - 501; reprodus în 
Poezia tradițională română, II (*144), p. 129 - 148. 

113. Mihail Dragomirescu, „Revista Fundațiilor Regale”, an X, nr. 
1 /ianuarie 1943, p. 29 - 41; reprodus în Critice literare, II (*43), p. 144 
- 162, în Studii critice (*163), p. 96 - 110, şi în Scrieri alese, II, (*157), 
p. 271 - 282. 

114. Mioriţa (inedit, 1956), publicat în Poezia tradițională 
română, I (*144), p. 5 - 28. 

115. Miorița din Timoc (variantă publicată de D. Caracostea), 
„Revista Fundațiilor Regale”, an VIII, nr. 4/aprilie 1941, p. 141 - 144; 
reprodusă în Poezia tradițională română, I (*144), p. 290 - 295. 

116. Miorița în Ardeal (inedit, 1915); reprodus în Poezia 
tradițională română, I (*144), p. 212 - 282. 

117. Miorița în Moldova (Fragment din „Istoria si estetica epicei 
poporane române”), „Convorbiri literare”, an XLIX, nr. 11 - 12/1915 


(p. 1214 - 1250), an L, nr. 1/1916 (p. 77 - 101) şi nr. 2/1916 (p. 181 - 
196); reprodus în Poezia tradițională română, I (*144), p. 29 - 97. 

118. Mioriţa în Muntenia si Oltenia, I-II, „Convorbiri literare”, an 
LII, nr. 12/1920, p. 715 - 723; reprodus în Poezia tradițională română, 
I (*144), p. 98 - 126. 

119. Mioriţa în Muntenia si Oltenia, III. Contaminări în epica 
Munteniei, „Convorbiri literare”, an LIII, 1921, p. 144 - 149; reprodus 
în Poezia tradițională română, I (*144), p. 126 - 132. 

120. Mioriţa în Moldova, în Muntenia şi Oltenia (IV. Legături cu 
lirica bocetelor), „Convorbiri literare”, an LIII, nr. 2 - 3 (p. 144 - 149), 
an LV, nr. 5 - 6/1923 (p. 456 - 485), an LVI, 1924, p. 811 - 839 
(această ultimă parte, subintitulată Obiectiile Domnului Densușianu; 
Totalizări, apare în broşură separată, Bucureşti, 1924, 31 p.); reprodus 
în Poezia tradițională română, I (*144), p. 132 - 154 şi 167 - 194. 

121. Mioriţa în Muntenia și Oltenia. Concluzii (inedit, 1915); 
publicat în Poezia tradițională română, I (*144), p. 154 - 166. 

122. Miorița la Armâni, în Omagiu lui Ion Bianu, Bucureşti, 
1927, p. 91 - 108; reprodus în Poezia tradițională română, I (*144), p. 
195 - 211. 

123. /Miscarea nouä/, fragment din cursul Istoria literaturii 
române moderne; Epoca Renasterii ardelene, Facultatea de Litere, 
București, curs litografiat, 1934 - 1935 (*99), p. 63 - 82; reprodus în 
Scrieri alese, II (*157), p. 469 - 478. 

124. Mit si creativitate, „Revista Fundațiilor Regale”, an VIII, nr. 
10/octombrie 1941, p. 122 - 141; reluat în Creativitatea eminesciană, 
cap. IV-VII (*35). 

125. Modernist in extremis, „Adevărul literar si artistic”, an VII, 
nr. 322/6 februarie 1927, p. 3 - 4. Inclus în broșura Un mare critic 
român modernist: domnul Eugeniu Lovinescu (*171). 

126. Morfologia baladei poporane, „Revista Fundațiilor Regale”, 
an X, nr. 9/septembrie 1943, p. 483 - 494; reprodus în Poezia 
tradițională română, II (*144), p. 323 - 334. 

127. Neologism si expresivitate, „Convrobiri literare”, an LXXIII, 
nr. 4/aprilie 1940, p. 303 - 337; reprodus în Expresivitatea limbii 
române (*79), p. 313 - 344. 

128.  Neologismul în concepția  maioresciană, „Revista 
Fundațiilor Regale”, an VII, nr. 12/decembrie 1940; inclus în 
Expresivitatea limbii române (*144), p. 333 - 366. 


129. Neologismul väzut functional, ,Revista Fundatiilor Regale”, 
an VIII, nr. 1/ianuarie 1941, p. 3 - 32; inclus în Expresivitatea limbii 
române (*79), p. 367 - 394. 

130. O frescă folclorică, „Revista Fundațiilor Regale”, an X, nr. 1/ 
ianuarie 1943 (p. 145 - 165), nr. 2/februarie 1943 (p. 367 - 390), nr. 
3/ martie 1943 (p. 633 - 650; această ultimă parte reproduce un 
fragment din cursul litografiat Balada poporană română, (*21), p. 748 
- 781); reprodus în Poezia tradiţională română, II (*144), p. 248 - 320. 

131. Octavian Goga, „Revista Fundațiilor Regale”, an VIII, nr. 
4/aprilie 1941, p. 6 - 10; reprodus în Scrieri alese, II (*157), p. 236 - 
240. 

132. O interpretare ,modernistä” a lui M. Eminescu, (notă la 
titlu: „Din volumul Un mare critic român modernist, d. E. Lovinescu, 
apărut la Ed. Cartea Românească), „Adevărul literar şi artistic”, an VII, 
nr. 340/12 iunie 1927, p. 4. Inclus în broșura Un mare critic român 
modernist: domnul Eugeniu Lovinescu (*171). 

133. Oltul se-ntoarce la matcă, „Revista Fundațiilor Regale”, an 
IX, nr. 4/ aprilie 1942, p. 49 - 55; reprodus în Critice literare, Il (*43), 
p. 451 - 460 şi în Scrieri alese, II (*157), p. 478 - 483. 

134. Opera lui Mihai Eminescu. Curs litografiat, Facultatea de 
Litere, Bucureşti, 1931 - 32; cap. Venere si Madonă si cap. Epigonii, 
complet remaniate, vor fi incluse în cap. V, respectiv VI ale Artei 
cuvântului la Eminescu (*11). Fragmentele despre A. Mureșanu și 
Geniu pustiu vor fi incluse în Creativitatea eminesciană, ed. I. 
Apetroaie (*36), p. 242 - 271 şi în Studii eminesciene (*164), p. 441 - 
460. 

135. O problemă de versificație românească, „Revista 
Fundațiilor Regale”, an IV, nr. 4/aprilie 1937, reproduce p. 128 - 163 
din Arta cuvântului la Mihai Eminescu. Metrica și stilistica (*14); 
reprodus în Expresivitatea limbii române (*79), p.170 - 189. 

136. Pentru cultura artistică în școală (text redactat în 
colaborare cu Ov. Densuşianu), „Viaţa nouă”, an IV, 1908, p. 127 - 135; 
publicat în broşură separată, Bucureşti, Socec, 1908. 

137. Personalitatea lui M. Eminescu, București, Socec, 1926; 
reluat în Creativitatea eminesciană (*35), p. 229 - 273, în Creativitatea 
eminesciană, ed. I. Apetroaie (*36), p. 186 - 222 și în Studii 
eminesciene (*164), p. 109 - 132. 

138. Perspectivă spre viitor, „Revista Fundațiilor Regale”, an 


VIII, nr. 8 - 9/august-septembrie 1941, p. 711. 

139. Pe tärmul lacului Leman, ,Revista Fundatiilor Regale”, an X, 
nr. 9/septembrie 1943, p. 546 - 549; reprodus în Critice literare, II 
(*43) p. 441 - 448 şi în Scrieri alese, II (*157), p. 484 - 488. 

140. Poetul Brătescu-Voinești, Bucureşti, Ed. Viața Românească, 
1921; reprodus în Critice literare, I (*43), p. 127 - 314 şi în Scrieri 
alese, I (*157), p. 221 - 363. 

141. Poezia lui M. Beniuc, raport academic pentru premierea 
volumului Poezii de M. Beniuc, București, Ed. Fundațiilor Regale 
pentru Literatură și Artă, 1943; publicat în Analele Academiei Române, 
Dezbateri, tom XLIV, 1943 - 1945, p. 539 - 544; reprodus în Scrieri 
alese, II (*157), p. 318 - 323. 

142. Poezia socială la Eminescu, ,Gândirea”, an XVI, nr. 
10/1937, p. 473 - 481; reproduce cu multe modificări capitolul 
omonim din cursul litografiat Opera lui M. Eminescu (*134), p. 323 - 
661; reluat în cap. IX din Arta cuvântului la Eminescu (*11). 

143. Poezia română de azi, în vol. Conferinţele „Vieţii nouă”, 
seria I, Bucureşti, Ed. „Viața nouă”, 1910, p. 85 - 180 (rezumatul 
apăruse în „Viața nouă”, an V, nr. 3/15 martie 1909, p. 48 - 53); 
fragmentul despre Macedonski va fi reprodus sub titlul Al. Macedonski 
în Critice literare, II (*43), p. 197 - 210 si de acolo, în Studii critice 
(*163), p. 85 - 92; textul integral e reprodus în Scrieri alese, I (*157), 
p. 1-59. 

144. Poezia tradițională română (Balada poporană si doina), I-II, 
ed. critică de D. Sandru, prefață de O. Bârlea, București, EPL, 1969. 
Cuprinde: 

vol. I (Din istoria şi estetica epicei poporane române): Mioriţa 
(*114), p. 5 - 28; Mioriţa în Moldova (*117), p. 29 - 97; Mioriţa în 
Muntenia și Oltenia (*118), p. 98 - 153; Concluzii la Mioriţa în 
Muntenia și Oltenia (*120), p. 154 - 166; Mioriţa în Moldova, Muntenia 
şi Oltenia. Obiecţiile domnului Densușianu. Totalizäri (*120), p. 167 - 
194; Mioriţa la armâni (*122), p. 195 - 211; Mioriţa în Ardeal (*116), 
p. 212 - 282; Încheiere (*104), p. 283 - 289; Mioriţa în Timoc (*115), 
p. 290 - 295; Sentimentul creaţiei și mistica morţii (*160), p. 296 - 
310; Lenore (*107), p. 311 - 415. 

vol. II (cap. III. Balada populară română) Ce ne este cântecul 
poporan (*27), p. 61 - 73; Balada zisă istorică (*23), p. 74 - 128; 
Metoda identificărilor istorice în folclor (*112), p. 129 - 148; Balada 


Crivätului (*20), p. 149 - 178; Geografia baladei poporane (*88), p. 
179 - 184; Material sud-est european şi formă românească (*109), p. 
185 - 223; Aspecte etnice ale baladei poporane - Mioriţa (*7), p. 224 - 
226; Un diptic folcloric: Alecsandri-Odobescu (*168), p. 227 - 247; O 
frescă folclorică (*130), p. 248 - 320; (cap. IV. Morfologia și tipologia 
baladei) Morfologia baladei poporane (*126), p. 323 - 334; Clasicisml 
stilisticei poporane (*31), p. 335 - 379, Schitä tipologică a baladei 
poporane româneşti (*156), p. 380 - 387; Balada poporană română 
(*21, *22), p. 388 - 442; (Partea a Il-a) Doina (*68), p. 445 - 594. 

145. Pour un corpus de la poésie ,poporane” (2 februarie 1945, 
manuscris aflat în Arhiva Academiei Române), text stabilit, note si 
cuvânt înainte de Al. Dobre, „Revista de Etnografie și Folcor”, tom 37, 
nr. 3/1992, p. 267 - 276. 

146. Pozitivism şi expresie, „Convorbiri literare”, an LXXI, nr. 10 
- 12/1939; reprodus în Expresivitatea limbii române (*79), p. 190 - 
211: 

147. Le preromantisme de Gh. Asachi, fasc. I a periodicului 
„Langue et littérature”, buletin al secției literare a Academiei Române, 
vol. I, Bucureşti, 1940, p. 14 - 68; reprodus în Scrieri alese, II (*157), p. 
141 - 201. 

148. Primul roman modern „Noua revistă română”, vol. XVIII, 
nr. 7/15 - 22 mai 1916, p. 102 - 107; reluat, cu modificări, în Critice 
literare, I (*43), p. 315 - 337; textul initial e reprodus în Scrieri alese, | 
(*157), p. 209 - 220. 

149. Probleme de expresivitate românească, „Revista 
Fundațiilor Regale”, an VII, nr. 10/octombrie 1940, p. 17 - 45; 
reprodus în Expresivitatea limbii române (*79), p. 262 - 288. 

150. Problemele tipologiei folclorice (în colaborare cu Ovidiu 
Bârlea; în prefață, acesta precizează că manuscrisul lui Caracostea a 
fost redactat între anii 1958 - 1959, oprindu-se la pagina 263, cu 
enuntarea capitolului următor, Conflictele de clasă; începând cu acest 
capitol, textul aparține lui Ovidiu Bârlea), București, Minerva, 1971, 
343 p. 

151. Profesiune de credinţă, interviu realizat de Petre Stroe în 
1964; publicat în „Manuscriptum”, nr. 1 - 2/1981. 

152. Prolegomena argheziană, nr. 11/1937 al seriei de 
monografii editate de Institutul de istorie literară si folclor, coordonată 
de D. Caracostea; reprezintă prelegerea introductivă a cursului de 


Istoria literaturii române moderne din 1937 - 1938; reprodus fără 
lămurirea introductivă în Critice literare, II (*43), p. 211 - 260; 
versiunea inițială, din 1937, e reprodusă în Scrieri alese, II (*157), p. 
96 - 128. 

153. Räbojul lui Beckmesser, ,Flacära”, an IV, nr. 49/19 
septembrie 1915, p. 524 - 526; reprodus (cu mici modificări) în 
Expresivitatea limbii române (*79), p. 358 - 366; textul initial e 
reprodus în Scrieri alese, I (*157), p. 74 - 82. 

154. Referat adresat Secţiei literare a Academiei Române pentru 
primirea lui G. Călinescu ca membru (prezentat în ședința din 9 mai 
1944); o primă formă este editată din manuscrisele familiei de I. Datcu, 
în „Orizont', nr. 7 (222), 15 iunie 1972, p. 7, sub titlul Arghezi și 
Călinescu la Academia Română; forma finală, aflată în Arhiva 
Academiei Română (dos. A-3, 1948, filele 232 - 233), a fost publicată 
de Al. Dobre în „Revista de Etnografie și Folclor”, tomul 36, nr. 1 - 
2/1991, p. 85 - 86. 

155. Regina Maria, „Revista Fundatiilor Regale”, an X, nr. 7/iulie 
1943, p. 3 - 7; reprodus în Critice literare, II (*43), cu titlul Memoriile 
unei Regine, p. 291 - 300. 

156. Schitä tipologică a baladei poporane românești, „Langue et 
litterature”, an IV (1948), p. 5 - 11; reprodus în Poezia tradițională 
română, II (*144), p. 380 - 387. 

157. Scrieri alese, I-II-III, ed. îngrijită, prefață şi note de M. 
Anghelescu, Bucureşti, Minerva, 1986, 1988, 1992; Volumele cuprind 
următoarele studii: 

vol. I (Critică si istorie literară): Poezia română de azi (*143), p. 
1 - 59; Cu prilejul sărbătoririi domnului T. Maiorescu (*53), p. 60 - 65; 
„Apus de soare”, dramă în patru acte de B. Delavrancea (*2), p. 66 - 68; 
„Viforul”, de B. Delavrancea (*175), p. 69 - 73; Răbojul lui Beckmesser 
(*153), p. 74 - 82; Un examen de conștiință literară în 1915 (*169), p. 
83 - 184; Critica bucureșteană şi drama lui Ibsen (*39), p. 185 - 194; 
Tricentenarul lui Shakespeare (*166), p. 195 - 201; Critica noastră 
dramatică (*42), p. 202 - 208; Primul roman modern (*148), p. 209 - 
220; Poetul Brätescu-Voinesti (*140), p. 221 - 363; Un mare critic 
român modernist: domnul Eugeniu Lovinescu (*171), p. 364 - 409 

vol. IT (Critică si istorie literară): Izvoarele lui Gh. Asachi (*102), 
p. 7 - 75; Mărturisiri literare (*30), p. 76 - 95; Prolegomena 
argheziană (*152), p. 96 - 127; Destinul poetului şi menirea poeziei 


(*63), p. 128 - 140; Le préromantisme de Gh. Asachi (*147), p. 141 - 
201; Semnificația lui Titu Maiorescu (*159), p. 202 - 224; Actualitatea 
lui T. Maiorescu (”), p. 225 - 235; Octavian Goga (*131), p. 236 - 240; 
Semnificația lui Vasile Alecsandri (*158), p. 241 - 270; Mihail 
Dragomirescu (*113), p. 271 - 282; Gabriel Donna (*84), p. 283 - 288; 
Caracter şi critică (*26), p. 289 - 299; Forme de critică (*82), p. 300 - 
317; Poezia lui M. Beniuc (*141), p. 318 - 323; Ion Bianu și problemele 
bibliografiei române (*96), p. 324 - 378; / I. Barac/ (*95), p. 379 - 
384; /Heliade Rădulescu, Mihaida/ (*97), p. 385 - 392; /Gr. 
Alexandrescu/ (*90), p. 393 - 468; /Miscarea nouă/ (*123), p. 469 - 
477; Oltul se-ntoarce la matcă (*133), p. 478 - 483; Pe ţărmul lacului 
Leman (*139), p. 484 - 488. 

vol. III: Arta cuvântului la Eminescu, 372 p. Reproduce ediţia din 
1938 (*11). 

158. Semnificaţia lui Vasile Alecsandri, „Revista Fundațiilor 
Regale”, an VIII, nr. 5/ mai 1941, p. 335 - 364; reprodus în Critice 
literare, II (*43), p. 27 - 78, în Studii critice (*163), p. 24 - 57, şi în 
Scrieri alese, II (*157), p. 241 - 270. 

159. Semnificaţia lui Titu Maiorescu, București, Institutul de 
istorie literară şi folclor, nr. 14/1940 (include şi textul Actualitatea lui 
Titu Maiorescu, ,); reprodus cu titlul Titu Maiorescu, în Critice literare, 
II (*43), p. 79 - 120, în Studii critice (*163), p. 58 - 84, în Scrieri 
alese, Il (*157), p. 202 - 224. 

160. Sentimentul creaţiei si mistica morții, „Revista Fundațiilor 
Regale”, an VIII, nr. 6/iunie 1941, p. 608 - 620; reprodus în Poezia 
tradițională română, I (*144), p. 296 - 309. 

161. Simbolurile lui Eminescu, comunicare comemorativă făcută 
la ședința solemnă a Academiei Române, din 16 iunie 1939, inclusă în 
Creativitatea eminesciană (*35), p. 277 - 291; în ed. I. Apetroaie (*36), 
p. 223 - 241 şi în Studii eminesciene (*164), p. 133 - 162. 

162. Specificul românesc, ,Gândirea”, an XIX, nr. 2/1940, p. 65 - 
77; reprodus în Expresivitatea limbii române (*79), p. 212 - 231. 

163. Studii critice, ed. îngrijită, prefață, tabel cronologic si 
bibliografie de O. Bârlea, Bucureşti, Ed. Albatros, 1982; cuprinde: 
Mărturisiri literare (*30), p. 1 - 23; Semnificaţia lui Vasile Alecsandri 
(*158), p. 24 - 57; Titu Maiorescu (*159), p. 58 - 84; A. Macedonski 
(*143), p. 85 - 95; Mihail Dragomirescu (*113), p. 96 - 110; Ion Bianu 
şi problemele bibliografiei române (*96), p. 111 - 171. 


164. Studii eminesciene, ed. si note de I. Dumitrescu, prefatä de 
G. Munteanu, Bucuresti, Minerva, 1975; cuprinde: Creativitatea 
eminesciană (*35), p.1 - 108; Personalitatea lui Eminescu (*137), 
p.109 - 132; Simbolurile lui Eminescu (*161), p.133 - 162; Arta 
cuvântului la Eminescu (*11), p.163 - 438; Andrei Mureșanu, p.441 - 
448; Geniu pustiu, p.449 - 460 - ultimele două, fragmente din Opera 
lui Mihai Eminescu (*134). 

165. Tipologia cuvintelor românești, „Revista Fundațiilor 
Regale”, an IX, nr. 5/mai 1942, p. 243 - 275; reluat în 1946, în versiune 
franceză (*167); reprodus în Expresivitatea limbii române (*79), p. 50 
- 84. 

166. Tricentenarul lui Shakespeare, „Noua revistă română”, vol. 
XVIII, nr. 5/17 - 24 aprilie 1916, p. 70 - 71; reprodus în Scrieri alese, I 
(*157), p. 195 - 201. 

167. Typologie des mots roumains, „Langue et littérature”, vol. 
III, nr. 1 - 2/1946. Reproduce textul românesc din 1942 (*165). 

168. Un diptic folcloric: Alecsandri-Odobescu, „Revista 
Fundațiilor Regale”, an IX, nr. 6/iunie 1942, p. 622 - 642; reprodus în 
Poezia tradițională română, II (*144), p. 227 - 247. 

169. Un examen de conștiință literară în 1915 (neîncheiat), 
„Drum drept”, an X, nr. 40, 42, 44, 45, 48 - 52/1915, respectiv an XI, nr. 
2, 4, 5, 10, 11, 21/1916; reprodus în Scrieri alese, I (*157), p. 83 - 184. 

170. Un izvor necunoscut al lui Eminescu, „Gândul neamului”, an 
V, nr. 18 - 19/31 martie 1925,p.6-7. 

171. Un mare critic român modernist: domnul Eugeniu 
Lovinescu, București, Ed. Cartea Românească, 1927, 61 p.; reproduce 
foiletoanele din „Adevărul literar şi artistic”, nr. 231, 238, 239, 320, 
321, 322, 331, 340, 342/1927 (*52, *58, *59, *67, *70, *103, *125, 
*132); reprodus în Scrieri alese, I (*157), p. 364 - 410. 

172. Un nou îndreptar, „Revista Fundațiilor Regale”, an VIII, nr. 
6/iunie 1941, p. 621 - 625. 

173. Uvertură la ,Luceafärul”, „Gândirea”, an XVI, nr. 3/1937, p. 
122 - 128; devine capitolul prim (Uvertura) al Artei cuvântului la 
Eminescu (*11). 

174. Ut poesis verbum, „Revista Fundațiilor Regale”, an IX, nr. 
9 /septembrie 1942, p. 632 - 665; reprodus în Expresivitatea limbii 
române (*79), p. 85 - 135. 

175. „Viforul” de B. Delavrancea, „Viața nouă”, an V, nr. 22/1 


ianuarie 1910, p. 445 - 450; reprodus în Scrieri alese, I (*157), p. 69 - 
73. 

176. Wert und Wesen der Rumänischen Volksdichtung, 
Sonderabdruck, ,Langue et littérature”, Bulletin de la section littéraire, 
vol. II, Académie Roumaine, București, 1943, p. 67 - 86. 

D. Caracostea, théoricien et critique littéraire 

— Résumé - L'étude vise essentiellement à la remise en 
discussion - dans le cadre de l’histoire des idées littéraires en 
Roumanie - d'un auteur (D. Caracostea) qui aurait dû être très 
important pour le développement actual du domaine, si le régime 
communiste ne l'avait transformé en nomina odiosa, en bloquant pour 
la plupart des chercheurs l'accès à son oeuvre, écrite entre 1920 et 
1945. On arrive ainsi à retracer les lignes essentielles de toute une aire 
scientifique, que Caracostea maîtrisait en 1920 - 45 (voir, par 
exemple, ses relations avec W. Meyer-Lübke, qui fut son professeur, 
ainsi que ses rapports avec son ancien collègue de Vienne, L. Spitzer 
etc.) et don't il a été obligé de se retirer par la suite. Le caz est d'autant 
plus intéressant que la pensée de Caracostea ne dérive pas du système 
saussurien, mais se situe entre la Gestalttheorie allemande et le 
formalisme du Cercle de Prague (Caracostea expérimentait deja, en 
1930, des éléments formalistes sur la poésie roumaine classique et le 
folklore). Ses études sur le ,poétique” du texte littéraire et sur 
l'expressivite de la langue roumaine, très proches de ce qu'on appelle 
aujourd'hui le ,néo-humboldtianisme”, relèvent du domaine de 
l'émergence d'un concept général du figuratif. Enfin, ses projets 
concernant la restructuration des sciences de la littérature ouvraient 
des voies vers la poétique, la stylistique et la morphologie de la culture 
actuelles. 

Tout en n étant pas (et n ayant jamais été, à cause de 
déterminations autant personnelles que historiques) un des critiques 
roumains „en vogue”, „à la mode” ou, qui plus serait, „chef d'école”, 
Caracostea nous a semblé être - pour la critique roumaine actuelle - 
une provocation, parce qu'il met en cause nombre des ,coutumes” de 
celle-ci concernant la relecture de ses précurseurs: l'incapacité ou la 
lassitude de renoncer aux préjugés hérites des générations 
antérieures; ensuite, la lecture faite souvent par un regard snob, qui's 
efforce de voir (par exemple) le ,structuralisme” des théories de 
Caracostea, mais reste aveugle à la convergence de celles-ci avec 


certaines solutions du posistructuralisme. 

ÎI s-agissait, enfin, d'étudier un caz particulier et en même 
temps d'essayer à établir un paradigme (un type d'intellectuel, un type 
de destin). Certes, il ne s-agit pas du paradigme „de succès” dans la 
critique roumaine, mais îl n’en reste pas moins un, un type dans une 
typologie éventuelle, provoquant des réactions, elles aussi 
typologisables. 

Cela nous a permis aussi de mieux connaître une époque très 
riche dans le développement des idées littéraires roumaines et 
européennes, celle d’entre les deux guerres mondiales. El, pourquoi 
pas, cette recherche nous aide à mieux comprendre ce qui se passe 
aujourd’hui - et aussi, à ce sujet, à donner une réponse (la seule qui me 
semble juste) à un nouveau type de discours critique, dans la 
Roumanie postcommuniste. Car, dans le cadre des discussions qui 
remettent en cause le système de valeurs de la culture roumaine, nous 
avons eu l’occasion d'assister, assez souvent, à des répétitions des 
stratégies du discours communiste, mais venant de l’autre pôle dun 
échiquier, en fait, politique et non pas culturii. Caracostea, qui a été 
déclaré nomina odiosa par le régime communiste à cause surtout de 
ses convictions politiques, devient aujourd'hui - suggèrent 
quelques-uns de ses ,avocats” - une personnalité intéressante à cause 
des mêmes raisons... La discussion sur l'importance de Caracostea 
dans la critique et la théorie littéraire roumaines, sur son éventuelle 
actualité, nous semble avoir lieu - aujourd’hui comme hier - dans 
l'indifférence envers la substance même de ses textes. 

Enfin, esquisser le portrait de Caracostea, cela signifiait aussi 
esquisser le portrait d'un théoricien des idées littéraires qui échoue 
dans l’accomplissement de ses projets. Son échec fascine par la 
diversité des explications qu'il nous a été possible de lui trouver. En 
somme, à une question simple, comme „à qui la faute de son échec?”, 
les réponses visent non seulement un contexte historique tournant au 
tragique, avec la seconde guerre mondiale, mais aussi l'emploi - de 
Caracostea - de stratégies perdantes dans la construction et 
l’afirmation de son système. Îl s'agirait la d'un échec qui se trouverait 
»encodé” dans les projets des sciences humaines du dernier âge du 
modernisme, un échec que Caracostea est un des premiers à illustrer 
(et son illustration reste inconnue à l’époque), mais un échec (et un 
»encodage” fundamental) don't partent (dans d’autres langues) 


nombre d’études posistructuralistes actuelles. 

Nous nous appuyons, à ce propos, sur un court fragment, tiré 
d'un texte programmatique que Caracostea public en 1941, une fois 
nommé à la tête de la ,Revue des Fondations Royales pour Littérature 
et Art” (Un nou îndreptar, RFR, an VIII, no. 6/juin, p.621): 

„Autour de nous a lieu un changement épocal. On change les 
fondements mêmes des sciences humaines, de l'étude de la langue 
jusqu’au plus nobles créations /d'art/. Ce qui nous éblouit aujourd’hui 
trouve să source dans une nouvelle vision du monde. La critique, 
l'histoire littéraire et toutes les sciences de l’homme ne pourront plus 
être ce cu'elles ont été jusque la”. 

On peut facilement constater combien ce fragment nous semble 
actual. Posons, en principe, que, même si plus de cinquante ans nous 
séparent de la date quand il a été écrit, nous nous retrouvons - avec 
Caracostea - dans le cadre d'une même crise de l’épistémé moderne, 
exigeant le même renouveau des sciences humaines (en ce qui nous 
concerne, avec un héritage assez riche de solutions mi-valables, 
mi-échouées, acquis entre temps). 

Mais, premièrement, il faut se demander quel était le contexte 
historique qui encourageait Caracostea à poursuivre son renouveau de 
la science littéraire? Comme vient de le prouver ce fragment cité, 
Caracostea était sans aucun doute - et Ilie savait bien - contemporain 
d'une époque de changements profonds, auxquels îl tenait à répondre. 
Le fil de son évolution „entre les deux guerres mondiales” suit de pres 
celui de l’histoire de la Roumanie: 

1... ayant poursuivi ses études universitaires à Bucarest, dans 
un milieu francophile et francophone, idéologiquement marqué au 
début du siècle par le vitalisme de Bergson et lidealisme de Croce... 

2... il fait un long stage à Vienne, dans le cadre du Séminaire du 
lingviste W. Meyer-Liibke (où il est le collègue de Leo Spitzer), et îl's 
initie à la philosophie et à lingvistique allemandes. Mais Vienne était, à 
l'époque de la fin de l’Empire, une véritable plaque tournante pour les 
courants majeurs des idées littéraires, un espace hétérogène, de 
liberté. La surtout, Caracostea apprenait - à notre avis - à faire 
coexister, en complémentarité, des solutions théoriques 
contradictoires, îl's exerçait à éprouver une méfiance essentielle 
envers toute dogmatisation de la théorie littéraire, la même dont 
témoigneront, dans l’espace occidental d’après la guerre, Leo Spitzer - 


son collègue de jadis - et Roman Jakobson. 

3... de retour dans une Roumanie où la fin de la première guerre 
mondiale marquera par la suite le début dune période de 
développement acceléré dans tous les domaines, li se consacra à une 
carrière universitaire. Îl esquissait des projets théoriques dont 
l'amplitude, ainsi que la vocation synthétique correspondent bien au 
fleurissement général de la culture roumaine à l’époque. Dans une 
culture décidément et définitivement moderne, synchronisée avec 
celle d'Occident, ses études - portant de la lingvistique à la critique 
génétique, et de l’ethnologie à la morphologie de la culture - ont, avant 
tout, un ar de ,normalité”. 

4... l'ascension de la droite politique en Europe, l'approche de la 
seconde guerre mondiale (et surtout après 1939) trouveront 
Caracostea dans | hypostase du savant accompli, maître de soi et (un 
peu trop) enchanté, lui, le premier, de la réalisation de son projet 
théorique. Ayant toujours été très sensibile à l'esprit du temps, s 
interrogeant sans arrêt sur les points de crise de sä science, Caracostea 
deviendra la proie facile d'une illusion: au moment même où il lui 
semble maîtriser son époque, les sens de celle-ci lui échappent (et il 
écrira l'apologie de la guerre), au moment même où îl pense tenir une 
position de force et d'indépendance li se voit asservi par le pouvoir en 
place (il devient directeur des Fondations Royales pour la Littérature 
et l'Art), au moment même où il lui semble atteindre l'obiectivité 
critique (utopie du structuralisme don't il était un adepte), ses écrits 
sont marqués par une idéologie, sa pensée se voit déformée par 
l'impact du politique. Bref, au moment où îl croit gagner la ,guerre” 
avec son époque, il est en fait vaincu. 

5... doublement vaincu, car la seconde guerre mondiale clôt (du 
moins en Roumanie) ce que la première avait ouvert. L'instauration de 
la dictature communiste, l'occupation soviétique, la rupture avec le 
passé, opérée par la culture dominante, tout ceci se constituie en une 
limite historique que Caracostea ne franchira plus, mâme's il ne 
mourra cu'en 1964, après avoir subi les rigueurs du régime. 

Caracostea est, donc, un critique „d'entre les deux guerres 
(mondiales)”, mais îl me faut noter aussi le paradoxe de ses rapports 
au contexte contemporain. Car, doué dun esprit théorique 
extraordinaire, îl site pour autant être à l'écoute de tous les 
changements ayant lieu dans la vie littéraire, aussi bien que dans la vie 


des idées (littéraires). Mais li se trouve, en même temps, à cause des 
stratégies perdantes qu'il emploie, des polémiques qu'il provoque 
(surtout en s-attaquant à ses confrères qui, d’un style plus accesibiles, 
étaient les „maîtres de conscience” à l'époque) toujours exclu de cette 
même contemporanéité, roumaine (voir, par exemple, la façon don’t il 
est situé et discute par G. Călinescu, dans son Histoire de la littérature 
roumaine de ses origines à nos jours, publiée en 1941). 

Qui plus est, Caracostea conçoit ses théories comme des 
réponses (dans un dialogue imaginaire) à des contemporains célèbres 
(W. Meyer-Lübke, Ch. Bally, L. Spitzer, K. Vossler, B. Croce et même le 
Cercle de Prague). Mais ses études ont un circuit restreint, elles ne sont 
pas traduites, lui-même ne semble pas intéressé à donner de la 
substance à ce ,dialogue”; après la guerre, îl sera hors du circuit et 
même să récupération se voit souvent faussée par d’autres parti-pris. 

Caracostea rêvait d'une tour d'ivoire (comme celle de Saussure, 
don't il fait l'éloge - mais qu'il élogie uniquement pour cette raison!) 
où, en savant isolé, îl pourra poursuivre ses projets. Mais îl n hésite pas 
à se consacrer à la critique programmatique, au service d'un pouvoir 
dictatorial, pour se trouver condamné, brutalement, par l’autre 
dictature, qui's ensuit. 

Nous sommes temoins d'une évolution exemplaire, jusque dans 
ses paradoxes, pour le critique roumain „d'entre les deux guerres”, 
mauvais stratégue, bon théoricien, rêvant du pouvoir et de la tour 
d'ivoire en même temps, ,faux frère” pour ses confrères (quile lui 
rendront de même), mal lu’, insuffisamment compris, sans disciples 
(Caracostea en compte trois: O. Bârlea, O. Papadima et D. Popovici). 
Les deux guerres imposent des limites extérieures, étrangères, à son 
déstin; mais seraient-elles les seules ,guerres” du critique? 

„..Vraisemblablement, non. Quelles étaient alors les autres 
(,guerres” au sens métaphoriques du terme)? 

1. Entre le contexte national (,local”) et celui européen (même 
si să voix compte assez peu dans le cadre du premier et pas du tout 
dans le cadre du second, Caracostea n’en fait pas moins partie), qu'il 
réussit à intégrer (à concilier), en identificant dans leur crises 
respectives la même crise épistémologique, celle qui le fait parler, dans 
le fragment que je viens de vous citer, d'un „changement épocal”; en 
d'autres termes - d'une rupture. Il s’agit d'un conflit qui prend dans la 
critique littéraire roumaine la forme du conflit entre la critique 


„impressionniste” et la science de la littérature, aspirant à une 
obiectivité absolue, structurelle, et que Caracostea tente à résoudre en 
adoptant la solution (suggérée dans le fragment cité, aussi) de la 
nouvelle synthèse”. Îl connaissait à fond les lignes de force que 
dessinaient, dans le plan européen, l’antipositivisme (sous le signe 
duquel se trouvaient réunis: la Gestalttheorie de O. Walzel, perçu 
comme néoromantisme, l’antihistorisme de Proust ou de Ch. Péguy et 
lidealisme de Croce, puisant ses ressources dans une filiation 
romantique) et le néopositivisme des courants formalistes (le 
formalisme russe, tchèque, aussi bien que celui allemand). Caracostea 
semble doué à identifier non seulement les points de crise, mais aussi 
les points d'appui de cette „nouvelle synthèse”. Le plus important étant 
celui d'une perspective synthétique sur l'objet des sciences de la 
littérature (= l'oeuvre d'art), que les divers courants en conflit se 
rencontrent à définir comme un tout, ce qui fait surgir la première 
nouvelle question, portant sur les modalités de préserver cette unité 
lors de l'analyse. Par rapport à celle-ci, l'approche qui a donné les 
résultats les meilleurs et les plus spectaculaires a été celle entre la 
science (,classique”) de la littérature et la lingvistique. C’est tout aussi 
vrai que l’histoire de la littérature, discipline qui se trouvait alors en 
visible parte de prestige, tend à être remplacée (comme „pilote”) par la 
lingvistique, qui semblait pouvoir assurer le caractère ,scientifique” de 
la recherche. La „nouvelle synthèse” dans les sciences de l’homme 
débute en englobant la lingvistique, pour la transformer ensuite (et 
Caracostea avait eu assez tôt l'intuition de ce mouvement) en 
science-modèle des autres, à l’époque du structuralisme, après la 
seconde guerre mondiale. Croce et Vossler d'un côté, la lingvistique 
formaliste de l’autre, atteindront ainsi, dans les premières décennies 
de notre siècle, à une étude du langage en tant cu'expression, en 
s-approchant de la critique esthétique et en encourageant 
l'investigation d'un poète (ou, dans le caz de Caracostea, de toute une 
littérature - voir lExpressivite de la langue roumaine) à travers son 
milieu ,lingvistique”, qui devient à la longue plus important (ou tout 
aussi important) que le milieu historique, biographique etc. 

2. Enfin, entre ceux qui plaident pour traiter Caracostea avec la 
déférence duc envers tout chapitre ,vénérable” (id est: dépassé) de 
l'histoire des idées littéraires et ceux qui (pour des raisons trop 
souvent assumées à la hâte) clament l'actualité (sinon le caractère - 


horribile dictu! - protocronique) de son oeuvre, à cause de ses options 
„structuralistes” (le caz de Ileana Oancea, dans son Histoire de la 
stylistique roumaine), quel parti prendre? Et Caracostea lui-même, 
quel parti prendrait-il? 

À notre avis, il s’agit la d'une situation délicate. Les deux idées 
les plus importantes du système de Caracostea nous encouragent à 
proposer une troisième position possible. Forgeant son système avant 
que le formalisme ne devienne doctrine dominante dans le discours 
des sciences humaines du XXème siècle, Caracostea tient compte des 
solutions qui seront ignorées par le processus ultérieur de 
dogmatisation du structuralisme. Ce qui nous semble intéresser une 
relecture actuelle de Caracostea, c'est qu'on retrouve les idées du 
critique roumain dans les réponses actuelle à la crise structuraliste 
dans les sciences humaines. 

Nous avons retracé, en premier lieu, ses efforts pour préserver 
la dimension diachronique du phénomène esthétique dans son 
analyse, à côté de celle synchronique. Le retour au concept de genèse, 
dans le dernier âge du structuralisme, se réalise pour la plupart dans 
les mêmes termes don't Caracostea faisait usage pour associer la 
perspective de la critique génétique à ses études de stylistique 
formaliste. 

Ensuite, en étroite relation avec le premier point, la présente 
étude prend en considération să tentative de synthèse entre une 
stylistique formaliste de l'écart (qu'il appelle ,estème”) et la filière 
humboldtienne, de la forme interne (en construisant ainsi la première 
stylistique fundamentalement néohumboldtienne dans l’histoire du 
domaine). 

Enfin, îl s'agirait du refus d'exclure de son système le „facteur 
humain”, la subiectivité créatrice, non-formalisable, se dérobant à 
toute analyse mais toutefois présente - un refus porteur du risque de 
mettre en cause l'intégrité même dudit système. 

Bref, si actualité il y a, dans les théories de Caracostea, ce n'est 
pas à cause de ce que, lecteurs inattentifs, ses commentateurs 
d'aujourd'hui identifient comme ,structuralisme” avant la lettre. par 
contre, il est actual surtout par ce que le posistructuralisme 
redécouvre, aujourd'hui, dans les théories plurielles, contradictoires, 
convergentes „d'avant la dogme” et „d'avant la seconde guerre 
mondiale”. 


Entre différentes ,guerres”, il nous semble clair qu'on peut 
dificilement le déclarer coupable pour ne pas avoir achevé son projet 
théorique, ou bien pour le manque d'&chos de celui-ci, le long d’un 
demi-siècle. Mais je parlais alors aussi d'une catégorie d'échecs 
encodés dans les sciences mêmes, catégorie que l'échec particulier de 
Caracostea met en evidence et ne réussit pas (et pour cause!) à éviter. 
Les synthèses invoquées au paravant, qui font l'actualité de Caracostea 
(diachronie/synchronie, genèse/structure,  €cart/forme interne 
comme objet singurier de la stylistique, inovation/norme, 
obiectivité/subiectivité) sont justement celles dont la réalisation hante 
toutes les sciences de la littérature en les vouant à l'échec. Un échec 
que notre démarche se garde bien de valoriser de quelque manière 
que ce soit, un échec que la critique postmoderne assume, aujourd’hui, 
en parlant (à juste titre) de l'impossible synthèse: comme l'électron, à 
la fois entité et procès, „lobjet singurier” de la critique n'est 
aperceptibile que par une seule perspective à la fois. La critique existe 
dans le biais de cette incomplétude. Peu spectaculaire et très peu 
connu, le caz de Caracostea vient illustrer, comme une sorte „d'histoire 
exemplaire”, ce destin qui est aussi le notre. 


